Mains Rīds Tomass

Borneo sala. Skalpu mednieki

TOMASS MAINS RĪDS

BORNEO SALA

SKALPU MEDNIEKI

.

BORNEO SALA

PĒC KUĢA BOJĀEJAS

Laiva atklātā jūrā!

Zeme nekur nebija manāma! Laivai nebija klāja un pēc lieluma un veida tā līdzinājās tirdzniecības kuģa vieglajai airu laivai.

Straume to nesa zem gaišzilās debesīs lēni slīdošās tropu saules dedzinošajiem stariem.

Nebija ne buru, ne mastu, airi vaļīgi nokārās un lēzeni sitās pret ūdeni.

Tomēr laivā bija ļaudis — septiņi cilvēki: seši dzīvi un viens miris!

No sešiem četri bija pieauguši; trīs baltie, bet ceturtais, spriežot no sejas krāsas, aziāts.

Liela auguma bārdainu brunetu vienlīdz varēja uzskatīt kā par eiropieti, tā par amerikāni. Viņa iegarenās sejas vaibstu klasiskā pareizība tomēr drīzāk norādīja, ka viņš cēlies no Amerikas. Patiesībā viņš bija dzimis Ņujorkā. Viņam blakus sēdošais sarkanmatainais, brūni nodegušais cilvēks bija spilgts pretstats. Jādomā, ka viņa dzimtene bija Ziemeļeiropā. Patiesi, viņš bija īrs.

Trešais bija kalsnējs, vārgs cilvēks. Seja bāli zilgana, gandrīz bez bārdas un ūsām, acis iekritušas un savāda mirdzuma pilnas. Tas bija ļoti nenoteikts tips, kādus var sastapt gan starp angļiem, skotiem, īriem, gan amerikāņiem. Spriežot pēc tērpa, viņš bija vienkāršs matrozis.

Spriežot pēc sejas krāsas, izspiestiem vaigu kauliem, plakanā deguna, šķībā acu griezuma un melniem kā kraukļa spārni matiem, bija viegli iedomāties, ka ceturtais ir malajietis.

Pārējās divas baltās rases būtes bija divpadsmit gadus veca meitene un četrpadsmitgadīgs zēns. Viņi bija gandrīz vienāda auguma, ļoti līdzīgi, tā ka viegli viņos varēja pazīt brāli un māsu.

Ceturtais baltais pasažieris, apģērbts matroža drēbēs, gulēja laivas dibenā miris. Pārējie acīmredzot taisījās drīz sekot sava biedra piemēram.

Bāli, izķēmotām sejām, viņi, šķiet, mira bada nāvē. Vājām rokām apskāvušies, bērni gulēja pie stūres. Garais cilvēks sēdēja uz sola un ar trulu skatienu raudzījās mirušajā matrozī, kas gulēja pie viņa kājām. Arī citi skatījās uz viņu, bet katram bija savāda sejas izteiksme.

Neverojot savas personīgās sāpes, īrs bija dziļi satriekts par sava vecā biedra nāvi. Ar savai rasei piemītošu vienaldzību viņš domāja: ar mani notiks tas pats; bet trešā nemierīgajās acīs pazibēja kanibāla alkas.

Tomēr jāpaskaidro, kāpēc šie ļaudis nonāca tādā stāvoklī;

Garais brūnēts bija kapteinis Redvuds, tirdzniecības kuģa īpašnieks, kas brauca Indijas arhipelāgā. Irs — kuģa galdnieks, malajietis — locis, divi pārējie — matroži, Anrijs un Helēna — kapteiņa bērni. Viņu māte bija mirusi, un tā kā kapteinim Redvudam nebija tuvu radinieku, pie kā atstāt bērflus, tad viņam bija jāņem tie līdzi uz Aiz- indiju.

Ceļā no Manilas uz Holandes koloniju Makasaru kuģi pārsteidza taifūns un Celebesas jūrā tas gāja bojā. Izglābušies ļaudis atradās laivā, par ko mēs tikko runājām.

Kuģim grimstot, visa komanda neaizgāja bojā, tomēr lielais vairums pēc ilgām slāpju un bada mokām atrada kapu jūras dzelmē. Viņi nomira viens pēc otra, bet tie, kas bija palikuši dzīvi, līdzinājās skeletiem, kam pēc dienas, varbūt pat pēc stundas vajadzēja kļūl par nāves upuriem.

. Var likties savādi, ka bērni, sevišķi jaunākā meitene, varēja izciest tik pat ilgi kā stiprie un norūdītie matroži. Tas tomēr nav nekāds brīnums: ir pierādīts, ka pieaugušie bada nāvē iet drīzāk bojā nekā bērni.

Kapteinis Redvuds pārcieta visu, pateicoties savai dzelzs veselbai. Viņu stiprināja arī domas par bērniem. Mīlestība, bailes par viņu nākotni un pienākuma apziņa deva viņam spēku.

Jūtas nereti glābj no fiziskas nāves. Tā galdnieks īrs palika dzīvs jādomā tamdēļ, ka mīlēja kapteini Redvudu kā brāli. Irs bija vecākais matrozis uz kuģa un bija ļoti piekļāvies savam kapteinim. Savas jūtas viņš pārnesa arī uz bērniem, kas tagad gulēja laivā.

Vai nu malajieša organisms bija mazāk jūtīgs, jeb viņa bronzas sejas vaibsti mazāk izpauda ciešanas, tikai pār* ciestais nebija atstājis viņa sejā tik lielu ietekmi kā eiropiešu sejās.

Viņš šķita vēl pietiekoši brašs, lai airētu. Nebija šaubu, ka viņš dzīvos ilgāk no visiem ceļa biedriem, ja visiem būtu lemts nomirt. Cilvēks ar iekritušajām acīm šķita likteņa nākošais upuris.

' Virs cietēju galvām mirdzēja dedzinošā tropu saule. Visapkārt izpletās mierīgā, gludā kā spogulis spīdošā un kā metāls izkausētā jūra.

Debesis atmirdzēja saules staru caurstrāvotā dzelmē. Tur ņudzēja savādas būtnes, līdzīgas drakoniem un fantastiskiem dzīvniekiem.

Nepārredzamā plašumā laiviņa šķita kā atsevišķs punkts.

Tikai dažas pēdas skaidra ūdens šķīra laivā sēdētājus no draudošiem briesmoņiem, kas apdzīvoja šo jūru un ar vienu lēcienu varēja atrasties laivā. Vientuļa, pamesta laiva! Nav redzama ne zeme, ne klints, ne kuģis, pat ne vienkārša laiva. Nekādas cerības izglābties!

Šausmas arvien vairāk un vairāk stindzināja nelaimīgo sirdis. Bet ap viņiem, virs un zem viņiem savā vienaldzīgā skaistumā mirdzēja daba!

Kādu brīdi ļaudis drūmi klusēja, tikai skatieni pa retam slīdēja pār laivas dibenā gulošo līķi.

Varbūt daži no viņiem domās aplēsa, vai drīz būs viņu kārta. Dažreiz viņi saskatījās, it kā vaicādami: vai patiesi jau visam beigas? Vai patiesi nav vairs ko gaidīt un cerēt?

Paskatīdamies uz dzīvu palikušo matrozi, kapteinis Redvuds un īrs ievēroja viņa savādo acu mirdzumu. Jau vakar viņš sagādāja nopietnas bažas. Viņš drusku nomierinājās no tā brīža, kad nomira otrs matrozis — devītais pēc kuģa avārijas — viņš klusu sēdēja uz sola, atbalstīdams rokās zodu. Bet ilgāk raugoties uz biedra līķi, viņa skatiens kļuva nikns.

Pēc īsām pārdomām kapteinis deva zīmi galdniekam.

«Mertag,» klusu viņš teica, pūlēdamies nepievērst citu uzmanību, «līķi ilgāk laivā turēt nevar. Nelaiķis bija īsts jūrnieks, apglabāsim viņu tā, kā glabā jūrniekus!»

«Jums taisnība, kaptein,» atbildēja īrs, «viņš bija īsts jūrnieks. Tā mēs sviežam pār bortu devīto! Neskaitot mūs trīs, bērnus un malajieti, visu l^>mandu piemeklējis tas pats liktenis. Ja arī jūs, kaptein, vairs nebūtu dzīvs un vesels, tad es teiktu, ka labi ļaudis acīmredzot Dievam ir vajadzīgi. Lūk, šis melnīksnējais, jādomā, pārdzīvos mūs visus…»

Sie neuzmanīgie vārdi nobaidīja kapteini, kas baidījās ne tik daudz malajieša, kā ārprātīgā matroža dēļ, kas par laimi nebija sapratis un dzirdējis viņu sarunu.

«Ņemiet viņu aiz pleciem, es ņemšu aiz kājām,» viņš pārtrauca Mertagu, tanī pat laikā mādams, lai viņš klusētu. «Nolaidīsim uzmanīgi viņu jūrā, lai nelīgotos laiva. Salu, sēdi mierīgs, mums tava palīdzība nav vajadzīga,» viņš griezās pie malajieša, vienīgi viņam saprotamā malajiešu valodā.

Kapteinis pavēlēja Salu nekustēties, lai neizsauktu matroža ārprāta lēkmi.

Malajietis piekrītoši tikai piemiedza acis un palika vienaldzīgi sēžam.

Kapteinis un galdnieks bez trokšņa piecēlās un pacēla līķi. Kaut arī viņi bija novājējuši, līķis viņiem nelikās smags; viņš bija izžuvis kā skelets. Apstājušies pie laivas malas, mēmā lūgšanā viņi pacēla acis pret debesīm, īrs dievbijīgi pārmeta krustu. Tad viņi atkal paņēma mirušo biedru un lēni nolaida viņu ūdenī.

Jūras virsma tikai mazliet ieviļņojās.

Kaut arī kritiena troksnis bija ļoti kluss, tas tomēr iztraucēja matrozi, kura uzmanību gribēja novērst. Viņš piecēlās, un viņa spalgais kliedziens atskanēja tālu virs dusošās jūras.

Viņš ar negaidītu lēcienu metās uz to vietu, no kuras iesvieda līķi, un izstiepa roku, it kā gatavodamies lēkt jūrā.

Bet viņu aizturēja šausmīga aina. Lēni šūpodamies, līķis grima dibenā. Matroža zilā blūze palika arvien bālāka. Bet, lūk, no tumšā okeāna dziļumiem iznira briesmonis — haizivs ar āmurveidīgu galvu. Acis drausmīgi mirdzēja divos iedobumos, kas zivij aizstāja vaigus. Dzīvnieks peldēja tieši uz līķi. Pēkšņi virs viļņiem izšļāca zils pērļu lietus. Sinī ūdens stabā pazuda viss, arī zivs un mironis. Caur šo varavīksnes krāsās vizošo mākoni pazibēja kaut kāda fosforiska, zibenim līdzīga gaisma. Jūras virsma saputojās. Tad viss palika klusu.

Tas viss notika minūtes laikā, tomēr skats bija drausmīgs.

Kad migla izklīda, viņi ielūkojās jūras skaidrajā dziļumā, bet tur nekas nebija redzams. Matroža līķis, aiz-, rauts kādā zemūdens aizā, bija pazudis.

ALBATROSS

Briesmīgais skats dziļi satrieca kapteini un īru. Pat bērni izbrīnā raudzījās pārliekušies pār bortu. Vienaldzīgais malajietis, kaut arī bija pieradis pie asiņainām drāmām, nodrebēja. Beidzot visi apsēdās savās vietās, tikai vājprātīgais matrozis palika stāvot un turpināja raudzīties jūrā. Likās, ka viņa skatiens grib iespiesties noslēpumainā okeāna dziļumos. Vērojot nelaimīgā pozu, izzuda beidzamās šaubas par viņa ārprātu.

Pēkšņi atskanēja žēls kliedziens, ārprātīgais uzlēca uz sola un izskatījās pēc cilvēka, kas taisās mesties ūdenī. Viņa nodoms bija acīm redzams. Kapteinis, Mertags un malajietis steidzās viņu aizturēt, bet bija par vēlu. Liktenīgais lēciens jau bija noticis.

Juzdamies vāji un nespēcīgi, neviens neuzdrošinājās mesties ūdenī un mēģināt glābt nelaimīgo.

Tāds mēģinājums droši vien būtu velts. Un ārprātīgais varēja ieraut dzelmē arī otru upuri.

Sī doma aizturēja visus no bīstamā soļa. Viņi visi gaidīja brīdi, kad jūrā ielēkušais parādīsies virs ūdens līmeņa.

Viņš uzpeldēja, bet diezgan lielā atstatumā. Sacēlās vējš un aiznesa laivu tālāk. Kad matroža galva parādījās virs ūdens, laiva bija ap simt piecdesmit metru attālumā no viņa. Tomēr bija iespējams saskatīt viņa seju. Kā uz burvja mājienu slīcēja seja bija pārvērtusies.

Bezprāta vietā bija saskatāmas bailes, pat šausmas.

Aukstais ūdens bija ietekmējis ārprātīgā sakarsētās smadzenes, un notika reakcija. Izmisums, kas bija dzirdams viņa kliedzienos dēļ palīdzības, liecināja, ka viņš labi saprot briesmas, kas viņam draud. Mertags un malajietis metās pie airiem, un kapteinis satvēra stūri.

Laiva pagriezās uz otru pusi un tuvojās slīcējam, kas peldēja laivai pretim tik ātri, cik vien to atļāva viņa vājie spēki.

Varēja cerēt, ka izdosies matrozi izglābt. Tikai haizivis varēja viņam uzbrukt. Laivas tuvumā bija manāma tikai viena haizivs, bet tā tikko dabūja laupījumu, un bija maz ticams, ka viņa tūlīt meklēs citu. Tā, nevērojot airētāju fizisko vājumu un grūtības, airējot pret vēju, laiva lēni, bet noteikti tuvojās slīcējam.

Puse no atstatuma jau bija nobraukta. Atlika nobraukt vēl pusi kabeļgaruma un matrozis, kas izmisumā cīnījās ar viļņiem, būtu glābts. Neredzēja ne briesmīgās haizivs, ne kādas citas milzu zivs. Tikai augstu gaisā lidoja milzu putns; spriežot pēc līkā knābja un kā asmens saliektiem spārniem, tas bija albatross jeb vētrasputns.

Albatrosi sastopami Indijas okeāna salās. Viņš ir gandrīz tikpat liels kā Dienvidamerikas kondors un daudz lielāks par ērgli.

Airētāji gan paskatījās uz putnu, tomēr visa viņu uzmanība bija pievērsta haizivij, un viņi raudzījās jūrā, pūlēdamies ieskatīties tās zilajā dziļumā.

Haizivs nerādījās. Viss likās noritēja labi. Nevērojot slīcēja kliedzienus un spēka zaudējumu, biedri bija pārliecināti, ka izglābs viņu.

Atlika nobraukt vairs tikai ceturtdaļu kabeļgaruma. Klausīdama airiem, laiva virzījās uz priekšu. Vēl piecas minūtes un nelaimīgo uzņemtu laivā.

«Nabadziņš,» teica kapteinis Redvuds. «Viņš laikam ir pilnīgi atguvis saprātu. Mēs viņu tūlīt izvilksim.»

īrs gribēja atbildēt, bet Salu kliedziens viņu pārtrauca. Malajietis nosvieda airus un sastinga, it kā viņu būtu ķērusi trieka.

Malajieti izbiedēja ēna, kas krita uz laivas. Gaisā kaut kas pārskrēja pār laivu.

Kapteinis un Mertags ievēroja to tikai tad, kad Salu iekliedzās.

Viņi ieraudzīja to pašu albatrosu, kas vairs nelidoja tik lēni kā agrāk, bet ar laupījumu tvērēja vanaga ātrumu. Viņš laidās nevis taisnā līnijā, bet parabolveidīgi kā jūrā krītošs asteroīds. Viņa spārnu troksnis atgādināja'vārpstas čīkstoņu. Viņš devās uz noteiktu mērķi. Sis mērķis bija peldošā matroža galva.

Virs jūras atskanēja daudzu balsu troksnis: laivā sēdošo pārsteiguma kliedzieni saplūda ar matroža šausmu bļāvienu un aizsmakušo plēsoņas ķērcienu. Beidzot albatross,it kā zobodamies, gavilējoši iekliedzās. Tad atskanēja asā, varenā knābja nāvīgais sitiens pa matroža galvaskausu, un nelaimīgais nogrima dibenā.

Albatrosa lidojums un visa matroža drāma norisa vienā minūtē. Kapteinis satvēra šauteni, bet bija jau par vēlu: biedru izglābt vairs nevarēja; varēja tikai viņu atriebt. Atskanēja šāviens. Krūtīs ievainotais putns iekrita jūrā, kādas simt vai simt piecdesmit asis no tās vietas, kur, nogrima viņa upuris.

«Nokavēju!» izmisumā iesaucās kapteinis, nomezdams šauteni laivas dibenā.

Matrozis vairs neuzpeldēja, bet, ja uzpeldēja, tad biedri viņu neredzēja. Izmisumā viņi nosvieda airus, un laiva sāka peldēt straumes un vēja nesta.

III DUNGONGA [1] KLIEDZIENI

Līdz tai dienai, kad aiz vājuma nomira devītais matrozis, bet desmito nonāvēja albatross, laivā izglābušies ļaudis vēl airēja. Bet viņi kļuva tik vāji, un viņus pārņēma tāds izmisums, ka airi tika pamesti. Kamdēļ velti izšķiest beidzamos spēkus?

Krasts nekur nebija redzams. Nelaimīgie pat nezināja, vai tuvumā vispār ir zeme. Nezinot, vai gadīsies sastapt kuģi, bija vienalga, vai stāvēt uz vietas, vai virzīties uz priekšu.

Tādēļ airi tika pamesti, un viņi sēdēja bezjūtīgi, izmisumā nokārtām galvām. Dedzinošā saule nogrima jūrā. Iestājās tropu joslas īsā krēsla. Tikai malajietis bija vērīgs. Likās, ka izmisums viņu vēl nebija salauzis, un viņa mirdzošās, melnās acis uzmanīgi raudzījās tālē.

Garā, dedzinošā diena tuvojās vakaram. Laivā sēdošo cilvēku stāvoklī nekas nemainījās. Kad nakts ēna nolaidās pār laivu, visi nometās ceļos. Tēvs lūdza To, kā rokās ir visu cilvēku liktenis, bērni un Mertrags pārmeta krustu un teica «āmen!». Lūdza savu Allahu arī malajietis.

Tā viņi lūdza katru rītu un katru vakaru kopš tā laika, kad vētra sadauzīja kuģi, un viņi klīda pa bargo jūru savā šaurajā laivā. Varbūt sajuzdami beigu tuvumu, šoreiz viņi lūdza sevišķi sirsnīgi.

«Vai taisnība, tēt, ka vairs nav nekādu cerību?» prasīja Helēna.

«Cerības ir vienmēr, mīļais bērns,» atbildēja tēvs, ar izteiksmīgu žestu norādīdams uz debesīm.

Tiešām, cerēt varēja tikai uz Dievu.

Brālis un māsa piecēlās un apskāva tēvu. Tas sirsnīgi noskūpstīja bālās sejas. Varbūt tas bija atvadu skūpsts.

Naktī debesis aizsedza mākoņi — reta parādība šinī joslā. Sie mākoņi varēja vēstīt labu vai ļaunu.

Ja sacelsies vētra, vieglajai laivai draud briesmas nogrimt; bet vētra var būt ar lietu, un tad varēs laivas dibenā savākt drusku lietus ūdens. Tā būtu laime slāpēs mirstošiem ļaudīm. Brāzma tiešām pārskrēja, bet bez lietus. Nākošās dienas ausmā sacēlās vējš, bet ar saules lēktu palika vēsāks.

Pēc avārijas, kad cietušie laivā izglābās, vējš sacēlās pirmo reizi. Tas pūta tanī virzienā, kur viņi gribēja airēt.

Aukstais vējš atvēsināja kā ugunī degošo kapteiņa galvu, un viņā pamodās cerības. To pašu izjuta Mertags un malajietis.

«Zēl, ka mums nav buru,» kapteinis nopūtās.

«Kamdēļ mēs nevarētu pagatavot buru, lūk, no šī te, kaptein?» malajietis norādīja uz buru pārvalku.

«Patiesi!» īrs pievienojās šai domai.

«Palīdzi man, Mertag,» malajietis turpināja lauzītā angļu valodā. «Mastu mēs pagatavosim no airiem.»

«Lieliski, Salu!» atsaucās Mertags un satvēra airi. Malajietis kārtoja buru.

Ar piedzīvojuša jūrnieka veiklību Mertags nostiprināja airi, piesiedams to pie sola. Kapteinis palīdzēja pacelt buru.

Vējš piepūta improvizēto buru, un laiviņa strauji sāka šķelt viļņus. Aiz stūres gala palika fosforizēta svītra, it kā laiva peldētu pa uguns jūru.

Nebija kompasa, un viņi nezināja, kādā virzienā vējš viņus dzen. Tikai tur, kur grima saule, bija saskatāma šaura, dzeltena svītra.

Vējš bija vienāds un pastāvīgs, kas parasti pūš vairākas stundas no vietas. Varēja aplēst, ka tas nes laivu rietošās saules virzienā. Uz vakariem no vietas, kur ciklons nogremdēja kuģi, atradās lielā Borneo sala.

Viņi zināja, ka tuvāk zemes nav, un tālab visu laiku virzījās uz šīs salas pusi. Pateicoties improvizētai burai, bija cerības naktī nobraukt lielu atstatumu un tuvoties vēlamajam mērķim.

Laiva atradās tikai kādu pusgrādu no ekvatora, kur diena un nakts bija vienā garumā.

Vējš visu nakti pūta vienā un tanī pašā virzienā, un vēja piepūstā bura dzina laivu uz priekšu. Tādā asā vējā lielāka bura laivai nebūtu derējusi*

Kapteinis Redvuds pats stāvēja pie stūres. Visi priecājās par laivas ātro gaitu.

Cilvēku sirdis sāka priecīgāk pukstēt, kad, nobraukuši vairāk nekā simt jūdzes, viņi rīta ausmā izdzirda skaņas, kas stipri līdzinājās cilvēka balss skaņām.

Virs tumšā jūras līmeņa, nevērojot vēja gaudas un viļņu rūkoņu, bija dzirdami kliedzieni.

Iespējams, ka arī tie bija cilvēki, kas atradās briesmās, bet viņu stāvoklis varbūt nebija tik ļauns. Tālab viņi tā priecājās par citu cilvēku tuvumu.

Lai arī vētra apdraud jūrniekus, tomēr viņi ir drosmīgi, veseli un necieš badu un slāpes.

«Kā jūs, kaptein, domājat?» prasīja Irs. «Tas taču var būt bojā ejošs kuģis?»

Kapteinis nepaspēja atbildēt, kad virs jūras atkal atskanēja kliedziens, kas plosīja dvēseli.

«Tas ir dungongs!» pēkšņi Salu pazina šo cilvēka balsij līdzīgo žēlo kliedzienu.

«Jā,» skumji atbildēja kapteinis, «tas ir dungonga kliedziens, ne vairāk.»

Dungongs, no vaļu pasugas, līdzīgs jūras govij, dzīvo austrumu jūrās. Viņa kliedzieni bija jaunas vētras signāli, tātad atkal nelaime. Dungonga klātbūtne nenomierināja kapteini un Mertagu, viņi apsēdās tikpat izmisuši.

Ar bērnam piemītošu ticību labajam, jeb varbūt nevēlēdamies sarūgtināt tēvu, bērni tik ātri nenoskuma.

«Salu var kļūdīties,» teica Henrijs.

«Protams, viņš kļūdās,» turpināja māsa. «Dzīvnieks nevar tā kliegt.»

«Salu nekļūdās,» iebilda malajietis. «Salu labi pazīst dungonga kliedzienu, tālab viņš priecājas un saka jumsii nezaudējiet dūšu!»

Malajietis labāk kā eiropieši un amerikāņi pazina Indijas dungongu, viņš zināja, ka tas parasti sastopams krasta tuvumā. Viņš saviem ceļa biedriem paskaidroja šo dzīvnieka īpatnību, pārliecinādams viņus, ka visi tiks izglābti.

Kad sāka aust gaisma, jūrnieki pārliecinājās, ka viņu cerības nav veltas. Pie skaidrajām debesīm iezīmējās Borneo salas kalnu virsotnes.

«Zeme!» vienprātīgi atskanēja kopējs bezprātīga prieka kliedziens.

«Paldies Dievam, zeme!» atkārtoja kapteinis un, novilkdams sev līdzi bērnus, nometās ceļos un karstā lūgšanā pateicās debess un zemes Valdniekam, kas viņus izglāba no bojāejas. Vēja dzīta, laiva ātri tuvojās krastam.

Visuvarenais cietušiem bija sūtījis ceļa vēju, kas atdzina viņus pie Borneo salas. Ne velti Viņš viņu sirdīs bija modinājis cerības.

Tomēr bija brīdis, kad laivā esošie vēlreiz sāka šaubīties par iespēju glābties. Kad viņi tuvojās krastam, un skaidri varēja saredzēt tā kontūras, viņi ievēroja baltu kā sniegs, vairākas jūdzes garu sienu. Tā bija koraļļu rifi, kas ietver lielāko daļu Indijas okeāna salu. Šie mazo dzīvnieku celtie vaļņi it kā sargā šīs paradīzes skaistās salas no satrakoto okeāna viļņu uzbrukuma, kas kā dēmonu bari sašķīst pret klinšainiem krastiem.

Tuvojoties rifiem, kapteinis kā piedzīvojis jūrnieks, bija pārliecināts, ka laivai jāiet bojā. Tamdēļ novāca buru un salocīja laivas dibenā; no aira pagatavoto mastu atstāja savā vietā. Vēl taču bija pieci airi, bet airētāji tikai divi. Salu un Mertags paņēma katrs airu pāri, kapteinis apsēdās pie stūres, un laiva turpināja ceļu.

Kapteinis gribēja izvairīties no sadursmes ar rifiem, kuru baltās muguras mirdzēja virs ūdens.

Vienīgais, ko airētāji varēja darīt — neļaut laivai uzskriet rifiem. No ilgā trūkuma novārguši, viņi nevarēja ilgi laivu noturēt uz vietas.

Bet acīmredzot Dievs par viņiem apžēlojās. Kad uzlēca saule, stiprais vējš pēkšņi norima. Arī viļņi nomierinājās. Jura kļuva gluda kā spogulis. Vieglāk bija cīnīties ar straumi un noturēt laivu paralēli krastam.

Kad laiva kādu jūdzi bija nobraukusi gar krastu, viņi ievēroja nelielu, diezgan drošu šaurumu. Ar beidzamajiem spēkiem viņi vilka airus, un kapteinis, ar amerikāņu jūrniekiem piemītošu drošsirdību, ievadīja laivu šaurumā.

Briesmas tomēr vēl saglabājās. Kaut gan vējš bija norimis, šinī vietā jūra tomēr vēl vārījās. Viļņi viens pēc otra ar zemestrīcei līdzīgu troksni sašķīda pret koraļļu rifiem.

Vai patiesi liktenis, kas tikko bija tik labvēlīgs kapteinim Redvudam, ļaus viņiem aiziet bojā starp Borneo salas rifiem, lai kļūtu par barību rijīgām haizivīm, kas dzīvoja pie šiem vētrainajiem krastiem?

Bet Dievs dzirdēja nelaimīgo lūgšanas. Viņš atveda viņus šinī bīstamajā vietā, Viņš arī deva iespēju no tās izkļūt. Kapteinis Redvuds ātri aptvēra stāvokli un ar drošu roku ievadīja laivu tieši bīstamajā šaurumā. Briesmas un iespēja glābties piespieda Mertagu un malajieti ar neparastu enerģiju vilkt airus.

Pēc desmit sekundēm laiviņa klusu slīdēja starp rifiem kā pa spoguļotu ezera virsmu. Pēc desmit minūtēm laivas ķīlis atdūrās Borneo salas krasta smiltīs.

Pēc kuģa bojāejas izglābušies ļaudis izkāpa krastā, nokrita ceļos un lūdza Dievu tik karsti, kā kādreiz tika lūdzis Kolumbs, izkāpdams uz Ketas salas.

IV MILZU AUSTERE

Lai cik briesmīgs ir bads, slāpes ir vēl briesmīgākas.

Grūti pateikt, kuras no šīm mokām lielākas. Tomēr, organismam pakāpeniski novājinoties, bads nemoka, bet slāpes, nevērojot vispārējo vājumu, paliek arvien intensīvākas.

. Avāriju cietušie nebija ēduši un dzēruši jau veselu nedēļu. Un tikko viņi bija pateikušies Radītājam par izglābšanu, viņus pārņēma viena doma, un pār lūpām izlauzās viens kliedziens: ūdeni! ūdenil

Pētot viņi raudzījās uz visām pusēm, cerībā ieraudzīt kādu strautu vai avotu.

Pie viņu kājām bija vesels okeāns, bet šo ūdeni nevarēja dzert. Sis rūgti sāļais ūdens bija viņiem pietiekoši apriebies, viņi negribēja uz to vairs pat skatīties.

Ar cerībām viņi raudzījās apmēram simt piecdesmit soļu attālajā mežā. Smilšu kāpa, pie kuras apstājās laiva, stiepās gar krastu līdz pašam mežam.

Netālu kāpās bija saskatāms it kā līcis. Jeb varbūt tur bija upes vai strauta ieteka? Kas tā būtu par laimi, ja tas būtu patiesība! Visdrošākais no klātesošajiem, Salu, devās izlūkos, pārējie palika gaidīt, notālēm sekojot viņam skatieniem.

Viņu iekaisušās acīs bija bailes un cerība. Par visiem vairāk bija norūpējies kapteinis: viņš zināja, ka Borneo salas šinī daļā dažreiz mēnešiem ilgi nelīst lietus; tātad, ja neizdosies atrast upi vai strautu, būs jānomirst no slāpēm.

Beidzot viņi redzēja, ka Salu noliecās, iesmēla rokā ūdeni un nogaršoja. Tūlīt atskanēja priecīgs kliedziens:

«Ayer! Ayer matis! Singi!» (Odens, saldūdensl Upei) Tikai šorīt atskanējušais kliedziens «zeme!» varēja līdzināties malajieša priecīgajam saucienam, ka tuvumā ir ūdens.

Kapteinis Redvuds, kas saprata malajiešu izloksni, pārtulkoja vēlamos vārdus.

Salu teica, ka atradis «saldūdeni», bet vai tikai viņš nekļūdījās?

Pieskrējuši pie upes, viņi noliecās pie ūdens un alkatīgi apmierināja slāpes. Aukstais ūdens viņus uzmundrināja un it kā iedvesa jaunu dzīvību. Patiesi, šis ūdens arī izglāba viņu dzīvības.

Upes straume, lauzdamās uz jūru, bija izskalojusi koraļļu rifu; tāpēc bija radies līcis, kurā šorīt iebrauca laiva. Ja nebūtu upes, nebūtu arī līča, un laiva ar visiem braucējiem būtu sadauzīta uz piekrastes akmeņiem.

Madreporas netaisa savas celtnes upes ietekās. Ar to izskaidrojams, ka koraļļu rifos rodas līči, kuros var iebraukt pat lielākie kuģi.

Apmierinājuši slāpes, ļaudis vēl stiprāk sajuta izsalkumu un sāka domāt, kā to apmierināt.

Visu skatieni no jauna pievērsās mežam un smilšu kāpai. Salu kaut ko ieraudzīja tanī vietā, kur bija atstāta laiva. Viņš lika Mertagam salasīt zarus un iekurināt uguni, bet pats devās pie laivas.

Mertags, kapteinis un bērni gāja turp, kur no meža iznira upe. Mežs beidzās, kur sākās smilšu kāpa. Koki stāvēja kā siena un bija ap simt pēdu augsti. Tikai daži koki auga atsevišķi. Jūrai tuvākais koks bija vīksnai līdzīgs. Garie lapotie zari saules starus nelaida cauri. Bet saule bija jau augstu, un palika arvien karstāks un karstāks.

Prātīgākais bija apmesties zem šī koka un atpūsties. Avarējušie varēja šeit mitināties līdz tam laikam, kamēr būs iespējams uzcelt vai atrast citu mītni.

Zaru bija, cik vajadzīgs. Mertags ar kapteiņa bērnu palīdzību salasīja milzīgu kaudzi, izņēma no kabatas kramu, šķiltavas un degli un sāka kurt uguni.

Tomēr Salu viņi neizlaida no redzesloka. Viņus interesēja, ko viņš uz krasta atradis. Salu pagāja laivai garām un iebrida ūdenī. Kad ūdens viņam bija līdz ceļiem, viņš noliecās un ar grūtībām pacēla klints gabalu, kas bija apaudzis ar gliemežiem un ūdenszālēm.

«Kam malajietim vajadzīgs šis akmens gabals?» īrs brīnījās. «Skatieties, kaptein, viņš nes to šurp, it kā tā būtu zivs, vai kas cits interesants. Kaut gan mēs esam ļoti izsalkuši, tomēr akmeņus ēst mēs nevarami»

«Pagaidi, Mertag,» atbildēja kapteinis. «Tas nav akmens, bet gliemezis.»

«Tik milzīgs gliemezis? Jūs laikam smejaties?»

«Nemaz, Mertag. Joki man tagad nav prātā. Liekas, ka Salu nes mums austeri.»

«Laba austere, divas pēdas gara un vienu plata. Austere, ko malajietis tikko var panest! Skatieties, viņš pat grīļojas, cik Viņa smaga!»

«Es iešu viņam palīgā,» teica Henrijs un grīļodamies gāja Salu pretim. Helēna gribēja viņam sekot, bet tēvs viņu atturēja.

«Nepārpūlies velti, mīļā,» viņš teica. «Salu tūlīt atnāks, un mēs redzēsim, ko viņš atradis. Tomēr, es esmu gandrīz pārliecināts, ka tā ir austere… Tātad, Mertag, iekurini drīzāk uguni: šo austeru šķirni jēlu neēd. Salu droši vien gribēs savu austeri izvārīt.»

Mertags sāka kurināt uguni. Tai laikā pienāca malajietis un Henrijs.

«Tev bija taisnība, tēt,» zēns sauca vēl no tālienes. «Tā ir austere, un Salu saka — ļoti garšīga.»

Abi pienāca pie koka. Salu savu nastu nesa uz pleca. Henrijs pieturēja austeri no mugurpuses, drīzāk gan savas patikas, kā palīdzības dēļ.

«Lūk, kaptein, varenas brokastis,» teica Salu, nosviezdams gliemezi pie Redvuda kājām, «nav vērts pūlēties viņu atvērt, to uguns izdarīs mūsu vietā.»

Visi pulcējās ap milzīgo gliemezi. Bērni viņu apskatīja ar sevišķu interesi.

Tā bija tā saucamā «Singapūras austere», ko var atrast Indijas okeānā. Šīs austeres dažreiz sasniedz metra garumu un gandrīz tādu pašu platumu. Tomēr ar tukšu vēderu nevar nodarboties ar konhilioloģiju [2] , tamdēļ mūsu jūrnieki ilgi nepētīja brīnišķo dzīvnieku.

Salu uzlika austeri uz gaiši degošiem zariem un ierušināja to oglēs, pārklāja degošām pagalēm. Ūdenszāles uz sārta sprakšķēja, jūras ūdens ar troksni pārvērtās tvaikā, kas kopā ar liesmām pacēlās līdz ceļotājus sargātāja koka lapām.

Salu jau bija gadījies gatavot Singapūras austeres. Kad viņš teica, ka, pēc viņa domām, austere jau gatava, to izvilka no uguns ar no laivas atnestu ķeksi. Gliemezis atvērās, un klātesošie ieraudzīja tā saturu. Tur bija tik daudz «austeres gaļas», ka pietiktu ne tikai pieciem, bet pat desmit cilvēkiem, protams, ar noteikumu, ka viņi nebūtu izbadojušies kā mūsu draugi.

Tālredzīgais īrs bija no laivas atnesis nažus un citus piederumus, un visi nosēdās ap milzīgo austeri.

«Miss Helēna, lūdzu sāciet,» teica Mertags «un tad misters Henrijs.»

Salu atbalstīja šo rīkojumu, un kapteinis ar pateicību uz viņiem abiem paskatījās. No izsalkušiem ļaudīm grūti, sagaidīt pieklājību. Austeres pietiktu visiem, tomēr vīrieši sāka ēst tikai tad, kad bērni bija dabūjuši savu daļu. No «galda» piecēlās tikai tad, kad atlika tukši gliemežvāki, un visi bija paēduši.

Pēc labām brokastīm — pareizāk sakot, vakariņām — cietušie atpūtās visu vakaru un visu nakti. Pēc tik ilgām grūtībām viņiem bija nepieciešams ne tikai miegs, bet pilnīgs miers.

Viņi gulēja cieši, kaut arī uz kailas zemes, apsegušies saplēstām drēbēm. Nedēļu nogulējuši laivas dibenā, viņi pie cietas guļasvietas bija pieraduši. Uz sauszemes naktis vienmēr ir aukstākas kā uz jūras, bet tropos tās vienmēr ir diezgan vēsas; šī nakts par laimi bija silta. Nekas netraucēja viņu mieru, varbūt tikai drausmīgi sapņi par tikko pārdzīvotām ciešanām.

No rīta visā savā krāšņumā uzlēca saule, un ceļotāji juta svaigu fizisku un garīgu spēku pieplūdumu.

Henrijs un Helēna jau jautri skraidīja gar krastu, apbrīnodami apkārtējos dabas brīnumus: sidraboto piekrastes smilti, plašo, zilo jūru, baltos koraļļu rifus ap salu, skaidro strautu, kurā rotājās viņiem nepazīstamas zivis, lielos kokus, milzīgās vēdekļu palmas, šķēpveidīgos, augstos bambukus, tūkstoš brīnišķu augu, kas tropu dabai piešķir tādu skaistumu.

«Cik skaisti!» Helēna iesaucās. «Savādi, ka tāda brīnišķa zeme nav apdzīvota. Vai nav taisnība, Henrij, tā ir brīnišķa zeme.»

«Brīnišķa,» piekrita Henrijs, «bet man šķiet, te tomēr kaut kā trūkst.»

«Kā tad?»

«Mājas, kaut kādas mītnes. Ak! Es neesmu izlutisl Es apmierinātos kaut ar zemnieku māju, zvejnieku būdu, ja tikai mums būtu gabaliņš gaļas, ko mēs varētu izcept, tāpat kā vakar cepām austeri. No vakariņām atlikušas tikai atmiņas, un es labprāt pabrokastotu.»

«Arī es esmu izsalkusi,» Helēna teica, «gandrīz vēl vairāk nekā vakar. Tikai šodien man vairāk spēka.»

«Drusku pacietieties,» teica tēvs.

Viņš gāja ar šauteni pār plecu. Kā īsts amerikānis viņš nešķīrās no tās pat tad, kad kuģis gāja bojā. Kamēr bērni staigāja gar krastu, viņš apskatīja šauteni, patronas un secināja, ka tās ir labākā kārtībā.

«Drusku pagaidiet,» viņš teica. «Pēc pusstundas es droši kaut ko dabūšu. Salu atkal aizgāja meklēt Singapūras austeres, Mertags aizgāja uz upi; zelta un citas zivis, kuru upē ir daudz, nav tik garšīgas kā foreles un Īrijas ezeru laši, bet ēst tās var, un es ceru, ka tās viegli noķert. Es došos uz mežu nošaut kādu medījumu. Pagaidiet mūs, tikai lūdzu nekur no šejienes neaizejiet.»

«Vai mēs nevaram palīdzēt?» prasīja Henrijs. «Mēs varētu pludmalē salasīt gliemežus.»

«Nē,» atbildēja tēvs. «Māsa vēl ir ļoti vāja, bet viņu vienu nevar atstāt. Es būšu mierīgāks, ja jūs abi paliksit pie šī koka.»

Bērni apsolījās paklausīt, un kapteinis aizgāja. Kapteinis nedomāja, ka viņiem varētu draudēt kādas briesmas. Viņš zināja, ka Borneo salā nav ne lauvu, ne tīģeru. Tīģeri dzīvo kaimiņu salā Sumat.rā. tuksnešainos cietzemes krastos, Malajas pussalā un Indostānā, un arī tur šie dzīvnieki savus midzeņus atstāj tikai naktīs. Un briesmu gadījumā arī Mertags bija tepat tuvumā, un viņam kapteinis pilnīgi uzticējās.

Bet bērniem drīz apnika sēdēt vienā vietā. Viņi jau tā ilgi bija sēdējuši laivā. Viņiem gribējās kustēties, aizmirst mokošo izsalkumu, un viņi sāka skraidīt ap koku. Beidzot viņi piekusa. Viņiem gribējās atpūsties. Sēdēt salīkuši uz zemes var tikai mežoņi; civilizēti eiropieši paraduši sēdēt krēslos. Bērni apskatījās: nekur nebija ne celmu, ne akmeņu. Krasts bija segts ar smiltīm kā ar tepiķi.

«Izdomāju!» Henrijs iesaucas. «Vakarējās austeres gliemežvāki! Helēna, redzēsi, cik ērti būs uz viņiem sēdēt!»

Ar šiem vārdiem viņš sāka griezt apkārt vienu gliemežvāku. Henrijs bija vēl ļoti vājš, un māsai vajadzēja nākt palīgā.

Apgriezuši abus gliemežvākus, bērni apsēdās uz šiem oriģinālajiem krēsliem. Viņi jautri smējās par savu izdomu, kad viņu jautrība pēkšņi tika pārtraukta visnegaidītākā veidā. Izrādījās, ka viņi nemaz nebija drošībā. Henrijs sajuta, ka aiz muguras kaut kas nokrita, skardams viņa roku un nolauzdams gliemežvāka stūri. No sākuma zēnam likās, ka kāds viņam sviedis ar akmeni. Apskatījis roku. viņš redzēja, ka viņa svārki no pleca līdz elkonim pārplēsti kā ar skrāpi. Tanī pat laikā viņš sajuta sāpes un uz krekla piedurknes ieraudzīja asinis. Henrijs piecēlās un apskatījās. Kas viņam uzbrūk? Māsa sekoja viņa piemēram. Viņi jau domāja, ka tūlīt no meža biezokņa viņiem uzbruks mežoņi, bet viss bija klusu. Henrijs sāka meklēt priekšmetu, kas viņam uzkrita. Tas nebija akmens, bet liela, iegarena, tumši zaļas krāsas bumba, ērkšķiem pārklāta un līdzīga vecai lielgabala lodei.

Ieraudzījis šo bumbu, Henrijs saprata, ka neviens to nav sviedis, jo šo bumbu nevarēja paņemt rokās. Acīmredzot tā nokrita no koka. Helēna to aptvēra pirmās bet tas viņu nenomierināja.

Tas bez šaubām bija tā koka auglis, zem kā viņi atpūtās. Spriežot pēc Henrija piedurknes griezuma un gliemežvāka šķembas, šis auglis bija tik smags, ka, ja tas būtu uzkritis uz brāļa vai māsas galvas, ar savu smagumu būtu pārsitis galvaskausu kā lode olas čaulu.

Bērni, protams, steidzīgi pameta neviesmīlīgo koku. No koka taču varēja nokrist citi līdzīgi lādiņi. Atvirzījušies drošā vietā, viņi sāka apskatīt dzeloņaino bumbu, kas gulēja smiltīs pie improvizētajiem krēsliem. Kokā bija daudz līdzīgu augļu, bet, pateicoties augstumam, viņi izskatījās kā firziķi vai aprikozes. Lai gan būtu interesanti apskatīt šo augli, tomēr bērni neuzdrošinājās tam tuvoties. Henrija roka bija diezgan nopietni saskrāpēta. Ieraudzījusi asiņaino brāļa roku, Helēna sāka kliegt. Uz kliedzieniem atskrēja Salu, Mertags un kapteinis.

«Kas noticis?» jautāja Mertags un kapteinis.

Vienmēr mierīgais malajietis neprasīja nekā. Viņš tūlīt saprata, kas par lietu.

«Dzeloņrieksts,» viņš teica, ar acīm norādīdams uz zemē gulošo riekstu.

«Dzeloņrieksts!» iesaucās kapteinis, kas par šo augu zināja ne mazāk kā Salu.

«Jā, kaptein. Es vakar nepiegriezu tam vērību, un tas nebija pareizi; ja rieksts būtu uzkritis mistera Henrija galvai, misters Henrijs, lai Dievs viņu sargā, nebūtu vairs dzīvs.»

«Tu esi ievainots, manu zēn?» misters Redvuds prasīja dēlam.

«Nieki,» Henrijs atbildēja, «skramba. Tagad drusku dedzina, bet pēc divām trijām dienām būšu vesels. Tikai svārku gan žēl.»

Lai pierādītu, ka viņš vesels, Henrijs sāka skraidīt. Helēnai grūti bija viņu pierunāt, atļaut ievainojumu izmazgāt un pārsiet. Ja kāds būtu viņos noskatījies, tas domātu, ka ievainota ir māsa, nevis brālis.

V RIEKSTU ŠAUŠANA

Kad zēnam roka bija pārsieta, Mertags pieskrēja pie koka, lai paceltu nelaimes nesēju — augli. Salu, drusku apvainojies par to, ka īrs ķeras pie lietas, no kuras nekā nesaprot, iepriekš neaprunājies ar viņu, vietējo apstākļu labu pazinēju, pavadīja pašpārliecināto Mertagu ar izsmejošu skatienu un gaidīja rezultātus. Ilgi nebija jāgaida. Irs dzeloņaino augli droši paņēma rokās, bet pacēlis, to atkal nosvieda, it kā būtu izvilcis kartupeli no verdoša katla.

«Ko tad tas nozīmē?» viņš iesaucās. «Visa roka asinīs un patiesi nevar saprast, no kuras puses ķerties klāt šim nolādētajam riekstam. Viņu varēs dabūt tikai ar ķeksi.»

«Par to vajadzēja agrāk padomāt,» Salu teica; «bet paskaties uz augšu, Mertag, tur ir daudz tādu riekstu, kas var pārsist tavu galvu.»

To izdzirdis, Mertags kliegdams metās prom no šī ēnainā koka.

Tad zem koka pagāja malajietis. Viņš iedūra dzeloņainajā auglī noasinātu spieķi un iesvieda viņu piekrastes smiltīs. Tanī pašā laikā viņš .no koka nenovērsa skatienu, lai briesmu brīdī varētu bēgt. Tad viņš atstāja bīstamo koku, paņēma nazi, uzmanīgi iedūra to starp dzeloņiem un pārgrieza augli. Augļa iekšienē atradās ēšanai derīgs mīkstums.

No viena dzeloņrieksta viņi, protams, nevarēja paēst. Nelaikā pārtrauktās zvejas un medību rezultāti nebija spīdoši. Tikai Salu bija atnesis dažus mazus gliemežus, pārējie atgriezās tukšām rokām. Bet visi bija ļoti izsalkuši. Taisnība, kokā bija vēl daudz riekstu, bet tie karājās tik augstu, un būtu jāapmierinās kā lapsai pazīstamā fabulā ar prātojumu, ka viņi «labi, bet zaļi».

Līdzenais koka stumbrs pacēlās septiņdesmit pēdas augstu. Uz tā nebija neviena zariņa. Ja Salu nebūtu bada novājināts, viņš tomēr uzrāptos kokā; bet viņš bija par daudz vājš.

Bet katrā ziņā vajadzēja sameklēt kaut ko ēdamu: zivis, medījumu, gliemežus, vienalga ko. Gliemežu krastā bija ļoti maz.

Acīmredzot vakarējā austere bija neviļus te izskalota. Otru atrast Salu necerēja. Un visu skatieni atkal pievērsās riekstiem. Salu un kapteinis ļoti labi zināja, ka šie augļi ir ne tikai garšīgi, bet arī ļoti barojoši. Bet kā lai tos dabū rokā?

Kapteinim pēkšņi atausa interesanta doma.

Bez šautenes kapteinis bija paņēmis laivā arī divstobreni. Iespējams, ka ar viņu tādā augstumā varēs riekstus notriekt.

Atnesa divstobreni, kapteinis to pielādēja un iešāva lapu biezoknī. Koks nolīgojās, un pieci seši rieksti nokrita zemē. Pēc otrā šāviena zemē bija jau kāds ducis. Tagad ēdamā pietika veselai dienai. Ceļinieki savāca riekstus un pārnesa tos zem blakuskoka, kurā nebija saskatāmi sulīgie, bet bīstamie augļi. Uz šo jauno nometni pārvāca arī daļu mantu.

Bija karsta diena. Tā kā riekstus varēja ēst zaļus, tad uguni nekūra. Kamēr viņi apmierināja izsaļkumu, Salu pastāstīja dažus sīkumus par koku, kam viņiem bija jāpateicas par brokastīm.

Salu runāja nevis savā izloksnē, bet angliski, kālab viņam bieži trūka vārdu, un viņš savu stāstu papildināja ar žestiem. Mēs atstāstīsim viņa stāstu saviem vārdiem un papildināsim dažām ziņām no citiem avotiem, lai iepazīstinātu lasītāju ar šo ievērojamo koku.

Dzeloņriekstu koks ir viena no lielākajām koku ciltīm šais zemēs. Tas ir līdzīgs vīksnai, koka stumbrs ir gluds kā cigārs. Dzeloņriekstu koks aug Indijas arhipelāga salās un tāpat kā mango koks citās pasaules daļās neaug. Tālab arī tā augļi citās zemēs nav pazīstami, jo nogatavojušies nav transportējami. Kā mēs jau teicām, šiem augļiem ir ovāla forma un kokosriekstu lielums. Tiem ir skaista bronzas krāsa, un tie segti resniem, asiem dzeloņiem. Kad rieksts nokrīt, viņu nav iespējams paņemt rokās. Tā čaula ir tik cieta, ka nelūst, lai arī no kāda augstuma rieksts būtu kritis.

Naturālists mednieks Uels par šī barojošā un sulīgā auga īpašībām stāsta:

«Augļa mīkstums ir līdzīgs sviestam, ož pēc mandelēm un pēc garša? līdzinās vai nu krējuma sieram, vai sīpolu mērcei, vai spāņu vīnam. Šis maigais auglis ir ļoti salds. Viņš apnīk, bet jo vairāk to ēd, jo vairāk gribas. Ir vērts braukt uz Indiju, lai nogaršotu šo īpatno augli. Nogatavojušies rieksti nokrīt paši. Šinī laikā viņi visgardākie. Negatavos riekstus vāra un pasniedz kā salātus. Grūti apgalvot, ka šie rieksti ir vislabākie augļi; tie, protams, nevar atvietot apelsīnus un vīnogas; bet tie ir brīnišķi un barojoši.

šo koku rieksti ir bīstami. Kad nogatavojas, tie krīt no koka un bieži sadauza garāmgājējus jeb tos, kas strādā zem koka. Ievainojumi nav nāvējoši, bet ļoti sāpīgi. Ievainojums parasti stipri asiņo, kas novērš iekaisumu. Kāds iedzimto virsaitis man stāstīja, ka rieksts viņam uzkritis uz galvas. Viņš domājis, ka no ievainojuma nomirs, bet tas ļoti ātri sadzijis.

Iedzimtie un Malaizijas salās dzīvojošie eiropieši uzskata šo riekstu par labāko augli. Senais ceļotājs Luisšots jau 1599. gadā šo augli apraksta un ļoti to liela.

Mūs sīpola garša liek šaubīties par šī augļa lietderību. Daudzi sīpolus nemīl, sevišķi bērni. Tomēr pie tiem pierod, un virēji ļoti šos riekstus ciena un lieto visdažādākās mērcēs.»

VI GAVIĀLS [3]

Paēduši brokastis, ceļinieki sāka domāt, kā iegūt barībai kādu medījumu vai zivis. Viņi atkal izklīda uz dažādām pusēm: kapteinis Redvuds uz mežu, Mertags — pie strauta, un Salu meklēja Singapūras austeres. Viņš paņēma līdzi bambuka nūju un sāka brist, ar nūju taustīdams jūras krastu, cerēdams zem tā atrast austeres.

Henrijs un Helēna atkal palika vieni paši, bet šoreiz kapteinis atļāva tiem pastaigāties un pat peldēties, tikai izvēloties ne visai dziļu vietu. Viņi gāja peldēties, Henrijs upes ietekā, bet Helēna daudz tālāk, vairīdamās no sāļā jūras ūdens, kas viņai joprojām vēl bija pretīgs. Skaidrais strauts un tā mīkstais smilšainais dibens aicināt aicināja. Meitene domāja, ka strautā peldēties ir mazāk bīstami kā jūrā: te taču nav ne straumes, ne viļņu. Mēs redzēsim, ka viņa maldījās.

Tikko mednieki un zvejnieks bija paspējuši aiziet, gaisā atskanēja izmisuma kliedziens, kas vairāk nekā šāviens izbaidīja skaistos Borneo salas putnus.. So kliedzienu izdzirda kapteinis Redvuds, kas medīja tepat bērnu tuvumā; Mertags, kas strautā zvejoja zivis; Salu, kas līdz ceļiem brida ūdenī, meklēdams austeres un Henrijs, kas peldējās jūrā. Kliedza Helēna. Viņa sauca palīgā. Visi steidzās pie viņas. Sevišķi satraukts bija tēvs.

Mirklī viņi visi bija upes krastā un ieraudzīja skatu, no kā mati sacēlās stāvus.

Meitene peldēja gandrīz tikpat labi kā viņas brālis, un, piemirsusi tēva un brāļa brīdinājumu, bija aizpeldējusi tālu no krasta līdz strauta vidum, bet strauts šinī vietā bija ļoti plats. Viņa stāvēja ūdenī tā, ka bija redzama tikai viņas galva. No pretējā krasta niedrēm viņai pretī peldēja milzīgai ķirzakai līdzīgs briesmonis. Briesmonim bija pretīga galva, un viņš tuvojās peldētājai.

«Gaviāls!» iesaucās Salu, ieraudzījis milzīgo, divdesmit pēdas garo dzīvnieku, ar pāris metru garu galvu un tādiem pašiem žokļiem. Gaviāls no citiem šīs sugas krokodiliem atšķiras ar sevišķu punu uz augšējā žokļa.

«Gaviāls!» iesaucās arī pārējie. Viņiem visiem bija ļoti labi zināms, kas ir gaviāls.

Kad viņi pieskrēja krastam, gaviāls atradās tikai kādus divdesmit soļus no meitenes.

Redzot draudošās briesmas, meitene gribēja atgriezties krastā, bet ūdens tai vietā bija ļoti dziļš un viņa nebija novilkusi drēbes, kas tagad traucēja kustēties. Arī šausmas stindzināja locekļus. Un viņa izmisumā sāka saukt pēc palīdzības. Kavēties nedrīkstēja. Bet ko lai dara? Gaviāls jau tuvu, viņš jau atvēris savus milzīgos žokļus, lai meiteni aprītu.

Tēvs izmisis stāvēja krastā. Viņš satvēra bisi, bet bises mazās lodes kā zirņi atlēktu no dzīvnieka nesadragājamā galvaskausa. Lai viņu nonāvētu, vajag iešaut acī, bet ja nošauj garām? Irs ar savām makšķerēm un āķiem arī nekā nevarēja izdarīt. Henrijs bija pilnīgi bez ieročiem, gluži kails.

Tomēr visi trīs gribēja mesties ūdenī, lai ar sevi aizsargātu Helēnu no briesmoņa.

«Ne no vietas!» malajietis viņus apturēja. «Kaptein, atļaujiet man rīkoties.»

Paraudzīsimies, ko bija izdomājis Salu. Viņš ātri panāca uz priekšu, turēdams rokā bambusu ar noasinātu galu, kas viņam noderēja austeres meklējot, un ko viņš, skriedams uz notikuma vietu, bija paspējis noasināt. Salu metās ūdenī, un drīz viņa bronzas galva ar garajiem matiem iznira gandrīz blakus krokodilam un novērsa viņa uzmanību no upura. Drošais malajietis vēlreiz ienira ūdenī. Tanī pašā brīdī viņa slaidā bronzas roka ar noasināto bambusu pacēlās gaisā. Gaviāls atrāvās atpakaļ. Kamdēļ? Gaviāls krampjaini sāka kult ap sevi ūdeni. Malajietis piepeldēja meitenei un kopā ar viņu laimīgi sasniedza krastu, kur viņu ar atplestām rokām sagaidīja laimīgais tēvs.

Gaviāls vēl kādu pusstundu ar asti kūla ūdeni. Ūdens nepārtraukti ieplūda viņa atvērtajos žokļos un smacēja nost. Tādu abinieku, kam vārda pilnā nozīmē būtu plaušas un žaunas, nemaz nav. Gaviāls kā visi zīdītāji dzīvnieki, varēja elpot tikai gaisu un tālab viņam bija jānoslīkst. Tā arī notika. Drīz viņa milzīgais ķermenis peldēja pa straumi uz okeānu, kur viņam bija jākļūst par haizivs vai cita rijīga jūras briesmoņa upuri.

Gaviālu sauc arī par Gangas krokodilu, bet viņš ir daudz riebīgāks par aligatoru, no kā viņš atšķiras ar ļoti gariem, taisniem un šauriem žokļiem un četrkantainu galvaskausu. Viņam ir gandrīz divreiz tik daudz zobu kā Nīlas krokodilam, kaut arī šo beidzamo daba apveltījusi ar pietiekošu daudzumu nāves ieroču. Gaviāls ir abinieks, viņš mīl ūdeni, tā pakaļējo kāju pirksti savienoti ar plēvi, kas ļauj labi peldēt.(Rakstniekam par zooloģiju visai maz saprašanas)

Gaviāls, kas apdraudēja Helēnu, bija divdesmit pēdas garš, bet dažreiz to garums sasniedz trīsdesmit pēdas.

Varat iedomāties, kā pateicās drošsirdīgajam malajietim. Kapteinis Redvuds bija aizkustināts līdz asarām un apskāva viņu. Henrijs metās viņam ap kaklu, bet vēl no pārdzīvotajām bailēm drebošā Helēna prasīja viņam, vai drīkst viņu noskūpstīt. Visi sirsnīgi nožēloja, ka nevar savam uzticamajam draugam pateikties citādi.(interesanti kā) Bet krietnajam malajietim nevajadzēja labāka atalgojuma kā uzvaras pār gaviālu un kapteiņa un viņa bērnu draudzības.

VII

LIELKĀJAINĀS VISTAS

Diēta, kaut arī ne sevišķi ilga, ir ļoti lietderīga pēc pārliekas ēdienu lietošanas, bet pēc bada tā nav sevišķi patīkama. Tā domāja Salu un Mertags. Brokastīs īrs labprāt būtu ēdis kartupeļus ar sviestu, jeb vēl labāk speķi un taukus.

Visi piekrita īram, ka kaut kur būtu nepieciešams dabūt gaļu. Bet kā? Vismaz mežā, kur medīja kapteinis Redvuds, acīmredzot medījuma nebija. Zivis jūrā un upē droši vien bija, bet ne Salu, ne Mertags nekā nebija noķēruši.

Bads lika sevi tik stipri just, ka ceļotāji pat nožēloja, ka ļāvuši straumei aiznest jūrā nonāvēto gaviālu, nenogriežot dažus gabalus gaļas, kas varbūt arī nebija sevišķi patīkama, bet tomēr ēdama.

Neizdevības sarūgtināti un vēl juzdami nogurumu, viņi visu pārējo dienas daļu atpūtās zem koka.

Brokastīs, pusdienās un vakariņās atkal ēda riekstkoka augļus. Ēdiena laikā malajietis atcerējās olas, un visiem likās, ka gaļas vietā olas būtu vislabākais ēdiens. Tikai: kur tās dabūt?

«Olas!» iesaucās Mertags, kas labprāt apēstu veselas desmit, vienalga kādā veidā, mīkstas, ceptas, vai ātruma dēļ, kā viņš teica, jēlas. «Svētais Patrīcij! Es apēstu veselu grozu ar olām, mani nenobaidītu, ja tās būtu pat gulbja olu lielumā. Kas tev ienāca prātā, draugs Salu, ka tu sāki runāt par olām? Kur mēs varam tās atrast?»

«Se tuvumā vajag būt daudz olām,» atbildēja malajietis, «vajag tikai prast tās atrast.»

«Kas tad tev to teica, Salu? Varbūt tu esi burvis?»

«Burvis es neesmu, bet vai tad tu nedzirdēji malē žēlos kliedzienus?»

«Kas tas ir malē?»

«Tas ir tītaram līdzīgs putns. Salu dzirdēja, ka tas žēli vaidēja, it kā gribēdams mirt.»

«Patiesi, arī es visu nakti dzirdēju kaut kādus vaidus. Es domāju, ka tās mirušo nopūtas, bet tu saki, ka tie ir putni. Bet kas mums tur par labumu? Putns kliedz, bet mēs neatradīsim ne ligzdas, ne olu.»

«Jādomā, ligzda nav tālu. Sie putni ligzdas taisa smiltīs pie jūras. Rīt no rīta es iešu meklēt un varbūt kaut ko atradīšu.»

Pagājušā naktī kapteinis Redvuds patiesi bija dzirdējis žēlus kliedzienus, kādus viņš agrāk nebija saklausījis. Viņš domāja, ka tas ir kāds garāmlidojošs putns, bet ne- iedomājās, ka tuvumā varētu būt ligzdas. Tikko uzlēca saule, viņš uzmanījās, cerēdams nošaut kādu putnu, kaut arī tā būtu tikai kaija. Viņš tomēr neieraudzīja ne kaijas,  ne cita kāda putna. Tomēr Salu apgalvoja, ka kliedzejļ nav jūras putni, bet putni, kas dzīvo mežā un ierodas jurmalā, lai izperētu cāļus. Tamdēļ putnu tuvums lika ceļiniekiem domāt, ka kaut kur netālu ir viņu ligzdas.

Kamēr ceļinieki sarunājās par šo jautājumu, viņi ieraUdzīja veselu putnu baru. Viņu bija daudz, ap sešdesmit. Viņi nelidoja kokos, bet lēni, ar cienību pastaigājās pa „ smilšaino krastu, taisni kā mājputnu bars, kad tas iemaldās apsētā laukā un uzlasa vēl neapsegtos graudus. Viņi bija kohinhinas vistu lielumā un ar savām melnajām spal- vām, lepno galvu un pacelto asti atgādināja Eiropas mājputnus. Tās bija Austrālijas un Malajas vistas. Viņu ir  vairākas pasugas. Viena, kas dzīvo Austrālijā, līdzināms tītariem, otra parastām vistām, trešā — fazāniem. Sie putni savas olas aprok smiltīs un kopīgi apsedz ar ūdenszālēm, ceļot uz tām īpatnu celtni. Olas viņi neperē, bet atļauj to darīt saulei. Plato kāju pēdu un āķīgo nagu dēļ  naturālisti tās nosaukuši par lielkājainām vistām.

Lielkājaino vistu celtie uzkalniņi dažreiz sasniedz sešpadsmit pēdu augstumu un ne mazāk par sešdesmit pēdu apkārtmēru pamatos.

Taukie, smagie, neveiklie putni slikti lido, kājas viņiem ir resnas ar resniem pirkstiem. ,

Ar savu ligzdu celšanu tas atšķiras no Austrālijas vistām. To mēs redzam no zinātnieka Vuda stāsta:

«Ierobežojuši ievērojamu laukumu, putni ar savām platajām kājām izrauj augļus un zāli, salasa zarus un saliek tos laukuma vidū. Pamazām laukums samazinās no perifērijas uz centru. Beigu beigās rodas zems, nepareizas formas uzkalniņš. Maz pamazām, riņķim samazinoties, uzkalniņš iegūst konusveida formu. Tad kalniņa vidū tiek izgatavots četras pēdas dziļš iedobums, kur iedēj olas. Olas apsedz ar sausām lapām un atstāj saules iedarbībā. Tomēr ar to vēl nenobeidzas vistu rūpes par nākošo ģimeni; pret temperatūras maiņu ārkārtīgi jūtīgais tēviņš pastāvīgi rūpējas par olām. Vajadzības gadījumā viņš apsedz olas ar jaunu sausu lapu kārtu, bet karstās dienās tās pavisam novāc. Beidzot izšķiļas cāļēni, kas veselu dienu paliek ligzdā, bet, ja no tās ir izgājuši, tad atgriežas atpakaļ. Jāatzīmē vēl viena sevišķa īpatnība: uzkalniņa vidū vienmēr paliek cilindrveidīgs caurums, caur kuru pieplūst svaigs gaiss un izplūst kaitīgās gāzes. Olas ļoti garšīgas, un eiropieši tās mīl ne mazāk kā vietējie.' Tāpat kā Eiropas vistas, tās mīl ierakties smiltīs un sildīties saulē. Smiltīs izraktais iedobums medniekiem ir norādījums par ligzdas tuvumu.»

Tomēr atgriezīsimies pie Borneo salas vistām, kas tā ieinteresēja kapteini Redvudu un viņa biedrus.

Salu viņas nosauca par malē, patiesībā tās pieder ma- leos dzimtai. Tās ieradās kā uz burvja mājienu (patiesībā viņas iznāca no smilšu uzkalniņa).

Salu lūdza savus biedrus nogulties zem koka, un putni, viņus neievērojuši, turpināja pastaigāties krastmalā.

Vistas apstājās, uzlasīja tārpiņus, graudus un gliemezīšus, bet acīmredzot viņas bija atnākušas kādā nolūkā.

Ik brīdi viņas apstājās un ar fazāna vieglumu, dažas it kā pētīdamas, paskrēja uz priekšu un sauca citas. Tad sākās vispārēja kladzināšana, putni it kā apsprieda kopēju lietu.

Tās, kas gāja kā izlūki un veda sarunas, atšķīrās ar lielākām sekstēm, knābjiem, sarkaniem vaigiem un spilgtākām spalvām. Tie bija tēviņi jeb gaiļi. Tomēr šie tēviņi no mātītēm atšķīrās mazāk nekā Eiropas gaiļi no vistām. Starpība bija tik niecīga, ka ceļotāji to izšķīra tikai tad, kad putni pienāca tuvāk.

Viņi bija ap trīs simt metru no ceļotājiem un, spriežot pēc virziena, netaisījās tuvoties. Kapteinis satvēra bisi un gribēja šaut barā, bet Salu viņu apturēja.

«Nešaujiet, kaptein,» viņš čukstēja, «jūs visu sabojāsit: putni ir tālu, un jūs nošausit garām. Bet putni meklē vietu ligzdai. Labāk mazliet pagaidīsim.»

Kapteinis nolika šauteni, un visi klusēdami turpināja sekot vistām, kas nenojauta, ka tās novēro.

Klausīdamas kāda gaiļa padomam, kas acīmredzot bija visas vistu cilts vadonis, putni apstājās krastmalā, gandrīz iepretim mūsu ceļotāju mītnei.

Vistas ilgi apspriedās un sakladzinājās, tad nolēma apstāties. Ar savām stiprajām, piešiem bruņotajām kājām viņas sāka rakt smiltis, saceldamas veselu putekļu mākoni.

Kādu laiku viņas pat nebija redzamas. Pēc pusstundas viņas savu darbu pārtrauca, un ceļotāji ieraudzīja, ka

vistas izkašņājušas diezgan platu un dziļu bedri, kura varētu noslēpties gandrīz puse no bara.

Pie šī iedobuma vistas palika nemierīgas. Citas iegāja, citas iznāca no tā, it kā pildīdamas kādu pienākumu, bet gaiļi, lepni izsliedamies, staigāja ap iedobumu kā cere- monijmeistari kādās svinībās.

Sī savādā ceremonija turpinājās gandrīz stundu. Ceļotājiem galīgi apnika nekustīgi gaidīt, bet Salu lūdza viņus nebaidīt vistas, netraucēt tās un apsolīja atalgojumu par pacietību. Tad vistas atkal sāka rakt smiltis, šoreiz iedobumu aizbērdamas, un atkal sacēlās vesels putekļu mākonis. Kad putekļi izklīda, ceļotāji redzēja, ka vistas aiziet. Viņas ātri skrēja gar krastu, bet citas smagi un trokšņaini, cilādamas spārnus, ieskrēja mežā.

«Tagad,» teica Salu, un viņa acis iemirdzējās, «mūs gaida alga par pacietību. Olas ir derīgākas kā rieksti. Malē olas ir ļoti garšīgas!»

Tā kā vairs nebija nozīmes slēpties, ceļotāji piecēlās un steidzās pie vietas, ko tikko bija atstājušas vistas.

Līdzenās smiltīs bija neliels paaugstinājums. Ja vieta nebūtu tikko izrakņāta un nemanītu piešu un nagu pēdas, tad būtu grūti iedomāties, ka te bija tikko izrakta un at* kal aizbērta liela bedre.

Mertags sameklēja vienu olu. Lai tā nepazustu, viņš to pārsita un ielēja glāzē. Glāze bija līdz malām pilna.

Šīs olas nav sliktākas par vistu olām.

Dažas olas izvārīja brokastīm, no pārējām pagatavoja olu kulteni. Pannas vietā lietoja Singapūras austeres gliemeža vāku.

Romieši ēda ab ovo usque ad mala, mūsu ceļotāji rīkojās otrādi — vispirms augļi, tad olas, vārdu sakot, ab mala usque ad ovo. Stāsta, ka Spānijā olas pasniedzot pēc pusdienas.

Visbarojošākais ir piens. Tas gandrīz tūlīt pārvēršas muskuļos un gaļā. Tālab piens ir visas dzīvās radības galvenā barība.

Piena ķīmiskā sastāvā ietilpst olbaltums, fibrīns un citas sastāvdaļas, kas ir arī olās un graudos un ar ko barojas jaunpiedzimis bērns, dzīvnieks, zivs un jauns augs.

Austere bija atjaunojusi izbadējušos cilvēku māgas darbību, labi bija arī riekstkoka augļi, bet līdz šim viņi neizjūta īsto «dzīvības spēku» tā elementārākā veidā, olas veidā, un nevarēja pilnīgi atjaunot savus fiziskos spēkus.

Spēka pieaugumu pirmais sajuta Mertags un paziņoja, ka viņš «spējīgs uz visu».

«Es arī,» iesaucās Henrijs. «Tagad es varu iet, kur vajag, un strādāt, ko vajag!»

Kas attiecas uz Helēnu, tad viņa teica, ka kadriļu dejot viņa vēl nevarot nevis spēka trūkuma, bet pārdzīvoto baiļu dēļ. Vispār viņa jutās ļoti labi.

Visi jutās labi un prātoja par nākotni.

Vispirms pārrunāja, cik ilgi palikt krastā, kur viņus atdzina laimīgais ceļavējš.

Krasts bija viesmīlīgs, bet nebija apdzīvots, un viņiem nepavisam negribējās te palikt.

Kapteinis pat nedomāja sacensties ar skotu Selkirku un iegūt Robinsona Krūzo slavu. Bet kamēr vēl bija kaut mazākā cerība izglābties, ne Mertags, ne malajietis nevēlējās izpildīt uzticamā Piektdieņa lomu.

Viss vakars pagāja sarunās par nākotni un tālāko ceļojumu.

Vai tālāk braukt ar laivu pa jūru, jeb doties ekspedīcijā pa sauszemi līdz tuvākai eiropiešu kolonijai? Kapteinis Redvuds zināja, ka Borneo salā tādas ir vairākas. Holandes kolonijas Sabaha un Saravaka, angļu valdības kantoris Labuanas salā un kolonija vai patstāvīga valsts, kas tanī laikā atzina avantūrista Džeimsa Bruka varu, kas sauca sevi par Savakskas radžu. Ja viņiem izdotos sasniegt vienu no šīm apdzīvotajām vietām, viņi būtu glābti. Bija jāizšķiras, kura no šīm vietām tuvāk un pa kādu ceļu turp nonākt. '

Pēc ilgas apspriedes nolēma doties uz Lobuanu.

Pēc kapteiņa Redvuda aplēses, tā bija tuvākā civilizētā vieta.

Tūlīt doties ceļā bija neiespējami. Ceļotāji vēl nebija pietiekoši atjaunojuši spēkus. Tālab viņi sāka gatavoties priekšā stāvošajam ceļam.

Izglābušies no bojāejas uz jūras un juzdamies veseli un neskarti uz sauszemes, viņi tomēr nevarēja justies drošībā.

Piekrastē, kur viņus izmeta jūra, nebija nekādu dzīvības pazīmju; bet tas viņus sevišķi neuztrauca; taisni otrādi, viņi baidījās sastapties ar cilvēkiem. Spriežot pēc katastrofas vietas, kur taifūns nogremdēja kuģi, un virziena, kurā vējš dzina laivu, kapteinis aplēsa, ka viņi tagad atrodas Borneo salas ziemeļaustrumu krastā. Kapteinis Malaizijā bija daudzus gadus tirgojies un tālab ļoti labi zināja, ka šinī krastā plēsīgu zvēru nav, bet ir ļauni ļaudis — pirāti. Indijas arhipelāgā viņu ir ļoti daudz. Kā vanagi viņi uzbrūk no savām ligzdām, kas atrodas Malaizijas salās, sevišķi Mindanao salā. Visbiežāk viņi uzbrūk Sulu salu tuvumā un jūras šaurumā starp Jaungvineju un Borneo salu.

Galvenā pirātu rezidence bija Mindanao salas dienvidu pussala Hanona, no kā cēlies pirātu vārds «lanuni». Iegriežas viņi arī citās ostās, piemēram, Celebesas salā un Borneo ziemeļu un dienvidu krastos.

Borneo salas iedzīvotāji viņus sauc par pirātiem da- jakiem. Šis nosaukums ir nepareizs, jo lielais vairums jūras laupītāju ir tīrasinīgi malajieši. Dajaki ne tikai nepiedalās viņu sirojumos, bet bieži ir viņu upuri.

Pirātu kuģi ir smagi un masīvi, ar lielām burām īsos mastos.

šo kuģu ātrums atkarīgs no lāpstveidīgo airu spēka un airētāju veiklības. Uz katra kuģa ir trīsdesmit līdz četrdesmit airētāju. Airētāji jūras kaujās un sadursmēs nepiedalās. Vadonis un pirāti cīnās, stāvēdami uz kuģa klāja. Pirāti apdraud ne tikai kuģus, bet dažreiz viņi iebrauc upju grīvās un sarīko uzbrukumus piekrastes pilsētām un kolonijām. Viņi neapmierinās ar dārgakmeņiem, zeltu un sudrabu, bet nereti ņem gūstā vīriešus, sievietes un bērnus, ko vēlāk pārdod verdzībā. Vergu tirgi toreiz pastāvēja gandrīz visās Malaizijas salās, neņemot vērā to, kam tās piederēja: holandiešiem, portugāļiem, spāņiem jeb vietējiem radžām un sultāniem.

To zinādams, kapteinis Redvuds saprata, kādas briesmas draud viņam un viņa pavadoņiem, ja tie nokļūs la- nunu rokās.

Kamēr viņi bija vaļējā jūrā, un draudēja bada nāve, viņi par pirātiem nedomāja. Toreiz viņi būtu priecīgi, sastopot pirātu kuģi. Nāve no malajiešu dunča, verdzība pie cietsirdīgākā vergu īpašnieka būtu izeja no briesmīgā stāvokļa, atbrīvošanās no bada nāves.

Tagad bada nāves ēna bija pazudusi. Sajuzdami zem savām kājām zemi un nebaidoties no bada, mūsu draugi sāka domāt par pirātiem, vērīgi raudzījās jūrā, apskatīja krastu un katru reizi, kad atskanēja kāds neparasts troksnis, uzmanīgi vēroja mežu,

Viņus uztrauca arī laiva. Viņi paši viegli varēja noslēpties meža biezoknī, bet lielo laivu, kas gulēja uz smilšu "sēkļa, varēja ieraudzīt no «lažu jūdžu liela atstatuma. Viņu varēja ievērot katrs kā no jūras, tā no sauszemes.

Ja kaut kur tuvumā atrastos pirāti, laiva tiem norādītu, ka uz salas ir cilvēki. Un jūrnieki sāka pārdomāt, ko darīt ar laivu. Izvilkt krastā un noslēpt mežā nebija iespējams, jo laiva bija smaga, bet viņi vāji un novārguši.

Mertags ieteica laivu saskaldīt un iemest jūrā, bet kapteinis neatļāva. Viņam bija žēl laivas, kas viņus bija izglābusi. Un laiva varēja būt vēl vajadzīga. Viņi taču vēl skaidri nezināja, vai viņi ir izkāpuši Borneo salā jeb kādā mazā saliņā uz vakariem no tās. Tad laiva būtu nepieciešama, lai pārceltos uz Borneo salu. Kamēr viņi apsprieda laivas likteni, Salu raudzījās tālēs un atklāja kaut ko, kas novērsa visas grūtības.

Upes ieteka bija līdzīga diezgan dziļam kanālam, kurā varēja iebraukt pat dziļi peldošs kuģis.

«Kamdēļ mēs ar laivu nevarētu braukt pa upi uz augšu?» prasīja malajietis.

«Salu taisnība,» teica kapteinis, «tas ir pilnīgi iespējams.»

«Ko tad mēs vēl gaidām?» atsaucās Mertags. «Paskat, kāds gudrinieks šis Salu! Kaptein, vai mēs nebrauksim tūlīt?»

«Katrā ziņā!»

Visi trīs piecēlās un tūlīt devās uz laivu.

Henrijs gribēja viņiem sekot, bet tēvs lūdza viņu palikt pie Helēnas, lai briesmu gadījumā viņu aizstāvētu.

«Manis dēļ tev te jāgarlaikojas, Henrij,» viņam teica māsa. «Bet neuztraucies, pēc pāris dienām es būšu pietiekoši stipra, un mēs varēsim visur tēvam iet līdzi. Tu taču zini, ka es neesmu bailīga un izlutināta.»

«Zinu, zinu,» skūpstīdams māsu, atbildēja Henrijs.

Viņi sāka pārrunāt priekšā stāvošo ceļojumu. Viņi ticēja panākumiem, jo pilnīgi paļāvās uz tēvu, Mertagu un Salu. Viņi bija izglābušies no tik daudz nelaimēm, ka nākošās briesmas vairs nebaidīja. Bet nākotne solīja tik daudz jauna un pārsteidzoša, ka ceļojuma grūtības aizmirsās.

VIII MILZU ČŪSKA

Trīs stundas jau turpinājās brauciens pa upi uz augšu. Pret straumi airēt bija grūti. Laivu noslēpa zem kupla vīģes koka, tā ka no krasta neviens to nevarēja ieraudzīt. Piesējuši laivu, airētāji jau gribēja doties atpakaļ uz nometni, kad Salu kliedziens pēkšņi vēstīja par jaunām briesmām.

Šoreiz briesmas bija virs viņiem. Paskatījušies tanī virzienā, kur skatījās malajietis, kapteinis un Mertags ieraudzīja kaut ko, ko viņi no sākuma noturēja par resnu koka zaru. Tas bija vijīgs, cilindrisks, mirdzošām zvīņām pārklāts čūskas ķermenis.

Bija redzama tikai daļa no milzīgā pitona ķermeņa. Viņš varēja būt ap divdesmit pēdu garš.

Tai brīdī, kad Salu viņu ieraudzīja, pitons, acīmredzot iztraucēts no trokšņa, laidās no koka zemē. Tas nelīda vis pa zariem, bet tieši tukšā laukumā starp mums. Ap- tinis asti ap zaru, lai būtu kur pieturēties, tas šūpodamies slīdēja uz leju. Viņa galva jau skāra zemi, un, ja Salu nebūtu iekliedzies, varbūt pitons jau būtu izstiepies zemē. Izdzirdis malajieša balsi, tas pacēla galvu, turpinādams ar asti turēties pie koka.

Atplētis rīkli un izbāzis mēli, briesmonis sāka šūpoties, sagatavodamies .uzbrukt katram, kas atrastos koka tuvumā.

Kapteinis paspēja aizbēgt laikā; bet Mertags vai nu nebija laikā dzirdējis brīdinošo malajieša saucienu, vai bija apmulsis.

īrs gāja saviem biedriem pa priekšu, nesdams daļu no laivas piederumiem. Kad Salu iekliedzās, Mertags apskatījās un ieraudzīja briesmoni, kas varēja viņu apkampt.

Padodamies pašaizsardzības instinktam, galdnieks atlēca sānis, bet vai nu aiz neveikluma, vai nastas dēļ, kas traucēja viņa kustības, atsitās pret vīģes koka stumbru. Atsviests atpakaļ, īrs nokrita zemē.

Prātīgākais būtu bijis palikt tādā stāvoklī: čūska nevarētu apvīties ap viņa ķermeni un nožņaugt. Pitoni nekad neaprij savu laupījumu, pirms nav to nožņauguši.

Bet varonīgais matrozis slikti zināja dabas zinātnes un nezināja arī šo sīkumu. Uzmanība un pacietība īriem ir nepazīstamas īpašības. Mertags parāpās dažus soļus uz priekšu un piecēlās.

Tikko viņš to izdarīja, tā sajuta, ka viņam apvijas aukstais, lipīgais pitona ķermenis.

Ja jūdzes atstatumā būtu lanuni un pirāti, viņi skaidri dzirdētu nelaimīgā kliedzienus. Izmisuma bļāvienu nobaidīti, apklusa meža putni. Vairākas minūtes meža klusumu traucēja tikai jauni, neprātīgi nabaga Mertaga kliedzieni.

Kapteinis steidzās uz laivu pēc ķekša. Tas būtu pats piemērotākais ierocis īra atbrīvošanai, ja būtu laikā pie rokas, bet, kamēr kapteinis spētu atgriezties, Mertaga miesa jau sen būtu pārvērsta salauztu kaulu un miesas bezformīgā masā. Ja enerģiski nebūtu iejaucies malajietis, Mertags būtu pazudis.

Malajietis nekad nešķīrās no malajiešu dunča un vienmēr nēsāja to sev uz krūtīm. Tā bija Mertaga laime, ka arī Salu bija tāds duncis, ar ko viņš meistarīgi prata rīkoties. Izliekto dunča asmeni viņš iegrūda tieši čūskas kaklā, nepieskardamies ira miesai.

Sajuzdama, ka ir ievainota, čūska palaida savu upuri un metās bēgt, un, locīdamās nāves agonijā, ātri pazuda meža biezoknī

Kapteinis un Salu bija pārāk norūpējušies par sava biedra likteni, un viņi nedomāja čūskai sekot Apskatījuši Mertagu, viņi pārliecinājās, ka viņš ir ticis cauri ar bailēm. Apsveikuši īru ar laimīgo gala iznākumu, viņi pierunāja to piecelties un iet kopā uz nometni.

Vecās pasaules pitons ir tikpat briesmīgs kā Amerikas boa, varbūt pat vēl briesmīgāks, tālab, ka, neraugoties uz divdesmit līdz trīsdesmit pēdu garumu, viņš ir elastīgs un ar briesmīgu muskuļu spēku. Savos apkampienos pitons var nožņaugt pat tīģerus un bifeļus.

IX LIELKĀJAINO VISTU CĀĻI

Divas nākošās dienas pagāja bez sevišķiem notikumiem un piedzīvojumiem, lai gan ceļinieki devās izlūku gājienos meža biezoknī un uz krastu.

Viņi pārliecinājās, ka krasts, kur viņi apmetušies, ir neapdzīvots. Sevišķi viņus skumdināja tas, ka viņi neatrada nekā ēdama. Olu pietika tikai divām dienām un ce-

ļotājiera bija jāpārtiek tikai no saknēm un ogām. Ogas bija ļoti garšīgas, bet maz barojošas. Protams, varēja vēl ēst dzeloņainos riekstus, bet šī barība nevarēja dot spēku, kas bija tik nepieciešams nodomātajam bīstamajam ceļojumam.

Neatrada vairs ne Singapūras austeru, ne citu glie- meždzīvnieku, bel: putni, ko reiz bija redzējis kapteinis, bija aizlaidušies; kapteinis, kā mēdz teikt, bija «nopūde- lējis».

Katru nakti ceļotāji dzirdēja lielkājaino vistu kliedzienus, bet rītos viņi velti tās meklēja: neatrada ne putnu, ne olu. Pazīdams šīs zemēs paradumus, Salu tomēr apgalvoja, ka tuvumā vajag būt ligzdai.

Trešās dienas rītā uzsāka meklēt. Arī Henrijs un Helēna šoreiz ņēma dalību ekspedīcijā. Viņiem bija laba redze, un viņu klātbūtne varēja būt lietderīga. Bērni ir ļoti vērīgi, un viņu modrās acis ierauga daudz, ko lielie nav ievērojuši.

Visi viņi gāja pa smilšu lauku starp jūras krastu un mežu. Ja kaut kur tuvumā būtu ligzda, viņiem katrā ziņā vajadzēja to ievērot. Salu stāstīja, ka dažādi vistu bari izrok dažādas bedres, un viens pats bars atgriežas krastā ārī vairākas reizes ,un atstāj olas dažādās vietās.

So putnu instinkts māca viņus olas slēpt, izvagojot zemi pavisam citās vietās nekā apraktas olas, tādā kārtā noslēpjot ligzdu, lai maldinātu ienaidnieku. īstās ligzdas tomēr viegli atrast pēc putnu kāju nospiedumiem smiltīs.

Lai labāk izpētītu zemi, Salu paņēma līdz ķeksi. Viņa vārdu patiesība drīz atklājās.

Ceļinieki drīz atrada daudzu putnu pēdas, līdzīgas tām, kādas bija redzamas pie ligzdas, kur divas dienas atpakaļ atrada tik daudz olu. Salu pārbaudīja sriiiltis, bet izrādījās, ka tā nav īstā ligzda. Malajietis secināja, ka tuvumā vajag būt īstai ligzdai. Pēc desmit minūtēm Henrijs, skriedams pa priekšu, patiesi ieraudzīja gluži tādu pašu smilšu uzkalniņu, tikai pie pašiem pamatiem platāku. Zēns nebija kļūdījies. Salu iedūra zemē ķeksi un atskanēja metālisks troksnis. Tur bija olas.

Lietodams airi lāpstas vietā, Mertags .uzmanīgi atraka smilšu uzkalniņu un atrada kādas trīsdesmit lielas olas.

Uzmanīgi savākuši olas, viņi tās nogādāja nometnē un tad devās atpakaļ un turpināja meklēt ligzdas.

Cerība arī šoreiz viņus nevīla. Ceļotāji diezgan viegli atrada vēl vienu ligzdu. Smilšu rakums likās gluži svaigs,

uz mežu. Dažreiz viņiem pievienojās ari Henrijs. Bet neraugoties uz mednieku uzmanību, viņi vienmēr atgriezās tukšām rokām. Medījuma nebija, v Neveicās arī Salu olu un gliemežu meklējumos. Acīm- N redzot šai salas daļā nebija vairs ne putnu ligzdu, ne i Singapūras austeru, ne citu gliemežveidīgu dzīvnieku.

Nemanīja arī vistu, kas novietoja olas. Ierakušas olas  smiltīs un atstājušas tās saules iedarbībai, vistas parasti neatgriežas pie savām ligzdām. Cāļi paši rūpējas  par sevi: pārsit čaulu, izšķiļas un rokas siltajās smiltīs. ^ Tie ir veikli putni.

Mūsu ceļotājiem atkal bija jāēd dzeloņriekstu augļi, j kas bija ļoti gardi, bet maz barojoši! Bet arī tos nebija v viegli iegūt. Salu'bija norāvis visus, o varēja sasniegt, uzrāpjoties kokā. Rieksti bija vel tajā kokā, zem kura U ceļinieki apstājās pirmajā diena. Bet pa gludo, apmēram j piecdesmit metrus augsto koka stumbru bija neiespējami uzrāpties. Henrijs pāris reižēs mēģināja rāpties, bet augstāk par pieciem metriem netika, un bija spiests atteikties ng tālākiem mēģinājumiem.

Kapteinis dažus riekstus notrieca ar šāvieniem, bet izlietot lādiņus tādam medījumam būtu liela neuzmanība. Un tomēr, lai nenomirtu badā, katrā ziņā vajadzēja iegūt dzeloņriekstus.

Salu vēl reizi izglāba savus biedrus no nelaimes.

Salu bija dzimis Sumatrā, kur tādi paši meži kā Borneo salā, tālab viņš bija ļoti labs pavadonis. Ceļotāji ļoti augsti novērtēja Salu spējas, vienmēr prasīja viņam padomu un sāka ticēt, ka viņš atradīs izeju no visgrūtākām situācijām.

Tomēr, kad Salu paziņoja, ka viņš uzrāpsies pašā koka galotnē, visi šaubījās, bet Mertags nemaz neticēja.

«Salu par mums smejas. Tādā kokā var uzrāpties varbūt tikai vāvere. Stumbrs gluds, kā ar kaparu apšūts kuģa korpuss. Nav kur pieķerties. Ja mēs paļausimies uz Salu, tad mums, man liekas, būs jākar zobi vadzī.»

«Es arī nezinu, Mertag, kā var uzrāpties šinī kokā,» tejca Helēna, «bet ja Salu apsola to izdarīt, tad esmu pārliecinātā — viņš savu solījumu turēs.»

«Neticiet, mis Helēna. Salu vienmēr ir nopietns, bet kādēļ lai viņš kādreiz nepajokotu? Es to bieži esmu ievērojis^ Tikai šoreiz viņa joki ir nevietā.»

«tie nav joki, Mertag,» iebi 1 d^jnaļajļetļs, «es uzkāpšu kokā, un tu pats man palīdzēsi.»

«0! Es ar prieku palīdzēšu, lai tu vēlāk nevarētu mani apvainot; tikai žēl, ka arī ar manu palīdzību nekas neiz- hāks. Saki taču, kas man jādara?»

Salu klusēdams paņēma cirvi, ko bija atnesis no laivas, un devās uz bambusu puduri. Nocirtis piecus vai sešus bambusu stiebrus, viņš lika Mertagam aiznest tos pie koka. Tad malajietis sacirta tos īsākos gabalos, katru apmēram pusmetru garu. Galdnieks Mertags šinī darbā Salu bija ļoti labs palīgs, katru gabalu pāršķēla uz pusēm un galus noasināja. Kamēr Mertags cirta un asināja, Salu aizskrēja uz mežu un atnesa veselu klēpi zaļu vīteņu augu, ko Borneo salas iedzīvotāji sekmīgi lieto virvju vietā.

Salu liānas nometa zemē, paņēma vienu noasināto mietiņu un ar cirvi iedzina to kokā. Tad malajietis ieķērās tajā, lai pārliecinātos, vai mietiņš var noturēt cilvēka smagumu. Tad Salu atkal gāja uz mežu un atnesa garus, tievus bambusu stumbrus. Vienu no tiem viņš nostādīja blakus kokam, ieurba caurumu un nostiprināja mietiņa otru galu. Tad ar augu virvi viņš mietiņu piesēja tik veikli, kā to prot tikai matroži un mežoņi.

Kapleinis Redvuds un galdnieks saprata malajieša plānu lin sāka labprāt viņam salīdzēt. Arī bērni interesējās par darbu un pasniedza Aiertagam bambusa kārtis un Salu zāļu virves.

Iedūris bambusu stingri zemē un piesējis šķērskokam, ar Mertaga palīdzību Salu nostājās uz pirmā pakāpiena. Iedzinis koka stumbrā otru mietiņu, viņš piesēja to ar liānu. Pagatavojis otru pakāpieny, malajietis uzrāpās uz tā ar mērkaķa veiklību.

Tā viņš pagatavoja trešo, ceturto un piekto, līdz viņam izsīka virvju krājumi. Viņš nokāpa pēc jauna krājuma un atkal turpināja darbu.

Bambusa kārts izrādījās par īsu, trepes nesniedza koka galotni. Vajadzēja piestiprināt vēl vienu bambusa kārti. Šoreiz Salu nekāpa zemē. Mertags viņam pasniedza kārti un malajietis, stingri piestiprinājis to pie pirmās kārts, turpināja pagatavot kāpnes. Tādā veidā nostrādājis minūtes divdesmit, Salu nonāca pie apakšējiem zariem. Apakšā stāvošajiem, raugoties uz Salu, reiba galva. Sis mazais, vājais cilvēks karājās gaisā kādus trīsdesmit metrus virs zemes un likās vēl mazāks un vājāks. Pie katras viņa kustība vieglās kāpnes šūpojās, Katru brīdi viņš varēja nogāzties zemē un nosisties.

Rūpniecības pilsētās gadās redzēt drošsirdīgus krāsotājus un namdarus, kas kāpj augstos fabriku skursteņos, lai izlabotu uguns vai zibens izdarītos bojājumus. Pūliš skatās drošsirdīgajā vīrā, brīnās par viņa varonību un dreb par viņa likteni.

Tā arī mūsu ceļotāji, elpu aizturējuši, sekoja katrai malajieša kustībai.

Kā mēs jau teicām, malajietis sasniedza apakšējos zarus, kad pēkšņi viņš nodrebēja un apstājās. Tanī pašā brīdī atskanēja viņa kliedziens. Viņš no kaut kā izbijās.

Visi skatījās augšup un atkāpās, baidīdamies, ka nelaimīgais tūlīt nogāzīsies.

Bet malajietis turpināja stāvēt uz beidzamā pakāpiena, vienā rokā turēdams cirvi, ar otru pieķerdamies bambusam. Viņš neskatījās uz zemi un netaisījās kāpt lejā, bet cieši skatījās uz augšu, tieši savā priekšā.

Priekšmets, kam bija pievērsts viņa skats, acīmredzot nebija zaros, bet pašā koka stumbrā.

Pēc tam, kad malajietis iekliedzās, atskanēja nikns šņāciens, kas līdzinājās zoss šņākšanai, kad putnu sēta ienāk nelūgts viesis.

Izdzirduši šo troksni, ceļotāji nodomāja, ka šņāc daudz bīstamāks dzīvnieks.

«Čūska!» iesaucās Mertags.

Tā pati doma pazibēja arī visiem pārējiem.

«Ras noticis, Salu?» kliedza kapteinis. «Kādas briesmas tev draud?»

«Pā> briesmām nav ko runāt, kaptein! Man vienkārši ļoti laimējies!»

šāda atbilde, kaut arī neskaidra, tomēr visus nomierināja.

«Nu, ko tad tu tur atradi?» painteresējās misters Redvuds.

«Gan jau redzēsit!» atbildēja malajietis un rāpās augstāk.

Atkal atskanēja malajieša cirvja sitienu troksnis, un pa starpām šņācoši svilpieni, ko tiešām varētu noturēt par čūskas šņākoņu, ja brīžiem nebūtu dzirdami kaut kādi krācieni.

Skatoties uz Salu, ceļotāji ievēroja mazliet augstāk par malajieša galvu kaut kādu bālganu priekšmetu, kas līdzinājās bambusa mietiņiem, ko Salu iesita kokā. Šis savādais priekšmets te parādījās, te nozuda koka dobumā.

Kas tas bija: putns vai rāpulis, vai cits kāds dzīvnieks —? nav zināms, bet acīmredzot viņš šņāca un svilpa.

«Kas tas ir?» prasīja kapteinis.

«Liels putns, kaptein.»

«Kāds?»

«Piparēdāja mātīte. Viņa sēž ligzdā uz olām, bet vecais tēviņš viņu ir ar māliem iemūrējis iedobumā.»

«Tas ir tā saucamais tukāns,» bērniem un namdarim teicakapteinis.

«A!» iesaucās Henrijs. «Tas ir liels putns, ar dubultu knābi!»

«Jā, jā.»

«Tādā gadījumā mums nav ko baidīties. Dievs mums sūta cepeti. Vai dzirdi, Helēn?»

«Jā,» atbildēja meitene, «bet man gribētos, lai Salu kāpj zemē.»

Salu bija nonācis līdz ligzdai un sāka ar cirvi dauzīt mālus. Izsitis pietiekoši lielu caurumu, viņš līdz elkonim iebāza roku un satvēra mātīti aiz kakla. Izvilcis gūstekni no ligzdas — cietuma, viņš drīz tika ar to galā un nometa zemē. Tas viss notika minūtes laikā.

Pirms nolaisties zemē, malajietis vēlreiz iebāza roku ligzdā, lai pameklētu olas. Olu nebija, bet viņš atrada vienu cāli baloža lielumā. Cālis tikko bija izšķīlies, bet pretēji lielkājaino vistu cāļiem, bija gluži kails. Uz zaļgani dzeltenās ādas nebija pat pūku. Salu rīkojās ar viņu tāpat kā ar māti.

Tad malajietis mierīgi nokāpa lejā. Tā kā šodien varēja iztikt bez riekstiem, viņš negribēja velti pārpūlēties un atlika tālāko kāpņu būvi uz rītdienu.

XI IENAIDNIEKS GAISA

Perēdama olas, mātīte bija novārgusi, un sevišķi garšīgs cepetis no viņas neiznāca, bet ceļinieki arī par to bija priecīgi. Locis noplūca putnam spalvas, Mertags iekūra uguni, un kapteinis aizgāja uz mežmalu.

Visi nodevās darbam, bet Henrijs, kas visu laiku brīnījās par Salu veiklību, gribēja sekot viņa piemēram. Viņam gribējās izmēģināt savus spēkus, bet vēl vairāk viņš vēlējās apskatīt piparēdāja ligzdu. Henriju, kā kuru katru zēnu, sevišķi vilināja ligzda. Viņš arī domāja, ka Salu pārāk pavirši apskatījis ligzdu, un tajā var būt vēl kāds cālis vai ola. Henrijs nezināja, ka tukānu mātīte dēj un perē tikai vienu olu.

Henrijs domāja, ka uzkāpt pa bambusa trepēm nav grūtāk, kā uzrāpties pa kuģa tauvām, staigāt ap masta kurvi un izlīst caur «suņa caurumu», ko viņš nereti tika darījis uz tēva kuģa. Tamdēj, nevienam ne vārda neteicis, viņš sāka kāpt pa kāpnēm uz augšu.

Neviens nepiegrieza viņam vērības. Helēna bija aizgājusi tēvam līdzi. Salu un Mertags gatavoja cepeti.

Paceldamies no pakāpiena uz pakāpienu, Henrijs sasniedza kāpņu augšgalu. Viņš iebāza roku ligzdā, bet, izņemot čaulas un gružus, nekā neatrada. Izņemot patīkamo vingrojumu, Henrijs nekā neieguva. Visas viņa pūles bija veltas.

Apskatījis oriģinālo ligzdu un pabrīnījies par šo putnu savādo ieražu — iemūrēt mātīti uz vairākām nedēļām koka dobumā, Henrijs gribēja kāpt lejā un sīkāk izprašņāt Salu par tukānu.

Viņš jau pagriezās uz augšējā pakāpiena un gribēja doties lejā, kad virs sevis izdzirda asu kliedzienu. Kāds putns apdraudēja viņu ar savu aso knābi un ar spārniem sita pa seju. Nevērojot to, ka uzbrukums bija negaidīts, Henrijs tūlīt saprata, ka viņam uzbrūk tukānu tēviņš, tādēļ ka ligzda izpostīta. Mātītei un cālēnam meklēdams ēdienu, tukāns jādomā bija aizlidojis tālu, nedzirdēja viņu izmisuma kliedzienus un nevarēja atskriet palīgā. Tagad viņš atgriezās un atrada izpostīto ligzdu. Tik rūpīgi celtā siena sadauzīta, ligzda izpostīta, viņa sirdij mīļās būtes nolaupītas, jādomā, to izdarījis tas nelūgtais viesis, kas stāv pie izpostītās ligzdas. Niknumā un izmisumā tukāns kā bulta ar atriebības kliedzienu uzbruka iedomātajam postītājam. Sis kliedziens atbalsojās visā mežā. Laime, ka Henrijam bija galvā biezas vilnas matroža cepure. Tā viņu aizsargāja no smagiem tukāna knābja sitieniem, kas varētu pārsist viņa galvaskausu vai tā apdullināt, ka viņš nokristu no koka.

Tukāns uzbruka otrreiz. Ar vienu roku Henrijs viņu atgaiņāja, ar otru turējās pie kāpnēm. Aizstāvēdamies, viņš putnu tikai uztrauca, un tas sāka uzbrukt ar vēl lielāku niknumu.

Henrijs labi apzinājās briesmas. Nobijušies bija arī Salu un Mertags, kas atskrēja, izdzirduši tukāna kliedzienus. Viņi gribēja pateikt, lai Henrijs ātrāk kāpj lejā. Viņš to būtu arī izdarījis, bet bija nepieciešamas abas rokas, un tad seja paliktu neaizsargāta pret putna knābi.

Zēns zināja, ka tukāns viņu bīstami ievainos, ja viņš neaizsargās galvu. Un viņš nolēma palikt uz vietas un turpināt aizstāvēties ar brīvo roku. Tomēr no knābja cirtieniem roka drīz sāka asiņot.

Grūti pateikt, cik ilgi turpinātos šī savādā gaisa cīņa un kā tā beigtos, ja pretiniekus atstātu mierā. Jādomā, ka zēns zaudētu spēkus un beidzot nokristu no kāpnēm un nosistos.

Bēdīgas beigas likās neizbēgamas. Neredzēdams citas izejas, Salu jau gribēja kāpt augšā. Bet vai viņš paspēs vēl laikā? Vai izdosies izglābt Henriju no saniknotā putna? Tas viss šķita apšaubāmi. Par laimi, šai laikā atgriezās kapteinis. Viņš prasīja, kas noticis. Salu un Mertags norādīja viņam uz notiekošo nāvīgo cīņu.

«Mans mīļais, mans nabaga Henriji» sasita rokas Helēna. «Tēt, nošauj to ļauno putnu!»

«Nošaušu!» bailēs izķēmotu seju, atbildēja kapteinis, raudzīdamies dēlā.

Viņš pielādēja šauteni. Jā, tukānu katrā ziņā vajadzēja nošaut; bet tikai viņu, un tas bija ļoti grūti.

Kapteinis Redvuds bija dzimis Ziemeļamerikā. Pat šinī briesmīgajā brīdī viņam nedrebēja roka, un asaras neap- migloja acis. Dažus soļus atkāpies, viņš notēmēja.

Šāviens bija bīstams. To varēja salīdzināt ar Vilhelma Telia šāvienu pa ābolu uz dēla galvas. Bet neko nevarēja darīt, bija jāriskē, citādi Henrijs būtu gājis bojā.

Pagāja daži mokošu gaidu pilni brīži. Helēna nometās ceļos un lūdza Dievu. Mertags un Salu baidījās elpot. Tukāns turpināja sist savu upuri. Uz mirkli viņš atlidoja tālāk, it kā gribēdams pastiprināt savus sitienus. So mirkli kapteinis izmantoja un izšāva.

Šāviens bija drošs.

Pārmezdams gaisā kūleni, milzīgais putns ar pāršautu spārnu nokrita zemē. Mertags ar ķeksi viņu nosita. Helēna zaudēja samaņu, bet no aukstā ūdens, ar ko viņai saslapināja deniņus, viņa atkal atžilba.

XII CEPETIS

Kamēr kapteinis rūpējās par Helēnu, Salu gribēja kāpt palīgā Henrijam, baidīdamies, ka viņš, noguris no smagās cīņas, nevarēs bez palīdzības nokāpt. Bet Henrijs bija īsts sava tēva dēls. Brīdi atpūties, viņš droši sāka kāpt lejā. Salu redzēja, ka viņam palīdzība nebūs vajadzīga. Kad zēns nokāpa, tēvs viņu apskāva un teica:

«Citreiz, lūdzu, esi uzmanīgāks.»

«Kā tu mūs nobaidīji!» Helēna viņam pārmeta. «Otrreiz es neiešu no tevis prom. Skaties, visa roka tev asinīs.»

«Nav nelaime!» atbildēja Henrijs. «Tukāns nav ērglis.»

Tiešām, gadās daudz lielākas nelaimes. Henrijs tika cauri ar vieglām skrambām un ievainojumiem, ko kapteinis veikli pārsēja, un tie drīz sadzija. Noderēja arī daži ārstniecības augi, ko Salu bija atradis mežā.

Notikums ar tukānu drīz aizmirsās, bet, ja to atcerējās, tad tikai ar patiku, jo pavairojās pārtikas krājumi. Sevišķi „.% garšīgs bija treknais un maigais tukānu cālis. J ^ Kā jau minējām, Salu tanī dienā vairs nekāpa pēc

"augļiem, un biedri viņam to neatgādināja.

Taisnība, būtu patīkami pēc cepeša ēst sulīgos augļus,  bet ceļotāji nebija izlutināti. Par vairākiem ēdieniem viņi rjr nedomāja. Paēda no viena ēdiena un paldies Dievam.  Tukānu tēviņu nolēma cept uz iesma, bet mātīti izvārīt.

Mertags noplūca putniem spalvas, bet Salu kūra uguni.  Cāli nevajadzēja ne plucināt, ne svilināt, viņam nebija

pat spalvu vai pūku pazīmju. Izcepts uz oglēm, tas būtu  bērniem garšīgs cepetis.

Tukāni bez spalvām izrādījās mazāki, nekā to varēja  iedomāties. Mātīt e bija lielāka un taukāka par tēviņu , kas  bija pilnīgi saprotams ja ņem verā, ka viņa ilgi tupēja  bez kustībām, kamēr tēviņš piegādāja barību un baroja viņu.

Tēviņš bija lielas sugas vistas lielumā; ar viņa cepeti pusdienām pilnīgi pietika, tā ka mātīti un cāli atstāja nākamai dienai.

Tukanu uzdura uz bambusa iesma. Cepot viņš izplatīja patīkamu cepeša smaržu.

Mātīti sagrieza gabalos un iekonservēja ar dažām smaržīgām zālēm, ko bija atradis Salu. Tā sagatavotai putna gaļai no rīta vajadzēja būt daudz mīkstākai un maigākai.

Kamēr putns cepās, ceļotāji pārrunāja šī putna īpatnības un paražas. Interesantas ziņas par tukānu pastāstīja Salu un kapteinis.

Kapteinim bija gadījies redzēt šos putnus, ceļojot pa Malaizijas salām. Viņš bija arī daudz lasījis un zināja, ka tukāni dzīvo arī Āfrikā. Interesantas ziņas par šo putnu sniedz doktors Livingstons:

«Mēs redzējām mātītei sagatavotu ligzdu. Tajā bija tikai neliels sirdsveida caurums, caur ko mātīte varēja ielīst. Parasti ligzdas augšpusē tiek atstāts caurums, pa kuru briesmu brīdī putns aizlido.»

Kādreiz iedzimtais noķēris tukānu un aiznesis viņu Livingstonam. Viņš stāstījis, ka tūlīt kā mātīte sēžas uz olām, tēviņš aizmūrē ligzdas caurumu, atstādams tikai mazu lodziņu, pa ko var izbāzt knābi. Mātīte paliek ieslodzījumā, kamēr cālis apaug ar spalvām.

Visu šo laiku (mēnešus divus, trīs) tēviņš baro māti un bērnu.

Pateicoties tādai kārtībai, mātīte paliek resna, viņas gaļa sulīga un maiga, bet tēviņš, meklēdams barību, lai pabarotu ģimeni, paliek tik vājš, ka dažreiz nobeidzas, nevarēdams panest lietainas un aukstas dienas.

«Tikai pie tukāniem var novērot, ka ieslodzītais barojas, bet sargs paliek vājāks,» kapteinis Redvuds piezīmēja.

Dienvidamerikas tukāns, tāpat kā viņa Āzijas brālis, ligzdu ierīko koka dobumā un tāpat aizmūrē to ar māliem.

«Āzijas tukāna knābis,» turpināja kapteinis, «ir ass, drusku izliekts, apmēram piecus centimetrus garš.»

Salu, kas bieži bija medījis Sumatras mežos, ari pastāstīja par tukāna dabu un ieražām.

Malaizijas salu iedzimtie ļoti labi zina praktisko dabas zinātni. Tas izskaidrojams ar to, ka holandieši, lieli dabas zinātņu mīlētāji, labprāt krāj izbāztus putnus un pērk no iedzimtiem retos eksemplārus. Saprotams, kamdēļ iedzimtie ar tādu interesi nododas putnu medībām.

Pirms kļuva par jūrnieku, Salu jaunībā bija putnu ķērājs. Viņš teica, ka Sumatrā sastapis divu pasugu tukā- nus, bet naturālisti ieguvuši vēl vairākus šīs sugas pārstāvjus, kas dzīvo Malakā un Konhinhinā.

Tie ir diezgan lieli putni. Spalvas viņiem vienlīdz melnas, pakaļa gaiši asinssarkana. Žokļi, rīkle, vaigi un kakla priekša, virsējās un astes segspalvas baltas, purni ir ar dzīvām, vāji iedzeltenas krāsas acīm. Tas ir dūšīgs, viegli pieradināms putns. Garais knābis viņam noder kā aizsardzības ierocis.

Pārtikdama no barības, ko viņai piegādā tēviņš, mātīte ir pilnīgi atkarīga no viņa uzticības. Tie, tāpat kā ērgļi un citi plēsīgi putni, ir ļoti uzticīgi savai ģimenei.

To visu savā īpatni lauzītā valodā stāstīja Salu.

«Bet, ja tēviņu nošauj jeb ar viņu kaut kas notiek,» jautāja Mertags, «vai tad tiešām mātei un cālim jāiet bojā?»

Salu nezināja atbildi uz šo jautājumu. Viņš nekad līdzīgu gadījumu nebija novērojis un nekad nebija par to domājis.

Varbūt Mertagam bija taisnība, bet varbūt brīvprātīgā gūstekne vajadzības gadījumā pati varēja sadauzīt sienu un atbrīvoties.

Sī Helēnas izteiktā varbūtība visiem šķita iespējama, un ar to nobeidzās ornitoloģiskais disputs.

Tomēr bija arī cits iemesls pārtraukt zinātnisko disertāciju: cepetis bija gatavs un visiem ļoti gribējās ēst.

Salu kā parasti atdalīja labākos kumosus Helēnai un viņas brālim. Garastāvoklis bija vislabākais, bet pēcpusdienā tas mainījās.

Tuvojās vakars. Pie koka saknēm dega sārts. Ceļotāji novietojās zem bieza, lapota koka. Būdu viņi vēl nebija uzcēluši. Tikai Helēnai un Henrijam no buras bija uzcelts kaut kas līdzīgs teltij.

Kad tukāns bija izcepts, uguns sāka dzist, bet Mertags uzmeta jaunus zarus, lai to uzturētu. Uz salas nav plēsīgu zvēru, bet Borneo naktis ir mitras un aukstas — ugunskurs varēja no tām pasargāt.

Uz ekvatora krēslas gandrīz nav. Nakts iestājas pēkšņi, un mūsu draugi nobeidza vakariņas sārta gaismā, feet viņi vēl nebija beiguši savu mielastu, kad viens no viņiem sāka justies slikti; drīz saslima arī pārējie. Viņiem Visiem griezās galva un palika slikta dūša, kam sekoja Vēmiens.

Tā kā saslima visi pieci, un saslimšanas simptomi visiem bija vienādi, tad acīmredzot viņi bija saindējušies ar barību.

Vai tad patiesi tukāna gaļa ir indīga? Salu nekad nebija dzirdējis, ka no šī putna gaļas varētu saindēties. Viņš pats bija daudzkārt ēdis tukāna gaļu, viņš zināja, ka arī citi to ēda, bet nevienam nebija sākušās tādas slimības izpausmes kā mūsu ceļotājiem.

Varbūt tukāns bija norijis kaut ko indīgu, kas viņam nekaitēja, bet kaitēja tiem, kas ēda viņa gaļu? Sis minējums visiem likās pareizs, vēl jo vairāk tālab, ka cita slimības izskaidrojuma nebija.

No sākuma mūsu draugi sevišķi neuztraucās, jo neticēja, ka nopietni saindējušies. Viņi cerēja, ka šī vieglā saslimšana drīz pāries. Viņi tikai nosolījās nekad vairs ne ceptu, ne vārītu tukāna gaļu neēst, bet mātīti un viņas cāli izmest plēsīgiem putniem.

Tomēr viņi jutās arvien sliktāk un sliktāk. Galvas reibonis un sliktā dūša nepārgāja. Vemšana pastiprinājās. Nelaimīgie nobijās ne pa jokam. Viņi domāja, ka pienākusi nāves stunda. Viņiem nebija nekādu zāļu, un, ja arī bija, viņi nezināja, kā tās lietot. Ja būtu iekodis kāds rāpulis, malajietis mežā droši vien atrastu kādu ārstniecības augu. Bet naktī sameklēt augus bija grūti. Un nakts bija tumša. Nekā nevarēja redzēt. Slimie pat viens otru neredzēja un tikai dzirdēja savu kaimiņu vaidus.

Laiks gāja. Bija žēl mirt no putna gaļas, kas, dzīvs būdams, viņiem nekā nevarēja izdarīt. Bija žēl iet bojā tāda niecīga iemesla dēļ, kad bija izglābušies kuģa katastrofā, no bada, slāpēm, milzu čūskas un tukāna. Tādas nāves nejēdzība viņu sāpes tikai vairoja.

XIII BRIESMĪGA NAKTS

Asās sāpes atvietoja neliels domu neskaidrums un valodas traucējumi. Šīs ciešanas drusku atgādināja jūras slimību, tikai c'audz stiprākā veidā. Cietējus beidzot pārņēma kaut kāda vienaldzība pret nāvi, kā tas ir parasti pie saindēšanās.

Ja jūra izietu no krastiem un, visu pārplūdinādama, nonāktu līdz vietai, kur gulēja mirstošie, viņi nespertu ne soli, lai glābtos. Brīžiem, no sastinguma atžirguši, pie koka zariem turēdamies, viņi gāja no ēnas mēness gaismāj bet nelabums turpinājās, galva griezās, kājas grīļojās, un viņi bezspēkā krita zemē. Viņi gaidīja nāvi, kas atpestītu no briesmīgajām mokām, un nāve, šķiet, bija tuvu.

Kapteinis Redvuds mazāk domāja par sevi kā par bērniem. Viņš labprāt būtu nomiris, ja varētu glābt Helēnu un Henriju; tomēr viņiem visiem draudēja vienāds liktenis. Juzdams nāves tuvumu, nelaimīgais tēvs lūdza likteni, lai mazākais Mertags un Salu viņu pārdzīvotu un nepamestu bērnus bez palīdzības.

Viņš pusbalsī aprunājās ar Mertagu un malajieti, pēc tam viņi kopā lūdza Dievu.

Tad kapteinis apskāva dēlu un meitu, piekļāva viņus savām krūtīm un padevīgi sāka gaidīt nāvi.

Lai vēl vairāk nesarūgtinātu tēvu, brālis un māsa klusēja. Tikai stiprās sāpes spieda viņus reizēm smagi vaidēt. Tēvs mēģināja viņus nomierināt, tomēr šoreiz viņa vārdi bērniem un arī viņam pašam šķita tukša skaņa. Tad viņš sāka runāt par padevību liktenim, par labāku pasauli, atgādināja viņiem, ka viņu māte jau aizgājusi viņā pasaulē, un ka tagad viņi visi trīs viņai sekos. Cik patīkams viņiem būs mūžīgais miers pēc tik daudz ciešanām un nelaimēm.

Tā viņš pūlējās atvieglot viņiem domas par nāvi. Ugunskurs maz pamazām dzisa. Tuvumā bija daudz zaru, bet nevienam nebija tik daudz enerģijas un spēka, lai tos salasītu un uzmestu sārtam. Un kāpēc gan vajadzīga uguns, ja viņiem bija jāmirst? Kālab to uzturēt? Vai nav vienalga, nomirt gaismā vai tumsā? Tikai kapteinim bija žēl, ka uguns izdziest, un viņš vairs nevar saskatīt savu mīļo bērnu sejas, pirms cietsirdīgā nāve uzspiedīs viņiem savu zīmogu. Varbūt viņš būtu mēģinājis iededzināt uguni vai arī būtu palūdzis kādu no biedriem to izdarīt, ja nebūtu austrumos ieraudzījis pirmos ausmas starus. Viņš zināja, ka tropos ausmas nav, bet diena iestājas ātri. «Gods Dievam!» dievticīgi viņš nodomāja. «Mazākais, beidzamo reizi es redzēšu savus bērnus. Ir labāk, ka viņi nenomirst tādā tumsā!»

Kamēr viņš tā domāja, šaurā bālās gaismas svītra pie horizonta palika platāka, spožāka, pāriedama zeltainos toņos, un beidzot brīnišķa tropu saule mierīgi un krāšņi uzlēca virs mierīgās jūras.

Kad labvēlīgie saules stari apmirdzēja koku galotnes, mūsu cietēji paskatījās viens otrā. Kapteiņa skatiens pievērsās bērnu sejām, uz kurām jau gūlās tuvās nāves ēna.

Mertags domīgi raudzījās jūrā. Viņš atminējās mīļo Triju, no kuras to šķīra neaptveramais okeāns. Kas attiecas uz Salu, tad viņš neskatījās debesīs, bet kaut kur telpā un koku zaros virs galvas. Pēkšņi ar viņu notika negaidīta pārmaiņa. Izmisuma vietā viņa sejā atplaiksnīja pēkšņs prieks. Viņš iesaucās malajiešu valodā, ko viņa biedri uzskatīja par lūgšanu, jo tas nobeidzās ar vārdu «Allah!».

«Slavēts lai ir debesu Rādītājs!» viņš teica angliski, lai visi saprastu. «Mēs nemirsim! Sekojiet visi man! Nāve mūs gaida šeit, zem koka. Ja mēs no šejienes aiziesim, tad esam glābti.»

To pateicis, viņš aiz rokām satvēra abus bērnus un vilka prom no koka uz jūras krastu.

Kaut gan kapteinis labi nesaprata, bet Mertags neizprata nemaz šīs steigas iemeslu, viņi piecēlās un grīļodamies sekoja malajietim.

Salu viņiem savu rīcību nepaskaidroja, līdz tam laikam, kamēr visi nokļuva jūras krastā, kur svaigais jūras vējiņš atvēsināja karstās galvas. Kad viņi apsēdās piekrastes smiltīs, malajietis paskaidrojumu vietā rādīja ar pirkstu uz koku, zem kura viņi pavadīja nakti, un teica tikai vienu vārdu upass (indes koks).

Ar to pietika. Kapteinis un namdaris saprata visu. Kurš gan jūrnieks, kas ir bijis Indijas arhipelāgā, nav dzirdējis par upasu? Nezin, vai vispār atradīsies cilvēks, kas nav dzirdējis un lasījis par šo indīgo koku. Stāsta, ka katra dzīva būtne, pat citi augi, krūmi un zāle iet bojā diezgan lielā atstatumā no upasa, visur, kur vējš aizpūš viņa indīgos izgarojumus.

Kapteinis Redvuds bija par daudz izglītots un gudrs cilvēks, lai ticētu visām šīm pasakām. Viņš tomēr zināja, ka visos šajos nostāstos ir daļa patiesības, un ka upass ir tiešām bijis viņu pārdzīvotās nakts moku iemesls. Ceļotāji bija apmetušies zem viena no Šiem nāves nesējiem kokiem un sakūruši uguni pie tā saknēm. Dūmu ierosināti, bija radušies izgarojumi, un ļaudis bija ieelpojuši koka indīgos tvaikus.

Kaut arī vēl tagad viņi cieta no ieelpotās indes, viņi tomēr atradās ārpus indes iedarbības sfēras.

Spēks un veselība vēl nebija atgūta, bet viņi izjuta laimi, kādu sajūt ļaudis, kas izglābti no nāves briesmām.

Saule mirdzēja visā savā brīnišķajā krāšņumā, apspīdēdama vēl izmocītās sejas un visu apkārtni. Vēsais vēļš atsvaidzināja drudža karstās asinis viņu dzīslās.

Viņi juta, ka atdzīvojas. Viņi izjuta to, ko izjūt cilvēki, kas ilgi uzturējušies piesmakušā kajītē starp slimniekiem, kad pēkšņi atrodas uz cietas zemes, zaļā zālē, zem ēnaina koka, ieelpojot brīnišķo puķu aromātu.

Kaut kādā pussnaudā viņi ilgi sēdēja uz krasta. Ar miera, gandrīz prieka sajūtu, viņi raudzījās pret koraļļu rifiem šķīstošajos viļņos, lielos, baltspārnainos putnos, kas nolaidās jūrā un atkal pacēlās augšup ar mirdzošām zvīņainām zivīm knābjos. Viņi izturējās pret visu notiekošo, apzinoties tikai to, ka ir dzīvi, ka viņu beidzamā stunda vēl nav situsi. Viņi saprata, ka vakardienas cepetis nav vainojams viņu slimībā. Kapteinis Redvuds ļoti labi pazina upasa indīgās īpašības un briesmas, kas draud tā ēnā esošiem cilvēkiem. So koku viņš bija redzējis ari citās salās. Upass aug ne tikai Borneo salā, bet arī Javā un citās salās. Dažādās vietās šim kokam ir citi nosaukumi, bet visi šie vārdi nozīmē indīgais koks.

Ja, izvēloties vietu nometnei, kapteinis būtu piegriezis vērību koka mizas gludajai, iesarkanajai krāsai un spilgti zaļajām, spīdīgajām lapām, viņš būtu novērsis briesmas visai mūsu mazajai kompānijai. Bet viņš domāja tikai par to, kā izglābties no bada, un neievēroja citas briesmas.

Ceļinieki vēlreiz laimīgi bija glābti no bojāejas. Nākotnē viņi, protams, būs uzmanīgāki. Ciešanas bija pārāk lielas, lai uzdrošinātos vēlreiz tās izbaudīt. Lai nomirtu no upasa izgarojumiem, vajag tos ilgi ieelpot. Cita lieta, ja sakošļā koka lapas, mizu vai saknes — upasa sula izsauc neizbēgamu un ātru nāvi.

Borneo salas iedzimtie ar upasa indi saindē savas bultas un šķēpus. Upasa indi viņi samaisa ar kādu citu Borneo salās augoša koka indi. Brīnišķīgākais ir tas, ka upass pieder maizes koka dzimtai. Koka lapas ir šķēpvei- dīgas, auglis segts kaulainām zvīņām. Biezā, lipīgā inde uzglabājas ilgi, ja to glabā hermētiski noslēgtu. Upass sastopams diezgan reti. Tāpat kā zelts, briljanti un pērles, arī indes, paldies Dievam, sastopamas reti.

Tomēr tur, kur aug šis indīgais koks, saplūst pēc indes savām bultām visi kareivji un mednieki. Uz tāda koka mizas vienmēr var redzēt daudz iegriezumu, ko taisa iedzimtie, lai iegūtu indi.

Tā kā kokā, zem kura pavadīja nakti mūsu draugi, nebija tādu iegriezumu, tad Salu atzina, ka tuvumā iedzimto nav un šis krasts ir neapdzīvots. Par to visi bija ļoti priecīgi.

XIV UZ SALAS IEKŠIĒNi

Ceļotāji gulēja sīkās, sidrabotās smiltīs vuņi ar pilnu krūti ieelpoja rīta svaigo gaisu. Viņiem šķita, ka asinis dzīslās rit ar jaunu spēku. Salu pareģojums piepildījās: viņi drīz atžirga. Atgriežoties spēkam, atgriezās arī garastāvoklis un ēstgriba.

Pārciesto sāpju ietekmē viņi bija nolēmuši tukāna gaļu neēst, bet atlabuši viņi ar labpatiku atcerējās tukāna mātīti, no kuras nolēma brokastīm pagatavot cepeti.

Šoreiz ugunskuru iekūra tālāk. Drīz austeres gliemežvākā ūdens sāka vārīties, un cepeša aromāts kairināja mūsu draugus vairāk nekā jūras vējš un stiprā tropisko meža puķu smarža.

Kamēr cepa veco tukāna mātīti, draugi neatturējās no kārdinājuma izcept cāli uz iesma. Daudz jau katram netika, bet pēc tāda viegla uzkožamā bija vieglāk gaidīt brokastis. Beidzot pieredzējušais cepeša pagatavotājs Salu paziņoja, ka cepetis gatavs; noņēma no uguns katlu un nolika mitrās smiltīs, lai atdziest.

Visi apsēdās pie «galda», un katrs dabūja savu porciju tukāna. Vienam gadījās spārniņš, otram kāja, citiem māga, krūtis un mugura.

Katlā palika daudz mērces, ko Salu bija pagatavojis no dažādiem augiem Mērci ielēja kausiņos, ko bija paspējuši paņemt līdzi, kuģim ejot bojā. Ja viņiem būtu bijusi maize, šo buljonu varētu lietot kafijas vietā. Bet par maizi varēja tikai sapņot. Uz salas maiznīcu nebija.

Pabrokastojuši draugi sāka meklēt jaunu vietu naktsmītnei un atpūtai. Divas reizes izvēle bija bijusi neveiksmīga, tagad viņi ar lielu uzmanību apskatīja kokus, zem kuriem gribēja apmesties. Diezgan tālu no upasa viņi atrada vīģes koku ar lieliem un lapotiem zariem un pārnesa tur visas savas mantas. Viņi atkal uzcēla telti un novietojās indiāņu svētā koka ēnā.

Tas bija vecs koks. Piecdesmit dažāda garuma stumbri balstīja biezo lapotni. Garie, taisnie zari nolaidās līdz zemei, aizkrustodami ceļu jauniem asniem. Brīžiem dažus zarus šūpoja vējš, citi nokārās nekustīgi kā akmens velves.

Vīģes koks dažreiz ir līdz desmit metrus resns. Sim kokam ir šādas īpašības: kolīdz kāds no zariem sasniedz zemi, tas laiž saknes un rada jaunu balstu horizontāliem zariem, kas citādi no sava smaguma nolūztu. Ceļotāji meklēja tikai pagaidu mītni, lai uzkrātu spēkus tālākam ceļam.

Bargais liktenis šķita palika pret viņiem laipnāks. Zem vīģes koka viņi atrada ne tikai patvērumu, bet arī pārtiku veselai nedēļai un pat barojošāku kā tukāna gaļu vai liel- kājaino vistu olas. Es nerunāju par vīģes koka augļiem, bet par dzīvnieku, kas rāpoja pa koka zariem. Tas bija pretīgs rāpulis no ķirzaku dzimtas, un tikai izbadojies cilvēks varēja iedomāt nomēģināt viņa gaļu. Kas attiecas uz Salu, tad viņam nebija ne mazākās pretīguma sajūtas pret šo dzīvnieku tālab, ka viņš zināja — šī divus metrus garā ķirzaka cilvēka resnumā bija ļoti garda. Pats Lu- kulls būtu cienīgi novērtējis šo delikatesi, ja viņam būtu gadījies nogaršot šo Malaizijas ēdienu.

No zara uz zaru ceļojošā milzu ķirzaka dzīvo Indijā un'ļoti līdzīga pretīgajai, bet nevainīgajai Amerikas igua- nai, ko iedzimtie lieto barībā. Klausīdams Salu padomu, kapteinis nošāva milzu ķirzaku, un tā nokrita zemē.

Salu ar virvi piesēja ķirzaku pie horizontāla koka zara un sāka novilkt ādu. Tādā stāvoklī ķirzaka ļoti atgādināja pakārto. Tas Salu nebūt nesamulsināja; novilcis ādu, viņš sacirta ķirzaku gabalos, nogrieza gaļas šķēles un sāka cept uz oglēm. Malajietim bija taisnība: ūdensķirzakas gaļa bija maiga un atgādināja sivēna vai cāļa gaļu.

Henrijs un Helēna raudzījās vakariņu pagatavošanā ar pretīguma sajūtu. Medījums tiešām nebija pievilcīgs. Bet tie laiki bija pagājuši, kad bērni ēdienus varēja izvēlēties. Trūkums visu ko iemāca. Arī Parīzes iedzīvotāji aplenkuma laikā ēda zirgu, ēzeļu, suņu, kaķu un pat žurku gaļu, lai tikai nebūtu jāpadodas ienaidniekam.

Trīs dienas ceļotāji pārtika no ķirzakas gaļas un jutās tik spēcīgi, ka varēja uzsākt tālāko ceļojumu. Viņiem veicās. Meklējot augļus un saknes, pie vīģu koka atmaldījās liels mežakuilis. Kapteinis nabaga dzīvnieku nošāva. Salu atkal pagatavoja kotletes, uz iesma izcepa cepeti un divus labi izžāvētus šķiņķus sagatavoja ceļam.

Sagatavojuši pārtikas krājumus, ceļinieki nolēma doties ceļā. Nolēma ņemt līdzi tikai vieglas un nepieciešamas mantas. Ar nožēlu viņi atvadījās no vecās laivas, kas viņus izglāba no bojāejas jūrā. Nelaimē cilvēki iemīl pat nedzīvus priekšmetus. Kapteinim un bērniem šī laiva šķita kā stūrītis no dzimtenes. Dodoties ceļā un nezinot, kas viņus sagaida, viņi nevarēja vienaldzīgi šķirties no laivas. Ilgāk palikt Borneo salas austrumu krastā bija neiespējami.- Nevarēja cerēt, ka šai krastā piestās kāds kuģis, kas viņus uzņems un izglābs. Drīzāk varēja sagaidīt, ka ieradīsies pirāti, kas ceļiniekus vai nu nonāvēs, vai sagūstīs un pārdos verdzībā.

Kapteinis Redvuds skaidri apzinājās šīs briesmas un nolēma doties salas iekšienē, cerēdams nokļūt līdz vecajai Brunejas pilsētiņai salas rietumu krastā, netālu no La- buanas salas.

Kapteinis baidījās tikai par bērniem, sevišķi par Helēnu, nezinādams, vai viņa būs spējīga iet pa mūžamežu, kur nav ne ceļu, ne taciņu un kur uz katra soļa draud briesmas. Bet bērnu možais izskats kapteini mazliet nomierināja. Bērni taču par visu interesējas, un jaunā pētošā prāta nepārtraukts darbs atvaira domas par nogurumu. Tālab arī bērni bieži nogurst mazāk nekā pieaugušie.

XV CEĻĀ UZ LABUANU

Dodamies ceļā, kapteinis ļoti labi apzinājās, ar kādām ceļa grūtībām jārēķinās. Vispirms — attālums. Ja varētu iet pa taisni, kā lido krauklis, būtu jānoiet ne mazāk kā 250 kilometru, bet bieži droši vien būs jātaisa līkumi. Bet ar to varēja samierināties. Noejot desmit kilometrus dienā, ceļā būtu jāpavada mēnesis. Varēja iet arī divus mēnešus; kas par nelaimi? Lai tikai nokļūtu līdz civilizētai vietai, atgrieztos dzīvē!

Tālais ceļš viņus nebaidīja. Pēc atpūtas viņi jutās pietiekoši spēcīgi to veikt, vēl jo vairāk tālab, ka nebija jāierobežo laiks un varēja iet lēnāk vai ātrāk, ņemot vērā ceļa īpatnības un bērnu spēkus.

Nopietnāks bija pārtikas jautājums. Mežakuiļa šķiņķis pietiks nedēļai, bet vai viņi atradīs ar ko papildināt izsīkušos krājumus?

Bet Salu viņus nomierināja, teikdams: ja Borneo meži ir līdzīgi Sumatras mežiem, ko viņš ļoti labi pazīst, tad tajos vajag atrasties daudz augļu kokiem, putniem un citiem medījumiem, piemēram, mežacūkām, briežiem utt. Lai būtu apbruņots un lai taupītu patronas, Salu pagatavoja sev īpašu štopu un bultas, kas bija saindētas. Tā sagatavojies, Saiu no bada vairs nebaidījās. Viņš uzņēmās pārtikas piegādātāja lomu un apsolīja biedriem, ka viņiem nekā netrūks.

Var likties savādi, ka ceļotāji nedomā doties uz kādu iedzimto ciemu, bet grib no tiem izvairīties. Lieta tāda, ka viņi visi, arī Salu, baidījās sastapt dajakus un citas Borneo salas mežoņu ciltis, par kurām bija izplatītas briesmīgas baumas (bieži varbūt nepamatotas).

Sos mežoņus iedomājās kā būtnes, kas līdzīgi zvēriem apaugušas ar spalvām un domāja, ka viņi saviem ienaidniekiem nocērp galvas un pārtiek no viņu gaļas. Ticēdami šīm baumām, mūsu draugi, protams, visiem spēkiem pūlējās izvairīties no sastapšanās ar viņiem. Lai cik tas arī savādi, cilvēki vairījās sastapt sev līdzīgus.

Uzmetuši beidzamo skatienu jūrai, mūsu ceļinieki devās Borneo salas džungļos.

Apģērbi un apavi par laimi vēl bija pieklājīgi un derīgi. Kādi viņi būs ceļojuma beigās, tas ir cits jautājums; par to neinteresējās pat Henrijs un Lļelēna.

Vispirms viņi gāja uz augšu gar upi, pie kuras ietekas visu šo laiku bija dzīvojuši. Upe tecēja tieši uz austrumiem, bet mūsu ceļotājiem bija jāiet uz rietumiem, tādēļ vispareizāk bija turēties krasta tuvumā, gar krastu gāja arī taka, ko bija ieminuši dzīvnieki, iedami dzert ūdeni. Purvainās un mitrās vietās varēja izšķirt mežacūku un degunradžu pēdas.

Visu dienu ceļotāji nesastapa neviena dzīvnieka. Biez- ādainie savus midzeņus parasti atstāj naktī, dienā viņi guļ kaut kur niedrēs.

Varētu pa upi uz augšu braukt ar laivu, bet laiva bija smaga un airēt būtu grūti, bet, ja kaut kur krastmalā būtu iedzimto sādža, mežoņi mūsu draugus tūlīt ieraudzītu. Tamdēļ viņi neuzdrošinājās ceļot pa ūdeni.

Arī upes izteka acīmredzot bija kalnos un būtu neizbēgami jāsaduras ar kalnu straumi. Tādēļ visi atzina kapteiņa lēmumu un atstāja laivu ūdenszālēs, kur tā tika noslēpta.

Kapteiņa domas apstiprinājās: pirmās dienas vakarā ceļinieki nonāca kalnu pakājē, no kuru kraujas šalca nelielās upes straujā straume. Airētāji nekad neizturētu tādu ātrumu.

Taciņa, pa kuru viņi gāja, pacēlās strauji uz augšu. Nakti draugi pavadīja kalna pakājē. Otrā dienā viņi uzkāpa līdz pašai upes iztekai. Atpūtušies viņi gāja tālāk un pievakarē sasniedza kalnu galotni. Saule iegrima aiz meža.

Tur, kur viņi apstājās, nebija ūdens, bet par laimi ūdens krājumi viņiem bija līdzi.

Neveiksmes viņus pieradināja būt uzmanīgiem; katram no viņiem pār pleciem karājās resna bambusa ūdens trauks' ar ūdeni. Mazāki un vieglāki bija arī bērniem.

Trauki ar ūdeni tika piepildīti pie upes iztekas un tā vajadzēja pietikt, kamēr pārietu kalnus. Nakti ceļotāji pavadīja kalna galā. Kalna nogāze, pa ko viņiem bija jānokāpj, bija apaugusi bieziem krūmājiem; tā ceļinieki kalna pakājē nonāca tikai otrās dienas vakarā. Te viņiem priekšā atklājās līdzenums. Saule rietēja aiz otrās kalnu grēdas virsotnēm, kas stiepās paralēli pirmajai divdesmit kilometru tālumā.

Ieleja, jeb pareizāk sakot līdzenums, kas stiepās starp citām kalnu grēdām, bija apaudzis ar mežu. Tikai vienā vietā rietošās saules staros mirdzēja ezers.

Līdzenumā pacēlās atsevišķi, mežiem apauduši un torņiem līdzīgi uzkalni. Zaļās krāsas bālums norādīja uz koku audzes dažādību.

Caur koku zariem ceļotāji varēja redzēt apkārtni, pa kuru viņiem rīt būs jāceļo.

Pēkšņi Salu kaut ko nomurmināja. Viņa sejā bija saskatāmas bailes.

«Jā! Sis apvidus ļoti atgādina zemi, kur dzīvo sarkanie gorillas. Ja šie velni tiešām dzīvo šais mežos, tad mums labāk, kaptein, neiet tiem cauri, bet mēģināt tos apiet. Viņi mūs noteikti aprīs, ja mēs viņiem parādīsimies. Singapūras tīģeri nav tik nikni kā sarkanie gorillas.»

«Sarkanais gorilla!» iesaucās kapteinis. «Vai tikai tu nerunā par orangutāniem?»

«Citi viņus sauc par orangutāniem, citi par sarkanajiem gorillām, bet tas ir viens un tas pats, kaptein. Tie ir visniknākie. Viņi nolaupa sievietes un bērnus un aiznes tos augstos kokos. Neviens nezina, ko viņi ar tiem dara. Jādomā, aprij viņus. Ak, kaptein, mēs baidāmies no pirātiem, bet sarkanie gorillas daudz bīstamāki!»

No nesakarīgā Salu stāsta ceļotāji saprata, ka runa ir par mērkaķu sugu, kas zvērnīcu būros šķiet diezgan miermīlīgi, bet lai nedod Dievs sastapties ar viņiem dzimtenes mežos — Sumatras un Borneo salās.

Nākošajā rītā ceļotāji devās ceļā diezgan vēlu, kad saule bija izklīdinājusi biezo miglu ielejā. Viņi devās uz rietumiem.

Naktī un no rīta viņi apspriedās, vai iet taisni caur mežu, jeb mēģināt to apiet. Jautājums izšķīrās pats. Kad izklīda migla, ceļotāji redzēja, ka ieleja ir tik plaša un nav nekādas iespējas to apiet, tas nozīmētu ceļojumu pagarināt par vairākām dienām.

Kapteinis tomēr domāja, ka Salu briesmas pārspīlē.

Vairāk par gorillām nedomādami, ceļinieki devās uz priekšu, cerēdami pievakarē sasniegt otro kalnu grēdu.

Nākošajā dienā viņi gāja pa līdzenumu. Ceļš kļuva daudz grūtāks Nebija viegli virzīties uz priekšu arī kalnos, bet kalnu nogāzes bija apaugušas ar samērā retiem kokiem. Līdzenumā bija citādi. Vīteņaugi kā necaurejama siena apvija resnos koku stumbrus un zarus visos virzienos. Lai tiktu uz priekšu starp liānām un zariem, brīžiem bija jālieto Mertaga cirvis un Salu duncis. Tas visu kavēja. Otrs šķērslis ceļā bija bambusu puduri, kas dažās vietās bija tik biezi, ka pat čūska nevarētu izlīst tiem cauri.

Viena tāda bambusu birzs bija gandrīz kilometru plata. Ceļotāji nostrādāja trīs stundas, kamēr tika cauri šim biezoknim. Nezinādami tās garumu, viņi neuzdrošinājās mēģināt to apiet: bija iespējams, ka būtu jāiet desmit, divdesmit kilometru. Gadās, ka tādas bambusu audzes gar kāda strauta krastu stiepjas ļoti tālu.

Indijas arhipelāgā sastopamas vairākas stiebraugu sugas, kas, neievērojot diezgan lielo atšķirību lielumā un ārējā izskatā, pazīstamas ar kopēju nosaukumu — bambuss. Iedzimtie no bambusa pagatavo visus mājas piederumus. Sinī ziņā bambuss ir tikpat derīgs kā Dienvidamerikas palma Amazones ielejās.

Iedzimtie no bambusa pagatavo savas būdas, laivas, krūzes, mucas, pudeles. Visu no šī lietderīgā koka pagatavojamo priekšmetu uzskaitīšana aizņemtu vairākas lappuses.

Milzīgu, pretīgu, tarantulam līdzīgu zirnekļu tīkli sevišķi kaitināja Mertagu. So zirnekļu tīkli bija visur, nolaidās no koku zariem kā žūšanai izlikti zvejnieku tīkli vai moskītu aizsargtīkli. Starp tādiem zirnekļu tīkliem bija jāiet vairāki desmiti metru. Zirnekļu tīkli tinās ap kaklu un apsedza kā ar vati vai aitas vilnu visu apģērbu.

Dažreiz no šiem tīkliem bija grūti atraisīties. Bieži ceļotāji redzēja šo nepatīkamo tīklu audēju, milzīgu, riebīgu zirnekli, kas, cilvēkiem tuvojoties, bailīgi aizbēga. Varbūt viņš pirmo reizi cilvēkus redzēja. ļ

Bet ar to visas grūtības vēl nebeidzās. Ceļotājiem bieži vajadzēja iet pār plašiem, mikliem līdzenumiem, vietām apaugušiem ar lieliem kokiem, līdzenumi vietām pārvērtās īstos purvos ar nelieliem ezeriņiem vidū. Bija jābrien pa šķidriem dubļiem jeb brūno purva rāvu. Tas bija vēl nepatīkamāk tālab, ka brīžiem zem koku tumšajām velvēm varēja ieraudzīt milzīgās ūdens ķirzakas, gandrīz kroko- dila lielumā. Cilvēkiem tuvojoties, milzu ķirzakas negribot gāja projām, it kā pārdomājot, vai vērts griezt ceļu.

Dažreiz kapteinim un Salu vajadzēja nest Helēnu uz > rokām, jo meitenei trūka spēka iet pa šo muklāju.

Henrijs pacieta nogurumu kā īsts vīrietis.

«Ja nebūtu purvu un lielo zirnekļu,» teica Helēna, «mūsu pastaiga būtu pat patīkama.»

Tēvs smaidīja, bet Mertags rūca.

«Pastaiga!» viņš iesaucās. «Neko teikt, pastaiga!»

Un beidzot zem biezās lapotnes valdīja mūžīga puskrēsla. Pat saule, vienīgais mūsu draugu ceļvadonis, nebija redzama. Tikai pēc saules stāvokļa viņi varēja noteikt, kādā virzienā doties. Tāpēc viņi priecājās pat par purviem. Taisnība, tiem vajadzēja apiet apkārt, tomēr bija redzamas debesis un saule, kas palīdzēja noteikt ceļa virzienu.

Pusdienās saule uz meridiāna saules pulkstenī nerāda ēnas un tālab nevar būt par virziena noteicēju; bet ilgais gājiens caur bambusu biezokņiem un purviem ceļiniekus bija ta nogurdinājis, ka pa dienas vidu viņi nolēma atpūsties. _ -

Vakarā viņi atkal devās tālāk. Viņiem gribējās nokļūt līdz ezeram, ko viņi redzēja no kalna galotnes. Šķita, ka ezers atrodas taisni pusceļā starp abām kalnu grēdām un tā krastos būtu patīkami atpūsties. Dodamies ceļā, draugi cerēja sasniegt ezera krastu pēc dažām stundām, bet katrā ziņā ne vēlāk par saules rietu, bet sasniedza to tikai trešās dienas vakarā. Viņi bija briesmīgi noguruši. Viņu drēbes bija saplosītas un dubļiem notašķītas. Ja Henrijam un Helēnai būtu vienkāršas kurpes, bet nevis augstie mednieku zābaki, viņiem jau sen būtu basas kājas. Par laimi apavi visiem ceļotājiem bija labi.

Sasnieguši ezera krastu, viņi nokrita uz kailas zemes un, aizmirsdami, ka kādam jāpaliek sardzē, aizmiga ciešā miegā.

XVI SARKANAIS GORILLA

No rīta viņi pamodās vēlu un iekūra ugunskuru. Viņi Izvārīja dažus šķiņķa gabaliņus. Viens šķiņķis bija jau apēsts, un tā kā ceļojums jau ilga divas nedēļas, tad arī otrs tuvojās beigām.

Tika nolemts kādu laiku palikt ezera krastā, lai atpūstos un papildinātu pārtikas krājumus.

Salu pārbaudīja savu dunci un bultas, kapteinis — savu bisi, lielais zivju zvejas mīlētājs namdaris sagatavoja makšķeres un āķus, cerēdams, ka ezerā zivis kodīsies labāk nekā upē.

Salu un kapteinis aizgāja uz mežu, bet Mertags uz ezera krastu. Henrijs un Helēna palika zem koka, kur bija pavadījuši nakti. Liels stārķis, gandrīz tikpat liels kā Henrijs, nolaidās pie ezera, un zēns nenoturējās, nesatvēris tēva bisi. Henrijs gribēja nošaut purva putnu un atstāja Helēnu zem koka vienu.

Slēpdamies aiz niedrēm, jaunais mednieks nemanīts tuvojās putnam, kad pēkšņi atskanēja Helēnas kliedziens, no kā asinis sastinga viņa dzīslās.

Ātri apgriezies, viņš tūlīt ieraudzīja meitenes izmisuma kliedzienu iemeslu. Pie viņas stāvēja briesmīga izskata cilvēks. Ne sapņos, ne nomodā Henrijs nebija redzējis tik pretīgu cilvēku, kas, drusku salīcis, stāvēja netālu no Helēnas.

Ja viņš būtu izstiepies, viņš būtu daudz garāks par parastu cilvēku. Viņam bija milzīga galva, briesmīgi plati pleci, spalvainas krūtis un nesamērīgi garas rokas.

Abus bērnus tik daudz nenobiedēja viņa milzīgais augums, kā šīs būtnes ar cilvēka seju kopējais briesmīgais izskats.

Visa viņa miesa bija segta ar biezu, cietu, sarkanu vilnu. Ar tādu pat vilnu, tikai mīkstāku un gaišāku, bija apaugusi arī seja.

Henrijs tūlīt saprata, ka šis briesmonis nav nekas cits kā orangutans jeb sarkanais gorilla, par ko stāstīja Salu.

Atcerēdamies Salu stāstu, Henrijs bailēs drebēja. Gorilla tomēr vispirms apdraudēja Helēnu, no kuras viņš bija tikai dažus soļus. Brāļa pirmās domas bija doties pie cilvēkveidīgā mērkaķa un lādiņu iešaut viņam galvā.

Helēna, pašaizsardzības instinkta vadīta, noslēpās ai2 j koka un pārstāja kliegt.

Dzīvnieks neizrādīja nekādu tieksmi viņai sekot. Drīzāk likās, ka viņš dodas uz ezera krastu. Tamdēļ Henrijs nolēma nogaidīt un nešaut, kamēr mērkaķis neizrādīs naidīgu nodomu.

Salu stāstīja, ka gorillas reti uzbrūkot cilvēkiem, ja viņus neaiztiekot. Gorillas kļūst briesmīgi tikai tai laikā, kad mātītēm ir bērni. Tad mērkaķi vajā cilvēkus un dzīvniekus, kas tuvojās viņu mītnei. Ievainots gorilla izrāda ārkārtīgu pretestību.

To atcerēdamies, Henrijs nolaida bisi un notupās garajā zālē uz ceļiem, tā ka viņš gandrīz nemaz nebija redzams.

Drīz viņš pārliecinājās, ka rīkojies prātīgi. Gorilla nemaz nebija ievērojis bērnu klātbūtni. Viņš mierīgi gāja uz ezera krastu, attālinādamies no Helēnas un Henrija. Acīmredzot mērkaķi vilināja lilijveidīgs augst kura treknie stiebri peldēja virs ūdens pie paša krasta.

Salu bija stāstījis, ka gorillas pārtiekot no augļiem, bet, ja to nav, tad no ūdens augu lapām un stiebriem, kuru tropiskās joslas ezeros ir pietiekoši daudz,

Acīmredzot arī šis spalvainais džentlmenis bija atnā? cis pēc zāles, kas viņam garšoja.

Gorilla līdz ceļiem iebrida ūdenī, sameklēja ar savām garajām rokām ūdens zāļu kušķi un, atplētis savff milzīgo rīkli, sāka trokšņaini gremot augu lapas, stiebrus un ziedus.

Redzēdams gorillas tik miermīlīgo garastāvokli un cerēdams, ka tas nemainīsies, Henrijs iznāca no paslēptuves, steidzās pie māsas, to apskāva un skūpstīdams pūlējās aizdzīt no viņas sejas pārdzīvoto baiļu pēdas.

XVII VĒL DRAUD BRIESMAS

Bet gorilla bija tuvu, un Henrijs labi saprata, ka viņiem abiem ar Helēnu vēl draud briesmas.

Mērkaķis tiešām šķita iegrimis ,savā darbā un mierīgi ēda ūdensaugus, bet katru brīdi viņš varēja pārtraukt savu mielastu un uzbrukt bērniem. Ko lai dara? Skriet uz mežu

un mēģināt uzmeklēt tēvu un Salu? Bet tas varēja stāvokli pasliktināt: mežā viņi varēja aizmaldīties un atkal sastapt šo pašu gorillu, no kā tad būs grūti izvairīties.

Bērni nebija arī ievērojuši, kādā virzienā aizgāja Mertags un tālab nevarēja skriet pie viņa.

Viņiem šķita prātīgāk palikt turpat, kur viņi atradās.

Viņi neuzdrošinājās saukt palīgus, jo baidījās, ka orangutāns viņus dzirdēs un skries šurp.

Un kliegt stiprāk, kā kliedza Helēna, nebija iespējams, bet mednieki viņas kliedzienu tomēr nebija dzirdējuši. Viņi laikam bija aizgājuši ļoti tālu. Un bērni palika savā slēptuvē, vērodami gorillu un gaidīdami, kad atgriezīsies tēvs, Mertags vai Salu.

Henrijs kopā ar māsu noslēpās aiz koka. Cieši turēdami viens otra roku, bērni stāvēja klusēdami un caur vīteņu orhidejas zariem sekoja visām mērkaķa kustībām.

Ja briesmas nebūtu tik tuvu, bērniem būtu ļoti interesanti redzēt, kā šis milzīgais, cilvēkam līdzīgais mērkaķis ar savām garajām, muskuļainajām rokām plūca ūdens augus un ar baudu tos ēda. Laiku pa laikam gorilla paspēra ūdenī dažus soļus un plūca tālāk augošās ūdenszāles, kas šķita viņam garšīgākas.

Ja bērniem nedraudētu briesmas, viņi šo skatu vērotu ar vēl lielāku interesi. Uzmanīgi viņi uztvēra katru mazāko troksni, cerēdami, ka atgriezīsies kāds no pārējiem ceļotājiem.

Laiks pagāja, bet neviens nenāca, un mežā nekas nebija dzirdams — ne cilvēku balsis, ne ievainota putna kliedziens, kas ziņotu par mednieku atgriešanos.

Bet gorilla acīmredzot būs paēdis un drīz atgriezīsies uz savu midzeni mežā.

Bet kur atradās šis midzenis? Vai tanī kokā, zem kura atradās bērni, vai citur? Varbūt tālāk, meža biezoknī? Bērni to nezināja, viņi tikai zināja, ka tuvojas izšķirošais brīdis.

Domās viņi nodrebēja par iespēju atrasties šī briesmīgā dzīvnieka priekšā, kas tos varēja satvert savos spalvainajos apkampienos. Kā no viņa izglābties? Ja gorilla viņus atradīs, viņš tos saplosīs.

Lai gābtu māsas dzīvību, Henrijs nolēma upurēt sevi.

«Mīļā māsa,» viņš teica, satverdams bisi, «ja mērkaķis nāks šurp, ļauj man rīkoties. Paej drusku tālāk, kad es šaušu. Lai nekļūdītos, es šaušu tieši virsū. Ja es nošaušu garām, būs vēl sliktāk. Ja es nenošaušu gorillu ar pirmo šāvienu, tu par mani nerūpējies, bet noslēpies pati un gaidi, kamēr atskries Salu vai tēvs.»

«Mīļais, mīļais Henrij! Es tevi nekad neatstāšu briesmās vienu. Ja tu nomirsi, es gribu mirt ar tevī!» Helēna atbildēja.

«Tā tas nav, Helēn. Mērkaķis mani nenonāvēs. Es taču skrienu ātrāk kā viņš. Mēs abi varētu aizbēgt no viņa, ja zinātu, kur skriet. Tu tikai klausi un paļaujies uz mani.»

Henrijs pūlējās pārliecināt māsu, lai viņa mērkaķa uzbrukuma gadījumā bēgtu. Helēna ar asarām acīs teica, ka neatstās brāli. Kamēr viņi strīdējās, mērkaķis izdarīja kustību, kas pievērsa viņu uzmanību.

Gorilla neizrādīja tieksmi bēgt. Viņš tikai izbrīnā un dusmās nodrebēja, tad sāka rūkt un līdzīgi buldogam aizsmakuši riet.

Viņš neizslējās taisns, kā tādos gadījumos dara cilvēki, bet tūlīt nometās četrrāpus un līdzinājās dzīvniekam. Vaigus dusmīgi piepūtis, acīm zibsnīdams, viņš atvēra milzīgo rīkli un, parādīdams divas rindas baltu mirdzošu zobu, sāka it kā gaidīt labi pazīstamu ienaidnieku, no kā viņš nebaidījās.

Patiesi, no kāda dzīvnieka gan lai viņš baidītos? Vai Borneo salā bija kāds divkājainais, četrkājainais vai rāpulis, kas varētu viņu uzvarēt? Gorillas ir briesmīgi stipri.

Salu apgalvoja, ka neviena dzīva radība nevarētu tikt galā ar šo mērkaķi.

Ienaidnieks netuvojās no meža puses, bet gan no ezera, un bērni drīz ieraudzīja to, kas tā sadusmoja gorillu.

Tas bija milzīgs krokodils, kādu viņi vēl nebija redzējuši.

Masā, kas tuvojās starp ūdenszālēm, izsaukdama gorillas uztrauktos kliedzienus, bērni pazina gaviālu, Aus- trumindijas ezeru un upju briesmīgo krokodilu.

XVIII NEREDZĒTS SKATS

Gaviāls bija jau pavisam tuvu ūdenī stāvošajam oran- gutanam, kad bērni viņu ieraudzīja.

Viņi domāja, ka mērkaķis aizmuks no briesmīgā ienaidnieka. Viņš patiesi sāka atkāpties, bet, nonācis pie krasta, apstājās un varonīgi gaidīja savu ienaidnieku.

Salu bija taisnība, kad viņš apgalvoja, ka gorilla nebaidās ne no viena zvēra ne mežā, ne ūdenī. Gaviāls ir viens no briesmīgākajiem dzīvniekiem, bet mērkaķis neizrādīja ne mazākās bailes.

Ja gorilla baidītos, viņam viegli būtu noslēpties mežā, kokos. Ja viņš atkāptos pat drusku tālāk no krasta, abinieks viņam nesekotu un nekāda sadursme nenotiktu. Bet gorilla nebēga, bet, sēdēdams uz krasta, aizsmacis rēja un gaidīja krokodilu. Tanī pašā laikā viņš ar priekšējām ķepām rāva zāli, niedres un meta krokodilam tieši rīklē, it kā izaicinādams viņu uz cīņu.

Nevērojot četrkājainā kliedzienus un izaicinošos žestus, rāpulis viņam tuvojās.

Acīmredzot ķirzakveidīgo dzīvnieku nekas nevarēja iebiedēt. Ticēdams savām nesalaužamām bruņām, kroko- dils bija pārliecināts, ka Borneo salā nav neviena dzīvnieka, kas uzdrošinātos ar viņu cīnīties.

Viņš uzbruka, nedomādams par briesmām, tiekdamies tikai satvert viņa valstībā ienākušo savādo būtni, ko tas varbūt uzskatīja par vājo cilvēku, par dajaku, ko nereti bija ieguvis sev kā laupījumu.

Pretinieka šķietamā atkāpšanās viņu vēl vairāk pārliecināja, bet viņš rūgti vīlās. Gaviāls apstājās, iegrima pēc iespējas dziļi ezera ūdenī un gaidīja, vai pretinieks turpinās atkāpties.

Redzēdams gorillas kareivīgo pozu, gaviāls uzmanīgi līda viņam klāt, ātri pacēlās uz pakaļkājām un, uz astes atbalstīdamies un plaši atvēris rīkli, metās uz krastu.

Uz brīdi viņš ieķērās gorillas sarkanajā vilnā. Bērni domāja, ka gaviāls tūlīt to ievilks ezerā, un jau priecājās, ka tādā veidā viņi izglābsies no mērkaķa. Tomēr līdz cīņas beigām bija vēl tālu. Gorilla atlēca un ātri pārlēca krokodilam pāri.

Krokodils ātri kustas tikai ūdenī. Uz sauszemes viņa kustības ir lēnas. Pirms viņš paspēja pagriezties, mērkaķis ar jaunu lēcienu atradās uz viņa muguras. Viņš apkampa gaviāla ķermeni ar savām stiprajām rokām, it kā gribēdams to nožņaugt. Tad arī sākās savādā un briesmīgā cīņa starp diviem briesmoņiem, kādu var redzēt tikai mežonīgajos Borneo un Sumatras mežos, kur reti ieklīst cilvēks.

Un arī tur par līdzīgu cīņu skatītāju var kļūt vienīgi purvu un ezeru niedrēs apmaldījies dajaks, kam gadījies nonākt nezināmas upes krastā.

Krokodils izmisumā cīnījās, lai nosviestu no savas muguras nelūgto spalvaino jātnieku. Viņš griezās uz vēdera, locījās, klabināja žokļus un sita ar asti tik stipri, ka zāles un niedres kā nopļautas lidoja uz visām pusēm. Nekas nelīdzēja: gorilla sēdēja uz viņa kā meksikānis uz spītīgā mūļa muguras.

Ar vienu roku viņš turēja gaviāla plecu, otru vicināja pa gaisu, it kā kaut ko ķeriu. Skatītāji no sākuma nevarēja saprast šī žesta nozīmi. Te gorilla ar brīvo roku satvēra plaši atvērtās rīkles augšējo žokli.

Bērni domāja, ka gorilla šoreiz iekritis un ka viņa rokas pirksti, gaviāla zobu saspiesti, tūlīt nokraukšķēs.

«Iekrita!» Henrijs teica māsai.

Tomēr ne; viltīgais mērkaķis zināja, ko darīja. Briesmīgi viņš spieda gaviālu ar ceļiem un ar visu spēku rāva žokli, ko bija satvēris ar roku.

Kaut kas nokrakšķēja, it kā kāds būtu no zemes izrāvis koku ar visām saknēm, un riebīgais rāpulis briesmīgos krampjos sāka sist ar asti un locīties nāves agonijā. Gorilla savu ienaidnieku bija pieveicis.

Kad gaviāla krampji palika retāki un vieglāki, uzvarētājs atlēca sānis, izstiepās visā augumā un, paskatījies uz ienaidnieka līķi, sāka smieties mežonīgiem, ārprātīgam līdzīgiem smiekliem.

Lasītājs varbūt domā, ka aprakstītā cīņa ir autora izdoma, pasaka, ar kādām kuģa vecie matroži mīl pacienāt jaunos. Tomēr tā domāt var tikai cilvēks, kas maz pazīst dabas zinātni. Dzīvnieku paražas un raksturu studējušie zinātnieki zina, ka viss teiktais pilnīgi iespējams, un ka līdzīgi skati Borneo salā atgadās, kaut arī eiropietim reti gadās tos redzēt.

Paprasiet kādam vecam Borneo salas biškopim, viņš jums visu to apstiprinās un piebildīs, ka orangutans jeb kā viņi to sauc — miass var mēroties spēkiem ar visiem meža un ūdens dzīvniekiem, un tikai gaviāls un milzu čūska uzdrošinās viņam uzbrukt. Biškopis dajaks jums pateiks, ka šais cīņās gorilla vienmēr paliek uzvarētājs, neraugoties uz savu ienaidnieku milzīgajiem apmēriem. Iedomājieties divpadsmit metrus garu krokodilu vai čūsku, kas ir divreiz tik gara kā iela, pār kuru jūs ejat, vai istaba, kurā jūs dzīvojat. Mūsu muzejos tādu eksemplāru nav, jo dabas pētnieki viņus reti sastop un tos grūti noķert.

Tomēr ticat, ka tādas čūskas un krokodili pasaulē dzīvo.

Tie dzīvo Amerikas upēs un ezeros un Indijas arhipe- lāga salās. Daudzi matrožu nostāsti, kurus ilgu laiku uzskatīja par leģendām, vēlāk tika dabas zinātnieku un ceļotāju zinātniski apstiprināti.

Lai lasītājs neuzskata mūsu stāstu par mistifikāciju un neizturas pret to ar nicināšanu. Ja liktenis viņu novedīs Indijas arhipelāgā, tas atteiksies no savas neuzticības.

Henrijs un Helēna, kas, aiz koka aizslēpušies, vēroja divu drausmīgu briesmoņu cīņu, nedomāja nekā.

Taisnības sajūta prasīja, lai viņi priecātos par gorillas uzvaru, jo gaviāls viņam .uzbruka. Patiesībā bija otrādi. Ja būtu uzvarējis gaviāls, bērni no gorillas būtu izglābti, tagad no jauna viņiem bija jābaiļojas par savu likteni.

Nāvīgi ievainotais krokodils nebija bīstams, bet viņš vēl nebija beigts. Viņš turpināja vēl krampjaini locīties, bet viņa kustības kļuva lēnākas un lēnākas. Bet gorilla turpināja skatīties un priecāties par savu uzvaru, brīžiem vicinādams rokas un smiedamies savus ' mežonīgos smieklus.

Drausmīgs skatsl Nabaga bērni tomēr vēlējās, lai tas turpinātos pēc iespējas ilgāk, kamēr kļūtu dzirdami pazīstami soļi un pazīstamas balsis.

Viņi uzmanīgi klausījās, bet ne cilvēku soļi, ne balsis nebija dzirdamas. Brīžiem viņi sadzirda putnu dziesmas, mežā klejojoša dzīvnieka kliedzienus, bet šajos kliedzienos nebija sadzirdamas bailes. Mednieki droši vien bija aizgājuši ļoti tālu un tik drīz neatgriezīsies.

Henrijs atkal gribēja izšaut, lai dotu signālu, bet signāls varēja nepievērst mednieku uzmanību. Zinot, ka Henrijs prot šaut, viņi varētu nodomāt, ka viņš nošāvis kādu putnu. No otras puses, šāviens varēja iztraucēt gorillu no viņam patīkamās uzvarētā ienaidnieka līķa novērošanas un pievērst viņa uzmanību, no kā viņi baidījās.

Tātad šaut būtu velti un bīstami. Atlika viens — cerēt uz Dieva palīdzību. Atcerēdamies, no cik nelaimēm viņu un viņa biedrus Dievs pasargājis, Henrijs nolēma arī nākotnē paļauties uz viņu. Turēdams vienā rokā bisi, ar otru Henrijs apskāva Helēnu un sāka čukstēt viņai mierinošus vārdus. Arī Helēna pacietīgi gaidīja Visaugstākā palīdzību.

Bērnu dziļajai ticībai bija uzlikts liels pārbaudījums.

Beidzot gorillam bija apnicis skatīties mirstošā ienaidnieka krampjos, tas devās uz mežu. Tuvojās Henrijam un

Helēnai liktenīgais brīdis. Uz kuru pusi pagriezīsies gorilla?

Viņi nebija vēl paspējuši to apdomāt, kad gorilla saka nākt tieši uz to koku, zem kura viņi stāvēja.

«Mēs esam pazuduši!» iesaucās Henrijs un tūlīt nožēloja sacīto, redzēdams iespaidu, kādu viņa izsauciens atstāja uz Helēnu, kurai bija nepieciešams gtb^lsts nevis vilšanās.

Bet pateikts vārds paliek pateikts. Henrijs nezināja, ko uzsākt. Briesmonis neveiklā, bet diezgan ātrā gaitā tuvojās vietai, kur atradās bērni. No nesenās cīņas ar gaviālu viņš vēl bija ļoti satraukts.

Gorilla nevarēja bērnus redzēt.

Viņi bija noslēpušies aiz koka orhideju lapās, tomēr mērkaķis nevarēja paiet garām, viņus neieraudzījis.

Gorilla nāca tieši uz koku, it kā būtu nodomājis uzrāpties tanī. Henrijs domāja, vai nebūtu labāk mēģināt ar Helēnu bēgt un nožēloja, ka nav izdarījuši to agrāk. Aizmaldīties mežā tagad viņam šķita mazāk bīstami, kā nokļūt gorillas apkampienos.

Bet bēgt bija par vēlu. Vientuļais koks atradās atklāta laukuma vidū, un, ja viņi sāktu skriet, mērkaķis viņus katrā ziņā ieraudzītu un notvertu.

Taisnība, netālu atradās otrs koks, bet pārskriet pie tā, gorillam nemanot, bija neiespējami. Atlika divas izejas: vai nu bēgt vai slēpties aiz tā koka stumbra, zem kura viņi stāvēja. Viņi nolēma slēpties un, saņēmuši viens otra roku, piespiedās koka stumbram.

Lai ienaidnieks neieraudzītu, viņi vairs nelūkojās pat caur orhideju lapām, lai sekotu gorillas kustībām.

Varbūt viņiem laimēsies, un mērkaķis aizies mežā, viņus neievērojis. Katram gadījumam Henrijs turēja bisi gatavībā, nolēmis cīnīties līdz beidzamam asins pilienarn un ielaist šāvienu tieši briesmoņa galvaskausā.

Brālis un māsa baidījās elpot. Viņi dzirdēja, kā sita viņu sirdis.

Gaidīt bija īstas mokas. Un dzīvnieks kā par spīti vēl kavējās.

Kaut arī tas bija ļoti bīstami, Henrijs gribēja paskatīties; te pēkšņi bija dzirdama nagu skrāpēšanās gar koka mizu vispirms zemāk, tad drusku augstāk: gorilla rāpās kokā.

Henrijs par to sāka gandrīz priecāties. Mērkaķis varēja uzrāpties kokā, caur biezajiem zariem un liānām brāli un māsu neievērojis, bet, kad viņš būs augšā, bērni no savas paslēptuves paklusām varēs aizbēgt.

Henrija cerības tomēr nepiepildījās, un cerētā glābiņa vietā nāca jaunas briesmas. Ļaunās katastrofas netiešs vaininieks bija Mertags.

Atgriezdamies no zivju zvejas, Mertags uzdūrās ezera krastā gulošajam gaviālam. Kaut gan rāpulis vairs nevarēja nokļūt līdz ūdenim, viņš tomēr vēl izrādīja dzīvības pazīmes. Laiku pa laikam viņš vēl joprojām krampjaini sarāvās.

Iram bailēs sažņaudzās sirds, kad viņš ieraudzīja gaviālu, bet neredzēja bērnus.

Vislabāk būtu bijis klusēt. Tomēr īrs, pēkšņi ieraudzījis kokā gorillu, iedomājās, ka spalvainais briesmonis bērnus nonāvējis un varbūt pat aprijis. Viņš izmisis iekliedzās.

Izdzirduši kliedzienu un domādami, ka viņi glābti, bērni izskrēja no paslēptuves. Kā dēmons gorilla pazib- snīja savas briesmīgās acis. Viņš vēl nebija augstu. Mertaga bļāviens piespieda viņu apstāties. Karādamies kokā, viņš ieraudzīja bērnus. Gorilla saniknojās no jauna, sāka riet, nolēca no koka un metās pie Helēnas, kas viņam bija tuvāk nekā Henrijs.

Mertags steidzās palīgā, bet Henrijs notēmēja un gaidīja izdevīgu brīdi, kad varēs šaut, neskarot māsu. Viņš izšāva, bet vecā kramenīca negāja vaļā.

Tad zēns satvēra bisi aiz stobra, un, rīkodamies ar to kā ar nūju, sāka sist briesmonim pa galvu. Tam tomēr nebija panākumu, jo šķita, it kā zēns dauzītu koka stumbru.

Sitieni bira viens pēc otra uz gorillas spalvainās, sarkanās galvas. Tad viņš ar savām garajām rokām ātri satvēra Helēnu un, cieši saspiedis viņas krūtis, atkal sāka rāpties kokā.

Henrijs velti raudāja un kliedza, māsai palīdzēt viņš nevarēja. Mertags vēl nepaspēja atskriet līdz katastrofas vietai. Henrijs ieķērās gorillas kājās, kas pacēla viņu dažas pēdas augstu, tad gorilla ar asu kustību viņu nokratīja, tā ka viņš gandrīz bez samaņas nokrita zemē.

Atžilbis Henrijs piecēlās un raudzījās augšup. Tikai mirkli viņš bija zaudējis samaņu, bet šai laikā viņš kā sapnī bija dzirdējis Helēnas raudas. Ar vienu roku pie- kļāvis sev meiteni, orangutans turpināja kāpt arvien augstāk un augstāk.

Henrijs bija izmisis.

Ne mazāk satraukts bija arī Mertags, kas Helēnu mīlēja kā savu meitu.

Viņi bija pārliecināti, ka gorilla nelaimīgo meiteni saplosīs'vai nu ar nagiem, vai saviem briesmīgajiem, dzeltenajiem zobiem un nometīs no koka galotnes zemē.

Ko viņi izjuta, nekustīgi stāvēdami ,un gaidīdami beigas, nav aprakstāms.

Izdzirduši Helēnas, Henrija un Mertaga kliedzienus, beidzot atskrēja kapteinis un Salu, tomēr arī viņi neko nevarēja līdzēt. Tikai tagad zem koka stāvēja nevis divi, bet četri cilvēki, kas ar šausmām vēroja briesmīgo skatu.

Lapotnē mērkaķi vēl varēja saskatīt, bet kapteinis saprata, ka te viņa šautene bezspēcīga. To pašu domāja arī Salu, raudzīdamies savās bultās. Protams, varēja iešaut gorillam lodi pierē jeb ievainot viņu ar saindētu bultu; bet vai tas nenozīmēja pazudināt Helēnu? Meitene vēl bija dzīva, acīmredzot pat neievainota. Viņa vēl kliedza un mēģināja izrauties no viņu savos apkampienos žņaudzošā dzīvnieka rokām.

Tātad ne kapteinis, ne Salu neuzdrošinājās šaut, baidīdamies pasliktināt Helēnas stāvokli. Ievainotam gorillam līdz ar savu upuri būtu jākrīt no trīsdesmit metru liela augstuma, vai arī jāpalaiž Helēna vaļā. Kā vienā, tā otrā gadījumā Helēnai draudēja nāve. Tēvam būtu šausmīgi redzēt līdz nāvei sasitušos meitu.

Kapteinis sastinga mēmās šausmās. Tāpat sarūgtināti bija arī viņa ceļabiedri.

Pēkšņi mērkaķis pārlēca no stumbra uz resnu zaru, kas savijās ar otra koka zariem.

Nebija šaubu, ka, pāriedams no viena koka uz otru, gorilla gribēja pazust mežā. Kapteinis, Salu un Mertags viņam sekoja. Gorilla atkāpās ar vāveres ātrumu, satverdams zarus un pievilkdamies klāt. Ar vienu roku viņš turpināja piekļaut sev meiteni, ar kājām un otru roku viņš tvēra zarus.

Lecot no koka uz koku, neizlaižot dārgo nastu no rokām, gorilla nonāca līdz meža vidum. Nelaimīgais tēvs un Henrijs sekoja viņam ar bisēm rokās. Kapteinis neuzdrošinājās šaut, bet Henrija bise nesprāga. Veltas bija arī Salu bultas.

Atri un veikli mērkaķis pa kokiem virzījās uz priekšu. Cilvēki nebija spējīgi viņu apturēt, bet tomēr cerēja, ka var nākt gadījums, kas palīdzēs izglābt meiteni no briesmīgā laupītāja rokām.

Savas bezspēcības apziņa pamodina cilvēkā ticību Dievam.

«Dievs! Sargi manu meitu, manu mīļo Helēnu!» nesakarīgi atkārtoja nelaimīgais tēvs.

XIX NEGAIDĪTS ŠĶĒRSLIS

Acīmredzot nasta nemaz neapgrūtināja no koka uz koku, no zara uz zaru lecošo gorillu. Dzīvnieks nepiegrieza vērību lejā skrejošajiem ļaudīm. Kā bija lemts beigties šim briesmīgajam skrējienam? Vajātāji to nezināja, bet instinkts lika viņiem skriet un cerība deva spēku.

Helēna pārstāja kliegt un raudāt. Vai tikai milzenis nebija viņu nožņaudzis savos apkampienos? Jeb viņa aiz bailēm bija zaudējusi samaņu?

Viņi iegāja tropiskā meža biezoknī. Biezā lapotne aizsedza debesis. Pār koku zariem smagi nokārās liānas.

Pakaļdzīšanās laikā viņi dažreiz iznāca laukumiņos; saules stari spiedās caur lapotni un deva iespēju saskatīt laupītāju un viņa gūstekni. Bet tas turpinājās īsu brīdi. Pateicoties savam ātrajam gaisa skrējienam, mērkaķis atkal pazuda no redzesloka. Uz brīdi pazibēja meitenes seja, viņas galviņa gulēja uz gorillas spalvainām krūtīm. Brīžiem pazibēja Helēnas gaišās bizes. Cik notālēm varēja spriest, meitene vēl bija dzīva.

Savāda lieta: mērkaķis nesa savu laupījumu ar lielu uzmanību, pat rūpību, kā kaut ko vērtīgu.

Nav vārdu, lai aprakstītu tēva un nabaga meitenes brāļa izjūtas; pēdējais nosodīja sevi tamdēļ, ka nebija māsu nosargājis.

Pirmajā mirklī bēdas nav izjūtamas tik asi. No sākuma kapteinis vēl cerēja uz kādu laimīgu gadījumu, cerēja, ka viņš panāks gorillu, un neizmisa. Bet pamazām izzuda katra cerība.

Mednieki sasniedza neliela ezera krastu. Ūdenī atmirdzēja caur lapām slīdošie saules stari.

Koki stāvēja ūdenī, diezgan lielā atstatumā viens no otra, bet viņu zari savijās kopā. Gorilla varēja mierīgi turpināt savu gaisa ceļojumu, bet sekotājiem bija jāpārtrauc pakaļdzīšanās.

Viņi apstājās ezera krastā un redzēja, ka dzīvnieks turpina savu ceļojumu, bet meitenes drēbes plīvoja starp zariem.

Drīz gorilla ar savu nastu izzuda no redzesloka. Bija tikai dzirdams, ka zari lūza zem viņa smaguma.

Kapteinis būtu nokritis, ja Mertags un Salu viņu neatbalstītu.

«Helēna! Mans bērns!» viņš raudāja. «Dievs, vai patiesi tu man viņu neatdosi?»

Izmisumā kapteinis dažas minūtes nebija spējīgs nekā uzsākt. Arī Henrijs nevarēja viņu nomierināt. Viņiem bija baigi, apzinoties, ka Helēnu aiznesis briesmonis, kaut kas vidējs starp cilvēku un mērkaķi, kas apvieno sevī visus pretīgos un ļaunos cilvēka un dzīvnieka instinktus.

Helēna varbūt jau bija mirusi. Gorilla viņu saplosīs, un no koka galotnes nometīs zemē vai aukstā, tumšā ezera ūdenī, kas viņu aprīs uz mūžiem.

Tādas drūmas ainas tēlojās kapteiņa un Henrija apziņā, kad viņi stāvēja zem tumšā lapu juma un domāja par Helēnas likteni.

Salu, kas labi pazina meža cilvēku ieražas, neprata atbildēt uz daudziem kapteiņa jautājumiem.

Bet viņš bija pārliecināts, ka gorilla meiteni neaprīs, jo viņš pārtiek vienīgi no augu barības.

Notikušais viņu pārsteidza. Viņam bija gadījies dzirdēt, ka gorilla saplosa cilvēkus, bet viņš nebija dzirdējis, ka mērkaķis nestu cilvēkus no zara uz zaru.

Gorillas nekad neuzbrūk cilvēkam. Gorilla, kas nolaupīja Helēnu, bija saniknots no iepriekšējās cīņas ar gaviālu. Mertaga kliedzieni atkal pamodināja viņa apklus- tošo niknumu un, ieraudzījis bērnu, viņš savu neseno ļaunumu neviļus pievērsa tam.

Salu bija dzirdējis, ka orangutani, tāpat kā cilvēki, dažreiz zaudē prātu, un notikumu ar Helēnu izskaidroja tieši ar mērkaķa bezprātu.

Neredzēdami iespēju tālāk sekot gorillam, mednieki stāvēja klusēdami. Viņi nevarēja pat parunāt. Tikai pa retam atskanēja atsevišķi izsaucieni.

Izmantodams šo klusumu, Salu vērīgi klausījās. Kāri viņš. uztvēra katru troksni, vēl vienmēr nezaudēdams cerību atklāt, kur noslēpies gorilla.

Viņš zināja, ka gorillas dzīvo ligzdās un domāja, ka ligzda atrodas kaut kur tuvumā. Ezers viņu vēl vairāk par to pārliecināja.

Gorillas savas ligzdas ierīko visur, kur viņus pārsteidz nakts tumsa vai negaiss un taisa tās ļoti ātri no zariem uz kāda koka zara. Bez šīm pagaidu mītnēm viņiem ir arī pastāvīgas mītnes, kaut kur virs ezera vai purva, kur cilvēks nevar piekļūt.

Savas ligzdas viņi ierīko nelielos kokos, mežu biezokņos. Baidīdamies no aukstuma, vēja, negaisa un vētras, viņi nekad neiekārtojas augstos kokos.

Zinādams gorillu paražas un īpatnības, Salu atzina, ka Helēnas nolaupītāja ligzdai jābūt tuvumā, un ka viņš to atradīs. Ja arī nepaspēs izglābt meiteni, tad mazākais atradīs viņas līķi.

Pamājis biedriem, lai klusē, Salu uztvēra mazāko mūža meža troksni. Visi pilnīgi apklusa. Tikai krūtīs stipri sitās sirdis.

Ilgi ftebija jāklausās. Pēc minūtēm piecām lūstošo zaru troksnis apklusā. Tā vietā sākās cits stiprs troksnis.

Rējieni, rūcieni, čuksti, klepus, smiekli un kaut kas līdzīgs bēfna raudām izskanēja mežonīgā, nejēdzīgā kon- cērtā.

Acīmredzot viena būtne nevarēja sacelt tādu troksni.

Ja šai koncertā ņēma dalību arī gorilla, tad viņš bija apstājies. Mazākais, tā domāja Salu.

«Lai slavēts Allahs!» viņš čukstēja. «Miass atgriezies savā mājoklī. Viņu apsveic viņa ģimene. Ja Helēna mirusi, mēs atradīsim viņas līķi, apglabāsim viņu un atriebsim!»

Tēvam bija grūti to dzirdēt.

«Mana nabaga meitene!» viņš iesaucās.

«Mana mīļā māsa!» vaidēja Henrijs. «Ak! Kamdēļ gorilla nenonāvēja labāk mani!»

«Nevajag izsamist, kaptein un mister Henrij; varbūt miš ir vel dzīva. Kamdēļ lai gorilla viņu nonāvē? Ceriet til Allahu, ko jūs, angļi, saucat par Dievu. Varbūt Viņš palīdzēs.»

Beidzamie vārdi tēvu mazliet uzmundrināja. Tātad visas cerības nav vēl zaudētas. Helēna varbūt ir dzīva, un viņi to izglābs.

«Žēlsirdīgais Dievs!» lūdza kapteinis. «Glāb viņu!»

Mertags dievbijīgi pārmeta krustu.

Henrijs nokrita ceļos un pacēla rokas pret debesīm. Šķita, visa viņa dvēsele tiecās augšup. Kāda lūgšana gan var būt izteiksmīgāka

XX KAPTEINIS UN SALU MEKLĒ HELĒNU

Kapteinim atgriezās enerģija. Viņš sāka pārbaudīt ezera dziļumu, meklēdams pāreju.

Izrādījās, ka pārbrist ezeru nav iespējams. Desmit soļus no krasta ūdens bija pāri jostas vietai, tālāk ezers bija dziļāks. Kapteinis atgriezās, bet no ūdens neizkāpa. Kliedzieni atskanēja no ezera vidus. Tagad tie palika drusku vājāki. Kliedzējas būtnes acīmredzot palika uz vietas kaut kur kokos vai uz zemes. Šķita, ka kliedzēji nav no zemes augstu, bet tas, pateicoties ūdenim, varēja būt arī dzirdes maldinājums. Bija dzirdama ari tāda kā bērna balss, bet tā nebija Helēnas, bet drīzāk kāda jaun- piedzimušļā balss. Salu šo falši ptzjna par maziņa oran- gutana balsi. Viņa pareģojums par ligzdu izrādījās pareizs, taču kapteinis nervozēja. Viņam gribējās ātrāk noteikt vietu, kur atrodas ligzda. Viņš it kā nojauta, ka Helēna ir dzīva un ka izdosies viņu glābt.

Ja viņa būs ievainota, viņu izārstēs.

Ezeru nevarēja pārbrist, bet to varēja pārpeldat, un kapteinis bija lielisks peldētājs. Kādreiz viļņos viņš bija nopeldējis veselu kilometru. Peldēt mierīgā ezerā un ēnā bija daudz vieglāk.

Viņš bija jau sagatavojies mesties ūdenī, kgd Salu uzlika roku uz viņa pleca.

«Jūs, kaptein, taisāties peldēt, bet aizmirstat paņemt līdzi ieročus,» teica uzticamais malajietis. «Es došos jums līdzi, bet paņemsim arī šauteni, bultas un loku. Kā tad mēs citādi pieveiksim gorillas?»

Vienlaicīgi šī doma pazibēja arī kapteinim.

«Tev taisnība, Salu. Šautene jāpaņem līdzi, bet kā lai to pasargā no ūdens? Plostu pagatavot nav laika.»

«Plosts nav vajadzīgs. Dodiet man šauteni. Es protu peldēt ar vienu roku.»

Kapteinis zināja, ka tā nav lielība. Malajietis peldēja tikpat labi kā mēs staigājam pa zemi. Veco loci varētu noslīcināt varbūt tikai tad, ja iemestu viņu ūdenī divdesmit jūdzes atstatu no krasta.

Kapteinis paklausīja Salu padomam, un viņi abi skrēja pēc ieročiem.

Kapteinis nosvieda vienu daļu drēbju, piesēja pie galvas pulvera kārbu un zobos paņēma dunci, bet šauteni iedeva Salu. Salu sagatavojās ātri: savos garajos, melnajos matos viņš ietina bultas, malajiešu duncis, no kā malajieši nekad nešķiras, bija piestiprināts pie jostas, kreisajā rokā viņš paņēma loku un kapteiņa šauteni.

Kapteinis un Salu nekavējoties metās ūdeni un klusēdami ātri peldēja uz ezera vidu. Henrijs un Mertags palika krastā. Irs slikti peldēja, bet zēns nevarētu pus jūdzi nopeldēt. Viņi abi līdz mērkaķim nenonāktu, un, ja arī nonāktu, tad būtu tik noguruši, ka vajadzības gadījumā kaujā nevarētu piedalīties. Kapteinim uzticamais Mertags un Henrijs, rūpēdamies par savas māsas likteni, tomēr gribēja peldēt, bet kapteinis viņus atturēja un pavēlēja gaidīt.

tā viņi palika krastā un sekoja peldētāju kustībām, no sirds viņiem novēlēdami panākumus.

Kapteinis un Salu peldēja lapu krēslā, kas saules starus nelaida cauri; viņi peldēja pa drūmo ezera virsmu.

Viņi pārdomāja, ko iesākt, kad sasniegs gorillu ligzdu. Būs labi, ja varēs izkāpt uz cietas zemes. Pretējā gadījumā bultas un šautene būtu lieka, čukstot viņi sarunājās, bet nerada atbildi uz līdzīgiēm jautājumiem.

Salu domāja, ka izdosies izrāpties no ūdens mazākais uz kāda koka zara un nonāvēt mērkaķi vai nu ar lodij vai bultu. Ūdens likās melns kā tinte. Tomēr peldētāji droši devās uz priekšu turp, kur atskanēja klusākas, bet skaidrākas ģorillu balsiš.

Troksnis bija pavisam citāds. Aso, aizsmakušo, rejošo trokšņu vietā bija dzirdams kaut kas līdzīgs sarunai ar dažādu intonāciju.

Beidzot viņi piepeldēja ligzdai apmēram simt metru tuvumā. Klusēdami viņi peldēja pa ezera tumšajiem ūdeņiem, meklēdami kādu zemu nčiiekušos zaru vai no ūdens izliekušos sakni, uz kuras varētu nostāties.

Atpūsties viņi varēja arī agrāk, bet atpūta nenāca prātā, pirms mērķis nebija sasniegts.

Viņi turpināja peldēt ar dubultu uzmanību, vērīgi apskatīdami ezera virsmu Pēkšņi viņus kaut kas apturēja. Tā izrādījās šaura zemes strēmele, kas tikai dažus centimetrus pacēlās virs ūdens. Peldētāji atsitās pret to ar krūtīm un izkāpa no ūdens, priecādamies, ka sajūt zerni zem kājām, cietu zemi. Izrādījās, ka viņi atrodas uz apmēram simt piecdesmit metrus lielas, kokiem apaugušas saliņas. Te auga galvenām kārtām Indijas vīģes koki un banāni. So koku vidū bija vecs koks ar daudziem atbalstiem, kas likās kā visu šo koku patriarhs. No tā biezā lapu juma arī atskanēja gorillas kliedzieni. Acīmredzot tur bija gorillas un viņa ģimenes mītne. Kapteinis paņēma šauteni, un, pavēlējis Salu sekot, uzmanīgi līda pie koka.

XXI GORILLAS DZIMTA

Dažas minūtes vēlāk kapteinis un Salu bija jau zem koka. Tur valdīja dzija tumsa, kas radās no biezā lapojuma un īpatnējās horizontālas celtnes koku zaros.

Salu tūlīt pazina mērkaķa ligzdu, kādu tam bija gadījies redzēt Sumatrā. Vīģes koks nebija sevišķi augsts, un ligzda atradās ne augstāk par astoņiem metriem no zemes. Tas bija no zariem savīts un ar zāli apsegts neliels laukumiņš.

Tēva sirds sāpīgi sažņaudzās, kad viņam izdevās ieskatīties ligzdā. Tas, ko viņš redzēja, viņu saviļņoja līdz sirds dziļumam.

Viņa meita gulēja vaļējiem matiem. Viņas drēbes bija saplēstas. Helēna gulēja nekustīgi — it kā mirusi.

Ap viņu sēdēja trīs cilvēkveidīgas būtnes, kuru miesa bija klāta ar pinkainu sarkanu vilnu. Lielākais no viņiem bija kapteiņa meitas nolaupītājs. Blakus šim meža cilvēkam briesmonim sēdēja mātīte — viņa sieva. Trešais, mazais mērkaķis, bija viņu bērns. Viņa raudas bija galvenais ceļvedis peldētājiem, peldot pa ezeru. Noguris no cīņas ar krokodilu un skrējiena caur mežu, vecais tēviņš gulēja.

Mātīte brīžiem ņēma savu bērnu uz rokām, auklēja viņu, tad atkal laida zemē, un tas sāka draiskulīgi skraidīt ap gūstekni, ar nagiem un zobiem noraudams viņai apģērbu; tas viņam patika.

Nevarēdams ilgāk šo skatu paciest, kapteinis satvēra šauteni un ar pirmo lodi gribēja nošaut pašu bīstamāko ģimenes locekli — tēviņu.

Vēl moments, un lode būtu caururbusi gulošā milzeņa krūtis, bet Salu apturēja kapteini.

«Uzmanīgi, kaptein,» teica malajietis. «Šāviens tikai sacels troksni un pamodinās tēviņu agrāk nekā lode viņu nonāvēs. Manas jaindētās bultas ir drošākas. Tikai paskatieties!»

Salu bija taisnība. Kapteinis nolaida šauteni un palaida savā vietā Salu.

Ieskatījies ligzdā, Salu ātri aptvēra situāciju un par savas pirmās bultas mērķi izvēlējās tēviņu, tāpat kā brīdi atpakaļ to bija darījis kapteinis.

Viņš ielika bultu un izšāva. Bulta bez trokšņa pazibēja gaisā. Zjm koka valdošā pustumsā neviens neievēroja un nedzirdēja tās lidojumu, kas bija kluss kā sikspārņa lidojums.

Gorilla ierūcās un pakasīja vietu, kur trāpīja bulta, domādams, ka viņam iekodis moskīts vai aklais dundurs. Varbūt arī viņu pārsteidza tieviņā bulta, bet viņam nāca miegs, un viņš šai lietai nepiegrieza vērību. Viņš pat nemainīja savu pozu. Pēc dažām minūtēm sarkanais gorilla izstiepās laukumiņā, kur tik bieži bija atpūties, un mierīgi pārgāja no miega nāvē.

Otrā bulta pieveica mātīti. Būdama vājāka, viņa ātrāk padevās nāvīgās indes iespaidam. Nonāvējis tēvu un māti, Salu kopā ar kapteini iesteidzās laukumiņā.

Kapteinis nometās ceļos pie savas meitas un pielika ausi pie viņas krūtīm. Sirds vēl pukstēja! Helēna bija dzīvai

XXII  NESTUVES

«Dzīva! Paldies Dievam, dzīva!»

Tie bija pirmie vārdi, ko izdzirda Henrijs un Mertags no Salu. Helēna zaudēja samaņu tai brīdī, kad gorilla viņu nolaupīja un atguva to tikai tad, kad tēvs un malajietis viņu izglāba. Viņa neatcerējās nekā, kas pa šo laiku bija noticis.

Helēna tikai viegli bija saskrāpēta un mazliet sāpēja gorillas saspiestā roka. To visu stāstīja atpeldējušais Salu. Vajadzēja pagatavot plostu, lai pārvestu Helēnu no salas, un viņš bija atnācis pēc cirvja.

Ar namdara Mertaga palīdzību Salu no bambusa pagatavoja plostu un ielaida to ezerā. Ar airu palīdzību aizbrauca uz salu un pārveda dārgo kravu. Henrijs nevarēja sagaidīt plostu un peldēja māsai pretim.

Uzlēcis uz bambusa plosta, viņš strauji apskāva Helēnu. O! Tas bija pavisam cits skāviens nekā tas, ko Helēna sajuta mērkaķa spalvainajās rokās.

Pārdzīvotās bailes bija viņu stipri ietekmējušas vēl arvien viņa nevarēja attapties un jutās vāja. Kapteinis Redvuds nolēma, ka jāļauj viņai atpūsties un ka tālab viņi vairākas ^ienas paliks ezera krastā. Bet vieta, kur viņi atradās, bija mitra, drūma un atgādināja drausmīgo notikumu; kapteinim gribējās drīzāk pāriet uz citu vietu. Varētu pagatavot ērtas nestuves un nest tajās Helēnu, kā Javas salā un Japānā nes aristokrātes. Malajietis piedāvāja savus pakalpojumus, un kapteinis, turpinādams raudzīties meitā, klusu viņam pateicās.

Salu un Mertags sacirta bambusus, notīrīja šķēpvei- dīgās lapas un pagatavoja nestuves. Vajadzēja tikai pagatavot virs tām nojumi, kas pasargātu no lietus un saules; bet tā kā tropiskās zemēs šinī gada laikā lietus nelīst, un saules stari caur biezo meža jumu neiespīd, tad Salu uzdevums bija vienkāršāks — varēja iztikt ar vienkāršām nestuvēm.

Nestuves izklāja ar bambusu lapām un mīkstu kā pūkas kokvilnu, ko savāca no kokvilnas krūmiem.

Neseno gorillas gūstekni, kas pārdzīvoja tik drausmīgas briesmas savā gaisa ceļojumā, tagad nesa pa mežu kā mazu karalieni.

Saule vēl nebija norietējusi, kad viņi iznāca no meža. Rietošās saules stari apspīdēja bālo meitenes seju, kad viņu kopā ar nestuvēm nolika ezera krastā pie tā paša koka, kur norisa satraucošais notikums./

XXIII CEĻINIEKI DODAS TĀLĀK

Jaunība uzvar. Helēna ātri atveseļojās. Pēc ceļojuma sākumā pārciestajām briesmām bija vieglāk pārciest un pat aizmirst šo beidzamo nelaimi. Pārdzīvotās grūtības pārvērta meiteni par mazu, varonīgu sievieti.

Pēc trim dienām viņas spēki un enerģija atgriezās pilnībā. Ceļojumu varēja turpināt.

Lai nebūtu atkal jācieš bads, ceļotāji paņēma pārtiku līdzi.'

Medījot gorillas, kapteinis nebija izlietojis nevienu lādiņu, glabādams tos turpmākiem mērķiem. Salu bultas noderēja vēlreiz: viņš nošāva briedi, mežacūku un dažus putnus.

Mednieki bija atgriezušies ar medījumu, kad Henrija un Helēnas kliedzienu satraukti, viņi to nosvieda un steidzās pie bērniem. Kad briesmas bija pagājušas, viņi atcerējās medījumu. Salu un Mertags aizgāja un atnesa to ezera krastā. Helēnas dēj ceļotāji atpūtās vairākas dienas un sagatavoja pārtikas krājumus turpmākam ceļam, cerēdami, ka jauni šķēršļi viņus neaizturēs.

Atpūtas vietā ceļotāji pārtika no Salu nošauto putnu gaļas un garšīgi pagatavotā raežaeūkas cepeša.

Šoreiz viņi devās ceļā ar lielākām cerībām, kā tas bija līdz šim.

Liktenis, kas katru dienu, gandrīz katru stundu sūtīja viņiem pārbaudījumus, šķiet, beidzot iežēlojās par viņiem.

No ezera krasta līdz līdzenuma vidum ceļš bija līdzens, un nekādi šķēršļi negadījās. Vairākas reizes notālēm viņi kokos redzēja sarkanos gorillas, bet tagad no tiem tik daudz vairs nebaidījās.

Sie mērkaķi piederēja miermīlīgākai dzimtai. Gadījums ar orangutanu jādomā izskaidrojams ar viņa cīņu ar kro- kodilu, kas to stipri saniknoja. Tomēr vienmēr ir labāk izvairīties no tikšanās ar šiem četrroku milzeņiem. Mērkaķi parasti nekad neaiztiek garāmgājējus; bet saniknoti viņi kļūst briesmīgi un, pateicoties savam spēkam, izdara briesmīgus postījumus.

Ceļotāji ielejā ieraudzīja vēl vienu mērkaķu sugu, daudz miermīlīgāku un augumā mazāku. Briesmīgo sarkano gorillu, par kuru stāstīja Salu, viņi nesastapa. Vecais biškopis tomēr apgalvoja, ka viņi dzīvojot kā Sumat- ras, tā arī Borneo salās.

Līdzenumā, kuru šķērsoja mūsu draugi, bija ļoti daudz nelielu ezeru, ko tā mīl gorillas. Savus midzeņus šie mērkaķi ierīko zemos krūmājos vai kokos virs purviem, lai viņiem nevarētu piekļūt vienīgais bīstamais ienaidnieks — cilvēks.

XXIV DRAUDZĪGAS VALSTS KAROGS

Sākdami iet agri no rīta, draugi pārgāja līdzenumam vēi līdz saules lēktam un sāka kāpt kalnā.

Otrā dienā viņi sasniedza kalnu grēdas virsotni, kas šķērso visu Borneo salu.

Ziemeļos bija saredzama četrkantainā Kimbaiu virsotne. Sis kalns ir 4175 metrus augsts. Ieraudzīdami tā kontūras, ceļinieki ļoti priecājās. Tagad vairs nebija tālu līdz senajai malajiešu pilsētai Brunejai, ko ieslēdz koka sienas. Netālu uz ziemeļiem no Brunejas atradās Labuanas sala, kur kapteinis cerēja atrast palīdzību.

Pēc Kimbaiu stāvokļa kapteinis zināja, kādā virzienā jāiet. Tagad viņi iznāca no meža un aizmaldīties bija grūti, varēja orientēties pēc zvaigznēm.

Pēc kalna virsotnē labi pavadītās nakts ceļinieki sāka nolaisties pa kalna rietumu nogāzi. Aiz kalnu grēdas uz- lēcošā saule apmirdzēja mežu purpura krāsā. Pamazām tā kāpa uz augšu un apgaismoja visu ceļu.

Viņi jutās stipri, mundri un jautri. Tikai bailes sastapt mežoņus viņus mulsināja un lika uzmanīties. Par daja- kiem stāsta daudz briesmīgu leģendu.

Bet pēc pāriešanas salas rietumu daļā draugus atstāja visas nelaimes; viņi nesastapa briesmīgos mežoņus un nevarēja noticēt dzirdēto leģendu patiesīgumam.

Ceļinieki nebija fatālisti un zināja, ka viņi nevar būt droši pret briesmām un tamdēļ bija ļoti uzmanīgi: tikai pārliecinājušies, ka ienaidnieki nav manāmi, viņi gāja gar krastu, bet pie mazākām aizdomām slēpās krūmos. Salu gāja pa priekšu un vienmēr rādīja piemēru, noslēpdamies kā čūska. Ceļinieki uzmanīgi viņam sekoja un lēni virzījās uz vakariem.

Tā viņi gāja vairākas dienas, vēlreiz pāriedami kalnus. Kalni bija stāvi, un uzkāpšana ilga vairākas stundas, bet, kad draugi sasniedza galotni, viņi aizmirsa nogurumu. Kalna pakājē, drusku pa kreisi bija saskatāma Labuana sala, virs kuras plīvoja Britānijas karogs. Par šo karogu kapteinis priecājās tā, it kā tas būtu viņa dzimtenes karogs. Kopā ar Henriju ,un Helēnu nometies ceļos, viņš karsti pateicās tam, kas vienīgais ir visvarens, kas vienīgais var glābt un mierināt.

Tad kapteinis piegāja nomaļus, stāvošajiem Mertagam un malajietim.

«Pateicos jums, mani draugi!» spiezdams viņu rokas, viņš teica. «Par nožēlošanu, šajā brīdī es jums citādi nevaru izteikt savu pateicību.»

«Mums nevajag nekā,» Mertags atbildēja. «Un es taču neko neesmu izdarījis. Tas bija Salu, kas palīdzēja mums izkļūt no visām grūtībām. Bet no sākuma es viņu īsti neieredzēju. Dažreiz gadās kļūdīties.»

«Katrā cilvēkā ir ļauns un labs, draugs Mertag,» teica Salu. «Ievērojiet, ka par cilvēkiem nevajag spriest pēc viņu ādas krāsas, bet gan pēc viņu darbiem.»

«Salu ir ne tikai varonis, viņš ir ļoti gudrs,» piezīmēja kapteinis. «Mertags arī darīja visu, ko varēja. Bet tagad, mani draugi, uz priekšu! Mūsu ciešanām ir pienākušas beigas.»

«Galvenais, ka mēs izglābām Helēnu!» Henrijs iesaucās.

«Jā, jūs visi mani izglābāt! Un cik es esmu jums sagādājusi rūpju. Tēvs …» meitene paskatījās tēvā, Mertagā, Salu un nenobeidza.

Asaras aizžņaudza viņas kaklu, bet tēvs viņu saprata.

«Tu domā, ka mēs nevaram šķirties no Mertaga un Salu, vai nav taisnība, mans bērns?»

«Jā, man šķiet, ka viņi ir mūsu ģimenes locekļi, un mēs nevaram šķirties.»

«Tālab jau es mūsu draugus aicināju pavadīt mūs jaunā ceļojumā, kas, ceru, būs izdevies labāks kā līdzšinējais.»

«Helēn, tev vienmēr ienāk prātā spīdošas idejas,» iesaucās Henrijs, noskūpstīdams māsu.

Henrijs domāja tāpat kā māsa, bet, nezinādams tēva nodomus, baidījās izteikties.

«Jūsu griba ir arī mana griba,» atbildēja tēvs. «Jāuzzina tikai, ko teiks Mertags un Salu.»

«Kas tur ko runāt? Dievs mūs visus piecus taču izglāba jādomā nevis tālab, lai mēs šķirtos,» atbildēja Mertags.

«Tā saka Allahs, kaptein!» Salu teica. «Salu visu mūžu būs jums uzticīgs un ir ar mieru sekot jums visur, vienalga vai uz jūsu, vai savu dzimteni.»

«Urā!» iesaucās Mertags, un draugi noslēdza līgumu, viens otram stipri rokas spiezdami.

Saka, ka laimīgiem ļaudīm neesot sliktu atmiņu. Turpmākie kapteiņa Redvuda* ceļojumi apstiprināja šo domu. Ar savu dēlu un uzticamajiem matrožiem viņš vēl daudz tika ceļojis, bet viņiem vairs nebija tādu piedzīvojumu, kas atļautu papildināt šo kuģa bojāejas aprakstu kaut vai par vienu nodaļu.

SKALPU MEDNIEKI

,

MORO UN ALPS

Kādā no Jaunorleānas bagātākajām mājām visi bija satraukti,, jo tās jaunais īpašnieks Henrijs Hallers bija smagi slims. Istabā, kas atradās blakus slimnieka istabai, notika ļoti oriģināla konsultācija. Viens no konsultācijas dalībniekiem nebija pat ārsts, bet savas domas izteica ļoti noteikti; otrs, kas savu diplomu bija ieguvis slavenākajā Ziemeļamerikas Savienoto Valstu akadēmijā, klusēdams uzklausīja savu sarunu biedru, nopūtās, berzēja pieri, it kā vēlēdamies izspiest no tās kādu domu, un viņa izskats pauda zinātnes bezspēcību.

«Es tiešām nezinu,» viņš beidzot ar apbrīnojamu kautrību atzinās, «Sevrena kungs, ko lai paraksta cilvēkam, kura miesa varētu būt pilnīgi vesela, ja neciestu viņa dvēsele?»

«Kā lai es to zinu! Kaut ko stiprāku!» Sevrens nepacietīgi iebilda.

Viņam bija kādi četrdesmit pieci gadi, viņa izskats drosmīgs, viņa varenais stāvs acīmredzot jutās neērti eiropiešu apģērbā. Kārlis Sevrens — viens no tiem ceļojošiem tirgotājiem, kas bezbailīgi šķērso Amerikas stepes un tuksnešus, iegūst sev milzīgu bagātību, kam skarbs izskats un kas neko neuzskata par neiespējamu. Ne vien viņa dabai piemītošā labsirdība un augstsirdība lika Sev- renam vēlēties brālēna izveseļošanos: viņš te saskatīja sava goda jautājumu un tālab tik kaisli izteica savu gribu.

«Doktor, Henrijs nevar, nedrīkst nomirt! Kas notiks ar mani, ja šis jauneklis nomirs, tāpat kā visi citi ģimenes locekļi?»

«Kas notiks ar jums?» ārsts Valtons stomījās un pārlaida skatienu pār bagāti iekārtoto istabu.

Tirgotāja tumšā seja piesarka, un viņi ar rūgtumu atbildēja:

4Jūs gribat teikt, ka es visu to mantošu? Bez šaubām! Un ka es līdzīgi citiem liekulīgi nožēlošu izmirušo ģimeni.

Bet jūs taču nezināt, ka es pats izsaucu Henrija tēvu uz Ameriku. Tādā kāriā es esmu iejaucies ģimenes likteni un nevaru samierināties ar domām, ka tā aiziet bojā manas vainas dēļ. Ja Halleri būtu palikuši savā dzimtenē Elzasā, viņi varbūt nebūtu kļuvuši tik bagāti, bet viņus nebūtu skārusi briesmīgā epidēmija, kas ienesa sēras tik daudzās Jaunorleānas ģimenēs. Jūs izglābāt Henrija dzīvību, un es jums no sirds esmu par to pateicīgs,» viņš teica, cieši saspiezdams ārsta roku. «bet redzēt viņu vīlušos, neapmierinātu, bez vēlēšanās atgriezties dzīvē, dzirdēt, ka drudzis, kas viņu novārdzināja, var pārvērsties dilonī un ka viņam būs jāmirst — tas ir pāri maniem spēkiem!»

Te Sevrena nesavaldīgā daba neizturēja, viņš sāka lamāties, sita ar dūri pa galdu tā, ka tas gandrīz salūza, noslaucīja ar dūri asaras un teica:

«Es nekad jums to nepiedošu! Ko tad ir vērta visa jūsu medicīna? Pūšļošana, kas der tikai, lai krāptu muļķus.»

Lai aizstāvētu savas profesijas godu, ārsts sāka stāstīt Henrija Hallera slimības vēsturi ar visām tās pakāpeniskajām pārmaiņām. Šis stāsts Servenam nebija nekas jauns, jo nedēļas laikā, kamēr viņš atradās Jaunorleānā, viņš jau vairākkārt bija to dzirdējis. Tikai ārsta runas beigas piesaistīja viņa vērību.

«Lūk, ja izdotos izsaukt reakciju!» ārsts iesaucās.

«Reakciju! Tātad jūs ar visām savām zālēm vēl neesat izsaukuši pietiekošu reakciju? Tādā gadījumā es apņemos izsaukt reakciju, protams, nevis ar tabletēm un zālēm, bet citiem līdzekļiem,» un Sevrens devās uz slimnieka istabu.

«Esiet uzmanīgs, Sevrena kungs: jūsu brālēns ir ļoti vājš, neuztrauciet viņu.»

«Jūs jau par daudz esat viņu sargājuši, ļaudami bezdarbībā padoties bēdām. Viss te, viņa kalpu skumjās sejas ieskaitot, viņam atgādināja, ka viņš palicis pasaulē viens, ka nevienam viņš vairs nav vajadzīgs — mazākais viņš pats tā izteicās, kad es atbraucu un sāku ar viņu runāt. Nāciet līdzi, doktor, bet netraucējiet man rīkoties.»

Kārlis Sevrens bija vīrs, kas steidzās uz savu mērķi nevis soļos, bet skrejot; tālab, nonācis pie sava slimā brālēna, kas bija apkrāvies grāmatām un žurnāliem, kam viņš tomēr nepiegrieza ne mazākās vērības, Sevrens tūlīt stājās pie sava nodoma īstenošanas.

«Man liekas, Henrij, ka tagad tev daudz labāks izskats; vai tev pirms pusdienām nav radusies ēstgriba?»

«Es esmu aizmirsis, kas ir ēstgriba,» jaunais cilvēks atbildēja.

«Vai tu šo nakti labi gulēji?»

«Es nemaz neguļu,» Henrijs smaidot atbildēja.

«Tu tīšām gribi mani dzīt izmisumā?»

«Jūs, Sevrena kungs?» slimais izbrīnā prasīja.

Henrijs Hallers maz pazina savu brālēnu, kas reti ieradās Jaunorleānā. Un arī šī stepju tirgotāja rupjā izturēšanās jaunajam cilvēkam, kas bija audzināts bagātībā un pārpilnībā, sevišķi nepatika. Kad Sevrens atbrauca, jaunais cilvēks nodomāja, ka viņa beigas droši vien ir ļoti tuvu, un šī doma viņam bija pat patīkama. Par savu brālēnu viņš nolēma, ka tas, sekodams tikai pieklājības likumam, atbraucis izmirušā mājā, lai aizspiestu acis beidzamajam radiniekam. Visu savu radinieku nāves satraukts, jaunais cilvēks, kaut arī epidēmiju bija fiziski pārcietis, morāli ar vientulību nevarēja samierināties. Viņš pamazām izdzisa, jo nejuta tieksmi dzīvot.

Sevrens saprata šī izsauciena apvainojošo nozīmi, bet, nelikdamies dzirdot, saņēma slimnieka roku un teica:

«Patiesi, tu mani dzen izmisumā. Es nevaru Jaunorleānā ilgi uzkavēties, mani Austrumos gaida steidzamas darīšanas. Ja tu drīz neatveseļosies, tu nevarēsi man doties līdzi, kā es to būtu vēlējies.»

Ārsts Valtons pārsteigts paraustīja plecus; slimnieks paskatījās uz savām vājajām un bālajām rokām, kas spilgti izcēlās uz tumšās segas.

«Es jūs abus saprotu,» Sevrens teica, uzmetis ārstam pārmetošu skatienu, «bet es esmu pārliecināts, ka no Henrija paša atkarīgs, vai viņš kļūs vesels, vai ne. Tu nekad līdz šim neesi jājis, Henrij. Tu gribēji kļūt par zinātnieku, kāds bija tavs tēvs — o, kā es viņu mīlēju! Tu, izņemot grāmatas, nekā cita negribēji zināt. Es tās nenicinu, kaut arī pats reti tās paskatos. Un vai zini, kamdēļ? To, ko citi izlasa grāmatās, es iemācos no pašas dzīves, no dzīvās dabas. Kad mēs sāksim dzīvot kopā, tu, protams, daudz ko man iemācīsi, bet arī es tev varēšu daudz jauna parādīt. Kad mēs ar tevi ceļosim pa mežonīgajiem Austrumiem, un tu ieraudzīsi kalnus un pakalnus ar bagāto augu valsti, kad ieraudzīsi paradīzes dārzus, tev kļūs nesaprotams, kā šo plašumu var mainīt ar smacīgo pilsētu. Tu iemīlēsi stepi, tu iemīlēsi tās dzīvi, kur katru dienu atgadās kaut kas jauns, jauni piedzīvojumi. Nu, sakiet, vai jaunam cilvēkam nav lietderīgi paklejot pa pasauli? Man šķiet — lietderīgi un patīkami. Tu purini galvu … Bet jūs, doktor? Ko tad jūs klusējat? Vai tad jūs nepiekrītat manam nodomam aizvest brālēnu uz ziemeļaustrumiem?»

Pieaicināts apspriedē, ārsts sāka plaši aprakstīt tos apgabalus, pa kuriem ceļoja Sevrena karavānas. Būdams nopelniem bagāts botāniķis, viņš sāka uzskaitīt prēriju bagāto augu valsti. Tur bija vilku piens ar savām sidrabotām lapām, oranžkrāsas bezdelīgu actiņas un daudz kas cits. Attēlojis sniega klāto kalnu galotņu ainavu, viņš sāka stāstīt par mežiem, kas aug kalnu nogāzēs, norādīja uz to vasaras tērpu un rudens daudzkrāsaino krāšņumu; stāstīja par putniem, par viņu rotām, kā dārgakmeņiem mirdzošām spalvām.

Bet ārsts velti izšķieda savu daiļrunību, attēlodams tālā ceļojuma jaukumus un, sava stāsta aizrauts, atcerējās pat savus jaunības piedzīvojumus, medījot šais plašajos līdzenumos, bet slimnieks vienaldzīgi noraudzījās stāstītājā, un, šķiet, klausījās tikai aiz pieklājības.

«Nu, Henrij,» Sevrens vaicāja, «vai tev nav radusies vēlme apmeklēt šīs vietas?»

«Kālab?» slimnieks čukstēja, tikko manāmi pakustinādams galvu.

Tirgotājs satvēra jaunā cilvēka roku, saspieda to, varbūt stiprāk nekā tas bija vajadzīgs, un, stāvot pie slimnieka pagalvja, izjusti teica:

«Kālab? Tālab, lai man nebūtu jāaizbrauc no šejienes ar salauztu sirdi; tālab, ka mums jāizveido viena ģimene. Es esmu vientuļš; dzīvodams klejotāja dzīvi, es neesmu varējis apprecēties. Tālab es ziedoju savu dzīvi krusttēvam un viņa ģimenei, un tavs nelaiķa tēvs zināja, ka es strādāju priekš jums. Tagad arī tu esi palicis vientuļš, un tamdēļ tu esi man kļuvis vēl dārgāks. Ja tu tik zemu vērtē manu pieķeršanos, ka nevēlies tās dēļ dzīvot, tad, atkārtoju, es tev piedošu, bet aiziešu ar sāpēm sirdī… Ja tavs tēvs būtu dzīvs, viņš tev pateiktu, ka es nepelnu tāda sarūgtinājuma.»

Slimnieks pacēlās savā gultā un ar ieplestām acīm raudzījās savā skarbajā radiniekā, kura seja, dziļu un īstu jūtu ietekmēta, bija pilnīgi pārvērtusies.

Kad Sevrens beidza, Henrijs pieliecās viņam un teica:

«Tātad tu rnani mīli, brāl? Tātad es neesmu viens pats pasaulē, kā to biju iedomājies?»

«Protams, mīlu!» Sevrens iesaucās, apskaudams savu radinieku tik strauji, ka ārsts uzskatīja par nepieciešamu apvaldīt viņa sajūsmu.

Bet tirgotājs nepiegrieza nekādu vērību mediķa padomiem; viņš Henriju apskāva un grūstīja kā mazu bērnu vaicādams:

«Vai tu beidzot paliksi vesels, vai tu gribi palikt vesels?»

«Jā, gribu.»

«Un tu brauksi man līdzi un nekad mani neatstāsi?»

«Jā, apsolu.»

Pēc trim mēnešiem Henrijs Hallers ieradās Sanluisā, kur viņam bija norunāta satikšanās ar brālēnu, jo pēdējais nebija varējis gaidīt viņa izveseļošanos. Tagad no slimības bija atlicis tikai zināms kustību gurums. Viņa ceļojums, kas notika pavasarī, aprīļa pirmajā pusē, viņu nemaz nenogurdināja, bet taisni norūdīja. Viņš sajuta baudu, kas raksturīga kā veciem, tā jauniem, baudu, iepazīstoties ar jaunu apvidu, jauniem cilvēku tipiem. Tālab viņš sevišķi neskuma, ka ieradies Sanluisā agrāk par savu radinieku, kas ceļā ļoti daudz laika bija iedalījis atpūtai. Henrijs Hallers neievēroja noteiktus atpūtas laikus un ieradās trīs dienas agrāk Sanluisā plantatoru viesnīcā. Viesnīcas īpašnieks viņam paziņoja, ka Sevrenam vēl vajag būt Misūri augšgalā, kur viņš iepirka preces. Henrijs velti nešķieda laiku: viņš staigāja pa pilsētu un valni, izjāja savā zirgā visu Sanluisas apkārtni. Zirgu viņš bija paņēmis līdzi pārliecībā, ka tas viņam tuksnesī noderēs un nedarīs sev kaunu.

Tas bija lielisks arābu sugas dzīvnieks, kam tā pirmais saimnieks spānietis bija devis vārdu Moro. Tumši bērais zirgs ar plānām nāsīm bija savu arābu priekšteču cienīgs. Henrijs Hallers līdzīgu biedru drīz novērtēja. Zirgs iemīlēja viņu, un viņš zirgu.

Tiklīdz viņš ieradās Sanluisā, viņam gadījās iepazīties ar kādu Šveices emigrantu, no kā viņš nopirka lielisku Ņūfaundlendas suni Alpu, kas tūlīt iedraudzējās ar Moro. Jaunais cilvēks bija ļoti priecīgs, ka viņam bija šie divi skaistie Un gudrie dzīvnieki, ]o visu laiku, kamēr viņš dzīvoja piantatoru viesnīcā, neviens cilvēks neizrādīja tieksmi ar viņu iepazīties un pat neievēroja viņu.

Tomēr viesnīcā viesu bija diezgan daudz, starp tiem arī kāda acīmredzot ļoti draudzīga džentlmeņu grupa, kas visu laiku nešķīrās. Kad Henrijs atgriezās no saviem garajiem izjājieniem ar Moro Alpa pavadībā, viņš vienmēr sastapa šos ļaudis, kas klīda pa ielām bez mērķa. Pie kopgalda šī sabiedrība turējās savrup, trokšņoja, ēda vairāk kā citi, dzēra dārgus vīnus un smēķēja lielus cigārus.

Henriju ļoti interesēja šo cilvēku savādā izturēšanās, jo līdz šim sabiedrībā, ko viņš sastapa Jaunorleānā, viņš nekā līdzīga nebija redzējis.

Viņi visi, jādomā, nodarbojās ar vienu darbu, jo neskaitot neizbēgamo atšķirību sejās, kas sastopama katrā cilvēku sabiedrībā, viņiem bija ļoti daudz kopēju īpašību. Viņi bija vienādi ģērbušies — melnās drēbēs. Briljanta adatas kakla saitēs bija uzkrītoši lielas un pierādīja gaumes trūkumu, tomēr viņu zīda vestes bija nevainojamas, un tīrā smalkveļa krasi atšķīrās uz nodegušajiem bronzas kakliem.

Dažiem bija vaigu bārdas, citiem — ūsas, bet kā vaigu bārdas, tā ūsas bija rūpīgi iecirtotas. Viņu visu gaita šķita neveikla un nevērīga, kas ļoti raksturīgi austrumu amerikāņiem. Henrijs no sākuma domāja, ka tie ir mednieki, un būtu labprāt iepazinies ār tiem, bet sabiedrība izrādījās ļoti noslēgta un nevēlējās svešinieku uzņemt savā vidū. Neviens negribēja ievērot Henrija mēģinājumus iepazīties, un Henrijs tūlīt tos pārtrauca — viņš bija lepns un baidījās pazemojoša noraidījuma. Tā viņš brīnījās par jautrās sabiedrības uzdzīvi, neuzzinājis, kas viņi tādi. Kad atbrauca Sevrens, viņš beidzot dabūja zināt, kas tie par ļaudīm.

Trešajā dienā pēc iebraukšanas pilsētā viņš, klausīdams pusdienas zvanam, steidzīgi kāpa lejā, jo tagad pēc gariem izjājieniem viņam bija lieliska ēstgriba. Priekšnamā viņš ieraudzīja tos, ko sauca par mednieku klubu. Viņi ielenca kādu, kas tikko bija ieradies.

Tagad pirmo reizi viņi piegrieza vērību jaunajam cilvēkam; daži viņam pat uzsmaidīja. Henrijs nesaprata, ko nozīmēja šī neparastā laipnība, bet šai brīdī persona, ko viņi visi ielenca, pagriezās un steidzās Henrijam pretī, jūsmīgi to apsveicot. Tas bija Sevrens, kas apbēra savu brālēnu priecīgiem saucieniem un jautājumiem par viņa veselību. Viņš nemaz nekautrējās klātesošo svešo cilvēku, un arī viņi, pretēji pieklājības prasībām, turpināja skaļi smieties, saukdami Sevrenu par biedru un jauku puisi.

Joki tomēr bija nevainīgi, un Sevrens pirmais par tiem smējās. Henrijam viņš teica:

«Vajag tevi iepazīstināt ar šiem kungiem, tie ir mani draugi.»

«Kas tie tādi?» Henrijs prasīja. «Jādomā, mednieki vai bagāti plantatori, kas atbraukuši šurp izbaudīt pilsētas priekus?»

«Nē, tie ir vienkārši stepju tirgotāji, tādi paši kā es. Lūk, tas ir Benets, lūk, Sublets un lielais Džerijs Folgers.»

Kad iepazīšanās beidzās, visi tirgotāji pēc kārtas izteica savu nožēlu, ka agrāk nezinājuši, ka Henrijs Sevrena brālēns.

«Ja mēs būtu zinājuši, ka jūs esat mūsējais,» Bils Benets teica, «mēs tūlīt būtu ar jums sabrāļojušies. Bet jūs izskatāties kā jauns zinātnieks, kas tikko atstājis universitāti. Jūs mums likāties tik nopietns, ka es biju ar mieru savu galvu likt ķīlā, ka jūs savā istabā par mums smejaties un uzskatāt par rupjiem, neaptēstiem zeļļiem.»

«Pietiek komplimentu,» iesaucās lielais Džerijs Folgers, «mēs līdz otram zvanam tik tikko paspēsim kaut ko iedzert.»

Bija pavasaris, un mētras bija pilnos ziedos. Tirgotāji acīmredzot botāniku pārzināja, jo pieprasīja no mētrām pagatavot atspirdzinošu dzērienu. Sī dzēriena pagatavošana un baudīšana aizņēma visu laiku līdz pusdienām.

Pusdienās kā parasts bija meža putni, bifeļa mēle, vista un Ilinoisas mīkstās vardes. Kad citi aizgāja, tirgotāju sabiedrība palika pie galda. Bils Benets ieteica dzert madeiru uz Sevrena radinieka veselību. Henrijs bija pārsteigts, kad viņš lika atnest kurvi vīna, kas maksāja divpadsmit dolāru pudele.

Henrijs domāja, ka no šīs baterijas izskata vien pietiek, lai apreibtu; bet tirgotājiem bija stipras galvas, un viņi mierīgā garā turpināja dzert.

Viņu jautrība sasniedza augstāko pakāpi un izpaudās tā, ka Bils Benets ģitāras pavadībā nodziedāja itāļu dziesmu; solīdais Džerijs Folgers nodejoja indiāņu deju, lai iepazīstinātu ar to Henriju, bet beigu beigās jaunais Sublets ierosināja nodziedāt himnu. No šīs himnas nodrebēja logu rūtis, troksnis pildīja istabu, bet ārpusē dziedātājiem aplaudēja.

Otrā dienā Henrijs Hallers pamodās ar briesmīgām galvassāpēm, bet viņš nedusmojās par šo sāpju iemeslu.

«Ko tu teiksi par maniem draugiem?» ģērbjoties Sevrens viņam prasīja. «Protams, viņi ir parupji, bet aiz rupjās ārienes slēpjas labas un uzticamas dvēseles. Vai izredzes pavadīt viņu sabiedrībā vairākus mēnešus tevi nebaida?»

«Nemaz,» Henrijs atbildēja. «Vakardiena gan mani mazliet izsita no sliedēm, bet es domāju, ka tas nāks man par labu.»

Sai brīdī kādi seši vīri no vakarējās sabiedrības ielauzās jaunā cilvēka istabā; viņiem sekoja apkalpotāji ar ledū ieliktām glāzēm, kas bija pildītas ar kaut kādu dzeltenu šķidrumu.

«Vienu malku šerija, Hallera kungs,» Bils Benets teica. «Tās ir labākās zāles tam, kas veseļojas. Dzeriet droši, tas ir vietējais dzēriens. Tas jūs tūlīt atsvaidzinās!»

«Vai jūs patiesi brauksit mums līdzi?» citi prasīja.

«Jā, protams. Es tikai gaidīju brālēnu, lai viņam paprasītu, kas jāņem līdzi. Es nevēlos jums sekot pilnīgā bezdarbībā, mīļais Sevren. Es arī gribu iepirkt preces, ko pārdot Santafe. Tātad, kungi, ja kāds būtu ar mieru palīdzēt izvēlēties preces, tad jums jāpiekrīt kādam manam priekšlikumam: šodien pusdienās es maksāju vīnu — tā būs atlīdzība par pakalpojumu.»

Tirgotāji daudz smējās par asprātīgo paņēmienu, ar kādu Henrijs gribēja atlīdzināt vakardienas dzīres. Viņi visi gribēja Henriju pavadīt, un līdz pusdienai bija nopirkts vajadzīgais daudzums dažādu sīku dzelzs un kapara priekšmetu un spoguļu. Rati un mūļi bija jāiegādājas Independensas fortā, no kurienes karavānai bija jādodas stepē.

Pēc dažām dienām Henrijs ar tirgotājiem bija pilnīgi saradis. Taisnība, viņu uzskatīja par ļoti nopietnu, bet nopietnību atvietoja jautrums un laipnība; tālab viņš drīz kļuva par vispārēju mīluli. Lielā viesmīlība, kādu viņam parādīja sākumā, bija izskaidrojama ar lielo cienību, kādu visi sajuta pret viņa brālēnu Sevrenu, bet drīz Henrija personīgās īpašības iekaroja visu sirdis.

ASINSATRIEBIBA

Nedēļas laikā viņi iegādājās mūļus un furgonus vai vagonus, kā tos sauc Independensas fortā, un karavāna beidzot devās ceļā ielejas virzienā; karavānā bija simt vagonu un divsimt cilvēku.

Henrijs tā aizrāvās stepju tirgotāja lomā, ka piepildīja divus vagonus. To uzraudzībai un mūļu vadībai viņš salīga divus garus, vājus misūriešus. Sevrens, kas ne mirkli neizlaida no acīm sava brālēna veselību un garastāvokli, viņam piekomandēja savu personīgo kalpu, kanādieti Godē, ko viņš pazina kā krietnu un jautru zēnu, kas varētu izklaidēt sava kunga drūmās domas. Lasītājs, protams, sapratīs, ka stepē nevar būt runa par stingru etiķeti: uzticīgs kalps drīz pārvēršas draugā, un ja viņš ir gudrs un asprātīgs, tad nekas viņu netraucē uzjautrināt savu kungu ilgajās atpūtas stundās.

Bet kas bija noticis ar lepnajiem džentlmeņiem? Acīmredzot tie bija palikuši plantatoru viesnīcā, jo pie furgoniem bija saskatāmi tikai mednieku tērpos ģērbti ļaudis ar platmalainām cepurēfn. Tomēr tie bija viņi, un, lai gan no melniem svārkiem un briljantu adatām nebija ne vēsts, arī viņu jaunos kostīmos nevarēja noliegt daudz ievērības cienīga, un proti — lietderības savienojuma ar gaumi. Ar maziem izņēmumiem viņi gandrīz visi bija vienādi ģērbušies, bet Henrijs Hallers, pēc pārējo sprieduma, bija priekšzīmīgs paraugs, kas sevišķi izcēlās ar sava tērpa eleganci un jaunumu. Patiesi, katru vi,ņa apģērba gabalu pērkot, biedri to stingri pārbaudīja, tālab arī viss apģērbs bija klasisks šīs profesijas ļaudīm: pelēka zamša mednieku blūze, gaišdzelteni izšūti svārki, pelēkas vilnas bikses un smagi zābaki ar kapara piešiem; krāsains krekls, zila kaklasaite un cepure ar platām malām papildināja tērpu. Aiz Moro segliem atradās satīts vērtīgs priekšmets: maki- navs — apmetnis lietus un atpūtas vajadzībām. Tas bija ļoti vienkārši pagatavots: milzīgs sarkanas vilnas audekla gabals, kura vidū izgriezts apaļš caurums, pa ko varēja izbāzt tikai galvu. Kad ir auksts vai līst lietus, Henrijam vajag tikai uzmest makinavu, un viņš ir aizsargāts no galvas līdz kājām. Ja viņš jāj, tad apmetnis aizsargā no sliktā laika ne tikai viņu, bet arī Moro,.

Neskaitot negaisu, stepē draud arī citas briesmas, tālab Henrijs apbruņojās no galvas līdz kājām. Makstis Viņam bija divi sešpatronu liela kalibra Kolta revolveri, divi mazāki piecpatronu revolveri bija aizbāzti aiz jostas; Viņam bija arī lieliska šautene, no kuras varēja šaut divdesmit trīs reizes no vietas tik pat sekundēs; aiz jostas viņam bija aizbāzts arī īpatns nazis, kas noder kā medībām, tā arī ēdienam. Viņa tērps tika papildināts ar mednieka somu, bumbierveidīgu pulvermaku, ūdens pudeli un pārtikas maisu.

Ja Henrijs Hallers ar savu apbruņojumu biedru priekšā nevarēja sevišķi lielīties, tad uz savu zirgu viņam bija tiesība būt lepnam, jo karavānā nebija neviena līdzīga zirga. Viņu visi apskauda: karavāna jau nedēju bija cejā, bet viņa zirgs pēc dienas gājiena neizrādīja ne mazākā noguruma, turpretī citu tirgotāju mustangi bija nomocījušies un noguruši. Henrijam daudzi piedāvāja par zirgu labu naudu, bet jaunajam cilvēkam nauda nebija vajadzīga, un viņš nekad nešķirtos no tāda dzīvnieka, kas atsaucās uz viņa pirmo saucienu un kalpoja viņam ar visu savu dvēseli. Un beidzot, pārdodot Moro, būtu jāšķiras arī no Alpa, kas ne soli neatkāpās no zirga un naktī gulēja starp viņa kājām.

Vairākas dienas cejojums turpinājās bez kādiem sevišķiem piedzīvojumiem. Sevrens, kas par Henriju ļoti rūpējās, ar prieku vēroja, ka viņa veselība uzlabojas, un pakāpeniski pieaug arī jautrība; šī jautrība sevišķi izpaudās nometnēs, kur visi pūlējās viens otru uzjautrināt ar jokiem un asprātībām. Lai gan tirgotāji žēlojās par ceļojuma vienmuļību, jaunais cilvēks nebeidza jūsmot par skaistajām dabas ainavām. Viņš tīksminājās par to kraso atšķirību, kāda bija starp vagoniem, šiem stepju kuģiem, un apkārtējo tumšo zaļumu; nolaižoties no kalniem, braucēji izstiepās vienā garā, bezgalīgā virknē."*

Upes gultni varēja vērot pēc lielo kokvilnas koku rindām; kā kolonnas slaidie stumbri pacēla uz augšu sidrabaino lapotņu cepures. Koku taisnes, stiepdamās dažādos Virzienos, likās kā milzu žogi.

Bieži bija jāpārceļas pāri upēm gan brienot, gan peldot. Laiku pa laikam viņi sastapa antilopes un kazas, ko viņi medīja pārtikai.

Dažreiz ēnainā vietā upes krastā karavāna atpūtās yeselu dienu. Tādas atpūtas laikā parasti laboja drēbes In pajūgus. Henrijam tad nekā nebija ko darīt, jo abi viņa kalpi — misūrieši izrādījās veikli zēni, kas nokārtoja visus saimniecības sīkumus, netraucējot savu kungu. Un arī Sevrens grūtos brīžos arvien gribēja brālēnam izpalīdzēt.

Tālab atpūtas laikā jaunajam cilvēkam bija pietiekoši daudz laika klausīties savos biedros, kas mīlēja atcerēties pagātni.

Visinteresantākais stāstītājs, kam vienmēr bija krājumā gan jautri, gan aizkustinoši stāsti, bez šaubām bija Godē. Kas gan viņš nebija bijis: mednieks — zvēru ķērājs, ceļotājs, pavadonis, un ko gan visu viņš nebija pieredzējis Austrumu tuksnešosl

Jautājumi, kādus viņam uzstādīja jaunais cilvēks, galvenokārt skāra indiāņus, šos balto ceļotāju pastāvīgos ienaidniekus. Pagaidām vēl neviens viņus nebija sastapis. Sie ļaudis ar savām pirmatnējām paražām Henriju ļoti interesēja; sekojot dažu humānistu piemēram, viņš varētu nolādēt civilizāciju, kas šos nabaga dabas bērnus dzina ar katru gadu tālāk stepēs un atņēma viņu īpašumus. Viņš saskatīja viņu dzīvē daudz poēzijas un nekautrējās to izteikt.

Tādi uzskati nepatika ne Godē, ne tirgotājiem. Kādreiz, kad Henrijs izteica savas domas sevišķi kaisli, Bils Benets, kas sēdēja viņam blakus, iebilda:

«Kad mēs aizbrauksim tālāk, un jūs būsit spiests viņus šaut, tad neaizmirstiet savus filantropiskos murgus. Prakse, mīļais draugs, iznīcina teoriju. Bet tomēr sakiet pēc sirdsapziņas — ja pastāv naids starp sarkanādaina- jiem un baltajiem, un pēdējie priecājas par katru indiāņa skalpu, vai jūs kā baltais tomēr varētu pāriet ienaidnieku pusē, kas bez žēlastības laupa, zog un nokauj baltos pilsoņus?»

«Es nenoliedzu viņu noziegumus,» jaunais cilvēks atteica, «bet atļaujiet man apraudāt viņu nelaimīgo likteni. Protams, baltajiem taisnība, kad viņi cīnās pret savu kaimiņu galējās mežonības izpausmi; bet es uzskatu, ka netikumiski ir maksāt par cilvēku galvām, kā tas, pēc Godē vārdiem, tiek darīts. Arī jūs pats, Bil Benet, nevērojot jūsu nicināšanu, ar kādu jūs izturaties pret indiāņiem, es domāju, nevēlēsities sniegt roku cilvēkam, ko sauc par skalpu mednieku un kura amats ir pārdot priekšniecībai nonāvēto ienaidnieku skalpus kā savas varonības pierādījumu. Tas man atgādina Francijā un Anglijā pastāvošo paradumu, kur pilsētu valdes izmaksā atlīdzību par katru nogalinātu plēsīgu meža zvēru, piemēram, vilku. Bet tie taču ir cilvēki! Atzīstieties, Bil Benet, jums būtu pretīgi pieskarties rokai, kam pielipusi asins nauda?»

Bils Benets viegli nosarka, nokāsējās saujā un sāka grozīt savu platmali.

«Hā!» viņš teica. «Jūs savādi raugāties uz notikumiem; man tas nekad nav ienācis prātā … Raugoties no jūsu viedokļa, atzīstos… Bet es par to nemaz nedomāju, kad kādreiz Santafe ēdu pusdienas kopā ar šo skalpu mednieku vadoni Seginu, ticiet man, tas bija īsts džentlmenis, varonīgs kā lauva un ļoti labi audzināts.»

«Un cik viltīgs!» Godē sajūsmā piebilda. «Miera slēgšanas laikā viņš uzaicināja veselu sādžu uz dzīrēm un pasniedza saindētu ēdienu; tādā kārtā skalpus viņš ieguva ļoti lēti. Kādu citu reizi viņš prata nostādīt iepretī lielgabala stobram divus simtus mežoņu, kas nezināja šī ieroča nozīmi. Kad viņš izšāva, viss bars gulēja zemē.»

Henriju pārņēma šausmas to dzirdot. Sevrens līdz šim neņēma dalību sarunā, bet tagad viņš teica:

«Kas par niekiem! Ja visas tās baumas par slepkavībām, kas tiek pierakstītas Seginam, būtu patiesība, tad Ziemeļamerikā nebūtu vairs neviena indiāņa. Es zinu, ka Segins ir nežēlīgs savās medībās, bet es atsakos ticēt, ka viņš lieto negodīgus līdzekļus: tas nav viņa dabā.»

«Vienalga!» Henrijs Hallers iesaucās. «Sis cilvēks nodarbojas ar kauna pilnu amatu, un es esmu ar mieru pateikt viņam to acīs.»

«Kamdēļ tas vajadzīgs,» Bils Benets nomurmināja.

Tāda uzskatu dažādība šī vakara sarunas padarīja interesantākas; bet šis brauciens Henrijam patika. Atmiņas par sirdij dārgiem cilvēkiem neizzuda no viņa atmiņas, bet izvērtās kaut kādā svētā kultā. Ceļojums viņam sagādāja morālu un fizisku apmierinājumu. Asinis dzīslās ritēja straujāk, skatiens palika asāks — viņš varēja skatīties saulē, acis nemirkšķinādams. Dažreiz, nespēdams savaldīt enerģijas pieplūdumu, ko sevī sajuta, viņš uz sava Moro auļoja uz priekšu; no līdzīgām ekskursijām viņš parasti atgriezās ar veselu puķu klēpi, to smaržas, saules gaismas un apkārtnes poēzijas apreibināts. Vārdu sakot, viņu bija pārņēmis stepju drudzis.

Sākumā viņš nesaprata šo vārdu nozīmi, ko viņa pavadoņi tik bieži pieminēja tin kas vienmēr tika izteikti ar zobgalību. Sie vārdi pozīme tādu garīga satraukuma stāvokli, kas piespiež cilvēku āizmirst pagātni, vienalga vai tā būtu Jauna vai laba, un dzīvot tikai no acumirkļa iespaidiem. Sevrens neko citu savam radiniekam nenovēlēja kā tieši tādu aizmiršanos. Kad Henrijs satraukts un jautrs atgriezās no izjājiena, Sevrens saviem biedriem teica:

«Lai Dievs piedod doktoram Valtonam, kas domāja, ka Henrijs nav ārstējams. Ceļojums uz Austrumiem ir lietderīgāks kā visu Jaunorleānas aptieku zāles.»

Kad karavāna sāka tuvoties Arkanzasai, tālumā parādījās jātnieki, bet viņi tūliņ steidzās paslēpties aiz kalniem; tie bija pavniju cilts indiāņi. Vairākas dienas viņu pulki klīda ap karavānu, bet bailes no karabīnēin viņus atturēja pienācīgā atstatumā. Beidzot karavāna apmetās upes krastā 6 jūdzes no Plumhas pakalniem. Vagonus sakārtoja aplī, un tā vidū ierīkoja nometni.

Ceļotājiem bija vajadzīga svaiga gaļa. Līdz šim viņi pa retam bija sastapuši bifeļus; turpretī tagad viņi bija iebraukuši apvidū, kur to ļoti daudz un kur viņi klejo lielos baros.

«Lūk, kurp vajag iet!» iesaucās Sevrens, pārtraukdams mednieku strīdu par virzienu, kādā doties, lai gūtu lielākus panākumus. «Lūk, tur, un mums vakariņās būs svaiga gaļa.»

Mednieki, starp viņiem arī Henrijs, paskatījās norādītajā virzienā. Nelielā uzkalnā bija saskatāmi pieci melni stāvi. Tūlīt mūsu mednieki aizauļoja pretī medījumam. Sevrens labprāt būtu sekojis, bet viņš baidījās zobgalību, ar ko viņu bagātīgi apveltīja par pārmērīgām rūpēm par Henriju. Henrijs tagad bija tik vesels, ka viņam varēja ļaut pilnu vaļu. Sevrens palika, bet aizsūtīja savam kungam līdzi uzticamo Godē.

Mednieki drāzās pilnos auļos; šinī diena viņi nebija daudz braukuši, un zirgi nebija noguruši. No trim jūdzēm, kas viņus šķīra no pakalna, viņi bija jau noauļojuši divas; bet tad kustoņi pamanīja viņu tuvošanos.

Daži nepiedzīvojuši mednieki, to skaitā arī Henrijs, nemēģināja bifeļus ielenkt, bet jāja taisnā virzienā un tos izbaidīja. Kāds bifelis pacēla savu pinkaino galvu, sāka sprauslāt un kārpīt zemi kājām, tad sāka bēgt, un pārējie viņam sekoja.

Medniekiem vajadzēja vai nu dzīties laupījumam pakaļ, vai atgriezties nometnē. Mednieki dzinās pakaļ un nonāca pie divus metrus augsta zemes vaļņa. Tas bija it kā pakāpiens, kas šķīra vienu laukumu no otra augstāka, kas stiepās bez pārtraukuma nepārredzami tālu.

Šis šķērslis medniekus mazliet nomierināja. Daudzi atzina, ka grūtības šai gadījumā ir lielākas nekā medību prieks un pagriezās atpakaļ uz nometni. Tikai seši vīri, kam bija labāki zirgi, palika pie sava nodoma. Viņi piecirta piešus un uzlidoja paaugstinājumā. Tā kā Henrijs bija starp tiem, tad arī Godē sekoja.

Vajadzēja noauļot vēl kādas piecas jūdzes, līdz sasniedza kaut vienu jaunu bifeli, ko ievainoja ar tik lodēm, cik mednieku bija klāt.

Nogalinātajam dzīvniekam novilka ādu un sāka aplēst, cik tālu no nometnes viņi atrodas.

«Taisni astoņas jūdzes, ne vairāk, ne mazāk!» iesaucās Bils Benets.

«Mēs atrodamies pie ceļa,» teica Godē, norādīdams uz vecām vagonu sliedēm, kas apzīmēja tirdzniecības ceļu no Santafe.

«Kas tad par to?» Henrijs prasīja.

«Ja mēs atgriezīsimies nometnē, tad mums pa šo pašu ceļu rīt būs jājāj atpakaļ, un tā mēs velti zaudēsim sešpadsmit jūdzes. Bet, ja. mēs savējos gaidīsim, tad varēsim rīt viņiem vienkārši pievienoties. Vai nav taisnība? Mums ir zāle, ūdens un vakariņām svaiga gaļa. Neviens savu segu laikam nav aizmirsis. Paliksim še kā priekšpulks. Kas piekrīt?»

šis priekšlikums visiem patika; pat Henrijs Hallers necēla iebildumus, lai gan baidījās, ka Sevrens būs norūpējies par viņa ilgo prombūtni.

Tūlīt noņēma seglus putās nodzītajiem zirgiem un palaida tos ganīties; mednieki paši apmetās dzidra strauta krastā. Salasīja kokus, iededzināja ugunskuru, sagrieza gaļu, uzdūra uz iesmiem, un drīz liesmas sāka sprakšķēt no pilošiem taukiem. Medniekiem bija līdzi ūdens pudeles un pīpes, tā nekā netrūka, lai ērti varētu iekārtoties; viņi sāka runāt un nosēdēja diezgan ilgi. Viņu mierīgo sarunu pārtrauca tikai Sevrena ierašanās, kas nebija varējis mierīgi palikt nometnē un atrada medniekus pie" ugunskura. Vakars beidzās ar jautriem jokiem par Sevrena pārmērīgajām rūpēm par savu jauno radinieku.

Pirms aizgāja gulēt, saīsināja zirgu pavadas un mietus, pie kā viņi bija piesieti, iesita tuvāk ugunskuram. Ietinušies segās un palikuši seglus pagalvī, visi aizmiga, nenojauzdami nemieru, kas viņus naMī gaidīja.

Henrijam negribējās palikt pie ugunskura. Daudzi mednieki stipri krāca, un tas traucēja viņam aizmigt. Jaunais cilvēks devās uz strauta malu. Tikko manāmā nogāze bija apaugusi ar mīkstu, biezu zāli un te bija tik laba guļvieta, ko varēja apskaust pat izlutināts cilvēks.

Sevrens jau gulēja dziļā miegā, tā ka Henrijs par savu aiziešanu neko nepateica.

Lai gan nekādas briesmas nebija paredzamas, tomēr nolēma, ka katrs pēc kārtas stāvēs sardzē. Sākumā sardzē bija kāds mednieks Gibets, ko biedri bija iesaukuši par miegamici. Viņu nozīmēja pirmo ar tādu aplēsi, ka tas ir vismazāk bīstams laiks kā pret indiāņu, tā citu uzbrukumiem. Gibets ieņēma savu vietu pakalna galā, no kura varēja pārredzēt plašu apkārtni.

Kad Henrijs aizgāja no nometnes, viņš uzsauca miegamicēm, lai tas trauksmes gadījumā zinātu, kur viņu atrast.

Viņš izstiepās uz sava apmetņa ar cigāru mutē, bet nevarēja tūlīt aizmigt. Mēness spīdēja tik spoži, ka jaunais cilvēks varēja izšķirt pat priekšmetu krāsu: zeltaino saulespuķi un sarkano magoni, kas auga upītes krastos. Viņš sapņoja, līdz apdedzināja lūpas ar cigāru; tad pagriezās uz otriem sāniem un sāka saldi snaust.

Nebija pagājis ilgs laiks, kad viņš pamodās no nepa.- rasta trokšņa, kas atgādināja pa daļai pērkonu, pa daļai ūdenskrituma šalkoņu. Zeme drebēja.

«Mūs laikam pārsteigs negaiss,» viņš samulsis noteica un ietinās ciešāk savā segā.

Bet tlunoņa kļuva arvien stiprāka un dzirdamāka, un Henrijs pietrūkās kājās. Viņš dzirdēja daudzu kāju dunoņu un daudzu vēršu baurošanu. Zeme zem viņiem drebēja. Viņš dzirdēja arī savu biedru balsis, Sevrens un Godē visiem spēkiem kliedza viņam:

«Sargieties, bifeļi nāk!»

Henrijs ātri atbrīvojās no segas un apskatījās. Viņa biedri steidzīgi veda zirgus zemē no pakalna. Austrumos viņš redzēja drausmīgu ainu: visa ieleja likās kustējās, melns vilnis līdzīgi lavai virzījās uz priekšu. Tūkstošiem mirdzošu punktu šai kustīgajā virsmā kā zibens pamirdzēja un apdzisa. Zeme dunēja, ļaudis kliedza, zirgi skaļi zviedza. Alps, kas atradās blakus savam kungam, rēja un rūca.

Pirmajā brīdī Henrijs visu to izjuta kā smagus murgus; viņš nesaprata, ka viņam vajag pēc iespējas ātrāk bēgt pie savējiem; bet, kad viņš attapās, bija jau par vēlu. Melnā straume vairs nebija no viņa tālāk par desmit metriem; tikai tagad viņš ieraudzīja bifeļu spalvainās muguras un mirdzošās acis.

«Lielais Dievs, viņi mani samīs!»

Bēgt bija par vēlu. Henrijs satvēra bisi un izšāva uz pirmo zvēru, bet nepaspēja uzzināt, vai šāviens sasniedzis mērķi. Tai pašā brīdī viņu apšļāca ar ūdeni, jo milzīgs bifelis iznāca no strauta krastā, tad viņš tika pacelts gaisā un atsviests atpakaļ kustīgajā masā. Henrijs nebija ne ievainots, ne apdullināts; viņš skaidri apzinājās, ka bifeļi viņu nes uz savām mugurām — tik cieši kopā viņi gāja. Ātri apsvēris vienīgo iespēju izglābties, viņš uzrāpās jāšus tuvākā dzīvniekā un cieši ieķērās viņa pinkainajā vilnā. Pārbaidītais dzīvnieks paātrināja skrējienu un beidzot izvirzījās visa bara priekšgalā; Henrijs to tikai vēlējās. Bifelis auļoja pa līdzenumu, acīmredzot domādams, ka viņam uzbrukusi pantera.

Henrijs nemaz nedomāja bifeļa pārliecību izkliedēt. Viņš izvilka savu nazi un tiklīdz bifelis sāka skriet lēnāk, dūra viņam sānos; dzīvnieks reaģēja ar baurošanu un skrēja divreiz ātrāk.

Henrijs tomēr atradās lielās briesmās; tiklīdz dzīvnieks, uz kura viņš sēdēja, apstātos, bifeļu bars, kas sekoja pa pēdām kādu jūdzi platā frontē, viņu nospiestu.

Bet, lai arī briesmas bija ļoti lielas, stāvoklis bija ļoti komisks, un Henrijs nevarēja savaldīt smieklus. Mežonīgi auļojot, viņi nonāca apvidū, ko apdzīvoja lauku kurmji. Te Henrija jautrība izzuda, jo dzīvniekam vajadzēja mesties sānis, lai izvairītos no šķēršļiem. Bet bifeļiem ir paradums skriet taisni, un arī šis palika uzticīgs savam instinktam. Viņš iestiga kurmju alās, klupa uz priekšējām kājām, aiz niknuma šņāca, cēlās augšā un skrēja atkal tiešj uz priekš.u.

Tieši iepretim savādajiem auļotājiem atradās Plum- has pakalni. Henrijs to redzēja un saprata, ja viņam izdosies šos pakalnus sasniegt, viņš būs glābts. Pakalni atradās sešas jūdzes no nometnes, bet Henrijam šķita, ka viņi noauļojuši jau vairāk nekā desmit. Netālu no pakalniem ielejas vidū pacēlās atsevišķs kalns. Henrijs ar naža palīdzību sāka virzīt bifeli uz šo kalnu, un dzīvnieks paklausīja. Pienāca izšķirošais brīdis. Pirms nolekšanas Henrijs varēja dzīvnieku nogalināt, vajadzēja tikai iedurt vārīgākā

vietā; bet viņš uzskatīja, ka neklājas tik ļauni atmaksāt

savam glābējam. Tālab viņš klusu noslīdēja no dzīvnieka muguras un skrēja cik jaudāja uz pakalnu. Kad Henrijs sasniedza pakalna virsotni un atradās pilnīgā drošībā, viņš apsēdās uz klints un apskatījās.

Mēness spīdēja tikpat gaiši. Bifelis, no kura viņš nolēca, bija palicis stāvot tai pašā vietā. Viņš bija galīgi samulsis, likās, ka vērša smadzenes nekādi nevar saprast notikušo. Viņa poza un purna izteiksme bija tik smieklīga, ka Henrijs otrreiz sāka smieties.

Paskatījies dienvidaustrumu virzienā, viņš ieraudzīja iepriekšējo skatu — tumšu, kustīgu masu; bet tagad šie fosforisko uguntiņu tūkstoši viņu nebaidīja, pakalnā viņš jutās pilnīgā drošībā. Bara kreisajā pusē viņš pēkšņi ieraudzīja dūmus un dzirdēja šāvienus. Viņš saprata, ka viņa biedri dzīvi, un viņa nemiers par Sevrena likteni mazliet norima.

Bifeļu bars tuvojās pakalnam. To sasnieguši, dzīvnieki sadalījās divās daļās un kā divas straumes ielenca Henriju. Viņš bija ļoti pārsteigts par sava drauga bifeļa savādo rīcību; tai vietā, lai sagaidītu savus biedrus un atkal ieņemtu vadošo lomu, viņš auļoja no tiem projām, it kā viņam nesekotu bifeļi, bet vilki. Viņš skrēja uz priekšu, tomēr virzīdamies sānis; kad viņš atradās sānos, tad atkal pakāpeniski tuvojās baram un iejaucās tā vidū.

Vēlāk Henrijs uzzināja tādas bifeļa rīcības iemeslu. Ja viņš mierīgi būtu gaidījis savējos, tie varēja viņu noturēt par svešinieku un tad viņam klātos slikti.

Henrijam bija jāgaida gandrīz divas stundas, līdz viss bars atkal saplūda kopā. Kādu brīdi viņam pat likās, ka bars stāv uz vietas, bet viņš pats ar visu kalnu slīd kaut kur projām. Viņam sāka reibt galva, un viņš bija spiests aizvērt acis un mainīt stāvokli.

Beidzot bifeļi bija projām; viņš varēja kāpt no pakalna lejā. Henrijs sāka meklēt stepe ceļu. Viss zaļums bija nozudis, tā vietā rēgojās samīdīta un izvandīta melna zeme, bet apkārtnē klejoja balto vilku bari. Henrijs devās uz dienvidiem. Beidzot viņš izdzirda balsis un mēness gaismā ieraudzīja dažus jātniekus, kas jādelēja pa ieleju. Kad Henrijs tiem uzsauca, visi steidzās pie viņa; pirmais pieauļoja Sevrens. Viņš pat nolēca no zirga, lai noskūpstītu brālēnu. Sevrens aiz prieka nevarēja izrunāt neviena vārda, viņš tikai raudzījās Henrijā, aptaustīja viņa rokas un plecus, lai pārliecinātos, ka Henrijs tiešām dzīvs un vesels.

«No kurienes tu nokriti? No debesīm, no mākoņiem? Lūdzu, izskaidro!» biedri viņam steidzīgi jautāja. Godē tai laikā sajūsmā iesaucās:

«Mans Dievs! Tikt paceltam uz ragiem un nosviestam zemē, tikt mīdītam no tūkstošiem saniknotu dzīvnieku un palikt dzīvam, neievainotam! Vai tas nav brīnums? Jeb vai mans kungs ir burvis? Urā! Pats veiklākais no jums nebūtu tik viegli ticis cauri.» '

Visi runāja reizē, patiesībā visi kliedza; katrs vēlējās jaunajam cilvēkam spiest roku.

«Mēs uzskatījām jūs par pazudušu,» Bils Benets teica, «rnēs gribējām uzmeklēt tikai jūsu līķi vai, pareizāk sakot, to, kas no viņa varēja palikt pāri. Mēs pārmeklējām ieleju vešelas jūdzes garumā un jau sākām domāt, ka mežonīgie dzīvnieki jūs pilnīgi iznīcinājuši. Bet jūs esat še un esat dzīvs; mēs esam divkārt priecīgi, jo mūsu draugs Sevrens jau gandrīz zaudēja prātu.»

«Iznīcināts!» Godē iesaucās. «Tad gan Gibets no manis būtu dabūjis! Velns lai parauj šo miegamici; viņš nezināja pateikt, kur atrodas mans kungs.»

«Es biju pavisam apmulsis,» Gibets nomurmināja tik žēli, ka Henrijs steidzās viņu mierināt, apgalvodams, ka nemaz nedusmojas.

«Beidzamo reizi mēs jūs redzējām, kad jūs uzsvieda gaisā, un pēc tam jūs iekritāt pašā bara vidū. Bet, Dieva dēļ, sakiet, kā jūs izkļuvāt no turienes?»

Henrijs pārsteigtajiem klausītājiem izstāstīja visus savas izglābšanās sīkumus.

«Tur būtu aizgājuši bojā piedzīvojuši mednieki, bet jūs, jauneklis, rīkojāties ar pārsteidzošu aukstasinību.»

«O!» iesaucās Godē, «es vienmēr biju pārliecināts, ka mans kungs pārspēs visus! Viņam piemīt labs acumērs un īsta varonība; viņš prot novērtēt apstākļus.»

Kāds ducis nošautu bifeļu liecināja, ka mednieki bija guvuši pienācīgu atalgojūmu par sagādāto nemieru. Turpat atradās arī Henrija revolveris un sega, kas bija iemīta zemē. Mednieki vēl ilgi pārrunāja nakts notikumu, nozīmēja uzticamāku sargu nekā Gibets un aizmiga ciešā miegā.

STEPJU GALVASPILSĒTA

Pagāja vesela nedēja, kamēr mūsu mazais pulciņš pārgāja kalnus, nonāca del Nortes ielejā un sasniedza Jaun- meksikas galvaspilsētu Santafē. Viņi tikai mazliet bija aizsteigušies karavānai priekšā. Tā ieradās otrā dienā, jo bija izvēlējusies īsāko ceļu caur Ratomas aizu, turpretī priekšpulks bija jājis vairāk uz dienvidiem un mazliet apmaldījies.

Preču ievešanā tirgotājiem netika likti nekādi šķēršļi. Bija jāsamaksā tikai noteiktie piecsimt dolāru par katru vagonu. Sis nodoklis, protams, bija daudz lielāks par parasto muitas likmi, bet neko nevarēja darīt. Kas gribēja tirgoties šai rajonā, tas nevarēja izvairīties no Santafē.

Karavāna apmetās ārpus pilsētas. Sevrens, Henrijs un vēl daži tirgotāji dzīvoja pašā pilsētā — viesnīcā un atpūtās no ceļojuma grūtībām, baudīdami pilsētas visai primitīvās priekšrocības.

Otrā rītā Henriju pamodināja viņa kalps Godē, skaļi dziedādams dažas Kanādas dziesmiņas.

«Ak, kungs, šodien tiek sarīkota liela balle, un man šķiet, ka arī jums būs interesanti noskatīties meksikāņu ballē.»

«Nē, Godē; man ir sēras un es uz balli neiešu.»

«Sēras? Cik žēl! Dejos fandango; to ir vērts redzēt — kas viss tur nenotiek! Lūk. arī Sevrena kungs. Paprasiet viņam, vai ir iespējams atrasties Santafē un neapmeklēt balli?»

Sevrens aizsūtīja Godē pēc pudeles laba vīna un griezās pie Henrija.

«Godē saka taisnību; neviens nespiedīs tevi dejot, bet tur redzēsi interesantu sabiedrību un varēsi iepazīties ar vietējās provinces raksturīgām paražām. Es tevi aizvilkšu ar varu. Balle Santafē ir tas pats, kas zirgu sacīkstes Epsomā vai pāvesta dievkalpojums Sv. Pētera katedrālē Romā klusajā nedēļā. Bet ko tu pagaidām teiksi par pilsētu?»

«Un jūs to saucat par pilsētu?» nicīgi teica Henrijs.

«Protams, tā taču visi viņu sauc: slavenā Santafē pilsēta, visu prēriju galvaspilsēta, tirgotāju, mednieku un zagļu paradīze.»

«Lūk, trīssimt gados sasniegtais progress! Iedzīvotāji gandrīz tikpat mežonīgi kā agrāk. Viņi laikam atrodas uz viszemākās civilizācijas pakāpes?»

«Pareizāk būtu teikt, ka viņi pazīst tikai civilizācijas priekus un netikumus. Šai oāzē tu atradīsi teātri, svētkus, uguņošanu, gleznas, vieglu poēziju, sastapsi arī piedzīvojumu meklētājus … jeb, pareizāk, blēžus, cietsirdīgus Romeo, bailīgus bandītus. Vārdu sakot, tu sadursies ar lielu cilvēku un lietu dažādību, pirms atradīsi krietnumu un godu.»

Godē atnesa vīnu, divas glāzes un pārtrauca nesaudzīgo Santafē kritiku.

«Izdzer kausu šī vieglā, dzirkstošā vīna,» Sevrens teica Henrijam. «Tas ir vietējais ražojums, ko var apskaust. Ja jenkiji kādreiz iekaros šo zemi, viņi pratīs cienīt šo ražojumu.»

«Vai jūs domājat, ka viņi to vēlas?» Henrijs prasīja.

Godē pamirkšķināja acis un uzsita knipi. Sevrens turpināja:

«Jā, protams; tas noapaļos Ziemeļamerikas Savienoto Valstu īpašumus, bet, kas attiecas uz mani, es to ļoti vēlos. Tiesiska valsts tirgotājus nekad tā neaplaupītu. Pieci simti dolāru par vagonu! Šis blēdis gubernators nolaupa piecdesmit tūkstošus dolāru. Vai tā nav nekaunība?»

«Bet varbūt tas viss nenonāk viņa kabatā?»

«Līdz beidzamam santīmam; viņš te ir viss. Pateicoties šiem ienākumiem, viņš nesaudzīgi valda pār iedzīvotājiem.»

«Un viņi nekad nesaceļas pret šiem spaidiem?»

«Jā, dažreiz, bet negūst nekādus panākumus. Viņš ir pratis tos savaldīt.»

«Bet es neredzu karaspēku, kas palīdzētu iedzimtos savaldīt. Viņam nav armijas!»

«Viņa armija? Lūk, kur viņi soļo pa ielu!»

«Varonīgie indiāņi! Navahi!» Godē teica.

Gar viesnīcu patiesi savās krāsainajās segās gāja kādi divpadsmit indiāņi.

«Vai tie ir navahi?» Henrijs Hallers prasīja.

«Tie paši,» Godē dzīvi atbildēja. «Es taču viņus ļoti labi pazīstu; šī pazīšanās ar viņiem man dārgi maksāja. Tā ir pretīga, nolādēta cilts.»

«Es domāju, ka viņi ir jaunamerikāņu nesamierināmi ienaidnieki. Vai tad tie ir gūstekņi?»

«Paskatieties taču uz šiem laupītājiem. Viņiem nav miermīlīgs izskats!» ar dūri draudēdams, iesaucās Godē.

Patiesi, spriežot pec navahu i-zturēšanās, nevarēja pateikt, ka tie ir gūstekņi. Viņi soļoja lepni un nicīgi noraudzījās garāmgājējos.

«Kamdēļ viņi atrodas še?» jaunais cilvēks prasīja. «Viņu dzimtene taču atrodas tālu austrumos.»

«Viņus tagad sargā miera līgums, ko viņi pie pirmās izdevības lauzīs. Viņi jūtas te tik brīvi, ka es nebrīnīšos, ja vakarā viņi ieradīsies ballē.»

«Vai patiesi viņi tik droši?»

«To paprasi Godē; viņam vajag tos labi pazīt, jo Godē bija viņu gūstā.»

«Patiesību sakot, kungs, pie viņiem ne,» kanādietis atbildēja, «bet pie nolādētajiem apačiem un veselus trīs mēnešus. Starpība, protams, nav liela. Visi šie velni ir vienādi. Es savām acīm redzēju viņu mežonības. Pirms lieliem karagājieniem viņi savam dievam Kecakoatlam upurēja bērnus. No tiem, kas krituši viņu gūstā, nav daudz tādu, kam bija laime līdzīgi man atbrīvoties. No šejienes neviens vairs neuzdrošināsies doties viņu apgabalos.»

«Bet kā tad jūs izglābāt savu skalpu, Godē?» Henrijs prasīja.

«Ļoti vienkārši, kungs: viņiem neatmaksājās ņemt manu skalpu. Neviens to nevarētu piekārt savai jostai, jo …» Godē noņēma savu cepuri, un reizē ar to arī savus sarkanos matus, ko es līdz šim uzskatīju par viņa īsto galvas rotu.

«Redziet,» viņš teica, ar roku lepni noglaudīdams savu pliko galvu. Sevrens un Henrijs sirsnīgi smējās par Godē izskata maiņu. Sī pārmaiņa notika tālab, ka viņš noņēma savu parūku; šo parūku viņš uzskatīja par Sanluisas friziera meistardarbu.

Kanādietim atļāva izdzert atlikušo vīnu. Viņš to izdzēra uz kunga veselību, novēlēdams kļūt slavenam ar jauniem varoņdarbiem tālākajā ceļā no Santafē līdz Ci- huahu.

«Vai tad mēs dosimies turp?» Henrijs prasīja savam brālēnam.

«Protams, te mēs nepārdosim vairāk kā ceturto daļu no saviem krājumiem. Bet tagad iesim uz nometni un visu nokārtosim, bet vakarā uz balli. Tas ir norunāts; tu redzēsi, cik tas interesanti.»

SKALPU MEDNIEKS

Pēcpusdienā Henrijs nodarbojās ar savu balles tualeti; viņš uzvilka parasto fraku un rūpīgi izgludināja krokas, kas bija radušās no ilgās stāvēšanas ceļasomā; tad viņš uzmeklēja baltos cimdus… Sai laikā istabā ienāca Sevrens; šis parasti nopietnais kungs tiklīdz ienāca, tūlīt sāka smieties.

Henrijs bija pārsteigts.

«Ko tas nozīmē?»

«Kā, ko nozīmē?» Sevrens smiedamies atbildēja. Vai patiesi tu tādā kostīmā domā iet uz balli?»

«Bet… man nekā labāka nav manā ceļasomā,» jaunais cilvēks samulsis atbildēja. «Es atzīstos, man neienāca prātā, ka man būs jāapmeklē balles, un ja tu tā neuzstātos, lai es katrā ziņā ar visu pilsētu iepazīstos… Bet tu pats vēl neesi apģērbies?»

Patiesi, Sevrens sava uzvalkā nekā nebija mainījis: viņš bija uzvilcis izšūto mednieku vesti, aplicis jostu, piekāris mednieku nazi un revolveri.

«Atvaino mani, Henrij, bet tas taču ir mans balles uzvalks; un arī tev vajag apģērbt tās pašas drēbes, ko tu esi novilcis. Tici man. Būtu taču smieklīgi uz tavas frakas uzlikt jostu ar nazi un revolveriem.»

«Vai tad uz balli katrā ziņā jāiet ar jostu?»

«Bet ko tad tu darīsi ar ieročiem? Tu nevari tūrei ies rokās!»

«Jāatstāj mājās.»

«Hā! Tas būtu neuzmanīgi un nesaskanētu ar vietējiem paradumiem. Te neviens cilvēks nebūtu ar mieru iet uz fandango neapbruņots. Tātad uzvelc savu ādas blūzi un neaizmirsti paņemt līdzi savus ieročus. Tāds ir vietējais balles tērps.»

Henrijam bija jāpiekrīt Sevrenam. Kad viņi iegāja lielajā balles zālē, kas bija uzcelta pilsētas galvenā laukuma tuvumā, tā jau bija apmeklētāju pārpildīta. Tur bija mednieki, zvērķērāji, tirgotāji, vedēji, visi ģērbušies ceļa drēbēs. Starp viņiem bija arī kādi sešdesmit iedzimtie un tikpat daudz jaunu meiteņu no viszemākiem iedzīvotāju slāņiem. Daudzi vīrieši bija nometuši savus apmetņus, lai varētu ērtāk dejot; visā savā krāšņumā mirdzēja izšūts samts un marokens; galvās viņiem bija spilgtas, mazas cepurītes. Sievietēm bija ne mazāk krāšņi tērpi: īsas kleitiņas, balti uzkrekli un mazas zīda kurpītes. Deju zāļe bija iegarena, gar sienām novietoti soli, uz kuriem atsēdušies, dejotāji deju starpbrīžos pļāpāja, tina cigaretes un pīpēja. Kāds pusducis mūziķu vienā kaktā spēlēja arfas, ģitāras un mandolīnas. Brīviem viņi paaugstināja toni un spēlēja spiedzošu indiāņu kantilēnu. Otrā kaktā kalnieši pīpēja un <jzēra viskiju.

Henrijs apsēdās uz sola un noraudzījās dejotājos. Pulks kalniešu aizvilka Sevfenu pie sava galda, lai parunātu ar viņu paj veikaļļietām, bet Henrijs palika savā vietā viens pats. Pēkšņi viņš ieraudzīja sev blakus cilvēku, ar ko Sevrens ienākot bija parunājis dažus vārdus un kas īpaši saistīja Jienrija uzmanību. Viņš sāka to aplūkot,

Spriežot pec apģērba, ias nebija amerikānis, viņu nevarēja noturēt arī par meksikāni, v|l jo mazāk par spānieti, kaut gan viņa sejas krasa bija tumša. Viņa seja bija noskūta, neskaitot nelielu melnu ķīļbārdu. ĀĢis, cik varēja vērot zem uzmauktās cepures, bija zilas un labsirdīgas. Melnos viļņojošos matos bija jau saskatāma sarma. Ģērbies viņš bija kā meksikānis sarkanā apmetnī, kura malas bija apšūtas ar melnu samtu. Virsdrēbes gandrīz pavisam apsedza zaļa samta bikses, dzeltenām pogām un baltu ieloku. Kājās viņam bija dzelteni zābaki lieliem piešiem, bet galvā bija melna platmale ar zelta apmali. Divi zelta pušķīši nokārās pār cepures malām, kā tas te bija parasts. Viņš pabīdīja cepuri pret gaismu, it kā vēlēdamies aizsegt savu seju.

Tomēr Henrijam šķita, ka viņa seja iedveš simpātijas; kādreiz skaistās sejas panti bija cienības un klusu skumju apdvesti.

Visu to vērodams, Henrijs pēkšņi ievēroja, ka arī svešinieks viņu pēta ar tikpat lielu interesi.

Viņi abi to saprata reizē, kad viņu skatieni sastapās. Nepazīstamais tūlīt izvilka nelielu, pērlēm iešūtu port- sigāru un laipni piedāvāja Henrijam, teikdams:

«Vai jūs nevēlaties pīpēt?»

«Labprāt,» jaunais cilvēks atbildēja un paņēma cigareti.

Tikko viņi bija aizpīpējuši, kad svešinieks griezās pie Henrija ar jautājumu, kas jauno cilvēku §rkārtīgi pārsteidza.

«Vai jūs nevēlaties pārdot savu zirgu?»

«Nē, mans kungs, nē!»

«Par labu samaksu.»

«Noteikti nē; nožēloju, ka man jūsu priekšlikums jānoraida.»

«Es došu jums par viņu pieci simti dolāru.»

«Arī divreiz tik es neņemšu.»

«Labi, es jums piedāvāju divreiz tik daudz.»

«Atvainojiet, te nav runa par naudu, bet par jūtām. Es mīlu savu zirgu un no viņa nekad nešķiršos.»

Nepazīstamais nopūtās.

«Tas mani ļoti sarūgtina; es nojāju divsimt jūdzes, lai nopirktu šo zirgu.»

«Es ļoti nožēloju,» pieklājīgi atbildēja Henrijs, «bet es esmu izjutis šī zirga vērtību. Mēs esam kļuvuši draugi. Vajadzīgs daudz svarīgāks iemesls kā nauda, lai es būtu ar mieru no viņa šķirties.»

«Ak, mans kungs, ja jūs zinātu iemeslu, kālab es alkstu to nopirkt, tad varbūt…»

Nepazīstamais kādu brīdi šaubījās, tad it kā būdams pārliecināts, ka tālākās pūles būs veltas, viņš neuzdrošinājās atzīties un, jaunajam cilvēkam paklanījies, nozuda pūlī.

Pa to laiku balle bija kļuvusi dzīvāka. Vairāki brīnišķos tērpos ģērbti karavīri pievienojās dejotājiem un pūlējās parādīt savu veiklību, dejojot valsi. Santafē gubernators, resns, ar vulgāru sejas izteiksmi, labi apģērbtu pilsoņu pavadībā staigāja pa zāli. Tā laikam bija augstākā Jaunamerikas sabiedrība. Viskijs uz dejotājiem atstāja savu iespaidu. Zvērķērāji un vedēji kļuva trokšņaināki un kauslīgāki. Meksikāņi, vīna un veca starptautiska naida satraukti, savukārt vērsa niknus skatienus pret amerikāņiem. -J

Henrijs turpināja vērot šo savādo jautrības un mēmo draudu sajukumu. Pēkšņi viņa priekšā atkal nostājās nepazīstamais ar sarkano apmetni.

«Atvainojiet, mans kungs,» viņš teica, nosēzdamies blakus Henrijam, «es tikko dzirdēju, ka jūsu karavāna dosies uz Čihuahu. Protams, jūs dosieties līdzi?»

«Jā, mūsu precēm te nav pietiekoši daudz pircēju.»

«Bet atpakaļbraucot, jūs atkal ieradīsieties Santafē?»

«Varbūt tad jūs būsit ar mieru man pārdot savu zirgu. Misisipi ielejā jūs varētu iegūt sev citu, vēl labāku,» redzēdams Henrija noraidošo kustību, nepazīstamais piebilda,

«Mazākais apsoliet man, ja jums šis darījums liksies iespējams, jūs dosit man priekšroku pret citiem.»

«No visas sirds,» teica jaunais cilvēks, kas sāka domāt, ka aiz šīs neatlaidības slēpjas kaut kas nopietnāks nekā vienkārša kaprīze.

Sarunu pārtrauca puspiedzēris, milzīgs misūrietis, kas, smagi uzmīdams nepazīstamajam uz kājas, kliedza:

«Paklausies, herl Vecais gaļas tirgoni, atdod man savu vietu uz solal»

«Kamdēļ?» pietrūcies un ar nicīgu skatu paskatījies misūrietī, meksikānis prasīja.

«Kamdēļ? Pie velna strīda meklētājus un viņu jautājumus! Es gribu apsēsties, jo dejojot es esmu noguris. Lūk, kālab, cūka jūs tāds!»

Sis cilvēks uzvedās tik rupji un nekaunīgi, ka Henrijs nevarēja atturēties neiejaucies.

«Pagaidiet,» viņš teica misūrietim, «jums nav tiesību ieņemt šī džentlmeņa vietu un lietot tādus izteicienus.»

«Bet kas jūs lūdz iejaukties, piena puika?» un, griezdamies pie svešinieka, viņš teica: «Ei, tu, lielā platmale, dzirdi? Laid mani!»

Un viņš satvēra meksikāņa apmetni, gribēdams to noraut. Pirms Henrijs aptvēra un gribēja iet palīgā, svešinieks ar stipru un veiklu dūres sitienu notrieca nekauņu zemē.

Tā bija it kā zīme vispārējam kautiņam. Kaušanās sākās visās malās. Piedzērušo kliedzieni jaucās ar lāstiem, kas radīja savstarpējo naidu. Naži tika izvilkti no mak- stīm, sievietes bailēs kliedza, atskanēja šāvieni, un zāle pildījās dūmiem. Ugunis nodzisa, un tumsā minūtes piecas turpinājās briesmīgā kauja, kam sekoja lāsti, bļāvieni un smagu ķermeņu kritieni.

Henrijs palika savā vietā un neskāra ne savu nazi, ne revolveri. Pēkšņi viņš sajuta stipru grūdienu kreisajā plecā, kam sekoja aukstuma sajūta visā miesā, un viņš noslīdēja uz sola. Viņš sēdēja, kamēr turpinājās sajukums un juta, ka no ievainojuma plūst asins strūkla un iesūcas viņa drēbēs.

Viņš palika tādā stāvoklī, līdz zālē ienesa sveces. Kad apgaismoja kaujas vietu, bija acīm redzams, ka amerikāņi uzvarējuši. Neskaitot dažus ievainotos, kas gulēja uz grīdas, meksikāņi ar savām sievām bija pazuduši. Mednieki žestikulēdami skraidīja no vienas vietas uz otru. Daži centās attaisnot to, ko viņi sauca par negaidītu apjukumu, tomēr citi nopietnākie to nosodīja. Kaut gan Sevrens piekrita pēdējam uzskatam, un viņa domas vienmēr tika cienītas, tagad viņš tās neizteica. Viņa pirmās domas bija uzmeklēt Henriju, lai pārliecinātos, vai viņš kautiņā nav cietis.

Redzot tādu Sevrena rūpību un nemieru, Henrijs gribēja savu ievainojumu pārvērst par joku._

«Kaut kāds dzērājs,» viņš teica, «iedūra man ar nazi, un, lūk, no pleca tek asinis.»

«Tūlīt apskatīsimies, novelciet drēbes!» teica Sevrens un satvēra blūzes apkakli, lai to novilktu.

Bet Henrijs neatļāva apskatīties turpat uz vietas un ar Sevrena un Godē palīdzību aizkļuva līdz viesnīcai.

Henrijs pūlējās nomierināt savu radinieku, bet asins zaudējums bija tik liels, ka ar katru brīdi viņš kļuva vājāks. Viņš skaidri neapzinājās savu stāvokli.

Tas arī reti gadās, ka ievainotais pats var noteikt, cik bīstama viņa brūce. Dzīve var izbeigties no asins zaudējuma, bet sāpes nav lielākas kā no vienkārša ievainojuma.

Atnācis viesnīcā, jaunais cilvēks bezspēkā nokrita gultā. Sevrens pārplēsa mednieka blūzi un ar šinī ziņā piedzīvojušo Godē sāka pārbaudīt ievainojumu.

«Vai ievainojums dziļš?» ievainotais prasīja.

«Nav tik dziļš kā aka, un nav arī tik plats kā dzelzceļa stiga,» teica kanādietis, ar dūri draudēdams balles zāles virzienā nezināmajam ļaundarim. «Jūs esat ticis samērā viegli cauri, un jums tikai dažas dienas būs jānoguļ. Pateicieties par to Dievam un nevis tam nelietim, kas darīja visu, lai nogādātu jūs uz viņpasauli. Sevrena kungs, p»askatieties, cik veikls dūriens ar spāņu nazi; daži centimetri un būtu skarts mugurkauls. Bet tagad jums vairs briesmas nedraud, ticiet man.»

«Jā, Henrij,» teica Sevrens, kas mazgāja ievainojumu un lika kompreses ar tādu uzmanību un prasmi kā labākais ķirurgs.

Kad pēc pārsiešanas ievainotais mazliet bija atpūties, Sevrens viņam vaicāja, kā tas gadījies, ka viņš dabūjis ievainojumu.

«Vai tu ballē neievēroji savādu cilvēku, kas kā likās, no visiem vairījās? Viņam bija gaišsarkans apmetnis,» Henrijs teica.

«Jā, protams, viņš apsēdās uz sola tev blakām un slēpa zem cepures seju. Sis cilvēks ir īpatnāks nekā liekas. Es redzēju viņu un pazīstu viņu; varbūt no visiem, kas bija ballē, es vienīgais to varu apgalvot… Tomēr es maldos — arī gubernatoram vajag viņu pazīt, bet viņš laikam to neievēroja. Es vēl tagad nesaprotu, kālab šis cilvēks ieradās ballē, viņš taču par dejām nemaz neinteresējas, kaut gan daudziem liek dejot pēc savas stabules.»

«Es jums varu to pastāstīt,» Henrijs atbildēja un izstāstīja, kādu priekšlikumu viņam bija piedāvājis savādais nepazīstamais un kāda iemesla dēļ bija izcēlies strīds ar rupjo misūrieti.

Sevrens pēdējam apstāklim nepiegrieza nekādas vērības, bet viņu ļoti ieinteresēja šī kunga vēlme iegūt Moro.

«Savādi,» viņš teica, «kālab viņam vajadzīgs tavs zirgs. Tamdēļ nojāt divsimt jūdzes un dāvāt tūkstoš dolāru, ļoti savādi!»

«Sargieties no šī cilvēka,» Godē teica. «Ja viņš atbraucis tik tālu un piedāvā tādu milzu summu, tad viņš izlietos visus līdzekļus. Ja jūs viņam atteicāt — kas zina? Viņš varbūt zirgu nozags.»

Henriju ļoti uztrauca Godē domas un viņš jautājoši paskatījās brālēnā.

«Ar kapteiņa atļauju,» pēc notikuma ar bifeļiem Godē tā sauca savu kungu, «es zirgu noslēpšu.»

«Neuztraucieties, Godē,» teica Sevrens: «kas attiecas uz šo kungu, tad viņš nav spējīgs izdarīt kaut jel kādu zādzību. Tomēr uzmanība par Moro nekad nav lieka. Santafē ir tik daudz blēžu, ka viņi spējīgi nozagt zirgus veselam pulkam. Tālab turiet Moro tuvumā, vislabāk piesieniet viņu pie mūsu durvīm.»

Aizsūtījis pilsētu un tās iedzīvotājus pie visiem velniem, Godē pazuda.

«Kas tas par cilvēku, kas sevi ietin tādā noslēpumainībā?» ievainotais prasīja Sevrenam, kas sēdēja pie viņa gultas.

«Es tev varētu pastāstīt ļoti interesantus faktus par viņa dzīvi, bet es negribu tevi nogurdināt, jo tev var sacelties drudzis. Tas ir slavenais skalpu mednieks Segins. Vai mūsu ceļabiedri tev par viņu nekā nav stāstījuši? Droši vien, jo leģendas par viņa dzīvi dod neizsmeļamu sarunu vielu šejienes nometnēs.»

«A, tad tas ir skalpu mednieku priekšnieks, cilvēks, kas saņem naudu par izlietajām asinīm!» ar nicinājumu izsaucās Henrijs. «Kāds nelietis!»

Uz sienas parādījās melna ēna — tā bija cilvēka ēna. Ievainotais pacēla skatienu un ieraudzīja savā priekšā meksikāni ar sarkano apmetni. Viņš nedzirdami bija ienācis istabā. Sevrens samulsis pasniedza viņam roku un, piegājis pie loga, sāka skatīties uz ielu.

Henrijs gribēja turpināt savu sašutuma pilno runu un padzīt Seginu, bet negribot apklusa un sajuta šī cilvēka varu pār sevi. Vai viņš bija dzirdējis apvainojošo apzīmējumu, kādu ievainotais tikko viņam veltīja? Viņa izskatā un rīcībā nekas neliecināja ļaunu. Viņš ievainotajam pievērsa to pašu kluso skumju un cienības pilno skatienu, kas Henriju pārsteidza jau ballē.

Likās neticami, ka šī krietnā sejas izteiksme pieder laupītājam, kas spējīgs uz vislielāko cietsirdību.

«Mans kungs,» viņš teica Henrijam, «es esmu dziļi sarūgtināts par notikušo, vēl jo vairāk tālab, ka es biju netiešs iemesls jūsu ciešanām. Vai jūsu ievainojums bīstams?» Jaunais cilvēks atbildēja ļoti sausi, kas Seginu redzami samulsināja.

«Es priecājos, ka tas tā,» pēc īsas klusēšanas viņš teica. «Es atnācu jums pateikties par augstsirdīgo rīcību un atvadīties no jums, jo pēc desmit minūtēm es no Santafē aizbraucu.»

Viņš sniedza Henrijam savu roku, bet tas viņam savu nedeva.

Viņš atcerējās nostāstus par ārkārtīgo nežēlību, ko pierakstīja Seginam, un viņš sajuta pret skalpu mednieku nepārvaramu pretīgumu. Segins palika ar izstieptu roku, un jaunā cilvēka šaubas izsauca viņa sejā apvainota lepnuma izteiksmi.

«Es nevaru pieskarties jūsu rokai,» beidzot Henrijs teica.

«Kādēļ?» Segins mierīgi vaicāja.

«Kādēļ?… Tādēļ, ka uz viņas ir cilvēku asinis.v

Segins skumji paskatījās Henrijā un neizrādīja ne mazākās dusmu pazīmes; viņš paslēpa roku apmetņa krokās un, smagi nopūties, klusu izgāja no istabas. Sevrens cienīgi paklanījās un pavadīja viņu ar savu skatienu.

Gulēdams gultā, Henrijs vēlreiz redzēja meksikānieti, kad tas gāja caur gaiteni. Viņš bija cieši ietinies apmetnī un izlikās ļoti sagrauzts. Pēc acumirkļa viņš pazuda.

«Sevren,» teica ievainotais, «vai es nebiju par daudz ass pret šo cilvēku? Viņa skatienā ir kaut kas tāds, kas nav savienojams ar ļaunumu, ko par viņu stāsta. Vai jūs, mans draugs, man nepārmetat, ka es izrādīju viņam nicināšanu, kādu viņš pelna, ja var ticēt nostāstiem, ko par viņu stāsta?»

«Klusāk, klusāk! Raugieties šurp,» teica Sevrens, norādīdams uz pusatvērtajām durvīm.

Mēness gaismā Henrijs ieraudzīja trīs cilvēku siluetus, kas zagās gar sienu. Viņu augums, stāvoklis un soji liecināja, ka tie ir indiāņi. Pēc brīža viņi nozuda durvju ēnā.

«Tie ir nabaga Segina ienaidnieki, kādus ari tu viņam nenovēlētu, ja labāk viņu pazītu. Es drebu domājot, ka šie plēsīgie zvēri var viņu ievilināt kaut kādos slazdos. Bet viņš prot sevi sargāt, uzbrukuma gadījumā viņam radīsies palīgi. Esi mierīgs, Henrij, es tūlīt atgriezīšos.»

Pēc šiem vārdiem Sevrens steidzīgi izgāja. Palicis viens, mūsu ievainotais sāka pārdomāt par savādo apstākļu sagadīšanos, kuru dēļ viņš bija nonācis tik nožēlojamā stāvoklī. Viņš pārmeta sev, ka apvainojis cilvēku, kas pret viņu izturējās tik līdzjūtīgi, un pret kuru viņa brālēns sajuta tādu cienību. Ieradās Godē un mazliet izkliedēja viņa sirdsapziņas pārmetumus; Godē piesēja zirgu pie loga, un pats novietojās viņu sargāt. Gandrīz tūlīt atgriezās arī Sevrens.

«Nu, kas,» degošā interesē Henrijs viņam prasīja, «kas noticis?»

«Viņš uzlēca zirgā pirms pienāca indiāņi. Es jau tev teicu, ka viņš prot sevi sargāt!»

«Bet vai tad viņi nevar viņu vajāt jāšus?»

«Tas ir maz ticams. Viņa biedri atrodas tuvumā, bet gubernators (es esmu pārliecināts, ka taisni viņš bija tas, kas uzsūtīja Seginam šos neliešus) nav spējīgs viņam sekot, kad viņš būs sasniedzis kalnus.»

«Sevren, izstāsti man šī cilvēka dzīvesstāstu.»

«Nē, šodien ne; mīļais Henrij, tev ir drudzis, un es negribu tevi uztraukt. Godē paliks pie tevis, bet man vēl jādodas uz nometni; es mēģināšu aizturēt karavāru līdz tam laikam, kad tu būsi spējīgs kāpt zirgam mugurā. Vai man tas izdosies? Darīšu visu iespējamo… Labu nakti!»

V NĀVES IELEJA

Neraugoties uz visu savu iespaidu, Sevrenam neizdevās tirgotājus pārliecināt atlikt aizbraukšanu; karavāna! bija jādodas ceļā trīs*dienas pēc aprakstītās balles. Sev- rens nevarēja savus vagonus ari atšķirt un doties atsevišķi uz tādām vietām, kur ceļo tikai lielākas karavānas. Ņemt ievainoto līdzi nevarēja, viņš varēja to nepārdzīvot. Bija jāsamierinās un jāatstāj Henrijs Santafē, Godē gādībā. Te slimnieks varēja labi atpūsties un izmantot ķirurga padomus.

Sevrenam bija jāatvadās no sava brālēna. Aizbraukšanas brīdī Henrijs pacēlās gultā un pa vaļējo logu redzēja, ka aizbrauca milzīgie ar brezentiem pārsegtie, pakalniem līdzīgie pajūgi. Viņš dzirdēja pātagu pliukšķienus un vedēju skaļos kliedzienus. Tirgotāji, dižodamies uz saviem zirgiem, jāja gar Henrija logu un sūtīja viņam ar rokām atvadu sveicienus. Viņus pavadījis, jaunais cilvēks ar smagu vientulības sajutu atgūlās gultā. .

Neraugoties ,uz kanādieša rūpīgo kopšanu, viņš nosli- moja diezgan ilgi.

Arī Godē garlaikojās kopā ar viņu; viņa jautrība bija izzudusi. Jautro Kanādas dziesmiņu vietā, ko viņš agrāk neapnicis dziedāja, tagad viņš visu laiku lādēja meksikāņus un Meksiku.

«Mēs nekad nepierādīsim pie šīs dzīves,» Henrijs kād- reiz teica savam kalpam.

«0, kungs, nekad!» viņš pārliecinoši atbildēja. «Te ir simt reizes garlaicīgāk nekā pie kvēkeriem. Bet ko lai dara? Mums atliek tikai trakot un lamāties, un arī tad ne pārāk stipri.»

«Godē! Mēs varam aizbraukt no šīs pretīgās pilsētas. Brauksim projām jau rīt.»

«Bet, kaptein, vai jūs esat pietiekoši stiprs, lai kāptu zirgā?»

«Pamēģināšu, mīļais draugs. Ja nepietiks spēka panākt karavānu, mēs pa ceļam apstāsimies kādā pilsētā. Sliktāk kā še jau nekur nebūs. Katrā ziņā mēs redzēsim jaunas sejas to vietā, kas mums līdz nāvei apnikušas.»

«Pareizi, kaptein. Gar upes krastu būs daudz jauku apdzīvotu vietu: Albukerke, Tome un citas. Santafē ir īsta laupītāju ligzda. Sliktāk nevar būt. Kāda lieliska doma — aizbraukt no šejienes!»

«Vai nu lieliska, vai ne,» smaidot teica Henrijs, «bet tas ir nolemts. Šonakt visu sagatavojiet: mēs izjāsim pirms saules lēkta.»

Otrā rītā, gaismai austot, viņš un Godē izjāja no viesnīcas pagalma divu apkrautu mūļu pavadībā.

Dažas dienas viņi ceļoja gar del Nortes upes malu lejup. Neapstādamies viņi pajāja garām dažām apdzīvotām vietām, kas ļoti atgādināja pretīgo Santafē. Viņiem bija jājāj pār apūdeņošanas kanāliem un gar svaigu zaļumu apaugušiem kukurūzas laukiem; viņi redzēja vīnogu plantācijas un lielas fermas, kas, tuvojoties Riohbago, kļuva bagātākas un ziedošākas. Tālumā bija saskatāmas divkāršas klinšu kalnu grēdas; dažreiz pakalnu rindas it kā noslēdza ieleju, bet, kad ceļinieki tiem bija pāri, viņiem atvērās jauns skats, un tas bija viens no galvenajiem ceļojuma jaukumiem.

Pilsētās Henrijs redzēja brīnišķus krāšņus iedzimto tērpus: vīrieši valkāja rūtainus apmetņus vai strīpainas segas, kas bija patapinātas no navabiem, koniskas cepures platām malām, samta bikses un jostas ar zīda auklām. Dažreiz kājās bija sandales, kādas valkā Austrumos. Bez izņēmuma visas sievietes valkāja koķetas mantijas, īsus svārkus, izšūtus ņieburus un tradicionālās mazās kurpītes, kas aizsargā tikai kāju pirkstus.

Ceļinieki sastapa daudzus labības pajūgus. Mūļi bija neliela auguma ar īsu vilnu, tievām kājām un spītīgu raksturu. Pavadoņi jāja uz mustangiem. Segli bija ar paaugstinājumu priekšā un mugurpusē; zirgu spalvas pavadas, jātnieku tumšās sejas ar smailām bārdām, milzīgie pieši, kas skanēja pie katras kustības, kliedzieni un lāsti — tas viss Henrijam bija jauns; tomēr patiesībā viņš visu to redzēja kā pa sapņiem. No noguruma viņam bieži cēlās drudzis, un tādā stāvoklī slimniekam visi apkārtējie priekšmeti rādās izplūduši un nogurdina smadzenes. Ievainojums sāpēja; karstums un putekļi, slāpes un sliktā naktsguļa vēl vairāk veicināja nogurumu. Tomēr Henrijs bija nolēmis katrā ziņā panākt savus biedrus.

Piektā dienā pēc izjāšanas no Santafē, ceļinieki sasniedza Paridas miestiņu. Henrijs bija nodomājis pavadīt te nakti, bet viesnīca bija tik netīra, ka viņi nolēma sasniegt Sokoro. Tas bija beidzamais apdzīvotais Jaunmek- sikas punkts, aiz kura sākās briesmīgs tuksnesis, kas pazīstams ar nosaukumu «Nāves ieleja». Tā kā Godē apkārtni nepazina, tad Paridā vajadzēja salīgt pavadoni. Tas bija nepatīkams zellis, kas arī mūsu ceļotājiem nepatika; bet viņiem teica, ka ne še, ne Sokoro neviens ne par kādu naudu neuzņemsies viņus pavadīt. Tātad izvēles ne-, bija.

Neskaitot iespējamo sadursmi ar apačiem, Henrijs, dodoties «Nāves ielejā», riskēja ar! ar savu veselību.

Ievainojums bija iekaisis un viņu mocīja drudzis. Bet viņam pastāstīja, ka Sevrena karavāna braukusi te cauri tikai trīs dienas atpakaļ. Viņš cerēja tos panākt un sastapt Sevrenu, pirms viņi sasniegs Elpaso nometni. Henrijs nolēma doties ceļā nākamās dienas rītā un jāt iespējami ātri.

Ceļinieki bija jau piecēlušies pirms saules lēkta. Godē izgāja, lai uzmodinātu pavadoni un apseglotu mūļus un zirgus. Henrijs gatavoja kafiju, bet viesnīcas saimnieks savā apmetnī lepni pastaigājās un vēroja viņa rīcību.

«Kungs, kungs!» kanādietis kliedza, atgriezdamies no sētas, «tas nelietis taču aizbēdzis!»

«Kurš tad?»

«Nolādētais meksikānis, mūsu pavadonis! Viņš nozadzis mūli un ar to pazudis.»

Henrijs, nobijies, vai zaglis nav paņēmis arī zirgu, aizskrēja uz stalli. Par laimi Moro bija savā vietā, trūka tikai viena mūļa.

«Varbūt viņš nav vēl paspējis aizbēgt, teica Henrijs, «pameklēsim viņu pilsētā.»

Bet šīs cerības drīz tika izkliedētas; ļaudis, kas bija atbraukuši Sokoro uz tirgu, zināja pastāstīt, ka sastapuši pavadoni, kas paātrinātos auļos, cik nu to spēj ietiepīgais mūlis, devies gar upi uz augšu… Ko lai iesāk? Dzīties zaglim pakaļ — nozīmēja zaudēt veselu dienu. Henrijs samierinājās ar zaudējumu un sāka meklēt citu pavadoni, bet visur saņēma tikai vienu atbildi: apači, apači!

Viņš griezās pie viszemākās iedzīvotāju šķiras, pie nabagiem, kas sēdēja uz laukuma, bet arī tur viņš dzirdēja tikai: apači!

Visur bija dzirdama tikai viena atbilde: apači, ko pavadīja rādītāja pirksta pacelšana deguna augstumā, kas pie meksikāņiem nozīmēja galīgu atteikšanos.

«Tas ir skaidrs, Godē, ka mēs pavadoni neatradīsim. Ko tu par to teiksi? Vai mēs nemēģināsim iespiesties «Nāves ielejā» vieni paši, bez citu palīdzības?»

«Labi, kungs, es esmu ar mieru jums sekot.»

Viņi devās ceļā caur tuksnesi sava vienīgā mūļa pavadībā. Visi Sokoro iedzīvotāji viņus pavadīja ar laba vēlējumiem. Pavadījuši nākamo nakti Volverdas drupās, viņi iejāja «Nāves ielejā».

Pēc divām stundām viņi sasniedza Frakristobāla aizu.

Sai vietā ceļš novirzās no upes un ved tieši apgabalā, kur nav ūdens.

Viņi pārjāja upei un nonāca tās kreisajā krastā. Tur viņi atļāva saviem dzīvniekiem padzerties un piepildīja visus savus ādas maisus ar ūdeni.

Nojājuši dažas jūdzes, viņi jau varēja pārliecināties, cik pareizi šis apgabals bija nosaukts. Sur tur uz neauglīgās zemes mētājās cilvēku un zvēru kauli un dažadi priekšmeti, ko acīmredzot še bija atnesuši cilvēki: sasista krūze, sarūsējis piesis, pārtrūkusi siksna, drēbes gabaliņš… Tūkstoš citu pazīmju liecināja par tuksneša nelaimīgo upuru likteni.

Kā viņi nokļūs tuksneša otrā pusē? Vai patiesi viņiem lemts iet bojā un tikai pavairot drausmīgo pazīmju skaitu?

Henriju pārņēma skumjas nojautas, kad viņš raudzījās bezgalīgā tālē savā priekšā; no indiāņiem viņš nebaidījās; daba šeit bija daudz bīstamāks ienaidnieks.

Abi klusēdami jāja pa vagonu pēdām. Viņi nevēlējās runāt par savām drūmajām nojautām. Ceļš gāja uz dienvidiem; tālumā austrumos bija saskatāmi kalni baltām galotnēm.

Karstums bija šausmīgs; stiprs vējš sacēla karstus putekļu mākoņus. Līdzenums bija apaudzis ar sausiem dzeloņainiem augiem, un tas kavēja zirgu gaitu. Tad viņi iekļuva nepārredzamās smiltīs; likās, ka šīs smiltis līdzīgi viļņiem pārplūdina akmeņaino zemi.

Ceļinieki pēkšņi pārsteigti apstājās no savādā skata: milzīgie, viesuļa saceltie putekļu mākoņi pacēlās vertikāli pār viņu galvām. Tādas pašas saules gaismas apmirdzētas, dzeltenu kristāla putekļu kolonnas klejoja apkārt. Pārbaidītais mūlis pārrāva pavadu un ar visu kravu metās bēgt uz kalnu pusi. Godē dzinās viņam pakaļ.

Henrijs palika viens ,un ar šausmām vēroja, ka atrodas starp deviņām vai desmit milzīgām smilšu kolonnām, kas arvien vairāk un vairāk tuvojās viena otrai. Alps sāka skaļi gaudot un glaudās pie Moro.

Jātnieks neizsakāmās bailēs gaidīja, kas notiks; viņa ausis džinkstēja un acīs zibēja krāsainas dzirkstis… Beidzot kolonnas sadūrās; nesavaldāms spēks izsvieda Henriju no segliem. Ar smiltīm aizlipinātām acīm un ausīm, akmeņu un smilšu ievainotu seju viņš atradās uz zemes.

Kādu laiku viņš atradās pusapziņas stāvoklī, un tikai, kad smilšu mākoņi bija izzuduši, viņš varēja aptvert, kur atrodas un kas noticis. Visbriesmīgākais bija tas, ka viņš nevarēja atvērt acis; rokas uz priekšu izstiepis, viņš sauca Moro. Tas atbildēja, žēli zviegdams. Henrijs taustīdamies virzījās uz to pusi un uzdūrās zirgam, kas gulēja uz sāniem. Pagāja pusstunda, kamēr Henrijs iztīrīja smiltis no acīm.

Samums bija pārgājis, debesis noskaidrojās; Henrijs sāka saukt Godē, bet atbildes nebija. Uzkāpis zirgā, viņš sāka riņķot pa tuksnesi, saukdams sava uzticamā biedra vārdu: bet visapkārt bija pilnīgs klusums. Smiltīs nebija saskatāmas nekādas pēdas — Godē un mūlis bija pazuduši.

Henrijs kliedza, kamēr zaudēja balsi; kakls viņam izžuva un gribējās dzert… Ūdens pudele krītot bija saplīsusi, pārējais ūdens krājums atradās uz aizbēgušā mūļa muguras … līdz upei bija piecdesmit jūdzes …

Jauno cilvēku pārņēma izmisums, drosme viņu atstāja un tas nezināja, ko darīt, kurp doties. Kalni, kas līdz šim bija vadošais virziens, tagad likās atradās visās pusēs, un viņš galīgi apmaldījās visās šais kalnu grēdās un ielejās.

Pēkšņi Henrijs atcerējās, ka Sokoro viņam stāstīja par kādu «Nāves aci», kas atrodas uz vakariem no ceļa; tur dažreiz sakrājoties ūdens.

Dažas minūtes Henrijs šaubījās, tad gandrīz instinktīvi parāva pavadu un sāka jāt uz to pusi. Vispirms viņš gribēja uzmeklēt aku, bet, ja tas neizdotos, tad doties atpakaļ uz upi. Nekā cita nevarēja darīt.

Aiz mokošām slāpēm jaunais cilvēks tikko turējās seglos; viņš palaida pavadu, pilnīgi paļaudamies uz zirga instinktu. Tā viņš vakaru virzienā nojāja vairākas jūdzes. Pēkšņi Henrijs atžilba. Savā priekšā viņš ieraudzīja ezeru, kura ūdens mirdzēja kā kristāls. Vai tikai tā nebija mirāža? Bet nē, ezera krasti tik skaidri bija saskatāmi; nebija tās miglainās neskaidrības, kas raksturīga šai māņu parādībai. Tas patiesi bija ūdens.

Henrijs piespieda piešus, kaut gan tas nemaz nebija vajadzīgs, jo Moro, ieraudzījis ūdeni, pats steidzās pie tā. Brīdi vēlāk zirgs jau bija ezerā, bet Henrijs gribēja ūdeni iesmelt saujā, kad viņu pārsteidza Alpa un Moro savādā rīcība. Suns kaukdams izlēca krastā, bet zirgs neapmierināts sprauslāja.

Acīmredzot ūdens viņiem nepatika; bet Henrijam katrā ziņā pašam vajadzēja pārliecināties par ūdens nederī- gurnu. Viņš piesmēla pilnu plaukstu un pielika pie lūpām — ūdens bija sāļš.

No šī brīža Henrijs vairs neapzinājās, kas ap viņu notiek. Kad viņš vēlāk pūlējās atcerēties tālāko norisi, viņam likās, ka viņš, nokļuvis uz kalna, bija nokāpis no zirga. Viņi bija ilgi jājuši, saule jau tuvojās horizontam, kad viņi nonāca pie bezdibeņa malas. Lejā varēja saskatīt brīnišķu upi ar zaļojošiem krastiem … Jādomā, viņš bija gribējis pie tās nokļūt; klints bija stāva, un taka uz to nekur nebija saredzama… Viņš dzirdēja upes čaloņu… Kaut kāda ēna smiedamās viņu aicināja pie bezdibeņa malas… Viņš paklupa un sāka krist. Viņš krita bezgalīgi* ilgi, bet ūdens palika tikpat tālu kā bijis. Klints, uz kā viņš bija izcietis šīs elles mokas, it kā pārkārās pār viņu; bet saule ar sarkanu gaismu apspīdēja šo haotisko ainu… Tālāk viņš nekā vairs neatcerējās… pēc murgiem iestājās tumsa un klusums, tā bija pilnīga nemaņa.

VI AUGSTSIRDĪBAS CĪŅA

Kad Henrijs atguva samaņu, viņš redzēja, ka guļ gultā; viņa acis sāka mehāniski sekot gultas aizkaru izgreznojumiem. Tur bija dažādas viduslaiku ainas: bruņinieki bruņu cepurēs ar nolaistiem sejsegiem jāšus uz zirgiem; daži bija ievainoti un gulēja zemē; cēlas dāmas ar vapeņiem greznotos tērpos sēdēja smagos flāmu zirgos un rokās turēja vanagus; viņām sekoja pāži, kas valdīja suņu barus, kādu tagad vairs nav.

Henrijs raudzījās šais figūrās ar kaut kādu bērnišķu sajūsmu. Maz pamazām viņš sāka izprast savas domas. Viņa atmiņa sāka darboties, bet kā tas parasti gadās tiem, kas atveseļojas — sapņi un īstenība sajaucas visbrīnišķīgākā veidā.

Nogurušais Henrijs atkal aizmiga. Kad viņš atmodās, viņa domas bija mazliet noteiktākas un skaidrākas: izdzir- dis istabā mūziku, viņš vairs nedomāja, ka spēlē uz aizkariem redzamie ieroču nesēji, kas pūta medību ragus. Viņš klausījās un atšķīra divas sieviešu balsis, kas dziedāja franču dziesmu meksikāņu arfas pavadījumā. Melodiju dziedāja pusbalsī un tā bija ļoti patīkama. Henrijs tagad skaidrāk apzinājās beidzamos notikumus: viņš bija

talu no Francijas, tālab vēl brīnišķīgāk bija dzirdēt dziesmu mātes valodā.

Viņš pagrieza galvu dziesmas virzienā. Aizkari bija atvilkti; viņš gulēja lielā, krāšņā istabā, kas bija nekārtīgi, bet skaisti iekārtota; istabā atradās cilvēki; daži stāvēja, citi gulēja uz parketa, un visi likās ar kaut ko nodarbināti. Viņš redzēja savā priekšā sešas vai astoņas figūras, bet tā bija viļšanās; viņš saprata, ka priekšmeti viņa acīs dubultojas, jādomā vājās redzes dēļ. Viņš aizvēra acis, atkal atvēra un mēģināja koncentrēt savu uzmanību uz apkārtējiem priekšmetiem. Tagad viņš ieraudzīja tikai trīs cilvēkus — vienu vīrieti un divas sievietes.

Gultai vistuvāk uz zema dīvāna sēdēja gadus četrdesmit veca dāma. Arfa, kuras skaņas Henrijs dzirdēja, atradās viņas priekšā; viņa turpināja no tās izvilināt melodiskas skaņas. Jaunībā šī dāma, jādomā, bija bijusi ļoti skaista; viņas sejas pantos bija saskatāms cēlums, bet arī dziļas, iekšējas bēdas. Vairāk no rūpēm kā no vecuma, viņas seja bija segta krunkām, bet krāšņos gaišos matos mirdzēja sirmi pavedieni. Bija skaidrs, ka viņa ir francūziete; tas bija saskatāms katrā viņas graciozajā kustībā, tērpa vienkāršumā un skaistumā.

Netālu no viņas pie galda, kas stāvēja istabas vidū, sēdēja gadus piecdesmit vecs cilvēks. Viņš sēdēja ar seju pret gultu, un arī viņa nacionalitāti bija viegli uzminēt. Platā piere, sārtie vaigi, uz priekšu izstieptais zods, zilās acis — viss liecināja, ka viņš ir vācietis. Sejas izteiksme nebija sevišķi inteliģenta; acīmredzot viņš piederēja to ļaužu šķirai, kas daudz zina, bet kam nav radošu spēju; tās ir ceļojošās vārdnīcas, kam atmiņai ir galvenā loma un kas pie vāciešiem sastopams ļoti bieži. Darbs, kurā viņš bija iegrimis, liecināja, ka tas ir nenogurstošs darbarūķis, kam sistematizēšana ir nepieciešamība un lielākā bauda. Uz galda un blakus uz grīdas stāvēja augu, zāles un krūmu kaudze, ko viņš kārtīgi novietoja starp sava herbārija lapām. Blakām botāniķim sēdēja brīnišķa jauka meitene, gandrīz vēl bērns; pievērsis uz mirkli viņai savu skatienu, Henrijs vairs nevarēja to novērst no šīs naivi brīnišķās būtes. Nebija šaubu, ka viņa ir vecākās dāmas meita: abām bija vienādi smalki sejas panti, vienāds grieķu profils. Slimniekam meitene šķita tik pasakaini skaista, ka visu apkārtni viņš uz brīdi atkal noturēja par sapni.

Sev par apmierinājumu viņš drīz pārliecinājās par pretējo, jo viņš izdzirda botāniķa vārdus, kas tika izteikti franču valodā ar stipru vācu akcentu:

«Es jums būtu ļoti pateicīgs, kundze, ja jūs nospēlētu

marseljēzu.»

«Tūlīt mēs to jums nospēlēsim, doktor. Mīļā Zoja, paņem savu mandolīnu.»

Jaunā meitene, kas visu laiku uzmanīgi sekoja botāniķa darbam, piecēlās, noņēma no sienas instrumentu, kas atgādināja ģitāru, un apsēdās blakus mātei. Atskanēja uz diviem instrumentiem spēlētā marseljēza. Botāniķis pārtrauca savu darbu un ar baudu klausījās. Pie katra varonīgā piedziedājuma atkārtojuma labsirdīgais botāniķis sita ar kāju un plaukšķināja.

Kad mūzika apklusa, Henrijs pārliecinājās, ka tas nebija sapnis — tas viss patiesi norisa viņa acu priekšā. Viņš sev vaicāja, kur viņš atrodas, un viņa skatiens klīda pa istabu, meklējot atrisinājumu šim jautājumam. Pēkšņi viņš pazina savu suni Alpu, kas saritinājies gulēja ,uz paklāja pie gultas. Viņš klusu pasauca: «Alp, Alp!»

«Māmiņ, māmiņ! Klausieties, slimnieks sācis runāt,» uztraukti iesaucās meitene.

Suns pietrūkās un uzlika priekškājas uz gultas; viņš berzēja purnu gar saimnieku un priecīgi smilkstēja. Henrijs maigi glaudīja dzīvnieku.

«Paskaties, māmiņ. Viņš pazīst suni, viņš ir atguvis samaņu.»

Dāma steidzīgi piecēlās un tuvojās gultai. Arī vācietis piecēlās un saņēma slimnieka roku, iepriekš aizdzīdams Alpu, kas priecīgi ielēca gultā.

«Viņam daudz labāk,» teica dāma: «paskatieties, cik viņa skatiens skaidrs un mierīgs.»

^«Protams, labāk,» ārsts apstiprināja.

«Kur es esmu?» Henrijs prasīja. «Esiet tik laipni, sakiet man.»

«Esiet mierīgs un neuztraucieties,» ārsts teica. «Jūs bijāt ļoti slims un atrodaties pie draugiem, tas ir viss, kas jums pagaidām jāzina. Drīz jūs būsit vesels. Jūs, jādomā, uzmodināja mūzika?»

«Man bija tik labi, klausoties mūziku,» teica Henrijs.

«Vai patiešām?» dāma smaidot jautāja.

«Kundze, jūs man devāt iespēju noklausīties manas dzimtenes dziesmu, un jūs spēlējat ļoti labi, jūs un Zojas jaunkundze.»

«Viņš zina manu vārdu!» naivā izbrīnā iesaucās meitene.

«Būs labāk, ja mēs liksim Hallera kungam mieru. Troksnis…»

«Ak nē, kundze! Es jūs lūdzu, spēlējiet vēl kaut ko; atvainojiet par manu nekautrīgo lūgumu.»

«Lai notiek, kaut vai tamdēļ, lai iemidzinātu manu pacientu, kas šoreiz par daudz pļāpā,» labsirdīgi teica ārsts.

Māte un meita paņēma mūzikas instrumentus, un, lai gan Henrijs ar sajūsmu viņās klausījās, tomēr mūzika ieaijāja un viņš aizmiga.

Atspirdzinošais miegs turpinājās, līdz beidzās mūzika. Henrijs neskaidri dzirdēja, ka atvērās durvis; viņa dzirde uztvēra maigus sveicienus, kas parasti, kad tuvi cilvēki atgriežas 110 tāla ceļojuma. Viņš dzirdēja vārdus «mīļā Zoja», ko teica vīrieša balss. Tālāko sarunu viņš vairs nedzirdēja. Visi aizgaja, pagāja labs brīdis; blakus istabā bija dzirdami soļi, un zābaku klaudzieni jaucās ar piešu troksni. Beidzot soļi kļuva skaļāki un apstājās pie viņa gultas. Henrijs paskatījās uz augšu. Viņa priekšā stāvēja Segins, skalpu mednieks.

Tiklīdz slimnieks to ieraudzīja, viņš tūlīt, negaidot nekādus paskaidrojumus, saprata, ka šis cilvēks viņu izglābis. Henrijs atcerējās, ka Segina tēls neskaidri vijās viņa smadzenēs un sevišķi spilgti bija saskatāms, kad viņš murgoja. Bet acīmredzot Segins nevēlējās tēlot glābēja lomu un vienkārši viņam teica:

«Vai jums labāk, Hallera kungs? Man teica, ka drīz jūs pavisam atveseļošoties. Atļaujiet jūs apsveikt ar izveseļošanos, jo tas dara godu mūsu draugam, doktoram Rihteram.»

So paņēmienu (atvairīt no sevis katru pateicību, kas viņam patiesībā pienācās) pavadīja īpatna poza — uz krūtīm sakrustotas rokas.

«Vai nav taisnība, man jums jāpateicas par dzīvības glābšanu, Segina kungs?» Henrijs prasīja.

«Jā,» smaidīdams atbildēja skalpu mednieks, «bet es tikai atlīdzināju parādu. Atcerieties, ka jūs manis dēļ Santafē ballē riskējāt ar savu dzīvību? Tātad jūs man neko neesat parādā.»

Henrijs bija sajūsmināts līdz asarām par smalkjūtību, ar kādu Segins atvairīja no sevis pateicības nastu. Dažas dienas atpakaļ viņš ar riebumu bija atgrūdis šī cilvēka roku. Tomēr šis vīrs bija lieliskas un labas sievietes vīrs un brīnišķas meitenes, kas atgādināja debesu eņģeli, tēvs… Henrijs aizpiirsa visus ļaunos darbus, ko baumās par viņu pauda, un, baidīdamies tikt noraidīts, noteica:

«Piedodiet man, atļaujiet paspiest jūsu roku.»

Un viņš karsti saspieda pasniegto roku.

«Man nekas nav jums jāpiedod,» Segins ar cienību teica. «Es cienu tās jūtas, kas spieda jūs atraut savu roku … Mani vārdi jums liekas savādi? .. Uz dzirdēto baumu pamata jūs rīkojāties kā nākas. Kādreiz, Hallera kungs, jūs mani iepazīsit tuvāk, un tad daudzus manus soļus jūs ne tikai piedosiet, bet arī attaisnosiet. Bet pagaidām pietiek. Es atnācu jūs lūgt, lai par visu to, ko jūs par mani zināt, jūs šeit klusētu. Nekas nedrīkst satraukt to man mīļo cilvēku dvēseles mieru, kam es esmu tikai vīrs un tēvs.»

Viņš smagi nopūtās un uzmeta skatienu ieejas durvīm. Henrijs vēlreiz paspieda sava saimnieka roku, apsolīja klusēt un redzot, ka šī saruna viņam nepatīkama, sāka runāt par citu.

«Kā es še nokļuvu? Tā taču ir jūsu māja? Kā jūs mani atradāt?»

«Šausmīgā stāvoklī. Es nevaru sevi uzskatīt par jūsu glābēju; patiesībā jums jāizsaka pateicība savam zirgam.»

«O, mans uzticīgais Moro! Vai patiešām, glābdams savu kungu, viņš aizgāja bojā?»

«Jūsu zirgs ir šeit un mierīgi barojas ar kukurūzu. Es ceru, ka jūs būsit apmierināts ar viņa izskatu. Jūsu mūlis ganās tuvākajā pļavā. Jūsu mantas atrodas šajā kaktā.»

«Bet…»

«Godē, jūs gribat prasīt?» Segins pārtrauca. «Neuztraucieties par viņu. Viņa patlaban šeit nav. Labā apsardzībā un ar piedzīvojušu pavadoni es viņu aizsūtīju uz visām piestātnēm, kur atpakaļceļā jāapstājas jūsu karavānai. Visu, kas ar jums noticis, es vēstulē paziņoju Sev- renam. Jūsu brālēns neuztrauksies, kad zinās, ka jūs atrodaties manā mājā.»

«Kā lai es jums par visu to pateicos? Jūs izglābāt Godē! Jūs domājāt arī par Sevrenu! Pie manis ir mans uzticīgais zirgs Moro un labais suns Alps. Bet kas tad notika ar mani šajā briesmīgajā «Nāves ielejā», kas šoreiz gandrīz attaisnoja savu nosaukumu? Ķādā stāvoklī jūs mani atradat?»

«Dažas jūdzes no šejienes uz klints, kas paceļas pār del Nortes upi, jūs virs bezdibeņa karājāties arkānā, kas bija aptvēris jūsu ķermeni. Arkāna viens gals bija piesiets pie segliem, un jūsu Moro, atspiedies uz priekškājām un atsēdies uz pakaļējām, visu jūsu ķermeņa smagumu turēja uz sava kakla.»

«Vareni, Morol Kāds šausmīgs stāvoklis!»

«Protams, šausmīgs! Jo, ja jūs būtu nokritis, jūs nolidotu kādus trīssimt piecdesmit metrus, pirms nosistos pret apakšējām klintīm.»

«Es droši vien biju paklupis, meklēdams ceļu pie ūdens.

«Murgos jūs devāties tukšā telpā. Ja jūs neaizturētu, jūs savu mēģinājumu atkārtotu. Kad mēs jūs izvilkām no bezdibeņa, jūs rāvāties turp atpakaļ; apakšā jūs redzējāt ūdeni un briesmas neapzinājāties. Lielas slāpes aptumšo prāta spējas.»

«Par visu to man saglabājusies tikai tumša nojauta; es kaut ko atceros kā sapnī.»

«Labāk nemaz nepūlieties atcerēties. Lūk, ārsts jau man māj, ka jūs par daudz runājot. Es ienācu tālab, ka man bija jums jāpasaka pāris vārdu; pretējā gadījumā es jūsu mieru nebūtu traucējis. Pagaidām veseļojieties. Jūtieties še kā mājās, un palieciet tik ilgi, kamēr jūsu draugi atgriezīsies no Čihuahu. Pēc mana paziņojuma saņemšanas, es ceru, viņi apmetīsies netālu no šejienes, un tad jūs pilnīgi vesels varēsit viņiem pievienoties .. Dzīve šai tuksnesī jums varbūt neliksies sevišķi patīkama; nu, bet manējie papūlēsies, lai jūs daudz negarlaikotos. Jūs mīlat ' lasīt, un man ir plaša bibliotēka. Jūs izklaidēs ar mūziku. Doktors Rihters ir tāds cilvēks, kas pratīs atbildēt uz visiem jūsu jautājumiem; vārdu sakot, neļaujiet man nožēlot, ka es jūs še atstāju. Atcerieties, ka saimnieks atbild par visu to labklājību, kas mīt zem viņa jumta.»

«Pagaidiet, es jūs lūdzu. Santafē jums bija uznākusi iegriba nopirkt manu zirgu …»

«O, tā nebija iegriba. Bet to es jums paskaidrošu citu reizi. Varbūt iemesla, kas spieda mani tik ļoti vēlēties iegūt jūsu zirgu, vairs nav.»

«Ņemiet Moro, es jūs lūdzu. Es atradīšu sev citu zirgu, kas būs līdzvērtīgs Moro.»

«Nekādā ziņā. Pēc pakalpojuma, ko jums izdarīja Moro, jūs nedrīkstat no viņa šķirties. Es domāju, ka jums jābūt viņam pateicīgam.»

«Bet jūs, Segina kungs, šonakt aizbrauksit; varbūt jums būs tāls ceļš. Ņemiet Moro vismaz šoreiz. Pretējā gadījumā man būs jādomā, ka jūs negribat man piedot… neņemt vērā manu nožēlošanu.»

«Lai notiek, kā jūs vēlaties; mans zirgs ir noguris, bet man šonakt jābūt tālu. Tātad esiet sveicināts un būsim draugi.»

Henrijs palika viens. Viņš sāka klausīties. Pēc pusstundas viņš izdzirda Moro zviegšanu, un pēc tam pazibēja jātnieka ēna. Segins aizjāja … varbūt uz asiņainu darbu … Kādu laiku Henrijs vēl domāja par šo savādo cilvēku, bet domas viņu ļoti nogurdināja. Viņa domas izklaidēja divas pievilcīgas būtes — māte un meita.

Garlaicības vietā, no kā tā baidījās Segins, Henrijs nemanīja, kā pagāja laiks. Drīz viņš sajuta, ka ir spējīgs staigāt; spēki atgriezās tik strauji, ka pat cienījamais ārsts Rihters bija ļoti pārsteigts. Pirmās Henrija rūpes bija noskūt bārdu, kas, pēc viņa domām, viņu kropļoja, un savest kārtībā savas ūsas. Viņš bija ļoti apmierināts, ka mantas nav pazudušas, un viņam ir iespēja apģērbties kā īstam džentlmenim vecā rupjā mednieku tērpa vietā.

Drīz viņš bija spējīgs izdarīt dāmām daudz pakalpojumu kā pateicību par rūpēm viņa slimības laikā. Atveseļojās ne tikai viņa miesa, bet arī gars. Labsajūtu, ko Henrijs izjuta šīs ģimenes vidū, viņš izskaidroja ar to, ka pats nesen bija zaudējis visus savus tuviniekus.

«Mana māte,» viņš teica Segina kundzei, «bija tikpat laba un mīļa kā jūs. Kad jūs man pārmetat kādu neuzmanību, piemēram, pārāk agru pastaigu vai ilgu lasīšanu, tad es no jūsu rīcības esmu tā saviļņots, ka ar pūlēm sevi savaldu, lai neapskautu un nenoskūpstītu jūs tāpat ka savu miesīgo māti.»

«Mana māsa Alīse,» viņš teica Zojai, «bija tikpat jautra un skaista kā jūs.»

Zoja smiedamās viņam atbildēja:

«Jūs domājat, ka es esmu skaista? … Māmiņ, vai tas taisnība?» un, turpinot smieties, viņa sarka.

Henrijs visu laiku pavadīja viņu sabiedrībā; viņam labāk patika nodarboties ar mūziku dāmu sabiedrībā, nekā ar botāniku ārsta vadībā, kaut gan ārsts ar savu labsirdību viņam ļoti patika. Seginu māja atradās upes krastā, liela nožogota laukuma vidū. Zogs bija ļoti augsts, un tas aptvēra pļavas un dārzu. Nožogojuma augšā bija kaktusu un dzeloņaugu dzīvžogs, kas izveidoja nepārejamu sienu.

Iežogotā laukumā varēja nokļūt tikai caur smagiem vārtiem un maziem vārtiņiem. Bet tie vienmēr bija aizslēgti. Dārzs bija lielisks; tajā auga daudz svešzemju koku; viņu zari savijās biezos čemuros, kas radīja mežonīgu izskatu. Zojas lepnums un prieks bija puķu dārzs, kurā auga daudz dažādu puķu. Viņu smarža iespiedās pat mājā. Kā jau teikts, žogs beidzās pie pašas upes; klinšainais krasts un dziļais ūdens aizsargāja māju no upes puses. Krasts bija apaudzis ar biezām kastaņkoku rindām, bet viņu ēnā bija iestādīti vairāki zaļi koki spāņu gaumē. Tikai šinī pusē skatiens varēja klīst tālāk par žogu. Skats bija skaists, varēja redzēt vairāk nekā jūdzi gar delNortes upes gultni. Otrā pusē upei nebija redzama neviena mītne un apstrādāts lauks. Viss apgabals bija apaudzis ar kastaņkokiem. Dienvidos, horizonta malā virs meža kā bulta pacēlās El- paso del Norte baznīcas tornis. Vakaros kļuva redzamas asās klinšu kalnu virsotnes un vēl maz izpētītā Oregonas augstiene, kuras ezeri ar savu paisumu un bēgumu izsauc medniekos māņticīgas bailes. Ļoti tālu austrumos bija saskatāmas divas paralēlās ar zeltu bagātās Mimbrijas kalnu grēdas, kur reti iegriežas paši drosmīgākie mednieki; tā ir briesmīgo apaču un navahu dzimtene.

Gandrīz katru rītu Henrijs ar dāmām un ārstu pastaigājās iežogotā laukumā. Ar katru dienu viņu savstarpējais tuvums auga un auga. Tagad Henrijs saprata, ka tirgotāju sabiedrība viņu tikai izklaidēja, bet neapmierināja. Viņa sirds, kas vientulībā bija tik daudz cietusi, tagad mierīgos ģimenes apstākļos atplauka. Viņam patika saņemt rīkojumus no Segina kundzes kā no savas paša mātes; Henrijs viņai parādīja vislielāko uzmanību, viņš to gandrīz dievināja. Kas attiecas uz Zoju, tad Henrijs dienu no dienas palika pret viņu atturīgāks; bet katru reizi, kad ārsts ieminējās, ka karavānai drīz vajag ierasties un jaunajam cilvēkam būs jādodas projām, Henrija sirds sažņaudzās.

Vakaros viesistabā risinājās mierīgas sarunas. Uz ārsta lūgumu dāmas sarīkoja mazu koncertu. Tad, uz Zojas lūgumu, Henrijam vajadzēja viņas albumā kaut ko zīmēt. Te varēja novērot kādu īpatnību: visas sieviešu sejas viņam līdzinājās vienai.

Kad Zoja māksliniekam to aizrādīja, viņš sāka attaisnoties. Kad par tiesnešiem tika uzaicināti māte un ārsts, tad pēdējais teica:

«Mīļā Zoja, tā taču ir jūsu seja.»

Segina kundze klusēja, bet šai vakarā viņa un Zoja agri aizgāja no viesistabas, bet Henrijs visu nakti domāja. Otrā dienā viņam bija gara saruna ar māti; uz visiem viņa lūgumiem tā atbildēja:

«Pagaidīsim manu vīru; ja viņš atzīs, ka jūs esat cienīgs būt par Zojas vīru, es būšu patiesi priecīga kļūt par jūsu māti.»

VII SKALPU MEDNIEKA BIOGRĀFIJA

Nemanot pagāja desmit dienas. Segina kundzei un ārstam šķita, ka Henrijs kļuvis par viņu ģimenes locekli; viņš vienā un tai pašā laikā prata būt neparasti maigs un pieticīgs, stāstīja par savu pagātni un atvēra savu garīgo pasauli; ar Zoju viņš bija kautrs. Viņš gaidīja Segina atgriešanos, lai paziņotu meitenei savu nodomu. Viņš nešaubījās, ka Segins piekritīs. Savās domās viņš attēloja Segina pārsteigumu un pateicību par bildinājumu no cilvēka, kas piederēja godīgai un cienījamai dzimtai.

Henrijs atzina, ka tādā veidā viņš būs nolīdzinājis savu pateicību par dzīvības izglābšanu un mierīgi cēla savas nākotnes gaisa pilis. Pēc kāzām viņš ar Zoju tūlīt aizbrauks no šīs mežonīgās zemes, kur viņas tēva vārds nolādēts, apmetīsies Jaunorleānā uz pastāvīgu dzīvi, atmetīs katras domas par ceļojumiem un baudīs nedalītu laimi.

«Henrija kungsl Henrija kungs!» Zoja notālēm sauca, tad apstājās un uzlika roku uz sirds, kas stipri pukstēja, jo viņa bija skrējusi kā maza meitene. «Vai jūs zināt,» viņa beidzot teica: «pagājušā naktī atbrauca mans tēvs. Es tikko ar viņu sasveicinājos; viņš runāja ar māmiņu un teica, ka vēloties tūlīt ar jums runāt. Kalpotāji aizskrēja jūs meklēt, bet es uzkāpu augšā savā istabā un ieraudzīju, ka jūs staigājat zem kastaņām, un atskrēju jums pretī. Tētis redzēs, ka es vislabāk protu izpildīt viņa vēlēšanos.»

Sniedzot šo paskaidrojumu, meitene smaidīja. Henrijs Hallers jutās satraukts; acīmredzot tagad tika izšķirts viņa liktenis, un viņš pats to nemaz nenojauta. Varbūt, ka Zoja sajūt pret viņu tikai tādas simpātijas, ko prasa laba audzināšana pret katru viesi. Varbūt jaunība un bērnišķā naivitāte neļauj viņai vēl just tik dziļi, kā juta Henrijs.

Sīs domas nomāca jauno cilvēku; tālab, iedams Zojai blakus, viņš klusēja. Turpretī viņa smējās, plūca puķes, sauca iemīļotos baložus un dusmojās par jauno cilvēku, ka viņš acīmredzot nepriecājas par tēva atgriešanos.

Tuvojoties mājai, Henrijs nevarēja noturēties neteicis:

«Jūs vēlaties, lai es priecājos, ka man būs no jums jāšķiras?»

«Kā jāšķiras?!» viņa atkārtoja, un sārtums izzuda no viņas sejas. «Bet kālab? Mums kopā bija tik labi.»

Henrijs satvēra jaunās meitenes roku.

«Vai jūs vēlaties, lai mēs nekad nešķirtos? Tā būtu mana visdedzīgākā vēlme.»

«Hallera kungs!» nopietnā tonī kāds iesaucās viņam aiz muguras.

Henrijs atlaida Zojas roku, pagriezās un ieraudzīja Seginu, kas iznāca no apelsīnu koku biezokņa un pārmetoši viņā raudzījās.

«Tēt,» teica Zoja, apskaudama savu tēvu, «vai tas taisnība, ka jūs no mums gribat aizvest Hallera kungu? Bet vai jūs arī zināt, ka tas ļoti sarūgtinās māmiņu, ārstu un mani?»

«Mans bērns,» glaudīdams savas meitas blondo galviņu, Segins teica un pamāja Henrijam, lai tas viņam sekotu.

Viņi iegāja istabā, ko aizņēma viesis. Segins aiztaisīja logus un aizslēdza durvis. Visu laiku viņa sejas izteiksme bija tik drūma, ka Henrijs nojauta, ka viņa sapņi izkūp miglā.

«Ne tā,» viņš domāja, «vajadzēja izturēties Seginam, kad viņa meitai parāda godu un nomazgā tēva uzlikto traipu.»

Segins apsēdās uz dīvāna, norādīja vietu jaunajam cilvēkam un ar ironiju teica:

«Jūs, es domāju, nešaubīsities par to, ka es yēlos'sev znotu, kas morālā ziņā man piemērots. Kāda ir mana slava — tas jums zināms. Tagad iedziļinieties dziļāk lietas būtībā un sakiet, vai jūs savu bildinājumu, par ko es uzzināju no sievas, vēl uzturat?»

«Mans kungs, es to uzturu; es lūdzu jūsu meitas roku.»

Segins kādu brīdi klusēja; tad atvairīja pārdomas un turpināja:

«Ko jūs zināt par mani?… Es domāju — patiesību?»

«Es zinu, ka jūs bijāt ļoti augstsirdīgs pret mani; es jūs smagi apvainoju, bet jūs izglābāt mani. Tie ir mani personīgie piedzīvojumi. Kas attiecās uz pārējo, tad es zinu tikai jūsu vārdu un jūsu palamu.»

«Se,» teica Segins, zīmēdams ar roku riņķi, kas nozīmēja žoga ieslēgto rajonu, «še neviens nezina nekā, kas uz to attiecas. Bet par maniem varoņdarbiem taču karavānas biedri jums stāstīja?»

«Jā.»

«Tātad jūs esat dzirdējis, ka es — Segins, esmu skalpu mednieks, ka Elpaso iemītnieki sūta mani apaču un navahu medībās un maksā man par indiāņu galvaskausiem, ar ko viņi izgrezno savas pilsētas sienas. Jums taču to stāstīja?»

«Jā, mans kungs.»

«Un tas viss taisnība … Vai patiesi jūs arī tagad vēl gribat precēt slepkavas meitu?»

«Mans kungs!» iesaucās jaunais cilvēks, «jūsu noziegumi nav jūsu meitas noziegumi. Paldies Dievam, viņa ir tik nevainīga, ka pat nenojauš sava tēva noziegumus. Jūs varat būt dēmons, viņa tāpat paliks eņģelis.»

Segina sejā parādījās rūgtu skumju izteiksme.

«Noziegumi! Dēmons!» viņš atkārtoja. «Protams, jums ir tiesības tā teikt. Jums jādomā pastāstītas visas tās pasakas, kas klīst par mani: par saindētām vakariņām, ar lielgabalu nošautiem neapbruņotiem indiāņiem un citām līdzīgām nežēlībām.»

«Jā, mans kungs; bet man jāpiebilst, ka mans brālēns Sevrens to dzirdot raustīja plecus, kas spieda arī mani izturēties pret šiem nostāstiem ar neuzticību.»

«Hallera kungs, visi šie nostāsti ir izdomāti, izdomāti no sākuma līdz beigām.»

«Cik es esmu priecīgs! Izjutis pats jūsu labsirdību, es cietu, domājot par briesmu darbiem, kas jums tiek pierakstīti.»

«Un tomēr,» Segins turpināja, «ja visi šie nostāsti ar visiem to briesmīgajiem sīkumiem būtu patiesi, tie būtu tikai vāja līdzība tam, ko darījuši indiāņi ar neapsargātu ciemu iedzīvotājiem. Ja jūs tikai zinātu visu to, kas noticis beidzamajos desmit gados! Neģēlības un slepkavības, nodedzinātie ciemi, gūstā aizvestās sievietes un bērni, uz savu māju sliekšņa nožņaugtie vīrieši, izpostītie apgabali! Augstais Dievs! Arī mani šie mežoņi ir ievainojuši pašā sirdī. Varbūt Visuvarenais pastarā dienā mani par to apžēlos.» — To teikdams, Segins ar rokām aizsedza seju un noliecās pār galdu. Kad viņš pēc tam nolaida rokas, tā sejai atkal bija parastā skumjā un lepnā izteiksme.

«Hallera kungs, jums jāzina mana biogrāfija. Jūs esat teicis manai sievai, ka jūs esat brīvs no visiem ģimenes pienākumiem, un tālab varat patstāvīgi izšķirt savu precību jautājumu. Jūs esat pārliecināts, ka vienīgais jūsu radinieks Sevrens necels iebildumus. Arī es par to esmu pārliecināts. Es zinu, ka viņš jūt pret mani simpātijas. Bet es pats nekādā ziņā nevaru piekrist jūsu bildinājumam tādā veidā, kādā jūs to esat darījis. Cilvēks, kas tik jūtīgs goda jautājumos, ka nevēlās sniegt roku publiski apkaunotam cilvēkam, nevar to atzīt par savas sievas tēvu … Netaisiet iebildumu, neatvainojieties. Tas no manas puses nav kategorisks noraidījums. Katrā ziņā, ja es ar savu stāstu jums pierādīšu, ka mani nepareizi nomelnojuši, tad jums būs jāatzīst, ka man tiesības uzstādīt jums dažus laulības noteikumus.»

«Protams,» Henrijs atbildēja, šīs skalpu mednieka dedzīgās runas pārliecināts.

«Tātad jums mani vajag pilnīgi iepazīt,» Segins teica. «Es neesmu francūzis, kā to apgalvo — es esmu kreols no Jaunorleānas. Mani vecāki bēga no Santodomingas, kur viņu īpašums pēc nēģeru dumpja tika konfiscēts. Es mācījos un gribēju kļūt par inženieri; šai nolūkā es devos uz Meksikas raktuvēm. Dažus gadus es pavadīju Potosi apkārtnē. Sakrājis nedaudz naudas, es sāku strādāt uz savu risku. Tautas balss apgalvoja, ka Gilas krastos atrodas zelts. Zemē tiešām bija zelta smiltis, bet uz zemes virsmas uz katra soļa varēja atrast piena kvarcu, kas pastāvīgi ir tur, kur atrodas zelts. Es salīgu labu, godīgu kalnraču brigādi. Mēs atradām vietu, kur bija daudz zelta. Sākām rakt. Pēc dažiem gadiem mani strādnieki ieguva turību, bet es kļuvu bagāts cilvēks. Tikai tad es iedomājos, ka beidzot varu baudīt arī ģimenes laimi. Es jau sen biju izvēlējies; jau no bērnības es mīlēju savu māsīcu Adeli un Jaunorleānu atstāju tikai tāpēc, lai pirms laulībām iegūtu bagātību. Sai laikā katrs darbs bija man patīkams, jo tas tuvināja mana lielākā sapņa piepildīšanos. Bet vai viņa bija palikusi uzticīga savam solījumam? Kad pēc ilgiem gadiem es atgriezos savā dzimtajā pilsētā, mani māca šaubas. Adele mani gaidīja. Mēs apprecējāmies un apmetāmies manu raktuvju tuvumā Valverdas pilsētā. Toreiz tā bija ziedoša pilsēta, tagad tur palikušas tikai drupas. Dievs svētīja mūsu laulību: mums piedzima divas, meitenes. Jaunākā Zoja, jau no bērnības līdzinājās mātei. Otra, vecākā, mana dārgā Adele… bija, tā teikt, pilnīga mana ģīmetne. Mēs viņas dievinājām un pat par daudz lepojāmies; tā bija mūsu vārīgākā stīga. Viņu arī ķēra likteņa sitiens. Santafē iecēla jaunu gubernatoru. No tā laika viņš ir visas apkārtnes ļaunuma un netikuma avots… Viņš sāka apskaust manu cienījamo stāvokli sabiedrībā un uz katra soļa pūlējās radīt rnan nepatikšanas, kas varētu saniknot katru lepnu cilvēku. Kādreiz viņš sarīkoja lielus svētkus Albukerkes pilī; man bija jāierodas, un viņš mani publiski apvainoja. Ja viņš būtu ne tikai gubernators, bet pat pirmais karalis pasaulē, arī tad es šo apvainojumu nebūtu piedevis. Es skaļi protestēju, mani atbalstīja pulciņš draugu, un pieprasīju gandarījumu ieročiem rokās. Bet viņš domāja citādi. Tā vietā, lai rikotos kā džentlmenis, viņš savai sardzei turpat ballē lika mani apcietināt un ielikt cietumā. Manā lietā nebija ne ēnas no taisnīgas tiesas. Mani noturēja dažas nedēļas un tad palaida vaļā. Kad es atgriezos mājās, tā bija izpostīta un izlaupīta. Mana sieva drudža murgos spieda pie savas krūts mazo Zoju. Izrādījās, ka gubernators Armigo bija uzpircis asinskārīgos navahus, lai tie uzbruktu manai mājai. Bet viņiem nepietika ar to, ka izpostīja manu namu, viņi bija nolaupījuši arī manu nabaga Adeli. Sieva dienu un nakti viņu murgos sauca.»

Segins apklusa, un Henrijs ilgi neuzdrošinājās pārtraukt drūmo klusumu, ko izsauca atmiņas par drausmīgo katastrofu.

Beidzot viņš Seginam prasīja:

«Bet kā gan Segina kundze un Zoja izglābās no līdzīga likteņa?»

«Viens no maniem fermeriem bija viņas iznesis caur pagrabu, kas iziet dārzā un noslēpis meža būdā. Fermera brāli, kas nesa Adeli, ceļā nonāvēja. Bet pašu fermeri jums vajag pazīt; tas nav neviens cits kā mūsu uzticamais vārtsargs Zozē. Jūs varat iedomāties, cik viņš apzinīgi pilda savus pienākumus … Armigo katrā ziņā gribēja izpostīt manu labklājību, kā garīgo, tā arī materiālo. Tālab navahi uzbruka arī manām raktuvēm, viņi nogalināja kalnračus, iznīcināja un nodedzināja manas celtnes. Kopā ar tiem kalnračiem, kas bija palikuši dzīvi, mēs vajājām indiāņus, bet nevarējām tos panākt. Un atgriezāmies iz* postītos mājokļos, kur mūs sagaidīja asaras un vaidi. Ak,

mans kungs! Jūs esat pārdzīvojis bēdas, zaudējot savus vecākus, bet tās nevar salīdzināt ar vecāku bēdām, kas zaudējuši savu bērnu.»

Segins ar rokām satvēra galvu ,un kādu bridi klusēja.

«Mans stāsts drīz būs galā,» beidzot viņš atkal teica, «bet pagaidām, jo nākotni neviens nezina. Ilgus gadus, meklēdams savu bērnu, es klīdu ap indiāņu mītnēm. Es vadīju tādu pašu nelaimīgu ļaužu pulku kā es: līdzīgos apstākļos daži bija zaudējuši savas sievas, citi savus bērnus. Bet drīz mūsu līdzekļi un varbūt arī varonība izsīka; viņi visi mani pamazām atstāja. Santafē gubernators mūs, protams, neatbalstīja. Jau toreiz bija aizdomas pret Ar- migo (tagad tas pierādīts), ka viņam ir slepens līgums ar navahu vadoņiem. Viņš apsolījies tos nevajāt; navahi savukārt apsolījuši laupīt tikai viņa ienaidniekus. Kad es atrisināju šīs intrigas pavedienu, tad sapratu, kas vainīgs visās manās nelaimēs. Vēlāk šī cilvēka dzīvība divas reizes bija manās rokās, bet es negribēju smērēt rokas. Viņš ir noziedzies pret daudziem, un viņu tiesās visvarenais tiesnesis. No sava tiešā mērķa es neesmu atkāpies nevienu soli.

Tātad mans pulks izjuka. Baidīdamies no jaunām Ar- migo nelietībām, es atstāju Santafē apvidu, pārgāju «Nāves ieleju» un apmetos Elpaso. Kādu laiku es dzīvoju bezdarbībā, bet drīz atbrīvojos no savas apātijas. Daudzie apaču indiāņu cilts uzbrukumi Sonoras un Čihuahu apkārtnē spieda valdību rūpēties par labāku apsardzību; apcietinājumus nostiprināja un tajos tika novietoti labāki garnizoni; tika organizēts brīvprātīgo pulks, kas saņēma atlīdzību pēc nogalināto indiāņu skalpu skaita. Man piedāvāja šī pulka vadoņa vietu. Es vēlējos uzmeklēt savu meitu un tālab piekritu. Tādējādi es kļuvu par skalpu mednieku. Tas ir briesmīgs amats. Ja es vadītos tikai no atriebības sajūtas, es sen jau būtu apmierināts; mēs esam veikuši tik daudz asiņainu uzbrukumu, ka viņu toreizējais uzbrukums ir pienācīgi sodīts. Bet es gribu, man vajag uzmeklēt savu Adeli! Es noteikti zinu, ka viņa atrodas navahu gūstā. Līdzekļu trūkums līdz šim mani kavē. Neraugoties uz visām pūlēm, man nav izdevies savākt pietiekoši daudz cilvēku, kam būtu drosme doties caur tuksnesi, kas atrodas ziemeļos no Hīles un kur atrodas navahu apmetne.»

«Bet vai tagad jums ir cerības?»

«Pacietieties, Haller, es tūlīt beigšu. Līdz šim iekšējie sarežģījumi novērsa valdības uzmanību no mūsu vajadzībām. Beidzamā laikā mūsu pakalpojumus sāk vērtēt augstāk. Nekad vēl mani Jaudis nav bijuši tik labi apbruņoti. Nesen kāds cilvēks, kam izdevies izbēgt no navahu gūsta, man ziņoja, ka abu cilšu kareivji gatavojas doties uz dienvidiem. Viņi laikam grib sasniegt Durangas vārtus. Es esmu nolēmis izmantot viņu prombūtni, lai nokļūtu viņu nometnē un uzmeklētu savu meitu.»

«Bet vai jūs esat pārliecināts, ka viņa dzīva?» Henrijs nedroši prasīja.

«Pateicoties Dievam, es esmu par to pilnīgi pārliecināts. Gūsteknis, par ko es jums stāstīju, bieži viņu redzējis. Viņa pie mežoņiem skaitās kā karalienei līdzīga, un viņai piešķirtas sevišķas tiesības un vara. Jā, viņa ir dzīva, un, ja man izdosies viņu atbrīvot, tad tas būs mans beidzamais uzbrukums. Es ar savu dārgo ģimeni aizceļošu no šejienes un apmetīšos kaut kur tālu.»

Henrijs satraukts klausījās Segina stāstā. Nepatīkamā sajūta un iebildumi pret skalpu mednieku, ko viņš kādreiz tik atklāti izteica, izzuda un vietā radās līdzcietība, pat sajūsma. Cik daudz viņš cietis, šis nelaimīgais tēvs! Segina atklātais stāsts Jāva Henrijam cienīt mīļotās meitenes tēvu, un tas viņam bija liels prieks. ViņŠ saņēma Segina roku un ar asarām acīs iesaucās:

«Vai jūs varat man piedot, ka es tik smagi maldījos?»

Segins pasmaidīja.

«Tagad jūs Zojas tēvu pazīstat labāk. Vai jūs arī tagad domājat lūgt viņas roku?»

«Vairāk kā jebkad, ja tikai jūs mani uzskatāt par šī goda cienīgu.»

«Es jau jums teicu, ka uzstādīšu dažus noteikumus; es jums tik vienkārši Zoju neatdošu, jums viņa jāiekaro.»

«Kādā veidā?» Henrijs strauji prasīja. «Es piekrītu visiem noteikumiem, visiem upuriem.»

«Jums jāpalīdz man uzmeklēt viņas māsa. Jums jānāk man līdzi tuksnesī.»

«Katrā laikā … bet vai tādā gadījumā es varu uzskatīt Zoju par savu līgavu?»

«Es jūs viņai stādīšu priekšā kā viņas līgavaini. Šovakar nosvinēsim saderināšanos, bet rīt, gaismai austot, jādodas ceļā.»

«Tad man jāiet pārbaudīt ieročus un jāapskata zirgs,»

teica Henrijs, kas drīzāk gribēja dalīties savā priekā ar Segina kundzi un Zoju.

«Neuztraucieties, viss ir kārtībā; un pagājušā nakti atgriezās arī jūsu kalps Godē. Viņš jās juins līdzi. Tagad es došos pie savas sievas un meitas un uzzināšu viņas jūtas pret jums. Pēc pusstundas jūs ienāciet viesistabā.»

Henrijs satraukts palika gaidot un tālab sagaidīja savu kalpu daudz vēsāk, kā viņš to varēja cerēt. Protams, viņš kanādietim cieši paspieda roku, bija priecīgs, ieraugot viņu pēc tik ilgiem pārbaudījumiem sveiku un veselu, bet tomēr viņš izklaidīgi klausījās Godē stāstā par tā izglābšanos «Nāves ielejā», par uzticēto uzdevumu, noskaidrot karavānas apstāšanās vietu.

«Jūsu galva, kaptein, tagad aizņemta ar citu. Vai nav taisnība?» Godē beidzot teica. «Mani piedzīvojumi jūs sevišķi neinteresē. Klīstot pa māju, es ievēroju kādu rozā kleitiņu… Jūs ir labi kopuši; neviens nevar teikt, ka jūs esat bijis slims. Varbūt jums te ir tik labi, ka nemaz negribēsit doties projām? Tad jāsaka ardievas visiem mūsu turpmākajiem piedzīvojumiem!»

«Jūs maldāties, Godē, rīt pat mēs dosimies ceļā es ceru, ka jūs man nāksit līdzi…»

«Lai notiek,» kanādietis teica, rokas berzēdams. «Bet kurp tad mēs dosimies?»

Henrijs nekā neatbildēja, jo atvērtās durvīs viņi ieraudzīja Seginu, kas māja viņam ar roku. Viņš tik strauji iesteidzās viesistabā, ka apgāza galdu ar puķēm pie kura sēdēja ārsts.

Labsirdīgais ārsts izslaucīja brilles, kas nezin kamdēļ bija mitras un, ar smaidu raugoties apgāztajā galdā, teica:

«Jaunībai nekas nav svēts. Piemēram, šis pats, ieskrēja kā viesulis, apgāza manas puķes, salauza galdu un tad vēl uztrauc manu mīļo Zoju.»

Zoja patiesi raudāja, bet tās nebija bēdas. Pēc tam visu dienu dārzā un mājā bija dzirdama viņas jautrā čivināšana. Viņa centās aizmirst, ka līgavainis jau rīt pat viņu atstās. Arī Henrijs skuma, ka tik drīz jāšķiras. Viņš labprāt būtu lūdzis atļauju vēl palikt, bet neuzdrošinājās. Viņš ļoti labi zināja, ka jādodas bīstamajā ceļojumā un jāšķiras uz ilgāku laiku, nevis uz dažām dienām, kā to mēģināja iegalvot mātei un meitai. Tomēr viņš devās ceļā tik laimīgs un cerību pilns kā vēl nekad, Par laimīgu atgriešanos viņš nešaubījās.

VIII  SANTAFĒ BALLES NOTIKUMU SEKAS

- Pirms no rīta bija nodzisušās zvaigznes, žoga vārti atvērās un brauciens iesākās. Visiem priekša atradās Se- gins, viņam blakus ārsts Rihters; tiem sekoja Henrijs Hal- lers. Ceļa līkumā viņš nenocietās un apstājās, lai bei- ' dzamo reizi uzmestu skatienu mājai. Viņš palaida garām kalpus un palika beidzamais.

Varbūt tās bija tikai iedomas, bet caur rīta krēslu uz terases šķita saskatāma balta figūra. Ilgi viņš nevarēja novērst no tās acis., Bet nepacietīgais zirgs nevēlējās pa likt saviem biedriem iepakaļ un aizrāva jātnieku līdzi. Jaunais cilvēks atskatījās vēl ne vienu reizi vien; bet drīz viņi iejāja biezā mežā, un ferma vairs nebija redzama

Ceļš bija grūts, jo zemi klāja bieza žagaru kārta; pēdas gandrīz nebija saskatāmas. Apgabals bija mežonīgs, tuksnešains, un uz katra soļa no biezokņa medniekiem pretī skrēja brieži un antilopes. Ceļš gāja gar krastu te attālinoties, te atkal tuvojoties upes gultnei. Dažreiz viņiem gadījās jāt pā zemi, kas kādreiz bija tikusi apstrādāta, bet tagad atkal nolaista. Viņiem gadījās redzēt senu mitekļu pēdas un vienā vietā pat baznīcas drupas. Te kād reiz bijis vesels ciems, bet kas noticis ar tā iemītniekiem? Kamdēļ šie ļaudis aizgājuši bojā? … No drupām izlēca meža kaķis un pazuda biezoknī. No pussagruvušā torņa ar baigu kliedzienu izlidoja pūce, papildinādama baigo postījuma ainavu.

Henrijs skumji noskatījās uz šo postažu; piejājis Se- ginam, viņš prasīja, kālab iedzīvotāji atstājuši šo apgabalu?

«Indiāņi,» mednieks īsi atbildēja.

Patiesi, visur bija saskatāmas mežonīga uzbrukuma pēdas, ko bija izdarījusi ar šķēpu, cirvi un skalpu nazi apbruņota cilts, lai ar aizdedzinātām lāpām iznīcinātu civilizāciju.

«Navahi?» prasīja jaunais cilvēks.

«Navahi un apači.»

«Vai viņi arī tagad še ierodas?»

Henrijam kļuva baigi, domājot, ka mežoņi tik tuvu var pienākt fermas sienām. Vai tad grūti izpostīt žogu, un ko var aizsardzības labā izdarīt nedaudzie mājās palikušie kalpi?

«Tagad viņi te vairs neierodas,» it kā uzminējis Henrija domas, ar smaidu atbildēja Segins.

«Kamdēļ?»

«Tā ir mūsu valsts. Tūlīt jūs redzēsit šīs valsts savādos iemītniekus. Slikti klāsies indiāņiem, kas uzdrošināsies parādīties šajos mežos.»

Virzoties tālāk, ceļinieku skatiem pavērās jaunas ainavas: upes abās pusēs pacēlās kalnu grēdas, kas pakāpeniski tuvojās, atstādamas šauru aizu. Tur ūdens, stipri trokšņodams un putodams, lauzās starp divām stāvām klintīm. Klintis bija šķautņainas, neparasti gludas un pacēlās vairāk kā trīssimt metru augstu.

«Vai jūs redzat to smaili?» Segins pēkšņi prasīja jaunajam cilvēkam, norādīdams uz klinti, kas pacēlās visaugstāk pār bezdibeni.

«Jā, es redzu.»

«Uz šīs klints cilvēks izskatītos ne lielāks par kartona lelli. Un no turienes jūs gribējāt nolēkt, kad mēs jūs atradām. Jūs šūpojāties virs šī bezdibeņa.»

Henrijs nodrebēja … Viņam sāka reibt galva un, lai nenokristu, viņš bija spiests uz brīdi nokāpt no zirga.

«Ja nebūtu jūsu lieliskā zirga,» piezīmēja ārsts Rih- ters, «man būtu velti jālauza galva par to, kas bezdibeņa smiltīs būtu palicis no jums pāri.»

«O, Moro, dārgais Moro!» Henrijs iesaucās, skūpstīdams savu zirgu starp acīm.

Arī Segins ar sajūsmu noraudzījās brīnišķajā dzīvniekā. Vēlēdamies drīzāk atbrīvoties no nepatīkamā reiboņa, Henrijs mainīja sarunu; viņš Seginam prasīja:

«Man ļoti gribētos zināt vienu lietu, bet līdz šim man nebija izdevības jums par to jautāt. Kālab, kad mēs pirmo reizi sastapāmies, jūs katrā ziņā gribējāt nopirkt Moro?»

«Tā kā tagad jūs zināt manas ģimenes noslēpumus, tad es jums varu to paskaidrot. Lai nolaupītu manu meitu, ir vajadzīgs tieši tāds zirgs kā jūsu Moro. Tas bija vēl pirms tam, kad es uzzināju par manu ienaidnieku jaunajiem nodomiem. Es gatavojos kaut kādā veidā nokļūt viņu nometnē un izzagt savu meitu. Ar Moro es cerēju izvairīties no sekotājiem, jo viņu zirgi nevar tikt līdzi arābu zirgiem. Viņu nometnē es iekļūtu, pārģērbies par indiāņu kareivi; viņu valodu es jau sen pārvaldu pilnībā.»

«Un tomēr šis mēģinājums būtu ļoti bīstams, tāds vienmēr būs mans viedoklis,» teica doktors Rihters.

«Bet jūs zināt, doktor, ka es par to izšķiros tikai tamdēļ, ka visi citi līdzekļi bija jau izmēģināti. Tas būtu izmisuma pilns solis, bet es to biju nolēmis darīt, un, ja man izdotos iegūt zirgu, es to būtu īstenojis dzīvē.»

«Jūs ļoti labi izdarījāt, ka nepārdevāt Moro,» teica ārsts. «Tagad mēs daudz drošāk varam cerēt uz panākumiem.»

«Taisnība, liktenis it kā apžēlojās par mani. Nekad vēl apstākļi nav iegrozījušies tik labvēlīgi kā tagad. No vienas puses, mums ļoti izdevīgi ir tas, ka navahu kareivji nebūs nometnē no otras puses — mans pulks stipri palielinājies ar mednieku zvēru ķērāju ierašanos. Viņi nosprieduši, ka lāčāda nav šāviena vērta un vērtē augstāk indiāņu ādas. Jā, šoreiz es tiešām varu cerēt.»

Viņi iejāja kastaņkoku ēnā, un Segins lika priekšā atpūsties.

Zirgus palaida ganīties paši ceļinieki apmetās nelielā pļaviņā, lai pabrokastotu no pārtikas krājumiem, kas bija uzkrauti uz mūļu mugurām.

Runādami par apkārtnes īpatībām, viņi atpūtās vairāk kā stundu. Henrijs ar lielu prieku mācījās no saviem vairāk piedzīvojušajiem un zinošajiem ceļabiedriem. Pirmā ceļojumā kopā ar tirgotājiem apgabalu viņš iepazina mazj toreiz viņš bija stepju drudža varā un tālab iespaidi bija ļoti miglaini. Tagad viņš pilnīgi pārvaldīja visas savas spējas un pilnīgi apzināti uztvēra visus iespaidus.

Jaunā cilvēka fantāzijā risinājās viena doma pēc otras, — kā šo apgabalu iekaroja Ernans Kortess, tad viņiem to atkal atņēma iepriekšējie īpašnieki un no jauna izpostīja. Segins šodien bija sevišķi sabiedrisks; viņš labprāt atbildēja uz visiem jautājumiem un izrādījās, ka viņš ļoti daudz zina.

«Jums taisnība. No tiem laikiem nav saglabājušās gandrīz nekādas noteiktas un ticamas ziņas. Cilvēki, kas toreiz varēja nākamām paaudzēm uzzīmēt grafisku karti, bija par daudz aizrauti ar zelta meklēšanu. So ieceļotāju nožēlojamie pēcnācēji līdz šim laikam domā tikai par to, kā vienam otru apzagt, un tādējādi viņi sevi pazudina. Viņi nezina un negrib iepazīties ar zemi ārpus sava ciema robežām. Viņi zina tikai to, ka ienaidnieks viņiem draud no visām pusēm, un no tā viņi baidās kā bērni no cilvēkēdāja.» Segins turpināja: «Mēs tagad atrodamies zemes centrā, Amerikas Sahārā. Jaunā Meksika šai tuksnesī ir kā oāze, no kuras dažās vietās jābrauc tūkstoš jūdzes, lai sasniegtu citus auglīgus apgabalus. Par savu auglību Jaunajai Meksikai jāpateicas del Nortes upei. Tas ir vienīgais rajons starp Misisipi labo krastu un Kluso okeānu, ko apdzīvo baltie. Lai nokļūtu Santafē, jums taču bija jājāj caur tuksnesi.»

«Jā, jo vairāk mēs attālinājāmies no Misisipi, jo apgabals kļuva arvien neauglīgāks. Beidzamās trīssimt jūdzēs mēs ar grūtībām sameklējām vajadzīgo daudzumu zāles un ūdens.»

«Visā apgabalā, ko aizņem Klinšu kalni, jūs neatradīsit neviena kociņa. Austrumos var pat izsekot zemes vulkāniskajai dabai. Kaut gan vulkāni jau ļoti sen apdzisuši, tomēr visur vēl redzamas lavas pēdas; ne klimats, ne augi uz to nav atstājuši iespaidu. Tomēr klimatiskajiem apstākļiem šeit nav gandrīz nekādas nozīmes.»

«Kā tā? Es nesaprotu,» Henrijs piezīmēja.

«Es gribu teikt,» atbildēja Segins, «ka atmosfēras izmaiņas še ļoti maz izjūtamas? lietus un vētras gandrīz nekad neskar šīs zemes. Ir vietas, kur daudzus gadus nav nolijuši neviena rasas pile.»

«Kā tad jūs izskaidrojiet šo parādību?»

«Man ir sava teorija, kas, jādomā, zinātniekus neapmierinātu. Lūk, tās būtība. Lietus līst tikai tad, kad gaiss ir tvaika piesātināts. Tvaiks rodas tikai tad, ja uz zemes ir ūdens, bet ūdens te atrodams ļoti reti. Tas ir saprotams: vieta ir ļoti augsta (mēs atrodamies apmēram 3000 metru virs jūras līmeņa), tālab ļoti maz avotu, no kuriem vajadzētu pildīties augšējiem slāņiem, bet tādu te nav. Iedomājieties, ka viss šis apgabals kādreiz bija klāts ar ūdeni, tas ir bijis no visām pusēm kalnu ieslēgta jūra. Ūdenim nebija kur izplūst, bet tomēr ar laiku tas aizplūda uz okeānu, un te palika sauss dibens.»

«Bet kā tad tas varēja notikt? Izgarojot? Bet cik ilgs laiks tad bija vajadzīgs?»

«Taisni otrādi, aiz izgarojumu trūkuma.»

«Tādā gadījumā es nekā nesaprotu.»

«Tūlīt paskaidrošu. Te ir ļoti augsta vieta, gaiss samērā auksts, un izgarojumi niecīgi. Okeānā tie daudz lielāki, un, pateicoties gaisa slāņu maiņai, okeāna tvaiki nokļūst iekšējās jūrās un pilda tās ar ūdeni.»

«Liekas, es sāku saprast, kas par lietu.»

«Klausieties tālāk,» Segins turpināja. «Odens meklē izeju no jūras. Odens maz pamazām izgrauž sev gultni un izplūst. Protams, tas prasa daudzus gadu simtus laikā.

Bijušās jūras dibens pilnīgi izžuvis, un ģeologi tr nesa*

prašanā, kā radusies tāda ieleja.»

«Tātad jūs apgalvojat, ka ieleja starp Andu un Klinšu kalniem ir izžuvušu iekšzemes jūru dibens?»

«Es par to esmu pārliecināts.»

«Un patiesi, vēl līdz šim taču eksistē līdzīga jūra,» Henrijs teica.

«Lielais Sāls ezers? Jā, protams. Pareizāk vesela ezeru, strautu un avotu sāļūdens un saldūdens sistēma. To no visām pusēm cieši ietver kalni un pakalni, un tās ūdenim nav nekāda sakara ar okeānu.»

«Bet kamdēļ tad viņi neizzūd?»

«Vispirms tamdēļ, ka šis ezers neatrodas sevišķi augstu. Odens izgarojumu apmaiņa starp to un okeānu notiek puslīdz vienādi. Tātad ezers nepārplūst un neizsīkst. Sāls ezera krasti ļoti auglīgi, bet par šo auglību tiem jāpatei- cas nevis okeāna, bet ezera ūdens izgarojumiem.»

«Kā? Vai jūs patiesi gribat teikt, ka okeāna ūdens iz* garojumi nenonāk līdz kontinenta centrālajai daļai?»

«Es to nevaru apgalvot, jo tad tuksnesi nekad nelītu. Lielas vētras laikā mākoņi dažreiz tiek aizdzīti ļoti tālu. Tomēr, visos virzienos vērojot mūsu kontinenta auglību, tā, tuvojoties centram, pamazinās. Tas, protams, izskaidrojams ar ūdens trūkumu. Daudzās vietās, kur saskatāma sīka zālīte, pati zeme ir bagāta ar mitrumu. Vai nav taisnība, doktor?»

«Pilnīgi pareizi,» atbildēja doktors Rihters. «Sai-auglīgajai zemei trūkst vienīgi debesu veldzes. Tiklīdz uzlīst mazākais lietus, augsne kļūst krāšņa. Hallera kungs to būs ievērojis, ceļojot gar del Nortes krastiem. Tas pats vērojams bijušajās spāņu kolonijās Hīlas krastos.»

«Vai jūs man nevarētu pateikt,» Henrijs prasīja, «kam* dēļ spāņi savas celtnes pameta likteņa varā? Es nekad neesmu dzirdējis par šo brīnišķo koioniju iznīkšanas iemesliem.»

«O!» Segins strauji iesaucās, «iemesls slēpjas spāņu nācijas nespējā nodarboties ar kolonizāciju. Ir vajadzīgi neatlaidīgi ļaudis, kas nav dzīves ērtību un jaukumu izlutināti, kas spējīgi izturēt cīņu. Bet Kortesa pēcteči izrādījās bezspēcīgi pret apaču, navahu un komanču enerģiju, ko kādreiz pievarēja viņu slavenie senči. Novērojiet spāņu īpašniekus Sonorā un Cihuahu, tie palikuši gandrīz bez cilvēkiem! Paraugieties uz jauno Meksiku, tās iedzīvotājiem katru gadu jācieš no indiāņu uzbrukumiem. Bet, lūk.

doktors mums māj. Taisnība, mēs esam diezgan runājuši, un ari saule rāda, ka mums laiks doties ceļā. Zirgos — un uz priekšu. Lietus sen nav lijis, tālab mēs varam jāt gar krastu, citādi, mīļais Henrij, mums būtu jājāj pa kalniem, un tas būtu piecpadsmit jūdzes liels līkums. Turieties tuvāk klintīm un sekojiet manās pēdās? mūsu biedri zina, ka šais aizās katram solim jābūt sīki aplēstam.»

Saule jau taisījās rietēt, kad mūsu nelielais pulciņš sasniedza skalpu mednieku nometni. Viņu ierašanās nometnē nesacēla nekādu uztraukumu. Katrs turpināja nodarboties ar saviem darbiem un atjājušiem neizrādīja nekādu sevišķu cienību vai godu.

No tālā ceļa Henrijs bija noguris. Viņš izklāja segu, apsēdās un piespiedās kokam? tomēr, nevērojot nogurumu, viņš nevarēja aizmigt — viņu ļoti interesēja jaunā vide. Viņam šķita, ka viņš savā priekšā redz māksliniecisku gleznu, kurā attēlota laupītāju nometne Abruci aizā.

Nometne bija iekārtota uz neliela laukumiņa del Nortes krastā, kastaņkoku ietverta, kas augstu pārklāja nelielo palmu biezokni. Sliktas teltis bija uzceltas pamīšus ar indiāņu īstām ādas teltīm. Bet mednieku lielākā daļa samierinājās ar uz mietiem izplestām bifeļu ādām. Pateicoties daudzām tekām, kas gāja mežā, laukums izskatījās kā ceļu krustojums. Mežā bija saskatāms otrs laukums, kur garās virvēs piesieti ganījās mustangi un mūļi. Visur mētājās iemaukti, segli un saiņi. Telšu un būdu priekšā karājās sarūsējuši zobeni, zemē mētājās ieroči un to piederumi. Ap milzīgiem, no veseliem kokiem sakrautiem sārtiem sēdēja cilvēku grupas, nevis lai sasildītos, bet lai uzceptu sev kaut ko vakariņām. Daži laboja savus ieročus un drēbes.

Sai pulkā bija dzirdamas dažādas valodas un izloksnes. Henrija ausis uztvēra franču, angļu, spāņu un indiāņu vārdus. Lielāko tiesu tie bija rupji teicieni vai asprātīgas lamas. Varēja domāt, ka dažādas nācijas atsūtījušas šurp savus pārstāvjus uz lamāšanās sacīkstēm.

Sai raibā pūlī tomēr varēja atšķirt trīs grupas. Katrā no tām valdīja kāda noteikta valoda un bija vērojama neliela tērpu vienādība. Trīs cilvēki, kas sarunājās netālu no Henrija, varēja būt šo grupu pārstāvji. Viens no viņiem bija meksikānis? viņam bija zaļas samta bikses, ap vidu cieši savilktas, bet apakšā platas. Zābaki bija tumši sarkani ar platiem purniem, milzīgiem visādiem sīkumiem apkārtiem piešiem, kas žvadzēja pie katras mazākās kustības. Ap vidu bija apsiets sarkans zīda lakats, kura bārk- stainie gali karājās pie kreisajiem sāniem; brūnie vilnas svārki piekļāvās ķermenim. Redzams palika tikai platais atloks un uz krūtīm izšūtais zīda krekls. Galvā bija lakota ādas cepure ar platām malām un sudraba lenti. Uz viena pleca bija apmetnis, uz otra mednieku soma. Viņš atbalstījās uz bises, aiz jostas bija aizbāzti vairāki revolveri un kreisā pusē karājās garš spāņu duncis, kas papildināja apbruņojumu.

Otrs sarunu biedrs bija angloamerikānis. Viņš arī stāvēja atspiedies uz savas garās karabīnes un likās ļoti garš augumā. Viņš bija braši noaudzis, un no viņa dvesa sakšu senču spēks. Plato veselīgo seju pa pusei aizsedza biezā vaigu bārda. No dabas baltā seja bija nodegusi un, pateicoties daudziem jūras braucieniem un sauszemes klejojumiem, kļuvusi pavisam tumša. Tērps pilnā mērā bija vietējais; katrai tā atsevišķai detaļai bija savas izcelšanās Ipatība — acīmredzot tās bija iegūtas ar pulvera un ložu palīdzību. Ādas blūze no dūmiem bija palikusi mīksta, bikses un mokasīni (zābaki) bija no tā paša materiāla, tikai zoles bija pagatavotas no biezas bifeļa ādas. Blūzei apkārt bija ādas josta. Platā apkakle nokārās uz leju un skāra plecus. Zem apkakles bija saskatāms antilopes ādas krekls. Saksim galvā bija jenota ādas cepure, kuras priekšpusē bija redzams zvēra purniņš, bet mugurpusē aste. Viņa apbruņojums sastāvēja no meža kaķa ādas pulvera un ložu maka, līka naža, smaga revolvera un gandrīz divus metrus garas bises. Kaklā bija pakārts maisiņš ar pīpējamiem piederumiem, tā bija sakša vienīgā greznuma lieta.

Kas attiecas uz trešo mednieku, kas draudzīgi sarunājās ar diviem pirmajiem, tad nebija nekādu šaubu, ka tas bija indiānis.

Segins un ārsts devās apskatīt nometni un bija atstājuši Henriju vienu, tālab viņš griezās pie Godē pēc paskaidrojumiem.

«Ko tas nozīmē? Sagūstīti indiāņi? Bet viņi taču nav saistīti un brīvi staigā pa nometni.»

«Tie ir sabiedrotie,» kanādietis atbildēja, «no delavaru un pavniju cilts.»

Aizmirsis nogurumu, Henrijs aizgāja uz to pusi, kur atradās indiāņu teltis. Tātad viņš varēja iepazīties ar slavenas cilts pēctečiem, kas Atlantijas salās pirmie cīnījās ar baltajiem. Viņš tuvojās tiem ar cienības un ziņkāres jūtam. Daži sēdēja ap ugunskuru un pīpēja savas sarkanās, smalki Izgrieztās pīpes, citi cienīgi pastaigājās gar teltīm. Viņu vidū valdīja klusums, kas krasi norobežoja šo grupu no pārējo skaļā trokšņa. Laiku pa laikam viens vai otrs kaut ko jautāja un saņēma īsu atbildi; dažreiz domu apmaiņa notika ar galvas mājienu vai rokas kustību; pīpe, klusumam valdot, pārgāja no viena pie otra

Raugoties šajos tuksneša bērnos, Henrijs izjuta daudz dziļākas jūtas kā vienkāršu ziņkāri. Viņam nāca atmiņā visu cīņu vēsture ar delavaru cilti. Viņa priekšā bija šīs izmeklētās cilts tipiskākie pārstāvji.

Tad, lūk, kādi bija brīvību mīlošo tēvu pēcteči, kas tikai ar kauju atdeva katru zemes pēdu baltajiem iekarotājiem; arvien vairāk un vairāk viņi atkāpās zemes iekšienē, līdz pat «asiņainai» robežai. Bālģīmji turpināja viņus vajāt, bet viņi nekādā ziņā negribēja apmesties blakām uzvarētājiem un bija spiesti lauzties cauri saviem vairāk nekā trīskārt stiprākiem ciltsbrāļiem. Asiņainās cīņas, nodevība, lauztie līgumi stipri samazināja viņu skaitu.

Ozarkas upes aiza bija beidzamais atkāpšanās punkts; uzvarētāji atzina viņu tiesības uz šo apgabalu, bet bija jau par vēlu. Delavari bija tā pieraduši pie klejojošo karotāju dzīves, ka nespēja vairs uzsākt mierīgu zemkopju dzīvi. Pēc kāda laika visi karavīri kaut kur pazuda; viņu vietā palika tikai veči, sievietes un bērni. Rodas jautājums, kur tad viņi palika? Kur viņi apmetās uz dzīvi? Kas grib sastapt delavarus, tam viņi jāmeklē stepēs un mežos; visur, kur iespējamas lāču, bebru un bifeļu medības. Viņi klejo vai nu neatkarīgos pulkos vai kopā ar saviem agrākiem ienaidniekiem — bālģīmjiem karo pret mežonīgajām vuto, krou, navahu, apaču un citām mežonīgo indiāņu ciltīm.

Henrijs uzmanīgi ieskatījās viņu sejās un tērpos, un, lai gan nebija divu pilnīgi vienādi ģērbušos delavaru, tomēr vispār bija saskatāma zināma līdzība. Pa lielākai daļai viņiem bija raibas katūna blūzes. Visvairāk viņi atšķīrās ar savām galvas segām; uz galvas bija no spilgtas krāsas lakata pagatavots liels turbāns; virs tā vēl ērgļa, vai zilās dzērves spalvu kušķis. Tērpu papildināja zamšādas bikses un neapstrādātas ādas zābaki. Daudzi bija izrotāti arī ar skalpiem, un to lielāks vai mazāks daudzums liecināja par īpašnieka varonību. Zābaki atšķīrās no tiem, ko valkāja ielejas indiāņi — šuves bija ārpusē un dubultas; tiem nebija nekādu izgreznojumu. Sie sar- kanādainle kareivji jau sen bija atmetuši indiāņu stopu un bultu lietošanu, un daudzi no viņiem tik veikli rīkojas ar bisi, ka varēja būt par bālģīmju skolotājiem; bet savus tradicionālos cirvjus tomahaukus viņi bija uzglabājuši.

Klīzdams no vienas vietas uz otru, Henrijs uzdūrās Meksikas kalniešu grupai; viņi bija neliela auguma, bet izskatījās loti Jauni. Tie bija tā sauktie nibolero — liellopu gani; nepārtrauktās cīņās ar indiāņiem viņi bija ieguvuši spāņiem neparastu varonību. Viņi cītīgi pīpēja tabaku, ietīdami to kukurūzas lapās, un uz izklātām segām spēlēja kārtis; vinnests bija tabaka. Pazaudējušie skaļi lamājās, bet uzvarētāji viņus zoboja. Sarunas notika tikko saprotamā rupjā spāņu izloksnē.

Neskaitot šīs raksturīgās grupas, bija arī atsevišķas īpatnas personības. Bija franči, Kanādas ceļotāji, dienvidaustrumu armijas dezertieri, kurus varēja pazīt no viņu baltajiem mēteļiem. Viņi dziedāja kareivīgas dziesmas ar viņiem piemītošu straujumu. Tur bija arī iekaroto cilšu indiāņi, ar ko apgājās kā ar kalpiem. Beidzot bija arī mulati un nēģeri, kas bija izbēguši no Luiziānas plantācijām un labāk dzīvoja piedzīvojumu pilnu dzīvi, nekā pacieta pārvaldnieku sitienus. Te bija ļaudis arī formas tērpos, kas bija atstājuši savu dienestu kaut kur uz robežas. Bija pat ieceļotāji no Sandviču salām. Vārdu sakot, nometnē bija neparasts personu, cilšu un tērpu sajukums. Liktenis viņus bija še savedis no dažādām pasaules malām, un no viņiem radās kaut kas pavisam neparasti īpatns — skalpu mednieku armija.

IX ANGLOSAKSIS UN INDIĀNIS

Henrijs atgriezās pie koka, zem kura jau agrāk bija novietojies. Sai laikā viņš izdzirda dzērves kliedzienu, pacēla acis un ieraudzīja nelielu zilu putnu, kas lidoja Joti zemu nometnes virzienā; viņš it kā gaidīja, lai uz to šautu. Patiesi, kāds meksikānis izšāva, bet tik nemākulīgi, ka putns turpināja lidot. Anglosakši sāka smieties, bet viens no viņiem skaļi teica:

«Muļķi, tu ar savu nederīgo bisi pat izklātā segā netrāpīsi.»

Henrijs pagriezās pret runātāju. Sai brīdī divi mednieki vienā laikā notēmēja. Vienu no tiem viņš jau agrāk bija ievērojis, otrs bija indiānis. Abi šāvieni saplūda vienā; putns gaisā apmeta kūleni un tādējādi katrs veiksmīgo šāvienu pierakstīja sev.

«Labs šāviens, Harej!» jaunajam medniekam teica viņa kaimiņš. «Lai Dievs pasargā katru no tava drošā šāviena.»

Indiānis šai laikā apstaigāja teltis. Izdzirdis minētos vārdus un ievērojis šāviena dūmus, viņš griezās pie Ha reja:

«Kungs, vai jūs šāvāt?»

Sis īsais teikums tika pateikts vistīrākajā angļu valodā. Sim apstāklim jau pašam par sevi vajadzēja pievērst Henrija uzmanību, bet indiāņa stāvs bija pārsteidzis viņu jau agrāk.

«Kas ir šis indiānis?» viņš prasīja Godē, kas atradās viņam blakus.

«Es jau apvaicājos par viņu — viņam tāds lepns iz- skatsl Bet neviens man nevarēja pateikt, kas viņš; tikai teica, ka viņš nesen atbraucis, ka neviens viņu nepazīstot, bet kapteinis sasveicinoties pasniedzis roku.»

Indiānim bija ap trīsdesmit gadu, viņš bija apmēram septiņas angļu pēdas garš. Viņa augstā piere, ērgļa deguns un stingrie sejas panti pauda prātu un enerģiju Viņš bija apģērbis mednieku ādas blūzi, kas bija lieliski izstrādāta un ko parasti lieto cimdu izgatavošanai. Uz krūtīm blūze bija izšūta, bet tās atloki apšūti ar sermu- liņu ādiņām. Ar veselām sermuliņu ādiņām bija apšūta arī blūzes apakšmala, tas bija skaists un reizē arī dārgs izgreznojums. Bet kas šim indiānim sevišķi lika atšķirties no pārējiem, tā bija viņa galvas rota. Garie, melnie mati krita pār pleciem līdz jostas vietai. Viņa cepurītei visapkārt bija iespraustas ērgļu spalvas — tas ir augstākais indiāņu lepnums. Augstā galvas sega darīja viņu vēl lielāku un cienīgāku. Baltā bifeļa āda skaisti krita pār viņa pleciem. Vispār viss atgādināja karali. Dārgakmeņi, kas rotāja apģērbu un ieročus, bija izmeklēti ar gaumi, bet bises koka daļā bija sudraba iekalumi. Tas vārda pilnā nozīmē bija indiāņa ideāls, bet tomēr ne ar ko neatgādināja mežoni. Viņš neparasti laipni griezās pie mednieka ar jautājumu; tas turpretim rupji atbildēja:

«Vai es šāvu? Bet vai tad tu nedzirdēji šāvienu un neredzēji, ka putns nokrita? Paskaties, lūk, kur viņš kokā karājas.»

«Jādomā, mēs esam izšāvuši vienā laikā.»

«Paskatieties uz šo kungu! Man nav nekādas daļas, vai tas notika vienā laikā vai dažādos laikos. Es zinu tikai vienu, ka es šāvu un trāpīju mērķī.»

«Man liekas, ka arī es trāpīju mērķī,» indiānis kautri iebilda.

«Kas to ticēs — no šīs rotaļu bises!» izsmejoši teica Harejs, nicinoši paskatījies uz sava sāncenša spīdošo ieroci, un lielā maigumā pievērsās savas milzu bises bronzas stobram.

Viņš rūpīgi to noslaucīja un atkal pielādēja.

«Ja vēlaties — rotaļlietiņa,» indiānis iebilda, «bet šāviena pareizības un lodes trieciena ziņā tā nav sliktāka par citām bisēm. Es galvoju, ka mans šāviens izgāja putnam cauri.»

«Redziet, kungs (tik greznu indiāni, protams, vajadzēja saukt par kungu), ļoti viegli uzzināt, kas trāpījis putnam. Jūsu kalibrs, jādomā, būs apmēram 50, mans — 90. Atliek tikai paskatīties.»

Harejs devās pie koka, kurā karājās dzērve.

«Kā tad tu dabūsi putnu? Viņš taču ļoti augstul» sacīja kāds cits mednieks, ko bija ieinteresējis strīds.

Neatbildēdams Harejs nolaida gaili, un atskanēja šāviens. Zars aizlūza, bet dzērve, ko piespieda vēl otrs zars, nenokrita zemē.

Lai gan šāviens nesasniedza mērķi, viņš tomēr bija ļoti veiksmīgs un izsauca klātesošo piekrišanu, kaut gan vispār uzslavās tie bija skopi.

Tūlīt pēc tam izšāva indiānis; viņš trāpīja aizlauztā vietā un zariņu it kā nogrieza, un tas nokrita kopā ar putnu. Klātesošie vēl skaļāk izteica savu sajūsmu.

Sāka apskatīt medījumu. Izrādījās, ka tajā atrodas divas dažāda lieluma lodes. Abi bija uzvarētāji, bet jaunais mednieks bija ļoti neapmierināts. Kaut kāds nepazīstamais pēkšņi sacentās ar viņu veiklībā un citu mednieku klātbūtnē viņu gandrīz pārspēja. Un visapvainojošākais bija tas, ka tas bija indiānis ar nieka bisīti.

Kalnieši izturējās ļoti neuzticīgi pret bisēm, kas bija izrotātas. «Izgreznotas bises tāpat kā izgreznoti bārdas naži der tikai vieglprātīgiem ļaudīm. Bet acīmredzot, izgatavojot šo bisi, ir ņemts vērā arī tās lietošanas nolūks.»

Medniekam vajadzēja sevi ļoti savaldīt, lai apslēptu savu nepatiku. Neteikdams ne vārda, viņš sāka no jauna pielādēt savu bisi. Acīmredzot viņš nepadevās un gribēja sacensību turpināt, riskēdams zaudē^. Viņš klusu paziņoja savu nodomu kādam no draugiem un tad skaļi teica:

«Trāpīt koka zariņā nemaz nav grūti. Katrs, kas prot pareizi tēmēt, to Izdarīs. Bet es protu arī citādi šaut, tas prasa daudz lielāku aukstasinību.»

Mednieks apklusa un paskatījās uz indiāni, kas ari pielādēja savu bisi.

«Sakiet, nepazīstamais,» viņš turpināja: «vai visā nometnē ir kāds cilvēks, kas jūs pazīst un pilnīgi uzticas jūsu veiklībai?»

«Jā,» pēc īsām šaubām atbildēja indiānis. «Bet kamdēļ jūs to prasāt?»

«Tamdēļ, ka es jums gribu parādīt kādu joku, ko mēs ne vienreiz vien esam izmēģinājuši Bentas fortā; tā nekas, bērnu spēle. Trāpīt nav grūti, tikai šai gadījumā mazliet jāizjūt uztraukums. «Aū, Rubel Kur tu esi, draugs?»

«Kāda velna pēc es tev esmu vajadzīgs, Harej?»

Beidzamos vārdus uzrunātais pateica tik dusmīgā balsī, ka piespieda visus pagriezties uz savu pusi. Caur kokiem un krūmiem Henrijs ieraudzīja kādu tumšu stāvu, kas sēdēja pie ugunskura. Tikai no roku kustībām varēja pazīt, ka tā ir dzīva būte; citādi viņš drīzāk izskatītos pēc kastaņkoka stumbra. Henrijs piegāja tuvāk, lai varētu labāk apskatīt šo savādo būti.

Viņa tērps sastāvēja no kaut kā, ko kādreiz varēja nosaukt par mednieku blūzi, bet tagad tā atgādināja drīzāk ādas maisu ar caurumu augšā un diviem piedurknēm līdzīgiem piekariem sānos, šis maiss bija pelēcīgi brūnā krāsā un pretīgs, jo bija netīrs un tauku piesūcies. Apkakle bija saplosīta, bikses un mokasīni nebija labāki par blūzi. Galvā viņam bija zvērādas cepure, kurai spalvas bija gandrīz izkritušas. Likās, ka šis cilvēks nav novilcis savu apģērbu no tās reizes, kad viņš to pirmo reizi uzvilka, bet tas varēja būt ļoti sen. Atsegtais kakls no iedeguma un dūmiem likās kā no bronzas.

Pēc izskata viņam varēja būt ap sešdesmit gadu; seja viltīga, bet acīs mirdzēja prāts. Viņš piederēja kādai sakšu ciltij.

Atskaitot viņa savādo kostīmu, viņa ārienē bija vēl kaut kas ļoti savāds: likās, ka viņam kaut kā trūkst. Ieskatījies uzmanīgāk, Henrijs pārliecinājās, ka viņam trūkst ausu.

Cilvēks bez ausīm — tas ir kaut kas briesmīgs. Tas negribot liek domāt par kaut kādu briesmīgu atriebību un attēlo iedomās asiņainu ainu. Henrijs risināja dažādas varbūtības; beidzot viņš atcerējās Segina vārdus un nolēma, ka tas, droši vien, ir tas pats gūsteknis, kas atnesa beidzamās ziņas no navahu nometnes.

Tik rupji atsaucies uz Hareja jautājumu, viņš turpināja grauzt cepeša kaulu, pie tam dobji rūkdams, it kā ēšanas laikā iztraucēts vilks.

«Nāc šurp, Rube, tu esi man vajadzīgs,» pavēlošā balsī teica Harejs.

«Kaut arī es tev esmu vajadzīgs, bet Mazais tomēr nekustēsies no vietas, pirms nebūs notīrījis kaulu. Vari arī pagaidīt.»

«Redz, kāds vecs sunsl Mazais, pasteidzies ar savu graušanu.» Izskatīdamies neapmierināts, mednieks nolika bisi zemē un sāka gaidīt. Rube (tā sauca šo ādas maisā ģērbto tūļu) nobeidza grauzt savu kaulu, lēni piecēlās un devās uz ziņkāro pūli, kas viņu gaidīja.

«Kas tev vajadzīgs, Harej?»

«Man vajag, lai tu paturētu, lūk, šo nieku,» atbildēja Harejs, pasniegdams viņam baltu čaulu parastā kabatas pulksteņa lielumā.

Sai vietā visa zeme bija nosēta ar tādām čaulām.

«Kas tas — derības?» «Nē.»

«Kamdēļ tad tu velti šķied pulveri? Vai tad tā tev tik daudz?»

«Mani pārspēja,» mednieks klusu teica, «un vai zirli kas? Indiānis.»

Rube pievērsa skatienu indiānim, kas taisni un cēli stāvēja netālu no viņiem. Pēc sejas izteiksmes varēja spriest, ka Rube jau kaut kur viņu sastapis. Viņš sāka kustināt lūpas, bet no izteiktajiem vārdiem varēja sadzirdēt tikai vienu: «marikopa».

«Tu domā, ka viņš ir marikopa?» ar redzamu interesi noprasīja Harejs.

«Vai tad tu esi akls palicis? Paskaties uz viņa apaviem.»

«Tev taisnība, bet es divus gadus dzīvoju šīs cilts vidū un viņu tur neredzēju.»

«Viņš ir bijis tālu, tādā zemē, kur sarkanādaiņu nemaz nav. Viņš, jādomā, ir labs šāvējs. Kādreiz agrāk viņš nekļūdīgi trāpīja mērķī.»

«Tu viņu pazīsti?»

«Jā, droši tēmē… skaista meitene… varens puisis,., Mazais viņus labi pazīst… Kur man jāstājas?»

Henrijs ievēroja, ka Harejs vēl labprāt būtu vecajā klausījies, jo skaistās meitenes pieminēšana redzami viņu ieinteresēja. Bet tā kā biedrs nevēlējās turpināt, viņš norādīja tam uz stidziņu un īsi teica:

«Sešdesmit.»

«Neiešauj tikai manos nagos, dzirdi? Jau tā indiāņi man vienai rokai norāva nagu, pārējie Mazajam vajadzīgi.»

To teikdams, vecais mednieks pavicināja labo roku, kurai trūka pirksta. Tad viņš sāka iet norādītajā virzienā. Noskaitījis sešdesmit soļus, viņš uz papēžiem asi pagriezās un izstiepa roku plecu augstumā; starp izstieptās rokas pirkstiem bija čaula.

«Kārtībā, Harej,» viņš teica, «vari šaut.»

Nelielais skatītāju bars bija ļoti ieinteresēts par viņu acu priekšā notiekošo izrādi. Tādi gadījumi kalnu mednieku starpā nenotiek bieži, kā to apliecina ceļotāji. Tāds šāviens pierāda ne tikai mednieka veiklību, bet arī aukstasinību un uzticību, ko pret viņu izjūt otrs. Sai gadījumā, protams, arī tam nav mazāks nopelns, kas savā rokā tur mērķi. Daudzi mednieki būtu ar mieru šaut, bet čaulu turēt — tikai nedaudzi.

Henrijs aiz bailēm drebēja; lielākā daļa klātesošo bija uztraukti, bet neviens neuzdrošinājās iejaukties. Dziļi ieelpojis un paspēris kreiso kāju uz priekšu, Harejs nostājas stingri, nostiprināja bisi un uzsauca savam biedram:

«Ei, tul Nežāvājies, vecais grauzēji»

Pēc tam viņš sāka rūpīgi tēmēt. Visapkārt valdīja kapa klusums. Visu skatieni bija pievērsti mērķim. Atskanēja šāviens, un čaula sadrupa sīkos gabaliņos. Pūlis apsveica Hareju ar skaļām gavilēm. Vecais Rube noliecās, lai apskatītu drumslas. Pacēlis vienu no tām, viņš izsaucās:

«Trāpīji pašā vidū!»

Tiešām jaunais mednieks bija trāpījis čaulai pašā vidū. Visu skatieni pievērsās indiānim. Līdz šim viņš bija stāvējis kā mēms liecinieks; tagad viņš raudzījās zemē un likās kaut ko meklēja. Pie kājām viņš ieraudzīja kādu augli, kas pēc lieluma, formas un pa daļai arī pēc krāsas atgādināja apelsīnu.

Indiānis to pacēla un uz plaukstas nosvēra. Neviens

nesaprata, ko viņš ar šo augii grib iesākt. Kādi piecdesmit cilvēki ar skatieniem viņam uzmanīgi sekoja.

Harejs lepojās ar tikko sasniegto uzvaru, bet tomēr kaut kāda nojauta nedeva viņam mieru, viņš aizdomīgi sekoja indiānim. Kas attiecas uz Rubi, tad viņš mierīgi atgriezās pie sava ugunskura un ķērās pie jauna kaula.

Indiānis, likās, bija pilnīgi apmierināts ar atrasto augli. Viņš paņēma pie krūtīm pakārto ērgļa stilba kaulu, kas bija smalki izstrādāts un kurā līdzīgi flautai bija ieurbti caurumiņi, pielika to pie lūpām un vienmērīgi atskanēja trīs asas skaņas. Tad viņš sāka raudzīties mežā vakaru virzienā. Mednieku ziņkāre bija stipri saasināta; viņi savā starpā sačukstējās. Pēkšņi tās pašas trīs skaņas atkārtojās mežā it kā attāla atbalss. Acīmredzot indiānim bija biedrs. Visiem, izņemot Rubi, tas bija negaidīts pārsteigums.

«Jūs redzēsit,» viņš pār plecu teica, «es esmu ar mieru likt savu kaulu ķīlā, ka tūlīt ieradīsies tik skaista meitene, kādu jūs pat iedomāties nevarētu.»

Atskanēja lūstošu zaru troksnis un sausu lapu čaboņa zem kāda gājēja vieglajām kājām. Brīdi vēlāk meža malā parādījās meitene, patiesi neparasti skaista, kā to bija pareģojis Rube. Visi klātesošie aiz sajūsmas palika gluži vai mēmi.

Viņa bija ģērbusies tikpat grezni kā indiānis. Viņai bija ļoti skaistu un raibu pāva spalvu tunika. Tunikas apakšmala bija noklāta sīkiem jūras gliemežvākiem, kas pie katras viņas mazākās kustības radīja troksni, līdzīgi kastaņetēm. Skaistas, platas vilnas bikses ar dažādiem izšuvumiem papildināja viņas apģērbu, bet mazajās kājās bija balti mokasīni. Skaista josta aptvēra slaido vidukli, un ap kaklu bija pērļu virknes. Galvas sega bija tāda pati kā indiānim, tikai daudz mazāka. Krāšņie, melnie mati viņu visu ietina kā mētelī, un tie sniedzās gandrīz līdz ceļiem.

Meitenes āriene pauda mežonīgu grāciju, nevainību un reizē arī lepnumu. Adas krāsa, protams, bija tumša, bet vaigos rotājās maigs sārtums. Viņa nāca arvien tuvāk, nemaz nevērojot iespaidu, kādu tā atstāja uz salasījušos pūli. Viņa nenovērsa no indiāņa savas lielās, melnās acis, kurās spulgoja mīlestība un cieņa.

Henrijs paskatījās Harejā un bija pārsteigts par viņa savādo uzvešanos: viņš briesmīgi uztraucās, viņa sakniebtās lūpas nobāla, zem acīm radās melni loki, un ar vienu roku viņš sažņaudza dunča spalu, ar otru krampjaini satvēra bises stobru.

Pa to laiku indiānis iedeva jaunajai meitenei augli un nesaprotamā valodā kaut ko viņai teica. Viņa aizgāja uz to vietu, kur nesen stāvēja Rube.

Līdz šim skatītāji klusēdami gaidīja, kas notiks. Tagad, kad kjuva skaidrs, ka tūlīt atkārtosies līdzīga izrāde, daži skaļi sāka izteikt savas domas.

«Viņš izšaus augli no meitenes rokas,» teica kāds meksikānis.

«Hāl Tas nav nemaz tik grūti,» piebilda otrs un tādējādi it kā izteica vispārējās domas.

«Tādā gadījumā viņš nebūs pārāks par Hareju,» smiedamies piebilda trešais, kāds anglosaksis.

Bet kāds gan visiem bija pārsteigums, kad jaunā meitene noņēma savu galvas segu, uzlika augli uz galvas, sakrustoja rokas uz krūtīm un nostājās nekustīgi kā statuja. Pūlī sacēlās troksnis, un kad indiānis pacēla bisi, lai notēmētu, viņam piesteidzās Harejs.

«Nē, to jūs nedarīsit… Es nepiejaušu, ka sieviete, sevišķi šī, tiktu pakļauta tādām briesmām. Nē, lai arī kā es gribētu jums atspēlēties, es nevaru pieļaut tik cietsirdīgu rotaļu.»

«Ko tas nozīmē?» iesaucās indiānis. «Kas uzdrošinās mani traucēt?»

«Es,» teica Harejs, izsliedamies visā savā augumā. «Droši vien, tā ir jūsu sieva … Viņa neieredz bālģīmjus, tāpat kā visas jūsu sievas, un droši vien aizmirsusi vecus draugus… Vediet viņu projām no šejienes un paņemiet sev līdzi, lūk, šo,» viņš teica, noraudams sev no kakla izšūtu tabakas maku, bet šaut uz viņu es jums neļaušu, kamēr vien man vēl ir spēks …»

«Ē, lieciet mūs mierā,» teica indiānis: «māsa nemaz nebaidās …»

«Māsa?»

«Nu ja, māsa.»

Hareja seja pēkšņi noskaidrojās. Viņš atviegloti nopūtās un redzamā cienībā teica:

«Tātad jūs esat Elsols?»

«Jā, tas ir mans vārds.»

«Atvainojiet mani, bet es jūs lūdzu, nedariet to.»

«Es labprāt jums piedodu, bet… atļaujiet man tur-, pināt.»

«Es jūs lūdzu, pārtrauciet sacīkstes. Man nevajag jūsu veiklības pierādījuma: es daudz par to esmu dzirdējis un atzīstu sevi par uzvarētu. Es jūs lūdzu, neriskējiet. Jūs droši vien savu māsu mīlat, negrūdiet taču viņu briesmās.»

«Te nav nekādu briesmu, es tūlīt to pierādīšu.»

«Ja jau jūs katrā ziņā gribat šaut, tad atļaujiet man nostāties viņas vietā,» Harejs teica lūdzošā un satrauktā balsī. «Es turēšu augli, man nebūs bail.»

«Ko tu uztraucies,» beidzot iejaucās Rube. «Taisies kā pazudi, ļauj mums papriecāties par šāvienu. Neuztraucies, viņš kā ar vēju notrauks šo ābolu.»

Vecais mednieks paņēma jauno aiz rokas un noveda viņu sāņus..

Visu šo laiku meitene stāvēja atspiedusies pret koku un, likās, nesaprata kavēšanās iemesla. Harejs stāvēja pret viņu ar muguru un viņa nevarēja to redzēt.

Kamēr Rube vilka Hareju projām, indiānis paspēja notēmēt un bija sagatavojies nospiest gaili.

Tagad jau bija par vēlu viņu aizkavēt. Tāds mēģinājums varēja beigties slikti. Visiem aizrāvās elpa; visi skatieni bija pievērsti meitenei, kas palika vienaldzīga.

Atskanēja šāviens — zibens, pērkons un dūmi, pēc tam apdullinošas gaviles, pūlis neviļus pavirzījās uz priekšu -r tas viss notika gandrīz vienā acumirklī. Vidū cauršautais auglis bija pazudis no meitenes galvas; viņa pati bija dzīva un neskarta. Arī Henrijs pavirzījās uz priekšu. Dūmi uz brīdi aizsedza viņa acis. Sai laikā atskanēja indiāņa svilpes asās skaņas. Kad dūmi izklīda, jaunās meitenes vairs nebija; pēc mežā lūstošo zaru trokšņa varēja nojaust, kur viņa nozūd, bet neviens neuzdrošinājās viņai sekot.

Arī indiāņa vairs nebija agrākajā vietā, viņš aizgāja, vienaldzīgs pret pelnītajām uzslavām. Nomaļus viņš draudzīgi sarunājās ar Seginu. Te Henrijs ievēroja, ka Harejs cītīgi kaut ko meklē pa zemi. Izrādījās — savu tabakas maku. Acīmredzot šī dāvana viņa acīs atkal bija ieguvusi vērtību un drīz ieņēma agrāko vietu uz viņa krūtīm.

Henrijs sāka pārdomāt, pūlēdamies iegūt sīku pārskatu par visu redzēto; vecā Rubes balss viņu pēkšņi iztraucēja no pārdomām.

«Klausieties, bērni!» bezausainais iesaucās. «Mazais arī nešauj slikti. Lai man nogrigž susļs, ja pepārspēšu indiāni.»

So joku uzņēma ar vispārējiem smiekliem; Rube tiešām meko neriskēja, jo viņa ausis bija jau pilnīgi nogrieztas.

«Kā tad tu domā pārspēt indiāni?» kāds iesaucās. «Varbūt tu šausi rnērķī, ko uzliksi pats uz savas galvas?»

«Pagaidiet, tad redzēsit,» teica Rube, paņēmis savu smago un garo bisi un rūpīgi to apskatīdams.

Visi sāka prātot par to, kādā veidā varētu pārspēt indiāņa lielisko šāvienu, bet neko labāku neviens nevarēja iedomāties. Lādēdams bisi, Rube turpināja lielīties.

«Es viņu pārspēšu, gan redzēsit. Es atļauju nocirst savas labās rokas mazo pirkstiņu.»

Atkal nošalca jauns smieklu vilnis, jo visi zināja, ka šī pirksta vecā mednieka rokai trūkst.

«Tiešām, es saku patiesību… ja mans šāviens būs sliktāks par viņa, tad es esmu ar mieru, lai mani skalpē.»

Te vairs neviens nevarēja smieklus valdīt. Kaut gan Rubem galvā bija ādas cepure, tomēr visi zināja, ka indiāņi jau kādreiz bija pie viņa pastrādājuši nežēlīgo atriebības darbu.

Godē acīmredzot jau agrāk pazina veco mednieku, jo varēja Henrijam sniegt visas šīs ziņas.

Rube norāva mazu kaktusa augli, nolupināja to un, biedriem rādīdams, teica:

«Vai jūs redzat šo lietu? Tā taču divreiz mazāka par to augli, ko ņēma indiānis, vai jūs to atzīstat?»

«Protams, kas lai to neapstiprinātu!» visi kliedza.

«Labi, un, lūk, arī es trāpīšu šai mērķī sešdesmit soļu atstatumā!»

«Liela lieta, neko teikt!» daži vīlušies atteica. «Uzspraud viņu uz koka, un katrs trāpīs mērķī. Pat Barnejs — arī viņš ar savu «kroņa bisi» trāpīs. Vai nav taisnība, Barnej?»

«Protams, vajag tikai pareizi notēmēt,» atbildēja mazs cilvēks, ģērbies novalkātā mundierī, kas kādreiz bija bijis debesszilā krāsā.

Henrijs jau agrāk bija pievērsis uzmanību šim mazajam cilvēkam, pateicoties viņa savādajam tērpam un vēl savdabīgākam matu sasukājumam. Viņa mati kādreiz bijuši īsi nogriezti, tagad tie sedza galvu kā biezi, cieti sari, būdami novārītu burkānu krāsā. Par Barneja tautību nevarēja šaubīties. Bet kas viņu noveda šai nometnē? Nebija šaubu, ka tas bija Amerikas kareivis. Droši vien viņš kalpoja kādā pierobežas cietokšņa garnizonā; viņam laikam bija apnicis dienu no dienas saņemt cūkgaļas un tauku devas. Barnejs bija aizbēdzis vai, kā saka, dezertējis.

Lai kāds ari būtu kareivja īstais vārds, tagad viņu sauca par Barneju.

«Tā jau katrs var izšaut. Svarīgākais ir tas, ka tu savā priekšā redzi skaistu meiteni, ko aiz neveiklības grēks sakropļot.»

«Tas taisnība; par to domājot vien jau man auksts pārskrien pār muguru,» teica kāds no meksikāņiem.

«Ak, un kas viņa par skaistuli!» rokas uz augšu paceldams, teica Barnejs. «Man katrā ziņā būtu sākusi trīcēt roka no bailēm, ka nenodaru viņai kaut mazāko ļaunumu. Vienīgi tikai brālis šādā gadījumā var palikt aukstasinīgs.»

«Ts*… cietiet klusu, sliņķi!» Rube viņiem uzkliedza, kad bija pielādējis savu bisi. «Es arī ņemšu sieviešu kārtas būtni, un viņa uzskatīs par godu turēt mērķi Mazajam. Lūk, kā!»

«Vai tad tev ir sieva, vai?» Barnejs ironiski iesaucās.

«Ir, un tāda, ko es nemainītu pat pret divām skaistulēm. Es arī nekādā ziņā nevēlos nodarīt savai vecenei kaut vismazāko ļaunumu. Pagaidiet, es tūlīt jūs iepazīstināšu ar viņu.»

Teicis šos vārdus, vecais jokdaris uzmeta plecā bisi un devās uz meža biezokni. Henrijs un vēl daži, kas nepazina Rubi, nodomāja, ka viņam patiesi mežā paslēpta sieva. Nometnē sievietes nebija redzamas, bet varbūt viņš bija uzcēlis tai mežā būdiņu, tālāk no trokšņainās sabiedrības. Bet mednieki, kas viņu labi pazina, saprata, ka viņš gatavo kādu joku.

Ilgi nebija jāgaida. Rube drīz parādījās, un blakus viņam soļoja viņa sieva — tā bija veca, gara, vāja un kaulaina ķēve. Starp ķēvi un saimnieku bija vērojama zināma līdzība, tikai ausis ķēvei bija neparasti garas, kādas ir tīrasiņu mustangiem.

Kādreiz viņa varbūt bijusi sirma, bet gadi un ievainojumi bija pārmainījuši viņas pirmatnējo krāsu — sevišķi galva un kakls bija pilnīgi pelēki. Zirgs bija apsvilināts, un elpojot, viņa mugura ik brīdi krampjaini raustījās. Krusti bija šauri, un galva nokarājās zemāk par pleciem.

Zirgs bija greizs, bet vienīgā acs, kas tam bija palikusi vesela, ar savu mirdzumu pauda noteiktu vēlmi vēl ilgi dzīvot un kalpot.

Sl invalīda parādīšanās izsauca veselu rindu zobgalību.

«Smejieties, cik jums patīk,» nesamulsdams teica Rube. «Mazais jūs vēl pārsteigs. Viņš jums pierādīs, ka nelielās.»

Visi zināja, ka Rube ir viens no labākajiem šāvējiem kalnos, bet nevarēja izprast, kādu pārsteigumu viņš gatavo. Beidzot prasīja paskaidrojumus.

«Vispirms,» viņš iesāka, «šis auglis ir divreiz mazāks. Otrkārt — indiānis to notrieca no galvas, es to notriekšu no astes. Tas būs vēl labāk.»

«Protams. Pareizi, RubeI» daži kliedza, citi locījās smieklos; visiem patika Rubes izdoma.

Savu zirgu viņš nostādīja tur, kur bija stāvējusi jaunā indiāniete. Bet viņš nenostādīja to sāniski, lai tādējādi pasargātu galvu un rumpi — viņš izvēlējās nogāzi un nostādīja zirgu tā, ka priekšējās kājas bija zemāk, bet pakaļpuse un aste pacēlās visaugstāk.

Iečukstējis kaut ko savam zirgam ausī, Rube novietoja augli uz viņa mugurgala un atgriezās savā vietā.

Zirga stāvoklis izskatījās tik smieklīgs, ka skatītāji nevarēja valdīt smieklus.

«Vai jūs beigsit reiz smieties?» tēmēdams viņiem uzkliedza Rube.

Visi apklusa, šāvienu gaidot. Neviens nešaubījās par panākumiem; bet tad notika kaut kas negaidīts. Šāviena mirklī zirga mugura krampjaini sarāvās, un auglis nokrita zemē. Lode nosvilpa gar zirga ausīm un skāra viņa mugurkaulu. Nelaimīgais dzīvnieks sāka spārdīties un skraidīt pa nometni. Rube, nobijies, ka savu draugu stipri ievainojis, briesmīgi lamājās, bet pūlis kliegdams izteica savu piekrišanu. Ar tādu komisku atgadījumu beidzās indiāņa un Hareja lielās sacensības.

X KARA PADOME

Vēl nebija paspējuši apklust smiekli par vecā Rubes neveiksmi, kad atskanēja taures skaņas, un visi devās uz kapteiņa telti nometnes vidū. Segins saaicināja savu armiju. Pavēli gaidīdams, pūlis godbijīgi apstājās.

«Biedri,» Segins teica, «rīt no rīta mēs atstāsim nometni un dosimies pretim mūsu ienaidniekiem. Es jūs aicināju, lai paziņotu savu lēmumu un uzklausītu jūsu domas.»

Atbildes vietā pūlī atskanēja piekrītoša rūkoņa. Cilvēkiem, kas dzīvo karojot, vienmēr patīkami dzirdēt par gaidāmu uzbrukumu.

Kapteinis turpināja:

«Tuvākajā laikā mums kaujas nav gaidāmas. Visbīstamākais tagad būs mūsu pārgājiens caur tuksnesi. Tam mums jāsagatavo pienācīgi krājumi. No ticama avota es zinu, ka mūsu ienaidnieki dodas laupīt uz Sonoras un Ci- huahu pilsētām. Ja valdības karaspēks tos neaizturēs, viņi aizies līdz Durangai. Aizejot tik tālu uz dienvidiem, viņi pamet savu nometni neaizsargātu. Izmantojot šo gadījumu, es gribu nokļūt pašā navahu galvaspilsētā.»

«Bravol Urā! Lieliski!»

Tādi un līdzīgi saucieni pavadīja kapteiņa priekšlikumu.

«Daļa no jums zina, kāds šoreiz ir mans mērķis. Es vēlos, lai visi zina, ko es gribu …»

«Protams, savākt pēc iespējas daudz skalpu,» viņu rupji pārtrauca kāds mednieks.

«Nē, Kirker, nebūt nē!» neapmierinātā balsī atbildēja kapteinis. «Mēs uzbruksim nometnei, kur atradīsies vienīgi tikai sievietes, un neviens no jums nedrīkst aizskart sievietes — par to draud sods. Es jums maksāšu par katru izglābtu sievieti, par katru izglābtu bērnu.»

«Bet kāda tad mums būs peļņa no šī karagājiena?» Kirkers iebilda, «ja pat gūstekņus mēs nevarēsim ņemt? Kamdēļ tad, jājautā, mēs lai ciešam visas tuksneša mokas?»

Sī piezīme lielākajai daļai šķita pareiza, un pūlis nemierā sakustējās.

«Jūs nekā nezaudēsit,» Segins mierīgi turpināja. «Tur uz vietas saskaitīs visus gūstekņus, un katrs saņems pienācīgu atlīdzību.»

«Tā mēs esam ar mieru.»

«Tātad jautājums izšķirts. Ne sievietēm, ne bērniem netiks nodarīts ne mazākais ļaunums. Laupījums piederēs tam, kas to iegūs; tāpat kā vienmēr. Bet nedrīkst izliet nevienu asins pilienu. Mēs jau diezgan tās esam lējuši. Kas man nepiekrīt, lai runā.»

Sava vadoņa nodomus atzīdami, visi klusēja.

«Es priecājos, ka sastopu tādu jūsu vienprātību. Tagad es jums paskaidrošu šī karagājiena nolūku.»

«Interesanti, kas tas varētu būt,» ziņkāri teica Kirkers. «Ko tad mēs tur darīsim, ja skalpēt nav brīv?»

«Lūk, ko: mēs dosimies meklēt savus radus un draugus, kas jau sen smok navahu gūstā. Mēs dosimies atbrīvot savas sievas, māsas un meitas.»

Meksikāņu žēlie saucieni apstiprināja teikto vārdu pareizību.

«Arī es esmu cietušo skaitā,» uztrauktā balsī turpināja Segins. «Ir pagājuši jau daudzi gadi, kad navahi nozaga manu meitu. Nesen es uzzināju, ka viņa dzīva un kopā ar citām baltajām gūsteknēm atrodas viņu galvaspilsētā. Mēs viņas atbrīvosim un atdosim bēdu sagrauztajām ģimenēm.»

«Bravo!» pūlis kliedza. «Lai dzīvo kapteinis. Mēs ar prieku sekosim viņam.»

Kad atkal iestājās klusums, Segins turpināja: «Tagad, kad par mūsu pārgājiena mērķi mēs visi esam vienojušies, es jums paziņošu pašu pasākuma plānu, un tad es labprāt uzklausīšu arī jūsu domas… Ir trīs ceji, pa kuriem mēs varam nokļūt indiāņu teritorijā. Vispirms ceļš caur Puekro uz austrumiem — tas ir pats īsākais ceļš.»

«Pa to arī vajag braukt,» teica kāds meksikāņu mednieks. «Es ļoti labi pazīstu pilsētas, kas atrodas pie šī ceļa.»

«Bet šīs pilsētas var būt arī šķēršļi. Tur droši vien ir indiāņu spiegi, un pirms mēs nonāksim līdz del Nortes iztekai, navahi jau būs brīdināti, un mēs cietīsim neveiksmi.»

«Tas ir pareizi! Pilnīgi pareizi!» sauca no visām pusēm.

«Tā paša iemesla dēļ mēs nevaram izvēlēties arī Pol- videras aizu. Un tad vēl — šai gadalaikā, ejot pa šiem abiem ceļiem, mēs atrastu maz medījuma. Tā kā krājumi mums nav lieli, tad, pirms mēs dodamies tuksnesī, mums jāiet pa tādu ceļu, kur daudz dzīvnieku. Tātad mēs vispirms dosimies uz dienvidiem, tad pagriezīsimies uz austrumiem, uz vecās Misijas ieleju, no turienes virzīsimies uz ziemeļiem un nonāksim apaču zemē. Mūsu ceļojums turpināsies diezgan ilgi, bet toties tas būs drošs. Ielejās mēs atradīsim bifeļus. Bet, kas vissvarīgākais — mēs varam nogaidīt izdevīgu uzbrukuma brīdi. Noslēpušies kalnos, mēs redzēsim, kad un kur dosies ienaidnieki. Kad viņi būs nozuduši dienvidu virzienā, mēs pārcelsimies pār Hīlas upi un gar Azulas vai Prieto upes krastiem nonāk- sirn pie indiāņu nometnes. Atgriežoties, protams, mēs izvēlēsimies īsāko ceļu.»

Visi sajūsmā apsveica šo plānu, un nevienam nebija nekādu iebildumu. Mednieki sevišķi priecājās, kad tika pieminēta Prieto upe. Sīs upes vārdam bija maģisks iespaids: mednieku leģendās tā tēlojās kā kaut kāda Eldo- rado, upe ar zelta dibenu. Visas leģendas stāstīja par to, ka Prieto lieli zelta gabali peld pa ūdens virsu un sedz visu upes dibenu.

Mednieki daudzkārt bija rīkojuši ekspedīcijas uz šīm nepazīstamajām zemēm. Tomēr tikai nedaudzi bija tur nokļuvuši, bet atgriezies atpakaļ nebija neviens.

Tagad radās iespēja bez sevišķām briesmām nokļūt šajās tālēs, un līdz ar šīm domām daudziem iedegās fantāzija. Daudzi taču tikai tamdēļ bija iestājušies Segina pulkā, ka cerēja viņa vadībā kādreiz nokļūt šais zelta krātuvēs. Tamdēļ bija saprotams viņu prieks, kad tie uzzināja kapteiņa nodomus. Sajūsma izpaudās skaļās gavilēs.

«Rīt, gaismai austot, mēs dosimies ceļā,» Segins nobeidza runu, «esiet sagatavoti.»

Mednieki tūlīt izklīda, un sākās sagatavošanās darbi. Saule norietēja, un iestājās tumša nakts, jo krēslas stundu šajos platuma grādos nav.

Ugunskuros iesvieda jaunus kokus, un liesmas spilgti apgaismoja visu nometni. Henrijs tīksminājās par to poētisko nekārtību, kas bija saskatāma šai raibajā nometnē, kas te atmirdzēja spilgtā gaismā, te iegrima tropu nakts tumsā. Segins uzlika viņam roku uz pleca un teica:

«Iesim, vakariņas gatavas, un doktors mūs jau gaida.»

Jaunais cilvēks ļoti priecājās par šo aicinājumu, jo svaigā gaisā pavadītais ilgais laiks bija radījis lielu ēstgribu. Viņi devās uz kapteiņa telti, kuras priekšā arī dega uguns. Pie ugunskura Rihters ar Godē un vēl kāda meksikāņa palīdzību pabeidza gatavot vakariņas. Kad ēdienu pasniedza, cilvēki teltī novietojās uz maziem saiņiem, kas bija salikti ap lielu saini — galdu.

Vakariņu laikā Henrijs uzzināja ārsta dzīves gājumu. Arī viņš bija elzasietis, piedzimis Strasbūrā, kur sekmīgi darbojies kā ārsts. Vēlme pētīt dabu viņu atvilinājusi uz Jauno pasauli. Vispirms viņš bija pētījis augus Ziemeļamerikas Savienoto Valstu rietumos, vēlāk mēģinājis iespiesties vēl maz izpētītos apgabalos, lai studētu un klasificētu turienes floru. Vairākus gadus viņš nodzīvojis

Misisipi ielejā. Pievienojies karavānai, kas nākusi no Sent- luisas, viņš caur stepēm un tuksnešiem nonācis līdz Jaun- meksikas oāzei. Savos zinātniskos ceļojumos gar del Nor- tes krastiem viņš sastapis skalpu medniekus un lūdzis Seginam atļauju viņiem pievienoties, lai gūtu iespēju nokļūt tādās vietās, kas dabzinātniekiem līdz šim bija pilnīgi svešas. Viņa lūgumu ievēroja, jo viņš kā ārsts varēja pulkam izdarīt svarīgus pakalpojumus. Divu gadu laikā viņš nebija šķīries no Segina. Kļuva viņa labākais draugs un iepazinās ar viņa ģimeni. Tur viņš arī dzīvoja karagājienu starplaikos. Ārsts pilnīgi attaisnoja viņam dāvāto uzticību; viņam bija cieta griba un laba sirds. Viņš dalījās ar Seginu visās briesmās un prata glabāt tā noslēpumus. Viņš ar patiku vadīja Zojas audzināšanu un prata nomierināt Segina kundzi, kad tā viņu iztaujāja par vīra prombūtni. Tādā nemiera pilnā dzīvē ārsts bija pratis saglabāt savu jautro raksturu. Viņa sapnis bija izdot plašu darbu — zinātniskajai pasaulei vēl nepazīstamās floras aprakstu.

Vakariņas noslēdza ar pudeli delpazo vīna. Sī vīna un tāpat arī degvīna nometnē bija pietiekoši. Ārā dzirdamais jautrais troksnis norādīja, ka degvīns netika taupīts.

Pirms vēl svīda gaisma, pulks bija sagatavojies gājienam. Pēc pirmajām taures skaņām tas devās ceļā, pārcēlās pār nelielu upīti, pajāja garām mežam un iejāja smilšainajā stepē, kas izpletās uz austrumiem līdz Mim- bras augstienei. Smalkās smiltis bija tik dziļas, ka zirgi stiga gandrīz līdz ceļiem.

Uz priekšu viņi virzījās izstiepušies garā lentē, kā to parasti dara indiāņi, tā ir visizdevīgāk un saprātīgāk ne tikai šaurās aizās un mežu tekās, bet arī stepē.

Viņi jāja visu dienu, jo smilšainā apgabalā nebija izdevīgas vietas atpūtai. Pēc pusdienas pie apvāršņa bija saskatāma tumša līnija, un ap saules rietu ceļotāji to sasniedza. Tas bija kastaņu mežs. Pulks devās mežā un drīz vien sasniedza dzidru strautu, uz šī krasta bija nodomāts pavadīt nakti.

Telšu nebija, tās atstāja nometnes vietā un noslēpa mežā, jo daudz mantu ņemt līdzi nevarēja. Katram bija apmetnis, kam vajadzēja noderēt arī kā segai. Iekūra sārtus un izcepa gaļu, bet pēc vakariņām visi apgūlās.

Otrā dienā piecēlās agri, atkal pēc pirmajām taures skaņām. Vispār pulkam bija militāra stāja, un tas klausīja signāliem. Atri sagatavotās brokastis tika steidzīgi apēstas, un pēc tam visi devās tālākā ceļā.

Nākošajās dienās nenotika nekas sevišķs. Jāja pa kaktusiem un dižskābaržiem apaugušu līdzenumu; zirgu pakavu rīvēšanās gar augiem sacēla reibinošu smaržu. Ceturtā dienā pulks apmetās pie strauta, ko sauca par «govs aci». Te bija robeža. Austrumos pacēlās augstais Pinona kalns, gar kuru aizvijās apaču kara ceļš.

Segins bija nodomājis paslēpties kalna pakājē viņam vien zināmā vietā un tur nogaidīt, kamēr indiāņi paies garām. Bet šī nodoma īstenošanā radās svarīgs traucēklis. Lai sasniegtu kalnu, bija jāšķērso indiāņu kara taka. Kā lai noslēpj no indiāņu vērīgajiem skatieniem vesela pulka pēdas?

Segins izmantoja atpūtu, lai saaicinātu visus (audis uz apspriedi.

«Izklīdīsim līdzenumā un dažādās vietās pa vienam pāriesim viņu taku. Viņi nepiegriezīs vērību šur tur izkaisītām pēdām.»

«Gaidi vien, ka tā būs!» teica otrs. «Esi tik laipns un atrod man indiāni, kas, ieraudzījis zirga pēdas, neizsekos tām līdz beigām. Ja tu tādu brīnumu atradīsi, es esmu ar mieru atdot tev tik daudz zelta, cik viņš svērs.»

«Zirgu kājas var ar kaut ko aptīt.»

«Tas būs vēl sliktāk,» Harejs iebilda. «Es vienreiz šo līdzekli izmēģināju un gandrīz zaudēju skalpu. Varbūt tikai aklu indiāni var piemānīt ar tādu viltību.»

«Viņi nemaz tik uzmanīgi nav, kad dodas karā,» vēl kāds teica, «un es neredzu iemesla, kāpēc mēs nevarētu lietot šo līdzekli.»

Bet mednieku vairums piekrita Harejam. Daudz maskētas pēdas var indiāņiem likt domāt par slazdiem. Bet ko tad lai uzsāk?»

Rube, kas līdz šim visu laiku bija klausījies citu runās, izkliedza savu parasto saucienu: pšl..

«Nu saki, ko tu esi izdomājis,» Harejs viņam teica.

«Vispirms es teikšu, ka jūs visi esat visnevainīgākie bērni. Es izdarīšu tā, ka zirgi pāries takai, neatstādami ne pēdas un nesacels indiāņos nekādas aizdomas.»

«Kā tad tu to izdarīsi?» Segins prasīja.

«Tūlīt paskaidrošu, kaptein; bet sakiet man, lūdzu, kādēļ mums šis ceļš jāpāriet?*

«Lai paslēptos kalnos.»

«Bet kā tad mēs tur iztiksim bez ūdens?»

«Kalna pakājē ir avots.»

«Zinu, bet, ejot gar šo vietu, indiāņi dosies pie a^ota, lai piepildītu savus ādas maisus. Un, lūk, Mazais nevar saprast, kā jūs apslēpsit savas pēdas pie avota?»

«Jums taisnība, Rubej tās jau arī ir mūsu grūtības.»

«Nekāda cita padoma es pulkam nevaru dot, kā doties uz priekšu pāri līdzenumam un medīt bifeļus. Es domāju, ka pietiek, ja paslēpsies kādi divpadsmit cilvēki. Tādam pulciņam nedraudēs briesmas tur, kur veselu kavatērijas eskadronu uzies katrā ziņā.»

«Bet kur tad paliks pārējie, Rube?»

«Lai dodas uz ziemeļrietumiem līdz Meskitu augstienei. Tur ir ērta, ūdens un zāles bagāta vieta, kur viņi var palikt tik ilgi, līdz noskaidrosies mūsu tālākais liktenis.»

«Bet ūdens un zāles ir taču pietiekoši arī pie šī avota.»

«Iespējams, ka indiāņi gribēs te atpūsties, tamdēļ man liekas labāk no šejienes aizvākties.»

Rubes vārdu pārliecība ietekmēja visus. Segins nolēma paklausīt vecā mednieka padomam. Izvēlējās tos, kam bija jāpaliek še novērot indiāņus. Visi pārējie devās uz ziemeļrietumiem. Se palika Segins, Henrijs, Elsols ar māsu, Rube, Harejs un vēl kāds pusducis mednieku.

Pirms tie aizgāja no atpūtas vietas, viņi atkala zirgus un piepildīja naglu caurumus ar smiltīm, lai zirgu pēdas līdzinātos mustangu pēdām. Sī viltība bija nepieciešama: visu šo cilvēku dzīvība varbūt bija atkarīga no smiltīs atstātā pakava nospieduma. Tuvojoties indiāņu kara takai, viņi izklīda lielā attālumā, lai viens no otra būtu mazākais pusjūdzi tālu. Vienkop viņi sapulcējās tikai pie Pi- nona pakājes.

Saule jau rietēja, kad viņi sasniedza strautu, bet aiz uzmanības ceļinieki savus zirgus nepadzirdīja un apslēpās kalna aizā.

Otrā dienā viņi ievēroja nelielu klinšainu un ar mežu apaugušu kalnu grēdu, no kurienes varēja redzēt ne tikai strautu un taku, bet te pavērās ari plašs skats uz trim pusēm. Tas bija lielisks novērošanas punkts.

Vajadzēja vispirms papildināt ūdens krājumus. Tāpēc divi mednieki devās uz strautu un piepildīja ar ūdeni visus viņu rīcībā esošos traukus. Neviens indiānis nerādījās.

Pie strauta nāca nelieli bifeļu, briežu un antilopju bari. Padzērušies dzīvnieki atgriezās savās ganībās. Medniekiem tas bija vilinošs medījums, bet neviens neuzdrošinājās šaut, jo indiāņu suņi katrā ziņā piegrieztu vērību izlietajām asinīm.

Visu nākošo dienu Segins pavadīja, velti vērodams. Viņa tālskatis, ar ko varēja redzēt trīs jūdzes tālu, nekā neatklāja. Kad arī trešā dienā neviens neparādījās, viņi sāka bažīties, vai navahi nav izvēlējušies citu ceļu. Bija arī vēl cits nemiera iemesls: izsīka pārtikas krājumi. Bija jāpārtiek no riekstiem, kurus viņi ēda zaļus, jo uguni kurt baidījās.

Kāds ieteica medīt antilopes.

«Viņu asiņu pēdas mūs pazudinās.»

«Es apņemos iegūt medījumu, neizlejot nevienas asins piles,» teica kāds meksikāņu mednieks: «Man ir laso, pēo cīņas ar zvēru es rūpīgi izdzēsīšu visas pēdas.»

«Pamēģiniet,» kapteinis teica.

Meksikānis ar savu biedru devās uz strautu. No sava augstā novērošanas punkta Segins un Henrijs varēja sekot viņu rīcībai.

Pēc ceturtdaļstundas parādījās bars antilopju. Viņas tuvojās strautam rindā. Pēkšņi antilopes apstājās un sāka ostīt gaisu. Viņas sajuta briesmas, bet bija jau par vēlu. Cilpa nosvilpa gaisā un sažņaudzās ap priekšējās antilopes kaklu, bet pārējās metās bēgt. Mednieks iznāca no paslēptuves, uzvēla dzīvnieku sev uz pleciem un devās atpakaļ uz aizu. Viņa biedrs tam sekoja, iznīcinādams palikušās kāju pēdas. Antilopi apēda jēlu. Neraugoties uz pretīguma sajūtu, arī Henrijs ņēma dalību šai mežonīgajā mielastā.

Naktī, kas sekoja ceturtai dienai, bija gaiša mēnesnīca. Sardze, kas drošības dēļ bija nolikta, pusnaktī visus pamodināja. Apvāršņa ziemeļu pusē bija saskatāmi kaut kādi melni stāvi. Tie varēja būt arī bifeļi. Bet pēkšņi pamirdzēja ieroči un iezīmējās zirgu silueti. Tie bija indiāņi, par to nebija ko šaubīties.

«Bet ja mūsu zirgi sāks zviegt?» Segins iesaucās.

Mednieki ātri steidzās lejā, kur meža biezoknī bija piesieti viņu zirgi. Sī steiga bija nepieciešama, jo zirgi viens otru sajūt jau dažas jūdzes tālu, bet paaugstinājumā mazākais troksnis sadzirdams neparasti skaidri. Mednieki paņēma segas, ar ko parasti tiek apsegtas zirgu muguras un uzmeta tās zirgu galvām. To izdarījuši, viņi atgriezās novērošanas punktā.

XI BADS KALNĀ UN PĀRPILNĪBA IELEJA

Bija laiks paslēpties. Skaidri bija dzirdams zirgu pakavu troksnis. Zirgi, jautri zviegdami, rādīja, ka jūt ūdens tuvumu. Drīz varēja saskatīt šķēpu galus un plīvojošus karogus un ari puskailos indiāņu stāvus, kas mēness gaismā mirdzēja kā bronzas statujas. Jātnieki piejāja strautam un ļāva saviem zirgiem padzerties, tad aizrikšoja uz ielejas vidu, nokāpa zemē un palaida zirgus ganīties. Acīmredzot viņu nolūks bija te iekārtot nometni un pavadīt nakti.

Gājiens turpinājās kādu stundu, un Henrijs saskaitīja vairāk nekā divsimt indiāņu kareivju. Vērotāji nebaidījās, ka viņus varētu ieraudzīt, viņi bija paslēpušies aiz klintīm un kokiem, bet paši tomēr varēja redzēt un dzirdēt visu, kas notika ienaidnieku nometnē.

Indiāņi iesāka ar to, ka piesēja zirgus pie mietiem, kas atradās klajuma vidū, kur bija sevišķi bieza zāle. Savā tuvumā viņi atstāja visu iejūgu — zirgu saru iemauktus un pelēkās lāču ādas un bifeļa ādu segas. Segli bija tikai nedaudziem, jo kara gaitās indiāņi reti kad tos lieto. Katrs kareivis iedūra zemē savu šķēpu un novietoja sev blakus vairogu, stopu un bultas. Vienādā atstatumā viens no otra zemē iedurtie šķēpi izveidoja vairākus simtus soļu garu fronti.

Vispārējais nometnes izskats varēja būt kā paraugs katram regulāram karaspēkam. Nometne bija sadalīta divās daļās, jo indiāņi piederēja divām ciltīm: apačiem un navahiem. Pēdējo bija mazāk, un viņi novietojās tālāk no novērotājiem.

Indiāņi ieradās kalna pakājē un sāka cirst kokus; sagatavojuši pietiekoši daudz kurināmā, viņi aiznesa to nometnē un vairākās vietās drīz iedegās milzīgi ugunskuri. Indiāņi sasēdās tiem apkārt un sāka gatavot vakariņas. Uguns gaismā uz sejām un krūtīm varēja saskatīt tetovējumus, kur, kā likās, bija sakopotas visdažādākās figūras un krāsas. Daži bija izkrāsoti gaiši sarkanā, citi melnā krāsā, daļa bija plankumaina, bet citi svītraini kā zebras. Uz krūtīm un vaigiem bija zvēru attēli: vilku, panteru un citu. Uz sirds dažiem bija uzzīmēta sarkana roka, citiem kā devīze bija miroņgalvas vai kaulu kaudzes atveids.

īsāk sakot, katrs no viņiem bija piesavinājies sev to simbolu, kas visvairāk atbilda viņa raksturam, ciltij un gaumei. Lepnība piemīt visām nācijām visās civilizācijas pakāpēs, tālab arī te, tāpat kā Eiropā, bija vērojama bagāta fantāzija ģerboņu izvēlē. Daudziem indiāņiem bija galvā strausu spalvām izrotātas kapara galvas segas, ko viņi bija atņēmuši nonāvētiem huzāriem.

Vairāk nekā divas stundas viņi smējās, sarunājās, plātījās kā jokdari teātros un stipri trokšņoja. Viņi nemaz nelīdzinājās indiāņiem — mežu iemītniekiem, kas atšķiras ar lepnu un klusu gaitu.

PēG paēstām vakariņām viena daļa devās sargāt zirgus, pārējie ietinās segās un aizmiga. Uguns palēnām apdzisa, suņi mielojās ar vakariņu atliekām un pie mazākā trokšņa rēja. Dažreiz atskanēja kāda sarga sauciens.

Mūsu pulciņam bija laiks pārdomāt savu stāvokli un nodarboties ar savām lietām. Sī doma ienāca prātā visiem vienā laikā.

«Indiāņi taču te var palikt uz medībām.»

«Ļoti iespējams,» Segins nopietni piezīmēja. «Viņi acīmredzot vēl nav sagatavojuši gaļas krājumu ceļojumam caur tuksnesi. Sis apgabals bagāts ar medījumu, un cilvēki un zirgi te var uzkrāt spēkus. Mani nemaz nepārsteigs, ja viņi te apmetīsies uz ilgāku laiku.»

«Tādā gadījumā mēs esam iekļuvuši sprostā,» teica kāds no medniekiem, norādīdams uz izeju no aizas vienā galā un stāvo klinti otrā. «Kā tad mēs no šejienes izkļūsim? Lūk, tas mani ļoti interesē.»

Visi paskatījās uz to pusi, kur mednieks norādīja ar roku: ne tālāk kā simt soļu no izejas, kas bija klinšu aizsargāta, atradās indiāņu nometne. Nebija pat ko domāt izkļūt pa šo ceļu, pat ja sargi aizmigtu, jo suņi katrā ziņā saceltu trauksmi. Otrā pusē stateniski pacēlās klintis. Viņi patiešām atradās it kā slazdā.

«Bet mēs taču te nomirsim aiz bada un slāpēm, ja šie nolādētie indiāņi no šejienes neaizvāksiesl» iesaucās kāds meksikānis.

šī varbūtība, kaut arī maz ticama, tomēr varēja piepildīties. Indiāņi, protams, neizvēlēsies šo kalnu ceļu, jo tas, patiesībā, nebija nemaz ceļš, bet viņi varēja netīšām te ienākt, lai savāktu ciedru čiekurus. Arī suņi varēja te ieskriet, sekojot medījumam — tas viņiem draudēja ar bojāeju.

Segins gribēja pacelt savu ļaužu nošļukušo garastā-. vokli un, griezdamies pie viņiem, teica;

«Ja mūsu paslēptuvi neatklās, tad mēs divas trīs dienas varēsim pārtikt ar riekstiem, pēc tam mēs varam nonāvēt kādu no mūsu zirgiem. Vai mums ir daudz ūdens?»

«Mūsu trauki ir gandrīz pilni,» Harejs atbildēja, mūsu stāvoklī tā ir liela laime.»

«Bet mums nav ar ko barot mūsu nabaga zirgus,» skumji piezīmēja Henrijs, paredzēdams tās ciešanas, kas sagaida viņa mīļo Moro.

«Viņiem nebūs jācieš bads un slāpes, kamēr būs vēl kaut viens kaktuss,» sacīja EIsols, norādīdams uz šī auga milzīgajiem krūmiem.

Patiesi, kaktusi tuksnešos izglābj daudzus cilvēkus un dzīvniekus no bada nāves.

«Draugi,» Segins teica, «ir velti priekšlaikus izmist. Kas var gulēt, lai atpūšas. Pietiek, ja nostādīsim sardzi, lūk, še un tur. Nāciet šurp, Sanhes!»

Un priekšnieks norādīja divas vietas, no kurām varēja vērot aizas ieeju.

Pārējie nogāja lejā, apskatīja savus zirgus, ietinās segās, apgūlās, un drīz tomēr visi iemiga.

Pirms saules lēkta visi jau bija kājās un vēroja ienaidnieku. Indiāņu nometnē bija klusu; tas nozīmēja, ka šodien viņi atpūtīsies, jo mežoņi parasti dodas cejā pirms rītausmas.

Kad austrumi sāka sārtoties, nometne pamodās, sāka kustēties melni stāvi. Vispirms indiāņi aizdedzināja ugunskuru.

Tie, kas sēdēja paslēptuvē, čukstoši izteica viens otram savus vērojumus.

«Interesanti zināt, cik ilgi viņi mūs noturēs šai slazdā kā mušas zirnekļa tīklā?»

«Mazākais trīs dienas, bet varbūt arī visas sešas.»

«Kāda velna pēc tad viņiem tik ilgi jāpaliek? Viņiem taču pietiek vienas dienas, lai sagatavotu vajadzīgos gaļas krājumus. Skatieties, kur nāk milzīgs bifeļu bars — lūk, viņiem krājums rokā.»

«Tā,» teica kāds no meksikāņiem, «būs nepieciešamas mazakais trīs dienas, līdz šī gaļa izžūs, un būs nelaime, ja saule noslēpsies — tad būs vajadzīgs vēl ilgāks laiks.»

Henrijs Hallers, noklausoties šīs sarunas, tikai tagad skaidri izprata stāvokli, kādā viņi atradās.

Tātad bija jāsēž uz vietas ne mazāk kā četras dienas. No bada nebija jābaidās, jo jēlas zirgu gaļas bija pietiekoši, bet draudēja ūdens trūkums. Vai kaktusu pietiks, lai vairākas dienas apmierinātu cilvēku un zirgu slāpes?»

Pa to laiku kļuva gaišs. Apbruņotie indiāņi kāpa savos zirgos un veda tos dzirdīt, lai pēc tam dotos bifeļu medībās. Nometnē palikušie gatavoja kurināmo, dziņa mietus un stiepa virves.

«Lūk, kāl» iesaucās viens no Segina medniekiem. «Virves izstieptas, un mēs esam cilpā!»

Nebija šaubu: indiāņi bija nolēmuši kādu laiku te palikt.

Pēc divām stundām indiāņi mednieki lēni, nelieliem pulciņiem sāka atgriezties. Katrs uz zirga muguras veda medījumu. Tie bija gaļas kalni, no kuriem pacēlās tvaiki. Vieni veda sānus un gurnus, otri — muguras, trešie — mēles, aknas un citas zvēru iekšas. Visu to viņi nosvieda zemē. Tikai tad sākās troksnis un steiga! Mežoņi skraidīja uz priekšu un atpakaļ un jautri pļāpāja. Viņi sagrieza gaļu šķēlēs un lika uz sakaitētām oglēm; izgrieza taukus un piepildīja ar tiem zarnas. Aknas viņi kā meža zvēri ēda jēlas, bet kaulus viņi pārcirta un izsūca no tiem smadzenes. Sī mežonīgā aina, ko pavadīja lēcieni, mežonīgi kliedzieni un dažādas muļķības, turpinājās mazākais kādu stundu. Tad nākošā indiāņu grupa kāpa zirgos un devās medībās. Pārējie izkāra gaļu uz izstieptām virvēm, lai tā saules iedarbībā pārvērstos par tazaijo (kaltētu gaļu).

Nelielais balto pulciņš tagad zināja, kas viņus sagaida, bet šie stiprie vīri savā dzīvē bija jau pārcietuši tik daudz nedienu, ka dažu bada dienu perspektīva viņus nebaidīja.

«Nav ko uztraukties, kamēr mums pašiem neķeras klāt,» kāds teica.

Otrs jokodamies atbildēja:

«Kas tad mums cits var ķerties klāt kā izsalcis vēders? Bet man jāatzīstas, ka es varētu apēst dzīvu ēzeli, ja tikai tas gadītos.»

«Ei, mazais!» Rube teica. «Nevajag būt tik rijīgam, sāks sāpēt vēders. Sadalīsim riekstus un ēdīsim tos kā īsti vientuļi.»

Mūsu mednieki bija ļoti norūpējušies, jo drīz ievēroja, ka šo vērtīgo augļu nebija daudz.

«Būs drīz jāķeras pie zirgu gaļas,» Sanhess piezīmēja.

Rube sausi viņam atbildēja:

«Es ceru, ka līdz tam vēl pagrauzīsim savus nagus.»

Sāka dalīt ūdeni. Katrs dabūja mazu krūzīti. Segins, gribēdams parādīt citiem piemēru, sāka tīrīt kaktusus, lai apmierinātu zirgu slāpes, kam nebija iespējams dot pat daļu ūdens. Mednieki sekoja vacļoņa piemēram un veselai kaudzei kaktusu notīrīja mizas un dzeloņus. No caurumiem tecēja gaišs šķidrums, un zirgi alkatīgi sāka to dzert.

Tā pagāja pirmā ieslodzījuma diena. Indiāņi apgūlās vēlu un arī otrā dienā piecēlās vēlu: viņiem tā bija atpūtas un dzīru diena. Pat suņi no nometnes neatkāpās ne soli. Nometnē pārtikas bija pietiekoši, tamdēļ mūsu medniekiem nebija jābaidās, ka suņi varētu ieklīst viņu slēptuvē. Sai dienā saule stipri dedzināja, un mūsu mednieki no karstuma stipri cieta, bet viņi nedrīkstēja žēloties, jo taisni šis karstums viņiem solīja drīzu atbrīvošanu. Vēl viena tāda diena, un gaļa būs izžuvusi.

Ūdens krājums bija izžuvis; slāpes bija jāveldzē tikai ar slapjajām kaktusu lapām. Arī visi rieksti bija apēsti, un viņi sāka domāt par zirgu gaļu.

«Pagaidīsim līdz rītam,» teica Rube: «dosim šiem nabaga radījumiem kaut mazu cerību izglābties. Kas zina, kas notiks rit.»

So priekšlikumu pieņēma, jo pret vecā mednieka ieteikumiem vispār izturējās ar lielu cienību, un katrs mednieks arī baidījās par sava zirga likteni: stepē saimnieks arvien ļoti stipri iemīl savu zirgu. Cilvēki aizgāja gulēt neēduši un sapņos redzēja bagātīgus ēdienus.

Trešajā dienā indiāņi uzcēlās tikpat vēlu, un, padzirdījuši pie avota zirgus, tūlīt sāka mieloties. Ceptas bifeļu un antilopju gaļas smarža, ko atpūta vējš, stipri palielināja izsalkušā pulciņa apetīti. Vajadzēja nodurt kādu zirgu, bet kuru? Bija pavisam divpadsmit zirgu (tikpat, cik mednieku), un katrs, protams, sargāja savu. Nolēma vilkt lozes: tukšā podā iemeta vienpadsmit baltus un vienu melnu akmentiņu; katram ar aizsietām acīm vajadzēja pieiet un izņemt vienu akmeni. Henrijs Hallers, izņemdams lozi, drebēja tā, it kā jautājums skartu viņa personīgo dzīvību. Liktenis izglāba Moro. Loze krita vienam no vecākajiem mustangiem, kas piederēja kādam meksikānim.

Sardze atgriezās savās vietās, bet pārējie apstāja izvēlēto upuri. Viņu piesēja pie koka un sasēja kājas. Kāds no medniekiem turēja lielu nazi, otrs — spaini, lai neietu zudumā neviena pile no dārgā šķidruma.

Neparasts troksnis pārtrauca šo skumjo upurēšanu.

Meža malā parādījās liels, pelēks, vilkam līdzīgs dzīvnieks.

«Indiāņu suns!» Rube iesaucās. «Nevajag viņu palaist. Kaut kā klusā veidā viņš jāaizsūta uz viņpasauli.»

Mednieki tūlīt izvilka nažus no makstīm un tuvojās dzīvniekam. Bet suns, uzminējis viņu naidīgos nolūkus, sāka rūkt un devās uz aizas izeju.

Taisni tai vietā sardzē stāvēja nāvei nolemtā zirga saimnieks; viņš tīšām bija izlūdzies palikt sardzē, lai nebūtu jābūt klāt pie zirga nogalināšanas. Tagad viņš sagatavoja savu šķēpu, ar prieku vēlēdamies nodurt suni. Suns sāka atkāpties, lai ar vienu lēcienu aizkļūtu garām bīstamajai vietai, bet tūlīt atskanējušie gaudi visiem vēstīja, ka meksikāņa šķēps ķēris suni.

Segins un Henrijs ātri steidzās uz savu lūkotavu, jo baidījās, ka indiāņi var izdzirdēt gaudus, bet tur viss bija klusu.

Suni sadalīja un apēda, pirms viņš vēl paspēja atdzist. Ar sāpošu sirdi ēda arī Henrijs Hallers, jo citādi viņam būtu jānomirst badā. Kad pēc kāda laika uzkāpa novērošanas punktā, tad ievēroja labvēlīgākas pazīmes: indiāņi, sasēdušies ap ugunskuriem, bija atsākuši miesas izkrāso- šanu. Baltie zināja, ko tas nozīmē. Gaļa bija nomelnojusi un to varēja iesaiņot. Daži mērcēja savas bultas indīgā šķidrumā.

Mūsu gūstekņi kļuva mundrāki, viņi domāja, ka ienaidnieks jau rīt pat dosies ceļā. Viņu cerības piepildījās agrāk, nekā viņi to gaidīja. Pirms saules rieta nometnē sacēlās liela kņada. Gaļu noņēma un satina saiņos, padzirdīja un apsegloja zirgus. Kareivji sakāpa zirgos un viņu garā rinda devās uz dienvidiem. Apaču cilts jāja pa priekšu, no sākuma navahi viņiem sekoja, tad atdalījās un nogriezās uz rietumiem «Govs acs» avota virzienā.

Pirmā Segina ļaužu vēlme bija steigties pie strauta, lai apmierinātu slāpes, un tad ielejā, lai apmierinātu badu ar indiāņu atstātās gaļas atliekām.

«Pagaidiet, kamēr viņi vairs nebūs redzami,» Segins viņus atturēja. «Var gadīties, ka kāds kaut ko nometnē aizmirsis un vēl atgriežas šurp. Lai kāds no jums viņus novēro un pasaka, kad indiāņi vairs nebūs saredzami, bet pārējie lai gatavojas doties ceļā.»

Visi, izņemot vienu, aizgāja pie zirgiem, lai tos apseglotu. Zirgi bija acīmredzot iepriecināti, kad tos atbrīvoja no smagajām segām, ar ko visu laiku bija apsegtas viņu galvas.

«Mani ļoti interesē,» teica Henrijs, griezdamies pie Segina, «kamdēļ navahi devās uz «Govs aci».»

«Es pats velti meklēju atbildi,» ar zināmu nemieru atbildēja Segins. Par laimi, mūsu biedru tur nav.»

«Viņi droši vien ļoti garlaikojas, mūs gaidīdami,» Harejs teica, «vienīgi varbūt viņi tur būs atraduši daudz medījuma.»

«O!» iesaucās Sanhess, «viņiem, protams, nevajadzēja tā savilkt siksnas ap vēderu kā mums. Paskatieties, es esmu kļuvis īsts skelets. Kad doktors mani ieraudzīs, viņš. ja gribēs, varēs pārbaudīt visus manus kaulus.»

Viss bija sagatavots gājienam, un cilvēki izrādīja lielu nemieru.

«Mūsu sardze laikam guļ,» nepacietīgais Harejs piezīmēja. «Kamdēļ gan lai indiāņi atgrieztos, ja viņi jau tik tālu aizgājuši. Droši vien viņi steidzas uz priekšu, jo tur viņus sagaida bagātīgs laupījums.»

Redzēdams, ka grūti būs nepacietīgos savaldīt, Segins, lai nepieļautu disciplīnas pārkāpumu, paprasīja sardzei. Sardze atbildēja, ka tālumā saredzamas tikai galvas.

«Labi,» teica vadonis, «vediet zirgus aiz iemauktiem.»

Ļaudis steidzīgi nogāja ielejā. Segina kalps gāja citiem pa priekšu, jo viņam ļoti gribējās ātrāk padzirdīt sava kunga zirgu. Nonācis pie izejas, viņš šausmās atsviedās atpakaļ.

_ «Kungs! Kungs! Viņi vēl ir tur!» viņš nesakarīgi šļupstēja.

«Kādi viņi?»

«Indiāņi.»

«Tu laikam esi prātu zaudējis. Kur tu viņus redzi?»

«Nometnē, paskatieties pats!»

Henrijs Hallers gāja Seginam līdzi uz izeju. Tur viņiem atklājās savāds skats: nometne bija tādā pašā stāvoklī, kādā to pameta indiāņi: tur mētājās bifeļu ādas un milzīgs daudzums kaulu, ugunis dzisa, simtiem vilku klīda pa nometni, meklēdami sev garšīgus kumosus, un vajāja tos savus biedrus, kam bija vairāk laimējies. Arī pieci vai seši cilvēku stāvi kustējās ap ugunskuriem. Arī tie meklēja sev barību un mēģināja to atņemt vilkiem, kas atbildēja, dobji rūkdami. Daži grauza sameklētos kaulus. Bija grūti saskatīt viņos cilvēciskas īpašības. Henrijs nevarēja apslēpt savu nicināšanu pret šiem izdzimumiem. Viņu miesa bija vāja, kaulaina, āda krunkās, bet rokas tik garas kā mērkaķiem, galvas nesamērīgi lielas, mati netīri un savēlušies. Apģērba vietā dažiem bija kaut kādas skrandas, pārējie bija pilnīgi kaili.

«Jamparikosu cilts!» teica kalps meksikānis.

«Digeri, tas ir kaprači,» teica kāds cits, gribēdams ar šo vārdu jaunajam cilvēkam paskaidrot, ka šie indiāņi pieder tai neattīstītajai ciltij, kas dzīvo uz citu rēķina kā parazīti un kam dzīvnieciskais instinkts stiprāks par cilvēcisko.

«No šiem nelaimīgajiem idiotiem nav ko baidīties,» Segins teica, «iesim pie viņiem.»

«Mēs varam pat nopelnīt,» jautri teica Rube, «par šī briesmoņa skalpu maksā tikpat kā par apaču virsaiša skalpu.»

Segins stingri atbildēja.

«Saut neviens nedrīkst. Vēl beidzamie indiāņi nav nozuduši no mūsu redzesloka.»

«Bet kā tad citādi tos var iegūt?» Sanhess prasīja. «Viņi aizskries kā stirnas un pazudīs klintīs.»

«Nu lai arī skrien, nelaimīgie!» atbildēja kapteinis, jo viņš nevēlējās, lai tiktu izlietas asinis.

«Nē, tas nu gan nenotiks. Mēs nešausim, bet katrā ziņā viņus panāksim. Surp, biedri!»

Sanhess gribēja virzīt savu zirgu tā, lai nogrieztu indiāņiem ceļu uz kalniem, bet viņam tas neizdevās. Sai brīdī pie izejas parādījās Elsols ar savu māsu, un viņu spilgtie tērpi vērsa uz sevi indiāņu uzmanību. Viņi tūlīt skrēja uz kalnu un sāka rāpties tā galotnē.

Sanhesam izdevās saķert tikai vienu; tai brīdī, kad indiānis rāpās kalnā, laso aptinās ap viņa kaklu un novilka viņu lejā. Kad viņš nokrita lejā, tā ķermeni vairs nevarēja pazīt. Ieraudzījis, ka Sanhess gatavojas viņu skaļpēt, Henrijs pasteidzās aiziet.

Zirgi un cilvēki steidzās uz upi, lai remdētu slāpes. Tad sāka gaiņāt vilkus, sviežot viņiem ar akmeņiem. Tai laikā, kad visi bija aizņemti ar gaļas meklēšanu nometnē, atskanēja Hareja izsauciens:

«Aizmirsts stops, pavisam balts. Acīmredzot tas pieder kādam ievērojamam indiānim.»

«Jā,» norūpējies teica Segins, «viņa saimnieks, tiklīdz ieraudzīs savu zaudējumu, nekavēsies atgriezties. Ā! Lūk, viņš jau auļo šurp pār ieleju.»

XII INDIĀŅA MEDĪBAS

Pie apvāršņa parādījās spīdoša zvaigznīte, kas arvien tuvojās. Tā bija metāla cepure, kas atmirdzēja saules staros un tuvojās nometnei lielā ātrumā.

«Pie zirgiem, mani bērni!» Segins iesaucās. «Atstājiet stopu, kur bija, kur to atradāt. Ātrāk vediet projām zir- gusl Veiklāki Veiklāk!»

Katrs satvēra savu zirgu aiz iemauktiem, un visi paslēpās aiz kokiem. Tur mednieki uzlēca zirgos un sāka gaidīt, kas notiks.

«Kaptein, vai pavēlēsit šaut, kad viņš piejās tuvāk?» prasīja nevaldāmais Sanhess. «Nē.»

«Tādā gadījumā mums būs viegli viņu notvert, kad viņš nolieksies pēc sava stopa.»

«Nekādā ziņā. Vajag ļaut viņam mierīgi aizjāt.»

«Ļoti žēl. Bet atļaujiet jautāt, kaptein, kamdēļ?»

«Jūs esat prātu zaudējis, Sanhes. Vai tad jūs nesaprotat, ka tad visa cilts dzīsies mums pakaļ un jau naktī mūs panāks … Mūsu pēdas viņš nepamanīs, jo mūsu zirgi nav apkalti, bet mums kājās mokasīni — tātad viņš neievēros mūsu klātbūtni.»

«Bet, ja viņš paskatīsies uz to pusi, ko tad?» Harejs prasīja, norādot uz kalna pakāji, kur gulēja sakropļotā indiāņa skalpētais līķis, kam jau vairāki baltie vilki pievērsa savu uzmanību.

Segins ar pārmetošu skatienu paskatījās Sanhesā, kas kaunīgi nolaida acis.

«Tad būs ar viņu jātiek galā ar šķēpu jeb laso palīdzību, vai jāsagūsta viņš dzīvs. Saut nekādā gadījumā nav atļauts. Nolieciet savas bises un sagatavojiet šķēpus un laso.»

«Kad mums sākt, kaptein?»

«Tad, kad es došu zīmi. Varbūt viņš nokāps no zirga, lai paceltu savu loku; varbūt pēc tādas auļošanas viņš vedīs zirgu padzirdīt. Tad mēs viņu ielenksim. Ja viņš ievēros digera līķi un dosies pie tā, mēs viņam nogriezīsim atpakaļceļu. Viss atkarāsies no apstākļiem. Gaidiet manu zīmi.»

Kamēr turpinājās apspriede, indiānis bija jau tik tuvu, ka viņu varēja apskatīt. Zirgs un jātnieks vienlīdz bija apbrīnošanas cienīgi. Zirgs — mustangs, melnāks par nakti, zibošām acīm, drebošām nāsīm, ap tā muti bija putas, sāni slapji un spīdoši. Jātnieks — līdz jostas vietai kails, tikai bagāta galvas sega, krelles ap kaklu un rokām rotāja šīs it kā senlaiku statujas kailumu. Preteji apaču paražām viņš nebija tetovēts, un āda bija brīnišķā bronzas krāsā. Sejas panti bija asi un cēli, skatiens lepns. Krāšņie mati sniedzās līdz zirga mugurai. Viņš veikli sēdēja spāņu seglos, bet šķēps bija iesprausts siksnā un balstījās pret viņa plecu. Kreisajā rokā bija balts vairogs, bet ajz muguras karājās maks ar bultām.

«A!» Harejs pārsteigts noteica, «tas ir Dakoma, navahu otrais virsaitis.»

Henrijs pagriezās pret Seginu, lai redzētu šo vārdu ietekmi. Viņš redzēja, ka Elsols bija pieliecies pie priekšnieka un nesaprotamā valodā ļoti satraukts kaut ko viņam stāstīja. Henrijs varēja uztvert tikai vienu vārdu «Dakoma», ko Elsols izteica ar briesmīgu naidu.

«Labi,» Segins atbildēja, acīmredzot piekrizdams El- sola teiktajam.

«Mēs viņu neizlaidīsim no mūsu rokām, kaut arī viņš neuzies mūsu pēdas. Tikai vajag iztikt bez bisēm: indiāņi no mums nav tālāk par desmit jūdzēm aiz šīs nogāzes. Ja mums neizdosies viņu ielenkt, tad mans zirgs ir spējīgs viņu panākt. Un, lūk, arī otrs zirgs, kas spēj to pašu,» viņš piebilda, norādīdams uz Moro un ar roku to glāstīdams.

Henrijs bez vārdiem bija ar mieru pakalpot Elsolam, ko jau bija paspējis iemīļot. Nebija nekādu šaubu, ka Dakoma ir viņa personīgs ienaidnieks.

-Jātnieks jau bija tuvu, un, paklausot Segina mājienam, visi apklusa. —

Indiānis sasniedza bijušo nometnes vietu. Iztrenkā- dams pa ceļam vilkus, viņš apjāja riņķi, meklēdams savu stop.ii. Pēkšņi viņš atbrīvoja vienu kāju no segliem un, nesamazinādams zirga ātrumu, noliecās tā, ka metāla galvas sega skāra zemi. Pēc mirkļa viņš atkal sēdēja seglos taisni ar stopu rokā.

«Lieliskil» Sanhess iesaucās. «Tādu varenu puisi būtu žēl nonāvēt.»

Medniekf saskatījās, ar to klusu izteikdami savu sajūsmu par indiāņa veiklību.

Apjājis auļos vēl vienu riņķi, indiānis jau gribēja doties projām, kad pēkšņi viņa .uzmanību saistīja digera līķis. Viņš tik strauji sarāva pavadu, ka viņa zirgs sacēlās pakaļkājās un palika kā sastindzis.

«Nepārspējami!» Sanhess atkal norūca.

Aina patiešām bija brīnišķa. Mustangs ar savu pie zemes piespiesto asti, saceltām krēpēm un piepūstām nāsīm» jātnieks — tipisks indiāņu skaistuma pārstāvis. Mirkli viņi abi palika kā sastinguši, tad indiāņa sejas izteiksme krasi pārmainījās, viņš sāka aizdomīgi skatīties apkārt, un beidzot viņa skatiens apstājās tai vietā, kur nesen dzirdīja zirgus — ūdens bija duļķains.

No jaunas, ātras jātnieka kustības mustangs salēcās un devās auļos pāri līdzenumam. Tai pašā mirklī Segins deva signālu, un visi jātnieki uzsāka pakaļdzīšanos. Vajadzēja pārjāt strautu; kapteiņa zirgs paklupa un iekrita ūdenī. Neviens neapstājās, lai viņam palīdzētu, jo lieta grozījās ap visu dzīvību vai nāvi. Henrijs piespieda piešus, un Moro drīz bija jau citiem priekšā. Indiānis bija viņam apmēram trīsdesmit metrus priekšā, bet atstatums ne tikai nesamazinājās, bet it kā pat palielinājās. Mednieki bija aizmirsuši, ka viņu zirgi beidzamā laikā bija badojušies un neilgi atpakaļ bija pārmērīgi daudz dzēruši.

Elsols, kas neatstājās no Henrija, jau sagatavoja laso, bet tas nokrita zemē, skardams viņa paša zirga gurnus. Henrijs saskatīja indiāņa sejā pilnīgu izmisumu.

Bet Moro arābu asinis pa to laiku sāka iekarst. Henrijs sāka panākt navahu un drīz jau bija no viņa tikai kādus divpadsmit soļus. Henrija rokās bija bise, un viņš viegli varēja izšaut uz Dakomu no mugurpuses, bet viņš atcerējās Segina aizliegumu. Varbūt ķerties pie naža jeb sist Dakomam ar bises resgali?

Kamēr viņš pārdomāja šo jautājumu, Dakoma, atskatījies pār plecu un pārliecinājies, ka viņam tuvumā ir tikai viens pretinieks, ātri pagrieza zirgu un ar šķēpu rokās metās Henrijam virsū. Pēdējais tikko spēja atvairīt sitienu, kas bija tēmēts tieši viņa krūtīs. Šķēps ķēra viņa roku, bise izkrita, bet negaidītais uzbrukums un ievainojums Henriju tā apmulsināja, ka pagāja dažas sekundes, pirms viņš varēja pagriezt zirgu atpakaļ. Pa to laiku Dakoma jau bija paspējis apjāt viņam apkārt, un, kad Henrijs no jauna satikās ar viņu aci pret aci, indiānis izšāva bultu, kas ieurbās jaunā cilvēka labajā rokā. Izmisumā Henrijs izrāva revolveri, indiānis sagatavoja savu šķēpu, un viņi gribēja atkal doties viens otram virsū.

Sadursmes mirkli Henrijs nospieda revolvera gaili… Šāviens nesprāga, viņa priekšā pazibēja ienaidnieka šķēps, tad kaut kas stipri iesita pa indiāņa seju — tā bija laso siksna. Cilpa pārslīdēja pāri viņa galvai un sažņaudza elkoņus. Dakoma šausmīgi iekliedzās, šķēps izkrita viņam no rokām, pats viņš atradās zemē un palika nekustīgs. Viņa mustangs ar tādu spēku uzdrāzās Moro, ka abi nogāzās zemē.

Tas viss notika vienā acumirklī. Henrijs ātri atžilba un piecēlās. Tad viņš ieraudzīja Elsolu, kas ar nazi rokā stāvēja pie sava upura.

«Zirgs! Ķeriet zirgu!» iztālēm kliedza Segins.

Mednieki sāka vajāt mustangu, kas auļoja pa līdzenumu. Beidzot Sanhesam ar arkāna palīdzību izdevās viņu noķert.

Elsols stāvēja pie gulošā indiāņa un svinēja uzvaru.

Viņa māsa atauļoja reizē ar citiem un, nokāpusi no zirga, steidzās pie sava brāļa.

«Skaties,» brālis viņai teica, «lūk, mūsu mātes slepkava.»

Jaunā meitene iekliedzās, izrāva savu dunci un gribēja tūlīt nonāvēt ienīsto slepkavu.

«Nē, Luna,» brālis viņu atturēja, «mēs neesam slepkavas. Un tā arī būtu par daudz viegla atriebība. Viņš jāparāda dzīvs mūsu cilts sievām. Lai viņas padejo ap lielo virsaiti, kas saņemts gūstā pavisam neievainots.»

Beidzamie, dziļā nicinājumā izteiktie vārdi, piespieda navahu saslieties.

«Marikopas cilts suns!» viņš iesaucās. «Suns, kas saistījies ar baltajiem neliešiem!»

«Tātad tu mani pazīsti, Dakoma?»

«Suns!» Dakoma caur zobiem atkārtoja, caururbdams viņu ar savu skatienu.

«Tas ir viņš! Viņš! Tas pats indiānis, kas pazīstams ar savu nežēlību!» kliedza Rube. «Sitiet viņu, cērtiet viņu! Es viņu pazīstu, neko labāku viņš nepelna.»

Sai brīdī piejāja Segins, viņa pirmās rūpes nebija indiānis, bet Henrijs.

«Jūs esat ievainots?» uztraukumā drebošā balsī viņš prasīja. Lielais Dievs! Es taču Sevrenam zvērēju, ka atdošu jūs viņam dzīvu un veselu! Vai jūs stipri ciešat? Jā, protams, jūs esat varonīgs, es to zinu, bet tomēr atļaujiet apskatīt ievainojumu … Bulta iedūrusies mīkstumā. Labi.

I3et ja nu tā ir saindēta? Eisol, nāciet šurp ātrāk un apskatieties bultu!»

«Vispirms tā jāizņem,» Elsols teica un tūlīt ķērās pie šīs operācijas, kas prasīja lielu veiklību. «Neapturiet asinis, pirms es neesmu pārbaudījis bultu. Kā liekas, tā nav kaujas bulta, bet tas ir taisnība, ka navahi lieto ļoti smalku indi. Par laimi man ir līdzeklis to pārbaudīt.»

Elsols izņēma no savas somas gabaliņu susināmā papīra un noslaucīja ar to asinis no bultas gala. Tad viņš atvēra nelielu pudelīti un uzpilināja dažus pilienus uz bultas metāla gala, vērodams šķidruma iespaidu.

Segins ar neslēptām bailēm gaidīja mēģinājuma beigas. Henrijs teica pats sev, ka grūti atstāt šo pasauli tad, - kad nākotnē gaida laime.

Beidzot Elsols priecīgi paziņoja:

«Hallera kungs, es jūs no sirds apsveicu: tā ir medību bulta, bet es esmu pārliecināts, ka Dakomam bija arī ļaunākas bultas. Interesanti paskatīties.»

Viņš pacēla navahu un izvilka otru bultu no viņa maksts, kas karājās uz muguras. Atkārtojis savu mēģinājumu, viņš izsaucās:

«Nu, vai man nebija taisnība? Paskatieties, bulta palika zaļa kā zāle. Bet tika taču izšautas divas bultas, kur tad otra.»

«Tā pārlidoja pār manu galvu,» Henrijs teica.

«Biedri, pameklējiet to. Nevar atstāt šo pierādījumu neievērotu.»

Bultu drīz atrada, un arī tā izrādījās saindēta.

«Patiesi jūs esat laimīgs, Hallera kungs,» teica indiānis, «labi, ka šī bulta jūs neievainoja. Tad būtu jāliek lietā ārsta zināšanas un visas man zināmās pretindes. Bet ko es redzu? Vēl ievainojums? Kā redzams, indiānis jūs ievainojis arī ar šķēpu. Atļaujiet paskatīties.»

«O, tas nav nekas vairāk kā skramba,» Henrijs atbildēja.

«Hallera kungs, vietējais klimats ir nepielūdzams. Es zinu no piedzīvojumiem, ka līdzīga skramba var pārvērsties nāvējošā brūcē, ja to atstāj novārtā. Luna, pasniedz mazliet korpiju… Es jums ievainojumu pārsiešu, lai nerastos pūžņi. Tas taču mans pienākums: es jau tā esmu jums pateicību parādā. Ja nebūtu jūs, šis indiānis katrā ziņā būtu mums izbēdzis.»

«Un bez jūsu palīdzības viņš mani droši vieņ būtu nonāvējis,» smaidot atbildēja jaunais cilvēks.

«Taisnība, bez manis jums būtu bijis grūti tikt galā. Nav nemaz tik viegli atvairīt ar bisi šķēpa dūrienu, bet jūs rīkojāties pareizi. Nav brīnums, ka pirms otrreizējā uzbrukuma jūs ķērāties pie revolvera. Es jūsu vietā butu darījis to pašu. Bet vislabākais tomēr ir tas, ka jūs tik laimīgi tikāt cauri. Pāris dienas neņemiet nost apsējus. Luna, dod savu jostul»

Bet Henrijs atteicās no lieliskās zīda jostas, ko jaunā meitene jau sāka noraisīt.

«Lūk, jums lakatiņš, Hallera kungs,» teica Harejs, kam acīmredzot bija nepatīkami, ka Luna zaudē daļu no savas rotas nepazīstamā cilvēka dēļ.

Kaut gan Henrijs ļoti labi saprata Hareja nolūku, viņš tomēr piedāvāja medniekam nelielu revolveri kā dāvanu lakatiņa vietā.

Tā bija vērtīga lieta, un Harejs ar pateicību to pieņēma, lai gan Lunas smaids viņam bija daudz vairāk vērts kā dāvana.

Elsols neizrādīja nekāda neapmierinājuma, viņš pat izlikās, ka nekā nebūtu ievērojis un turpināja pārsiet.

«Pēc divām dienām jūs atkal būsit brašs. Kas attiecas uz jūsu Moro, Hallera kungs, tad tas ir lielisks zirgs, tikai piederumi viņam slikti, sevišķi iemaukti. Nav brīnums, ka jūs negribējāt viņu pārdot.»

Sī saruna norisa angļu valodā, ko Elsols pārvaldīja visā pilnībā. Ar Seginu viņš runāja franciski kā īsts francūzis. Henrijs arvien vairāk un vairāk brīnījās par viņa prāta vingrumu.

Pēc visiem pārdzīvotajiem uztraukumiem mednieki atcerējās, ka ir briesmīgi izsalkuši. Viņi atgriezās nometnē, cerībā atrast tur gaļas atliekas, bet viņus sagaidīja vilšanās: prombūtnes laikā vilki visu bija pievākuši. Ne tikai no bifeļiem nekas nebija atlicis, bet pat digera līķa vietā bija vairs tikai skelets.

XIII PAR BIFELI PĀRĢĒRBIES CILVĒKS

Segins savāca savu pulciņu, lai pārrunātu tālāko rīcību. Viņš nebija aizmirsis novietot uz klints sardzi, kam vajadzēja brīdināt, ja parādītos indiāņi.

Stāvoklis bija neapskaužams. Gūstekni, kas bija navahu cilts otrs virsaitis, viņa cilts nekādā ziņā nepametīs; viņu droši vien sāks meklēt. Sastopoties ar skaita ziņā daudz pārāko ienaidnieku, medniekiem būtu jāiet bojā. Kādu laiku Segins klusēja, pārdomādams stāvokli, bet medniek cienībā nogaidīja.

«Biedri,» viņš teica, «nav labi tas, ka mēs ieguvām šo navahu Bet mums nebija citas izejas, jo citādi tas varēja beigties vēl ļaunāk. Mums rūpīgi jāapsver visi apstākļi. Navahi atgriezīsies, tas ir skaidrs. Paslēpties no viņiem kalnos mēs nevaram, mēs nevaram arī šķērsot kara taku, pa ko viņi aizgāja.»

«Bet kamdēļ mēs nevaram mēģināt pievienoties mūsu pulkam? Mēs varētu iet ar līkumu, izvairoties no viņu kara takas,» teica kāds meksikānis.

«Jā,» Harejs atbildēja, «lai pēc tam aci pret aci sastaptos ar mūsu ienaidniekiem pie viņu pilsētas vārtiem? Vēlāk daudz tādu nebūs, kas varēs pastāstīt, ko viņi redzējuši.»

«Kamdēļ tad mums viņi jāsastop?» meksikānis iebilda. «Pārliecinājušies, ka Dakoma pazudis, viņi atgriezīsies pie saviem biedriem.»

«Tas taisnība,» teica Segins, «viņi pa kara taku atgriezīsies atpakaļ. Bet mēs nevaram doties tai virzienā, ko jūs norādāt. Es apkārtni pazīstu. Tur nav medījumu, un pirms sasniegsim Mimbru, mēs būsim nomiruši badā.»

«Arī ūdens nav,» Harejs piebilda, «pat peles nevarētu remdēt savas slāpes.»

«Tomēr nepieciešams,» pēc īsām pārdomām turpināja Segins, «kaut kā tikt pāri viņu kara takai un cloties uz Prieto vai arī jāatsakās no tālākā gājiena.»

Doma par atteikšanos no gājiena visus sabaidīja un piespieda strādāt visām galvām. Viens pēc otra tika ierosināti dažādi plāni, bet visi tie bija nepilnīgi un tālab tos noraidīja. So strīdu laikā vecais Rube neteica neviena vārda, viņš sēdēja saliecies un zīmēja smiltīs kaut kādas figūras.

«Ko tu tur dari, ādas mais?» Harejs viņam prasīja.

«Beidzamā laikā es slikti dzirdu, bet man liekas,» kāds teica, «ka, ja mēs dosimies pa indiāņu taku, tad viņi divu dienu laikā mūs panāks. Bet nebūtu nemaz slikti viņus piemānīt.»

«Nu ko tad tu tādu izdomājis, vecais jokdari?» Sanhess prasīja. -

«Ciet klusu, mujķil Tev mēle tāda kā bebram aste.»

«Rube,» Segins teica, «ja tu esi kaut ko izdomājis, tad saki. Es atzīstos, ka izejas neredzu.»

«Ar lielāko prieku es jums teikšu, kaptein. Jūs varat manu priekšlikumu pieņemt vai nepieņemt — kā vēlaties. Bet, ja mēs darīsim tā, kā es jums ieteikšu, tad ne apači, ne navahi mazākais nedēļas laikā neatradīs mūsu pēdas. Lai man nogriež ausis, ja tas tā nav.»

Sis vecā mednieka iemīļotais joks kā parasti sasmīdināja klausītājus.

«Vispirms es apgalvoju, ka agrāk par divām dienām viņi pazudušo meklēt nesāks.»

«Kamdēļ tā?»

«Jūs zināt, ka viņš ir cilts otrais virsaitis, tātad bez viņa var arī iztikt. Tad vēl viņš aizmirsa savu stopu, bet uz to indiāņi ļoti slikti skatās.»

«Pareizi,» Harejs viņu pārtrauca.

«Tātad, lūk, es varu dot goda vārdu, ka, atgriežoties uz nometni, viņš nevienam nekā nav teicis. Taisni otrādi, ja vien tas bijis iespējams, viņš papūlējies iemeslu noslēpt.»

«Ļoti iespējams,» teica Segins. «Turpini, vecais draugs.»

«Vēl vairāk, es apgalvoju — viņš aizliedza sev sekot, lai neviens nedabūtu zināt, kas par lietu. Ja tur būtu zināms, ko viņš pazaudējis, tad viņš varētu atsūtīt kādu citu. Nav nekādu šaubu, ka pulks, ko viņš vada, atgriezīsies šurp, bet tas notiks ne agrāk kā pēc trim četrām dienām.»

«Bet nākamā dienā viņi jau dzīsies mums pakaļ pa mūsu pēdām.»

«Jā, ja mēs būsim tik muļķi un atstāsim pēdas.»

«Kā tad lai no tā izvairās?»

«Tas nav nemaz grūtāk, kā nocirst koku.»

«Bet kā tad? Kā?» visi vienā balsī prasīja.

«Jādomā, kaptein, ka neveiksmīgais lēciens, vajājot indiāni, ir bojājis jūsu smadzenes. Citādi jūs pasmietos par šiem muļķīšiem, ka viņi nevar atminēt, kas par lietu.»

«Atzīstos,» smaidīdams teica Segins, «arī es neizprotu, kādā veidā jūs gribat piemānīt indiāņus.»

«Labi,» teica vecais mednieks, ļoti apmierināts, ka izdomā pārspējis visus. «Mazais jums tūlīt parādīs, kā viņus samulsināt. Vai jūs redzat indiāņa bultu maksti. Bultu tur ir vairāk nekā vajadzīgs. Kādam vajag uzkāpt mugurā Dakomas mustangam, pārjāt kara taku un izkaisīt bultas ar galiem uz dienvidiem. Un, ja navahi nejās pa šīm pēdām līdz satiksies ar apačiem, es esmu ar mieru atdot savu skalpu par Kentuki vissliktākās tabakas saujiņu.»

«Lai dzīvo vecais Rubel» visi sāka kliegt.

«Indiāņi labi nesapratīs, kamdēļ viņš izvēlējies taisni šo ceļu, bet tomēr pēdas nepametīs. Bet pa to laiku mēs izkļūsim no šiem slazdiem un atgriezīsimies pie savējiem.»

«Lieliskil Labāk nemaz nevar izdomāt.»

«Mūsu biedriem nemaz nav jāiet pa šo vietu. Viņi indiāņu taku var šķērsot netālu no Hīlas un savienoties ar mums kalnu otrā pusē, kur mēs atradīsim bagātīgu medījumu.»

«Tas viss ir ļoti labi izdomāts,» Segins teica, «kā kopumā, tā arī sīkumos. Es jums pilnīgi pievienojos. Līdz saules rietam mums vēl palikušas kādas divas stundas laika, ko mēs tagad varētu iesākt?»

«Pēc manām domām, vispirms vajag kādu aizsūtīt pie mūsu biedriem, lai informētu viņus par apstākļiem.»

«Sanhes, jums labs zirgs,» kapteinis teica, «un jūs labi pazīstat apkārtni. Auļojiet jūs pie mūsējiem. Mūs jūs atradīsit uz ziemeļiem no kalna. Ja jūs jāsit visu nakti, tad no rīta jūs mūs panāksit.»

Neteicis neviena vārda, Sanhess uzlēca zirgā un aizjāja.

«Laime,» Segins teica, «ka indiāņi šo vietu tā izrakņājuši, nemaz nevar ievērot beidzamās cīņas pēdas ar Dakomu.»

«Par to nav jābaidās,» iebilda Rube. «Bet, lūk, kas, mums nepieciešams uzmeklēt akmeņainu taciņu, lai apjātu ap kalnu. Es vēl ieteiktu novākt arī nelaimīgā digera līķi, jo citādi viņš var izsaukt aizdomas.»

«Ieraksim viņu zemē,» kāds ieteica.

«Ko vēl ne! Izrakņāt zemi, lai taisni tur sāktu meklēt. Labāk sadedzināt.»

Tā arī nolēma darīt. Iznīcināja uz akmeņiem redzamās asins pēdas, bet līķi sadedzināja ,uz viena no sārtiem.

«Bet tagad vajag ķerties pie bultām,» vecais mednieks teica. «Mēs ar Hareju tās tā izkaisīsim, ka katrā ziņā samulsināsim indiāņus. Sai nolūkā mums būs jānojāj kādas trīs jūdzes, bet mēs būsim atpakaļ, kaptein, pirms jūs vēl būsit paspējuši sagatavot nepieciešamo ūdens krājumu.»

«Lieliski! Lūk, bultas.»

«O, mums visas nav vajadzīgas. Mums pietiek ar četrām bultām,» Rube teica. «Pārējās noderēs vilku medībām, jo agrāk kā aiz Pinona mēs labāku medījumu nesa- stapsim. Harej, noķer man indiāņa mustangu. Labs zirgs! Bet no tā nebūt nevar secināt, ka es gribētu viņu mainīt pret savu veco ķēvi. Paņem arī strausa spalvu no indiāņa galvas segas. Man vēl vajadzīga sega… Pagaidiet taču, nerunājiet visi reizē.»

«Lūk, sega, ņem manu!» no visām pusēm sauca mednieki.

«Diezgan, pietiek ar vienu, vēl mana un Hareja, lūk, visas trīs. Tagad, Harej, jāj pa kara taku kādus divsimt metrus uz priekšu, un lai tavas pēdas būtu pavisam labi saredzamas. Piespied zirgam piešus un brīžiem palaid auļos.»

Harejs paklausīgi izpildīja visu, ko viņam pavēlēja, un apstājās, gaidīdams jaunas pavēles.

Pa to laiku Rube paņēma bultu, piestiprināja tās izrobotajam galam kušķīti strausa spalvu un iesprauda bultu mietā, kas bija palicis pēc indiāņu aiziešanas. Bultas virziens rādīja uz dienvidiem, un tai katrā ziņā vajadzēja pievērst indiāņu uzmanību. Tad Rube, uzmanīgi turēdamies sānis no takas, piegāja pie Hareja un nolika zemē otru bultu, kuras asais gals rādīja uz to pašu pusi. Tad viņš pavēlēja Harejam aizjāt vēl kādas divas vai trīs jūdzes uz priekšu, bet pats viņam sekoja, uzmanīgi iedams gar kara takas malu. Nojājis norunāto attālumu, vispirms auļos, tad soļos, Harejs apstājās.

Rube aizgāja līdz viņam, pārklāja takai trīs segas un pavēlēja Harejam nokāpt no zirga, vest viņu uz austrumiem pāri ceļam, uzmanīgi ejot no vienas segas uz otru. Tā kā zirgs vienā laikā atradās uz divām segām, tad trešā bija brīva, un Rube ātri un veikli to pārnesa uz priekšu. Tādā veidā zirgam vajadzēja noiet kādus simt soļus uz ielejas pusi, pēc tam Harejs savāca segas un atgriezās pie pulka.

Rube atgriezās uz takas un nolika trešo bultu tai vietā, kur zirgs nogāja no ceļa, tad, aizgājis vēl kādu jūdzi uz dienvidiem, Rube nolika tur ceturto bultu un pēc tam atgriezās pie savējiem. Viltībai vajadzēja izdoties, jo neīstās pēdas bija ierīkotas meistariski.

Arī Elsols nedzīvoja bezdarbībā. Viņš nošāva vairākus vilkus, ko mednieki paspēja sagriezt. Visus traukus, kādi vien viņiem bija, piepildīja ar ūdeni. Dakornu uzsēja uz mūļa muguras. Gaidīja, kamēr atgriezīsies Rube.

Segins nolēma atstāt divus medniekus Pinona virsotnē. Vienam no viņiem ar tālskati bija neatlaidīgi jāvēro apvārsnis, otram bija jārūpējas par sava biedra un zirga uzturu. Indiāņiem tuvojoties, viņiem bija jānokāpj kalna pakājē un jāpārliecinās par virzienu, kādā devušies indiāņi un tikai tad pēs iespējas ātrāk jāsteidzas uz pulku.

Kad Harejs un Rube atgriezās, visi rīkojumi jau bija doti; un viņi sāka virzīties ar līkumu ap kalna pakāji. Tur viņi atrada akmeņainu taku, kur zirgu soļi neatstāja nekādas pēdas, un gandrīz līdztekus kara takai viņi sāka virzīties uz ziemeļiem.

Viņi nojāja kādas divdesmit jūdzes, pirms sasniedza to vietu, kur viņiem bija jāsavienojas ar lielo pulku. Tas bija neliela avota krastā, te bija arī zāle zirgiem un malka ugunskuram. Lielais pulks ieradās tikai rīta pusē, jo ceļoja visu nakti.

Tā kā ne vieniem, ne otriem pārtikas krājumu nebija, tad te zirgiem nevarēja ļaut ilgāk atpūsties. Bija tūlīt jādodas tālākā ceļā pāri kalniem, lai meklētu medījumu kalnu otrā pusē.

Ap pusdienas laiku viņi nonāca ielejā, kur auga bieza zāle un zaļoja birzis. Visur bija saskatāmas mednieku pēdas — iemītas taciņas, aplauzti ragi un tā saucamais govju kurināmais, tas ir, govju mēsli, kurus dedzina, ja nav cita kurināmā.

Pulks apstājās. Visapkārt auga daudz sarkano un dzelteno kaktusu, lauku bumbieru, ogu un dažādu sakņu, tā medniekiem iznāca garšīgas vakariņas. Bet vakariņas, kas sastāvēja tikai no augiem, dažus neapmierināja, tā kā pēc pāris stundu atpūtas daļa mednieku devās meklēt medījumu. Rube uzņēmās ceļveža lomu un gāja pulka priekšgalā. Pēc stundas viņš griezās pie Segina ar vārdiem:

«Kaptein, lūk, svaigas pēdas.»

«Vai jūs varat pateikt, cik dzīvnieku?»

«Tas ir vesels bars, mazākais kādi piecdesmit gabali. Priekšā vajag būt laukumam, kur viņi pašlaik ganās.»

«Stāviet, kungi,» Segins teica, «klusāki Rube, ejiet pa priekšu, es jums sekošu. Mēs abi izpētīsim dzīvnieku pēdas.»

«Vai es varu jums pievienoties?» Henrijs prasīja; pa

teicoties Elsola medicīniskai palīdzībai, viņš no saviem diviem ievainojumiem nesajuta nekādu sāpju.

Visi trīs sāka lēni virzīties uz priekšu, spiezdamies caur biezokni. Viņi savā priekšā beidzot ieraudzīja diezgan plašu laukumu, ko ieskāva koki, bet daudzie vītoli norādīja, ka tuvumā ir ūdens.

Bifeļi klejoja dažādos virzienos, daži bija gluži slapji, jo tikko bija peldējušies.

«Vai varēs viņiem pieiet tik tuvu, lai viņus noķertu?» Segins prasīja Rubem.

«Jā,» vecais mednieks teica, «krūmu aizsegā mēs varam pieiet viņiem pavisam tuvu.»

«Un tomēr viņi no mums aizbēgs, jo laukums ir mazs, un, izdzirduši mazāko troksni, viņi paspēs paslēpties mežā.»

«Pilnīgi pareizi.»

«Kā tad tādā gadījumā lai mēs viņus iegūstam?»

«Vajag viņus ielenkt.»

«Tā. Bet kādā virzienā pūš vējš?»

«Nekādā. Gaiss ir tikpat nekustīgs kā indiānis, kam noņemts skalps,» vecais mednieks teica pēc parastā mēģinājuma ar spalvu. «Tātad nav ko baidīties, ka bifeļi mūs varētu sajust, bet tautas mums ir diezgan, lai mēs viņus varētu ielenkt.»

«Tad pie darba!» Segins iesaucās. «Henrij, jūs varat palikt savā vietā. Tā nav sliktāka par kuru katru citu. Kad es došu signālu, jūs, ievērojot lielu uzmanību, dosi- ties uz priekšu. Mums taču vajag sevi taupīt priekšā stāvošajai lietai. Tamdēļ labāk zaudēt bifeli, nekā dabūt ievainojumu. Tātad sargājiet sevi, mans mīļais, sevis un … citu dēļ.»

Beidzamos vārdus Segins pateica smaidīdams un aizgāja. Jaunais cilvēks, palicis viens, iegrima patīkamos sapņos. Pagāja kāda ceturtdaļstunda. Viņš atcerējās, ka tuvojas darbības laiks un atgriezās īstenībā: apskatīja bises lādiņu un sagatavoja jaunus. Spēki bija atgriezušies, un kaut gan viņš nolēma sekot Segina padomam, tomēr bezdarbīgs viņš negribēja palikt. Henrijs sāka izvēlēties savu upuri.

Bifeļi briesmas nenojauta un mierīgi ganījās pļavā. Tikai.kāds vecs vadonis laiku pa laikam sapurināja biezās krēpes, ostīja gaisu un dusmīgi dauzīja zemi, tādā veidā izteikdams savu nemieru.

Henrijs domāja par to, cik labi būtu nonāvēt dzīvnieku un cik ilgi tas nodrošinātu viņu iztiku. Pēkšņi viņš ieraudzīja jaunu bizoni, kas iznāca no meža un tuvojās pulkam. Henrijs brīnījās, kā jaunais dzīvnieks varēja tik tālu aizklīst no pulka, jo parasti jaunie telēni baidās no vilkiem un paliek pie mātēm.

Bizonis kustējās lēni, ar grūtībām, it kā būtu ievainots. Tas tomēr netraucēja viņu paiet garām vilkiem, kas glūnēja meža malā.

«Lūk, kur varens medījums!» Henrijs nodomāja un apskatījās apkārt, vai mednieku ķēde nenoslēdzas.

Bet nekas nebija manāms. Acīmredzot mednieki pusstundā nebija paspējuši ielenkt laukumu. Henrijs sāka aplēst.

Laukuma diametrs būs pusotras jūdzes liels, apkārt trīs reizes vairāk. Pieņemsim, ka tas būs četrarpus jūdzes. Agrāk par stundu signāls nevar būt. Tātad vēl jāgaida. Bet kamdēļ bifeļi apguļas? Katrā ziņā tas ir labi — mūsu medījums netaisās bēgt.

Viens, divi, trīs… lūk, jau seši gabali apgūlušies… tagad astoņi.

Viņi savādā veidā nogāžas, it kā būtu ievainoti. Vēl divi; drīz viņi visi apgulsies, un tad mums būs pavisam viegli uzbrukt. Lūk, īstais brīdis signālam.»

Henrijs ļoti slikti pazina mežonīgo bifeļu dabu un paražas, bet tomēr viņš bija pārsteigts par veidu, kā tie gūlās zemē. Garā zāle un krūmāji traucēja viņam dzīvniekus novērot. Viņš redzēja tikai spalvainos plecus un kustīgās kājas. Beidzot pēdējais bifelis novēlās, un tūlīt arī atskanēja signāls. Henrijs piespieda piešus un traucās uz priekšu. Vienā laikā no dažādām pusēm parādījās kādi piecdesmit mednieki.

Henrijam šķita goda jautājums izšaut pirmajam, un viņš auļoja, bisi turēdams gatavībā. Bet, kad viņš piejāja tuvāk, viņu stipri pārsteidza apstāklis, ka dzīvnieks, kas atradās viņa priekšā, gulēja pilnīgi nekustīgi. Lai gan šaut tādos apstākļos nebija nekādas intereses, viņš tomēr sāka tēmēt. Pēkšņi pie dzīvnieka viņš ieraudzīja asini? un sausinās nolaida bisi un gribēja apturēt zirgu. Tomēr tņs tūlīt nepaklausīja un apstājās tikai tad, kad viņi bija iejājuši pašā nekustīgā pulka vidū. Jātnieks bija apdullis: savā priekšā, visapkārt viņš redzēja asiņu strautus.

Pārējie mednieki, kas bija piesteigušies, arī bija pārsteigti. Viņu priekšā atradās mirstoši bifeļi. Daži vēl raus

tījās nāves krampjos. Visi bija ievainoti kaklā, no kurienes sūcās biezas asinis.

Izsaucieni negribēja beigties.

«Tas taču nevar būt cilvēka roku darbs?» Henrijs jautāja.

«Protams, ne,» Rube atbildēja, «ja sarkanādaiņus neuzskata par cilvēkiem. Tas ir indiāņu darbs, un Mazais galvo … Bet, lūk, viņš! Lūk!»

Rube sāka tēmēt. Henrijs negribot paskatījās bises virzienā un redzēja, ka pa zemi kaut kas kustas.

«Tas ir mirstošs bifelis,» Henrijs nodomāja. «Ak, tas taču telēns, kas nesen pievienojās pulkam.»

Sai brīdī dzīvnieks piecēlās pakaļkājās un sāka kliegt kā cilvēks. Spalvainais tērps nokrita un parādījās indiānis, kas izmisumā māja rokām.

Henrijam kļuva viņa žēl, bet bija jau par vēlu atturēt veco mednieku. Atskanēja šāviens, lode ieurbās indiāņa tumšajās krūtīs, un viņš saļima miris.

«Eh, Rube,» Harejs teica, «kamdēļ tu viņam neļāvi novilkt ādu no nonāvētā medījuma! Viņš taču būtu mūs atbrīvojis no lieka darba.»

«Pameklējiet labāk, zēni,» Rube teica, «aiz šiem krūmiem jūs droši vien atradīsit otru tādu telēnu. Pagaidām es paņemšu šitā skalpu.»

Henrijs pasteidzās izkļūt no šīs briesmīgās operācijas vietas. Jādams garām nonāvētajam indiānim, viņš ieraudzīja daudz asiņainu bultu. Ar tām viņš bija ievainojis bifeļus.

Rube, noņemdams skalpu, pie sevis sprieda:

«Piecdesmit dolāru par skalpu! Tas ir izdevīgāk nekā bebru medības. Paraudzīsim, pie kādas cilts tu piederi! Tas taču apačs! Urā, brālīši!»

«Vai patiesi?» iesaucās kāds no medniekiem.

«Patiesi! Tas ir no tiem pašiem neliešiem, kas Mazajam nogrieza ausis. Zvēru, es viņiem briesmīgi atriebšos, lai nākotnē vairs nemēģinātu to atkārtot. Sis jau sestais,» viņš piebilda, piestiprinādams skalpu pie jostas.

Pēc tam vecais iegrieza attiecīgu robu savā bisē, arī sesto, bet šie seši robiņi nozīmēja tikai apačus …

Apskatījis šīs briesmīgās atzīmes, Henrijs ievēroja vēl vairākas iedaļas, un viņu sagrāba šausmas par tik daudz ' izlietām asinīm.

XIV CILVĒKU MEDĪBAS

Jauna šāviena troksnis atkal pievērsa Henrija uzmanību tam, kas notika uz laukuma. Ilgāku laiku viņš bija novērsies no asiņainās operācijas, ko izdarīja nonāvētajam indiānim, tagad viņš pagriezās. Vispirms viņš redzēja tikai izplūdušus pulvera dūmus, bet nevarēja saprast, kas šāvis. Trīsdesmit līdz četrdesmit mednieki, nekustīgi sēžot zirgos, bija ielenkuši koku un krūmu puduri laukuma vidū, viņi bija no kokiem tādā atstatumā, ka no turienes izšauta bulta nevarētu viņus sasniegt.

Skaidrs, ka nonāvētais indiānis nebija viens, vairāki viņa draugi tepat kaut kur slēpās. Katrā ziņā viņu nevarēja būt daudzi, jo krūmos nevarētu paslēpties vairāk kā ducis cilvēku, un mednieki taisni viņus meklēja.

Šī aina Henrijam atgādināja medības, tikai šoreiz ielenktie nebija vis zvēri, bet cilvēki.

Jaunais cilvēks daudznozīmīgi paskatījās Seginā, it kā lūgdams viņu aizliegt šīs medības. Segina sejā pavīdēja sāpes, viņš aizgriezās un nokāra galvu. Henrijam kļuva skaidrs, ka priekšnieks kaunas par to darbu, ko viņa padotie tik labprāt dara; bet liktenīgā nepieciešamība prasīja, lai visus klātesošos indiāņus iznīcinātu. Tātad Henrijam būtu pilnīgi velti uzstāt, lai pārtrauc šo nejēdzīgo rīcību. Un kas attiecas uz pašiem medniekiem, tad viņi tikai pasmietos par jūtām, kas uztrauca Henriju. Viņi darīja savu darbu un darīja to ar patiku. Henrijs to saprata un klusēdams gaidīja asiņainās drāmas beigas.

«Kas tur notiek?» kāds no meksikāņiem prasīja īram Barnejam, kas tikko bija izšāvis.

«Sarkanādainais,» viņš atbildēja.

«Kur tu viņu redzi? Tu jau sapņo!» iesaucās viņam kaimiņos stāvošais mednieks.

«Vai tikai tu pats savu purnu neieraudzīji upes ūdenī un netēmēji tajā?» kāds piezīmēja.

«Varbūt viņš ieraudzīja velnu!»

«Patiesi, draugi, krūmos es ieraudzīju kaut ko ļoti līdzīgu velnam un izšāvu.»

«Dzirdiet, Barnejs nošāvis velnu! Hā, hā, hā!»

«Pietiek melot, nekā viņš nav nošāvis un nekā tur nav,» teica otrs mednieks, virzīdamies uz krūmiem. «Es esmu ar mieru derēt…»

«Nu, nu, nu! Ne tik steidzīgi,» Harejs iebilda. «Nevajag .uzticēties viltīgajiem sarkanādaiņiem. Vai nu Barnejs kādu redzēja, vai ne — bet katrā ziņā krūmos kāds ir. Vajag tuvoties ļoti uzmanīgi. Ņemiet piemēru no manis!»

To teikdams, jaunais mednieks nokāpa no zirga un, aiz tā slēpdamies, ar līkumiem tuvojās krūmiem. Viņa ķermeni sedza zirgs, bise atradās uz segliem ar stobru uz priekšu. Daudzi sekoja viņa piemēram. Iestājās arvien lielāks klusums, kad riņķis palika mazāks un mazāks un tuvojās krūmu malai. Drīz koku puduris bija cieši ielenkts, bet neviena bulta neiesvilpās. Vai patiesi tur neviena nebija? Drošsirdīgākie iegāja mežiņā. Bija dzirdams, ka lūza sausie zari. Pēkšņi atskanēja sauciens:

«Barnej, urā! Nonāvēts sarkanādainais! Sveiks, vecais medniek! Nāc taču, paskaties, ko tu esi nošāvis.»

«Nu, lieliski, Barnej. Tu nošāvi — tavs laupījuņļs; nāc, noņem skalpu.

«Kamdēļ?» Barnejs atsaucās.

«Kā kamdēļ? Muļķi, tu taču par to dabūsi godalgu, tas taču nozīmē piecdesmit dolārus!»

«Vai patiesi tas ir vērts tādu naudu?»

«Nu, nu, nāc, nerunā tik daudz.»

«Brālīši, vai kāds neuzņemsies to izdarīt manā vietā?» Barnejs nokaunējies teica.

Nabags nemaz nepriecājās par savu panākumu. Garnizonā viņam droši vien bija daudz pārkāpumu, bet ar cilvēka asinīm viņš tomēr nebija tirgojies.

Mednieki pārmeklēja mežiņu, bet vairāk neviena neatrada. Tomēr zemē mētājās trešais stops, tātad ir bijis vēl trešais indiānis un varbūt vēl daudzi citi.

«Meklējiet vītolos pie krasta!» iesaucās kapteinis.

Daļa mednieku devās pie ūdens. Tas izrādījās neliels purvs. Ūdens purvā bija duļķains, bet krastus bija izmīdījuši bifeļi. Pārējiem medniekiem priekšā bija aizsteidzies Rube, kā vienmēr visuzmanīgākais un veiklākais. Raudzīdamies uz visām pusēm, viņš gatavojās pielādēt savu bi$i, bet pēkšņi viņš strauji apgriezās un klusu teica Barnejam, kas atradās viņam vistuvāk:

«Dod ātrāk man savu bisi!»

īrs viņam tūlīt iedeva savu pielādēto bisi un saņēma nepielādēto karabīni. Likās, ka Rube tēmē virs purva, tad viņš ātri apgriezās un izšāva uz otru pusi, uz kāda koka galotni. Zari un lapas pašķīrās, un kaut kas pā zariem sāka krist lejup. Sis «kaut kas» bija aizšauts indiānis.

Henrijs ar šausipām aizvēra acis un novērsās no šī jaunā upura, bet tūlīt atskanēja Rubes vārdi:

«Ak, velns lai parauj šīs valdības bises — aizšāvu garām!»

Mežonis skrēja ko kājas nes, bet Rube ar nazi metās viņam pakaļ. Mednieki atdzīvojās un izšāva uz indiāni vairākus šāvienus. Nelaimīgais gan skrēja ātri, bet bija jāskrien ar līkumiem, lai izvairītos no viņam domātām lodēm.

Pagaidām vēl neviena lode nebija viņu smagi ievainojusi, bet no bronzas miesas jau daudzās vietās plūda asinis.

Vairāki cilvēki dzinās viņam pa pēdām, citi steidzās pie zirgiem, iai nogrieztu bēglim ceļu. Zirgi ganījās mežā, un tikai Rubes vecā ķēve klejoja starp nogalinātiem bifeļiem, tieši indiāņa ceļā. Pieskrējis pie tās, indiānis izrāva mfetu, pie kura ķēve bija piesieta un, ielecis seglos, palaida zirgu auļos. Bet tas tomēr indiānim laimi neatnesa. Rube iesvilpās kā parasti, kad sauca pie sevis savu zirgu. Tas, izdzirdis aicinājumu, apstājās un, nevērojot jātnieka pretestību, pagriezās atpakaļ un nesa nelaimīgo indiāni pie sava saimnieka. Šai brīdī kāda lode skāra zirga plecu; tas saslējās gaisā, indiānis nenoturējās, nokrita zemē, un kāds no meksikāņiem pienagloja viņu ar savu šķēpu.

Rube lamājās gan par valdības bisēm, gan par indiāni, gan par muļķīgiem medniekiem, kas tēmē indiānim, bet trāpa drauga zirgam. Apmierinājās viņš tikai tad, kad pārliecinājās, ka zirga ievainojums ir ļoti viegls. Tā kā nekādu pazīmju, kas liecinātu vēl par citu indiāņu klātbūtni, nebija, tad visi ķērās pie brokastīm. Aizdedzināja ugunskurus un sagatavoja ēdienu. Apmierinājuši izsalkumu, viņi atklāja apspriedi.

šai apspriedē nolēma doties uz vecās Misijas drupām, kas atradās tikai desmit jūdzes tāļu. TUr bija izdevīgi nogaidīt un pat atvairīt iespējamo kuaterosu cilts uzbrukumu, jo trīs nonāvētie indiāņi piederēja šai ciltij. Kavēties nebija iemesla. Nogalinātiem bifeļiem novilka ādu, sagrieza, novietoja uz zirgiem un devās ceļā.

Pie drupām jātnieki nonāca pirms saules riet^. Nometni ierīkoja starp nopostītajām sienām, bet šiš vietas iemītnieki — vilki un pūces, cilvēku iebrukuma iztraucēti, aizbēga. Starp drupām atradās aizaudzis dārzs un kokos nogatavojušies augļi, tālab vakariņas iznāca daudzveidīgākas un bagātākas nekā parasti: neskaitot gaļu, bija āboli, bumbieri un vīnogas. Gar drupām tecēja strauts, ūdens bija pietiekoši.

Visi bija ļoti noguruši un pēc vakariņām sagatavojās pelnītai atpūtai. Uz visiem ceļiem un takām novietoja sardzi, bet pirmā nakts pagāja mierīgi.

Vecā Misijā pulks palika trīs dienas.

Ceturtās dienas rītā divi cilvēki, kas bija atstāti Pi- nonā, lai novērotu, ieradās ar jaunām ziņām. Navahi atgriezušies pie strauta pēc divām dienām, bet viņus maldinājis bultu virziens, un trīssimt kareivji, ko agrāk bija komandējis Dakoma, bija devušies uz dienvidiem.

Stundu vēlāk mednieki bija zirgos un jāja gar San- pedro klinšaino krastu. Pēc gara dienas jājiena viņi sasniedza tuksnešainos Hīlas krastus. Nometni viņi ierīkoja šīs upes krastā starp slavenajām drupām — tā bija otrā acteku piestātne, kad viņus piespieda izceļot.

Izņemot kapteini, Henriju, ārstu un Elsolu, neviens neinteresējās par šīm senajām drupām. Brūnā lāča pēdas medniekus ieinteresēja daudz vairāk nekā drupās atrastie veclaiku trauki un senie raksti. Lāčus izsekoja, no tiem divus nošāva un apēda vakariņās.

Ceturtā dienā pēc Hilas atstāšanas nonāca pie kalnu grēdas, zem kuras Sankarlo upe izgrauzusi sev apakšzemes gultni. Gar upi tālāk iet nebija ērti, jo tad vajadzētu pāriet kalnus, kas šķērsoja ceļu. Segins paziņoja par savu nodomu atstāt upi un doties uz austrumiem.

Mednieki uzņēma šo ziņu ar priecīgām gavilēm. Viņu acīs pazibēja iedomātais zelts. Tiklīdz mazinājās dienas svelme, pulks devās ceļā ar nodomu neapstāties, kamēr sasniegs ūdeni.

Viņi jāja visu nakti un no rīta iejāja neauglīgā tuksnesī, kur nebija ne jausmas par kokiem, zāli vai ūdeni.

Tālumā bija saskatāma kalnu grēda, aiz tās otra, sniegotām galotnēm. Nebija šaubu, ka no sniega klātām virsotnēm vajadzēja plūst ūdenim; bet kāds milzīgs attālums viņus šķīra no šo kalnu pakājes. Ja agrāk negadīsies ūdens, viss pulks var aiziet bojā slāpju dēļ.

Apskatīdams apkārtējos kalnus, Henrijs ievēroja priekšā platu spraugu, kas bija it kā izcirsta starp sniega klātiem kalniem. Tur viņš ieraudzīja kaut kādu dzeļtenas krāsas laukumu. Jo vairāk viņš ieskatījās šai laukūmā, jo skaidrāk ievēroja atšķirību starp apkārtējo ainavu un priekšā redzamo panorāmu. Zeme tur nebija smilšaina, gaiss bija tīrāks, skaidrāks. Jo vairāk pulks tuvojās kal niem, jo Henrijs skaidrāk saskatīja priekšā esošo apvidu. Baltā, mirdzošā pliena vietā viņš redzēja zaļumu, zāli un šai zaļumā — brīnišķus kokus.

«Kokvilnas koki!» viņš iesaucās.

«Nē, tās ir milzīgas priedes,» piezīmēja Harejs, «un, protams, tur vajag būt arī strautam.»

«Bet paskatieties taču!» kliedza trešais, «lūk, kur stāv māja!»

«Māja! Saki: mājas! Bet tā taču ir vesela pilsēta,» iesaucās vairākas balsis. «Lai dzīvo!»

Henrijs ar Seginu jāja pa priekšu, bet šie saucieni piespieda viņu apstāties. Apstājās ari Segins. Viņi tikko bija apjājuši klints stūrim un nonākuši atklātākā vietā. Kas tad tas? Viņu priekšā atspīdēja māju siena — vesela pilsēta! Torņu rinda, māju jumti un kāda milzīga ēka ar kupolu, kas pacēlās pār visu pilsētu.

Henrijs domāja, ka tā ir ēna, iedomu spēle, mirāža. Viņš izberzēja acis, atkal paskatījās un jau pilnīgi skaidri redzēja māju un torņu kontūras, redzēja logus, durvis, skursteņus, dažas mājas likās pat nocietinātas…

Ko tas nozīmē? Vai tad tā varētu būt Cibola, pilsēta, par ko stāsta spāņu garīdznieki; vai tā tikai nav pilsēta ar zelta vārtiem? Henrijs redzēja, ka arī Segins ir tikpat pārsteigts. Segins patiesi bija lielā neziņā, vai tas, ko viņš redzēja, patiešām eksistē, jeb tā ir tikai viņu iedoma?

Nonācis laukumā, pulks neviļus apstājās, pārsteidzošā skata apmulsināts, bet pēc tam, slāpju dzīts, sāka auļot uz pilsētu. Pēc īsa brīža jātnieki atkal apstājās kā pienagloti. Pie pilsētas sienām stāvēja milzums apbruņotu ļaužu. No jātnieku krūtīm izlauzās kopējs kliedziens:

«Indiāņi! Indiāņi!»

«Protams, indiāņi,» teica kapteinis, «balto šai pusē nav. Bet kas tie par indiāņiem, lūk, jautājums? Sarkan- ādaiņiem nekad nav redzēti tik milzīgi zirgi, bises … tie taču milži… ja tikai tās nav parādības!»

Bet ārsts visu laiku klusu smīnēja par jātnieku satraukumu. Henrijs uztvēra viņa smaidu, atžilba, atcerējās līdzīgu parādību aprakstus un, lai galīgi pārliecinātos, ka tas nav nekas cits kā mirāža, viņš pacēla roku. Jātnieks, kas atradās viņam iepretis, darīja to pašu. Viņš sāka jāt uz priekšu — milzis jāja viņam pretim. Bet tad Henrijs izkļuva no staru lūzuma rajona, un milzis pazuda.

Arī pilsēta izzuda. Tās vietā parādījās kalnu šķautnes un nogāzes.

XV ZELTA KALNS

Pēc tāda nogurdinoša cejojuma medniekiem bija nepieciešama laba atpūta; tamdēļ pie strauta pavadīja nakti un visu nākošo dienu. Bet tālumā viņus vilināja Prieto upe, šī pasakainā upe, kuras viļņos plūstot zelta smiltis. Nākošās dienas vakarā viņi apmetās šīs ilgotās upes krastos.

Prieto tecēja caur tuksnešainu un kalnainu apgabalu. Ar savu ātro straumi tā bija izlauzusi sev ceļu, tamdēļ visā plūdumā krasti bija gandrīz nepieejami. Ūdens upē bija duļķains, melns. Kur tad zelta smilts?

Pagājuši kādu gabaliņu gar krastu, viņi apstājās tādā vietā, kur straume bija lēnāka, un krasti nebija tik stāvi. Aizmirsuši atpūtu, mednieki metās upē, piegrāba traukos smiltis, sāka tās berzēt un skalot — neviena zelta graudiņa.

Ar cirvjiem atskaldīja no klintīm kvarca gabalus, bet arī te bija pilnīga neveiksme. Zelta nebija. Kur tas varēja būt? «Jādomā, vairāk uz ziemeļiem,» nolēma mednieki.

Tomēr Segins deva rīkojumu jāt gar krastu tālāk. Lielā nepatikā mednieki jāja vēl veselu dienu un apstājās tādā vietā, kur pieeja pie upes nebija tik stāva un varēja padzirdīt zirgus. Mednieki atkal steidzās meklēt un atkal neatrada pat zelta pazīmes.

Zelta lauki, jādomā, bija palikuši aiz muguras. Droši vien kapteinis tīšām viņus bija aizvedis no Sankarlo upes, baidīdamies, ka, meklējot zeltu, ļaudis vilcināsies doties tālāk. Kapteinis taču domā tikai par saviem labumiem, bet, ka viņa ļaudis atgriezīsies tikpat nabagi kā bijuši, par to viņam maza bēda.

Šādas nemiera pilnas valodas skanēja nometnē, un briesmīgus lāstus dažkārt izteica pat paša kapteiņa klātbūtnē. Segins izlikās, ka viņš nekā nedzird. Tas bija viens no tiem stiprajiem raksturiem, kas varēja daudz panest, lai sasniegtu savu mērķi. Kā visi kreoli, viņš bija ātrs un viegli uztraucās, bet nelaime bija to salauzusi un uzvarējusi, viņā izveidojās tā aukstasinība, kas nepieciešama līdzīgas armijas vadonim. Bet kad viņš sāka sodīt, tad kļuva «bīstams cilvēks», un skalpu mednieki ļoti labi zināja šo viņa īpašību. Tagad viņš uz tiem pat nedusmojās.

Jau ilgi pirms saules lēkta visi bija kājās un devās uz Prieto augstieni. Netālu no nakts nometnes bija ievērotas ugunis — tur droši vien atradās apaču nometne. Vajadzēja nemanītiem aizkļūt viņiem garām, tātad bija jāvirzās uz priekšu klusu un tikai naktī, bet diena jāpavada apslēptā vietā.

Tiklīdz uzlēca saule, pulks apstājās dziļā gravā. Vairāki mednieki uzkāpa augstākā vietā un ierīkoja tur novērošanas punktu. Gravas vienā pusē virs indiāņu ciema bija saskatāma dūmu strūkla. Pulks tomēr gravā ilgi neuzkavējās, bet pēc īsas atpūtas sāka virzīties uz priekšu pa kaktusiem apaugušo, plašo ieleju.

Drīz mednieki sasniedza kādu indiāņu ceļu un tur pārcēlās pār upi, lai pagrieztos uz austrumiem. Upes vidū viņi apstājās, lai padzirdītu zirgus un mūļus. Daži mednieki aizjāja uz priekšu un uzrāpās stāvā krastā. Pēkšņi no turienes atskanēja skaļi saucieni. Cilvēki uz kalna kliedza, māja ar rokām un norādīja uz ziemeļiem. Ko gan viņi tur bija ieraudzījuši, Vai tikai tur nebija indiāņi?

«Kas tur ir?» apvaicājās Segins, kāpdams kalnā.

«Zelta kalns! Zelta kalns!» viņi kliedza.

Iepakaļ palikušie steidzās ātrāk sasniegt krastu. Viņu acu priekšā bija kalns, kas saules gaismā žilbinoši mirdzēja. Kalna virsotne un pat tā sāni, saules apspīdēti, mirdzēja kā tīrs zelts.

Mednieki priekā trakoja. Lūk, beidzot viņš, zelta kalns, par ko dzirdēts tik daudz nostāstu pie nometņu ugunskuriem! Tātad tā nav izdoma, bet patiesība; lūk, zelta kalns visā savā krāšņumā atradās viņu priekšā!

Henrijs paskatījās Seginā. Tas sēdēja zirgā nodurtu galvu, viņa stingrā seja pauda nemieru. Tāpat kā ārsts, Henrijs un Elsols viņš zināja šī mirdzuma īsto vērtību. Viņš zināja, ka tas ir tikai metaloīds, ko cilvēki noturēja par īstu zeltu.

Kalns nebija viņiem pa ceļam, bet Segins labi zināja, ka ieskaidrot ļaudīm patiesību viņam neizdosies un ka pamest kalnu — nozīmētu izsaukt atklātu dumpi. Viņš tomēr mēģināja komandēt: «Uz priekšu, garām kalnam!» Bet mednieki jau bija pagriezuši zirgus zelta kalna virzienā un nekādā ziņā nevēlējās to pamest. Nekādi ārsta un Henrija iegalvojumi, ka tas nav zelts, nevarēja nelaimīgos vest pie prāta, jo viņus bija apreibinājis zelta mirdzums un apstulbojusi mantkārība. Velti Segins viņus baidīja, ka vajag pasteigties sasniegt navahu mītnes, pirms viņus nebūs panācis Dakomas pulks. Viss bija velti. Tad zaudējis pacietību šīs spītības dēļ, Segins iesaucās: «Lai notiek kā jūs gribat, bezprāši! Rāpjieties šai tukšā kalnā. Tikai sargieties, ka jums vēlāk šī muļķīgā mantkārība nav jāsamaksā ar dzīvību. Uz priekšu!»

Ar šiem vārdiem Segins nostājās pulka priekšgalā ar seju pret kalnu, bet ļaudis ar gaviļu kliedzieniem apsveica pieņemto lēmumu. Segina drūmais pareģojums viņus nemaz neuztrauca. Viņi priecājās, ka kapteinis bija piekāpies un pateicās viņam par to, bet viņš jāja uz priekšu drūms un ar izmisuma pilnu sirdi.

Pēc dienas viņi sasniedza zelta kalna pakāji… Mednieki nolēca no zirgiem un steidzīgi sāka rāpties kalnā, lai sasniegtu mirdzošos punktus. Viņi atlauza tos dunčiem, dauzīja revolveriem un skrāpēja nažiem. Par nelaimi, tie visi bija mazvērtīgi metaloīdi, un vīlušies mednieki niknumā svieda tos projām un meklēja jaunus, lai pēc kāda laika arī tos aizsviestu.

Sī ceļojuma dēļ viņi bija velti zaudējuši divas dienas. Protams, neliels mierinājums bija pārliecība, ka ari indiāņi, sekojot viņu pēdām, tāpat novirzīsies no tiešā ceļa un tātad arī pazaudēs dienu. Segins virzīja savu pulku uz dienvidrietumiem un, lai atgūtu zaudēto laiku, atļāva tikai īsu atpūtu pie strauta, kas plūda no kalna, gar kuru gāja viņu ceļš.

Viņi virzījās veselu dienu vēl uz dienvidaustrumiem, līdz Rube ieraudzīja pazīstamo kalnu kontūras. Viņi tuvojās navahu galvaspilsētai. Rube norādījaSeginam uz aizu: «Navahu pilsēta atrodas tur, aizas viņā galā.» Otrā dienā, jau vēlu vakarā, viņi tuvojās aizas izejai. Virzīties gar upes krastu tālāk nebija iespējams, jo vieta bija nepārejama. Upei nebija pārejas, atlika tikai uzkāpt pa stāvo krauju augstā krastā un tad turpināt ceļu. Kad mednieki, sekodami Rubem, viens pēc otra sasniedza kraujas virsotni, viņu priekšā parādījās ceļojuma mērķis, viņu tieksmju objekts: navahu pilsēta bija viņu priekšāl

«Paldies Dievam! Beidzot taču!» Segins teica satrauktā balsī. «Lai Dievs mums palīdz veikt mūsu pasākumul» Lieliska aina atklājās pārsteigto balto acīm. Visa mītne bija redzama kā uz delnas. Tā atradās milzīga ovāla laukuma pusē. Laukums bija vairākas jūdzes garš un viss grima zaļumos, tikai upe ar savu sudraba lenti to šķērsoja, bet apkārtējie kalni ar savu mežonīgo izskatu vēl vairāk izcēla šīs oāzes zaļumu. Drūmie granīta kalni ar šaurām aizām un tumšiem ciedru kokiem kalnu galotnēs it kā sardze sargāja pilsētu no ziemeļu puses. Dienvidu pusē kalniem bija citāds izskats — tur bija baltā kvarca kalni ar atsevišķām, asām galotnēm. Tur, kur šīs divas, ziemeļu un dienvidu kalnu grēdas viena otrai tuvojās, auga tumšs, kupls lapu. koku mežs, kura biezokņos bija bagātīgas medījuma vietas. Blakus mežam, oāzes malā, bija saskatāmas daudzas piramīdveidīgas celtnes — tā bija navahu pilsēta.

Neraugoties uz apmēram desmit jūdžu lielo atstatumu, kas viņus šķīra no pilsētas, mednieki varēja saskatīt celtņu kontūras. Uz dažu namu jumtiem bija terases, un uz tām plīvoja karogi. Lielā celtne, kas stāvēja savrup ārpus pilsētas, jādomā, bija templis. Ar tālskata palīdzību varēja saskatīt cilvēku stāvus, kas kustējās pa tempļa pagalmu un terasēm.

Tīksminoties par šo skatu, Henrijs skumji domāja: «Pēc dažām stundām šo mieru iztraucēs, atskanēs drausmīgi kliedzieni un sāksies visas patvaļas šausmas.»

Segins pavēlēja visiem medniekiem salasīties zem koka uz apspriedi. Jāizšķir jautājums, kā uzsākt uzbrukumu pilsētai.

Segins nolēma tā: naktī tuvoties pilsētai, bet pašu uzbrukumu atlikt līdz rītam. Tādējādi bēgt nebūs iespējams, bet dienas gaismā varēs vieglāk atrast un pazīt gūstekņus.

Pieņēmuši galīgu lēmumu, mednieki apgūlās zemē, lai viņus neieraudzītu. Pavadas viņi paturēja rokās un sāka gaidīt nakti.

Beidzot sengaidītā diena bija klāt. Terasēs sāka kustēties cilvēku stāvi. Tie bija ietinušies strīpainās navahu krāsas segās (balts ar melnu). Lielākoties tās bija sievietes, jaunas un vecas, visas vaļējiem matiem, bet bērni lēkāja un pinās ap viņām. Parādījās arī veči baltiem matiem. Redzēja arī jaunus vīriešus, bet tie acīmredzot nebija kareivji. Viņi staigāja uz priekšu un atpakaļ, nesa no akām ūdeni un iededzināja ugunskurus. Tie bija vergi, indiāņu kara laupījums.

Veči devās uz templi, viņiem sekoja sievietes un bērni, un drīz visi, apmēram simt cilvēku, salasījās augšējā terasē. Zem karoga novietoja kaut ko līdzīgu altārim, un tieva dūmu strūkla pacēlās no aizdedzinātā sārta. Indiāņu bungu troksnis saplūda ar dejojošo balsīm. Pēc dziesmas iestājās pilnīgs klusums.

«Ko nozīmē šis svinīgais akts?» Henrijs prasa Rubem.

«Šī cilts pielūdz sauli. Viņi tagad apsveic saules uzlēkšanu.»

Mednieku ziņkāre bija sasniegusi augstāko pakāpi, un viņi nenovērsa skatienus no indiāņu garīgās ceremonijas. Pēkšņi austrumos iesārtojās paša augstākā kalna galotne, uzlecošā spīdekļa vēstnesis. Spilgta gaisma pakāpeniski ieplūda ielejā un beidzot apspīdēja lūdzējus.

«Paskatieties, kaptein,» sacīja Rube, «starp viņiem stāv baltās sievietes un jaunas meitenes.»

«Dievs Kungs,» no dvēseles dziļumiem izsaucās Segins. «Palīdzi man viņu starp tām atrast!»

Pēc šiem vārdiem viņš pielika signāla tauri pie lūpām.

Ielejā atskanēja aicinātājs signāls, un jātnieki parādījās no paslēptuvēm. Viņi auļoja pa ieleju un drīz ielenca pilsētu plašā aplī. Aizā bija palikuši tikai daži cilvēki ar Dakomu un mantām.

Signāla skaņas iedzīvotājus pārsteidza. Viņi redzēja aplencēju ēnas, un, ja daži jaunākie un nepiedzīvojušākie vēl domāja, ka tā ir kara spēle, ko pa jokam sarīko draudzīgā kaimiņu cilts, tad vecie tūlīt viņiem paskaidroja, ka tā nav. Viņi teica, ka tas ir balto kareivju — ienaidnieku signāls. No bailēm un pārsteiguma indiāņi kādu laiku palika nekustīgi stāvot. Šis apmulsums turpinājās tik ilgi, kamēr Segina jātnieki sasniedza pilsētas sienas. Tagad visi saprata, kas par lietu. Jātnieki apseglotos zirgos, briesmīgiem ieročiem rokās — tie ir ienaidnieki, tie ir bālģīmji!

Indiāņi skraidīja no ielas ielā. Tie, kas nesa ūdeni, nometa krūzes un kliegdami izklīda pa mājām. Viņi uzrāpās uz jumtiem un kāpnes uzvilka līdzi, bet sievas un bērni kliedza šausmu kliedzienus, un šausmas bija saskatāmas visās viņu kustībās.

Bet jātnieku riņķis slēdzās arvien ciešāk un ciešāk. Uzbrucēji tuvojās pilsētas vārtiem, atstāja tur dažus sargus, bet pārējie ar Seginu, Henriju un Rubi priekšgalā droši gāja uz priekšu un apstājās pie tempļa.

Vecie indiāņi vēl stāvēja uz jumta, no bailēm drebēdami kā bērni.

«Nebaidieties nekā. Mēs atnācām pie jums kā draugi!» Segins kliedza viņiem viņu mātes valodā.

Bet viņa balss nevarēja pārspēt šausmu kliedzienus, kas pārgāja no vienas terases uz otru. Segins atkārtoja savus apgalvojumus, papildinot tos attiecīgiem žestiem, un vecie pienāca pie terases malas. Izcēlās viens no viņiem, kas, jādomā, bija priekšnieks; viņa sirmie mati sniedzās līdz jostas vietai; metāla izgreznojumi mirdzēja ausīs un uz krūtīm. Viņš ar roku deva zīmi, un visapkārt visi apklusa, tad viņš noliecās pār terasi un spāniski atbildēja:

«Amigosl Amigosl (draugi! draugi!).»

«Jā, mēs esam jūsu draugi,» Segins atbildēja tai pašā visam pulkam nesaprotamā valodā. «Jums nav jābaidās. Mēs jums nedarīsim nekā ļauna.»

«Bet kāpēc gan jūs mums varētu darīt ļaunu? Mēs esam draugi ar visiem Rietumu baltajiem. Mēs — Monte- sumas bērni. Mēs — navahi. Ko jums no mums vajag?»

«Mēs atnācām pēc mūsu sievām un meitām, ko jūs pie sevis turat gūstā.»

«Jūs maldāties: pie mums nav balto gūstekņu. Tās, ko jūs meklējat, atrc ias tālu dienvidos pie apačiem.»

«Mēs esam veikuši grūtu ceļu, lai viņas atbrīvotu, un, to neizdarījuši, mēs neaiziesim.»

Vecais pagriezās pret savējiem, viņš sazinājās ar tiem ar zīmju palīdzību un tad svinīgā balsī runāja:

«Tici man, virsaiša kungs, tev ir sniegtas nepatiesas ziņas; mūsu pilsētā nav nevienas bālģīmju verdzenes.»

«Ak tu, vecais, .nekaunīgais meli!» Rube kliedza, noņemdams no galvas savu parūku. «Paskaties šurp: vai tu pazīsti vai ne veco Mazov pazīsti?»

Kailais galvaskauss indiāņiem atgādināja notikumu ar skalpu, ko noņēma dzīvam zvērkārim. Pa to laiku mednieki draudoši sāka pielādēt savas bises. Sie nekaunīgie meli viņus kaitināja, jo viņi bija pārliecināti, ka baltās sievietes atrodas šeit.

«Veci,» stingrā balsī runāja Segins, «ar šo izvairīšanos tu nekā neiegūsi. Ja jūs gribat glābt savas galvas un pilsētu no posta, tad atdodiet mūsu sievietes.»

«Un pēc iespējas ātrāk,» piebilda nepacietīgais Harejs, paceldams savu bisi, «jeb es sašķaidīšu tavu veco galvu.»

«Pacietību, draugi! Mēs jums parādīsim savas baltās sievietes, un jūs redzēsit, ka tās nav gūsteknes. Tās ir mūsu meitas, Montesumas bērni.»

Indiānis nokāpa tempļa otrajā stāvā, pazuda durvīs un pēc brīža atgriezās ar piecām sievietēm indiāņu tērpos, bet viņu sejas panti skaidri liecināja, ka tās cēlušās no Meksikas spāņiem.

Daži mednieki trīs no viņām tūlīt pazina. Izdzirdušas saucienus: «Pepa, Rafaela, Jezuzita!» viņas steidzās pie barjeras, izstiepdamas savas rokas pretim saviem vīriem un brāļiem; viņas raudāja no prieka un pateicās saviem glābējiem.

«Kāpiet lejā, nāciet pie mums!» sauca mednieki.

Jaunās sievietes pašas nespēja pielikt kāpes, un viņas raudzījās uz saviem saimniekiem, bet tie, uzacis savilkuši, zobus griezdami, stāvēja nekustīgi un apzinājās savu bezspēku.

«Pielieciet kāpnes un ļaujiet nokāpt baltajām sievietēm, un ātrāk, citādi zvēru, es nonāvēšu visus, cik vien jūsu tur ir!» nepacietīgi iesaucās Harejs.

Indiānis paklausīja: pielika kāpes, un trīs sievietes nonāca savu radinieku skāvienos. Divas nepazītās stāvēja augšējā terasē. Segins, nespēdams savaldīt savu nepacietību, sāka kāpt pa kāpēm augšup, un viņam sekoja vairāki mednieki. Viņš piegāja pie gūsteknēm, bet tās iekliedzās un atkāpās no viņa. Segins uztraukts ieskatījās viņu sejās. Viņš savā atmiņā izsauca tālās pagātnes ainas un gaidīja, ka tēva un meitas asinis sāks runāt, bet Segins nevarēja saskatīt neviena pazīstama panta šais divās sejās. Viena bija par daudz veca, otras seja bija pretīga un neglīta.

«Mans Dievs!» Segins iesaucās. «Vai patiesi es viņu neatradīšu? Viņai uz rokas bija dzimumzīme… Nē, nevar būt, ka tā būtu mana meita.»

Viņš tomēr pieskrēja jaunajai meitenei, satvēra roku, atlocīja piedurkni, paskatījās un, neatradis dzimumzīmi, pieskrēja pie vecā indiāņa. Tas bailēs no Segina bargā izskata atkāpās.

«Te nav visas!» viņš iesaucās pērkoņskaļā balsī. «Kur tev noslēptas pārējās. Ved viņas tūlīt šurp, vecais, vai es tevi sadragāšu!»

«Mums te vairs nav neviena bālģīmja,» pārliecinoši atbildēja vecais.

«Tu melo, un par to tu samaksāsi ar savu dzīvību. Rube, šurp! Atmasko šo blēdi!»

«Tu melo,» teica zvērkāvis, «tu melo, vecais blēdi! Ja tu mums neatdosi sievieti, tad baltie mati vairs ilgi nepaliks uz tavas galvas. Kur atrodas jūsu jaunā valdniece?»

«Dienvidos, tālu no šejienes.»

«Žēlīgais Dievs!» izmisumā iesaucās Segins.

«Kaptein, neticiet viņam. Tas ir blēdis un melis. Jūs taču dzirdējāt, ka viņš noliedza, ka pie viņiem atrodas nabaga gūsteknes… Jauno meiteni viņi dēvē par noslēpumu valdnieci, jo viņa palīdz vecajam grēka gabalam tā burvībās, pielūdzot sauli. Viņš nekādā ziņā negrib to zaudēt, bet viņa ir te un labi noslēpta — es esmu par to pārliecināts.»

«Biedri!» pārliecies pār malu, kliedza Segins. «Pārmeklējiet visas mājas, meklējiet visur, izvediet visas sievietes, vecas un jaunas. Nevienas šķirbas neatstājiet nepārmeklētas! Pie kāpēm! Ātrāk! Atrodiet man manu mīļo meitu!»

XVI RUBE NOKĀRTO SAVAS LIETAS

Mednieki pārņēma savā rīcībā visas kāpes, apskrēja visas mājas un izveda no turienes visus iedzīvotājus. Dažās vietās vecie kareivji un jaunie indiāņi — vergi, saniknoti par balto uzbrukumu, izrādīja tiem pretestību, bet tie visi zaudēja dzīvību un skalpus. Visus iedzīvotājus atveda vai, pareizāk sakot, atdzina pie tempļa. Segins uzmanīgi apskatīja visas sievietes. Kad viņas pienāca, Segins atsedza viņu tumšās sejas. Bija tur arī jaunas un skaistas, bet nevienā no tām viņš nepazina savu Adeli. Gandrīz visas tās bija indiāņu skaistules, kuras māņticīgās bailēs raudzījās bālģīmjos.

Henrijs redzēja, kāds izmisums atspoguļojās Segina sejā pēc šīs neveiksmīgās meklēšanas. Jaunā cilvēka galvā pazibēja jauna doma, ko viņš tūlīt steidzās paziņot kapteinim.

«Izvaicājiet atbrīvotās gūsteknes,» viņš teica.

«Ak jā, jums taisnība, es šodien pavisam esmu pazaudējis galvu,» Segins atbildēja, «un taisni tad, kad gandrīz esmu sasniedzis savu mērķi. Pēc tik daudz gadu pūlēm un mokām …»

Viņi abi devās pie gūsteknēm, un Segins pēc iespējas sīki aprakstīja savu pazudušo meitu Adeli.

«Tā droši vien ir «noslēpumu valdniece».

«Vai viņa atrodas pilsētā?»

«Es viņu šorīt redzēju pirms jūsu atnākšanas; vecais priesteris steidzināja viņu ieiet. Droši vien viņš to kaut kur noslēpis.»

«Kur tad?» Segins šausmās iesaucās. «Tā taču ir mana meita! Es zinu, ka viņi to padarījuši par «noslēpumu valdnieci».»

«Ak,» viena no sievietēm teica, «man liekas, ka viņš to noslēpa estufā.»

«Kas tas ir? Kur tas ir?»

«Tā ir tāda vieta, kur deg svētā uguns, kur vecais priesteris izdar^ savas burvības un pagatavo zāles. Kungs, šī vieta ir briesmīga, tur jādomā sadedzina arī cilvēkus, bet mēs nezinām, kur tā atrodas. Liekas, kaut kur zem tempļa, apakšzemē. Vecais priesteris zina, jo viņam vienīgajam tur tiesība ieiet.»

Doma, ka viņa meita atrodas nāves briesmās, Seginu pārsteidza. Viņš paskatījās uz veco priesteri, no kā arī Henrijs nenovērsa acis, un abi bija pārsteigti par auksto ļaunumu, kas atspulgoja viņa sejā. Viss_ viņa stāvs pauda nelokāmu apņemšanos drīzāk mirt, nekā atdot to, ko viņš gribēja saglabāt sev. Šim vecim piemita gandrīz dēmoniskas spējas — viņš valdīja mežoņu prātus.

Baidīdamies par savas meitas dzīvību, Segins steidzās pie kāpēm un kopā ar Henriju un vēl dažiem medniekiem * uzkāpa uz tempļa jumta. Tur viņš metās pie priestera, satvēra viņu aiz matiem un kliedza:

«Ved mani pie «noslēpumu valdnieces», tā ir mana meita!».»

««Noslēpumu valdniece» — tava meita?» atbildēja in-, diānis, drebēdams par savu dzīvību, bet tomēr spītīgi visu noliegdams. «Nē, baltais, viņa nav ne no jūsu dzimtas, ne no jūsu cilts. Viņa ir saules meita, kāda navahu virsaiša meita.»

«Nekārdini mani, vecais, nesmejies par mani! Klausies, ja manai meitai nodarīs kaut mazāko ļaunumu, tad zini, es neatstāšu jūsu pilsētā dzīvu nevienu cilvēku. Ej taču, ved mani pie viņas uz apakšzemi!» •

«Uz apakšzemi! Uz apakšzemi!» sauca visi mednieki.

Stipras rokas satvēra veco aiz pleciem un matiem. Tā acu priekšā vicināja asiņainu dunci un gandrīz nogrūda viņu pa kāpēm lejā. Viņš nepretojās, apzinādamies, ka par mazāko spītību viņu sagaida nāve.

Sasniedzis apakšstāvu, viņš deva zīmi apstāties. Viņu palaida vaļā ,un viņš iegāja durvīs, kas bija aizsegtas ar bifeļu ādām.

Segins satvēra priestera garās drēbes, jo viņš baidījās, ka tas var pazust, un sekoja kopā ar vairākiem savējiem.

Viņi gāja no viena gaiteņa otrā — caur veselu tumšu eju labirintu un beidzot nonāca vāji apgaismotā istabā. Baltos pārsteidza fantastiski izgreznojumi un indiāņu reliģijas simboli. Sienas bija noklātas ar drausmīgiem zīmējumiem un meža zvēru ādām.

Bet medniekiem tagad nebija laika apskatīt visus šos brīnumus. Viņi skraidīja pa visiem stūriem, meklēja un rakās, apgāza elkus un svētos traukus, un milzīgās Čūskas līda pa grīdu un tinās ap mednieku kājām. Negaidīts uzbrukums visus šos riebekļus bija iztraucējis un tagad viņi nikni uzbruka saviem traucētājiem. Cilvēki samina tās kājām un sita bisēm, tā, ka cilvēku kliedzieni, čūsku šņākoņa, smacējošā upuru uguns smarža — viss kopā radīja drausmīgu haosu.

«Kur tad kapteinis?» atskanēja balsis no visām pusēm.

«Paklausieties,» Henrijs viņiem sacīja, «tur kāds kliedz; laikam sievietes balssl Lūk, Segins sāk runāt! Puiši, man līdzi!»

Mednieki pacēla ādas, kas aizsedza ieeju blakus telpās, steidzās turp, un viņu acīm pavērās sekojoša aina: Segins savos skāvienos turēja brīnišķu jaunu meiteni, kas bija bagātīgi izrotājusies ar zelta lietiņām un spalvām. Meitene mēģināja no viņa apkampieniem atbrīvoties, bet Segins turēja viņu ar vienu roku, bet ar otru atlocīja kreisās rokas piedurkni un atrada dzimumzīmi.

«Jā, tā ir viņa, viņa!» drebošā balsī viņš kliedza. «Es pateicos Tev, ak Dievs, es viņu esmu atradis. Adelel Adele! Vai tu mani nepazīsti? Es esmu tavs tēvs!»

Jaunā meitene turpināja kliegt. Viņa grūda Seginu projām un izstiepa rokas pret veco indiāni, aicinot viņu palīgā. Tēvs lielā maigumā viņai kaut ko stāstīja, bet viņa neklausījās un griezās projām. Beidzot viņai izdevās izrauties no tēva rokām, viņa aizrāpās pa zemi pie vecā un apkampa tā ceļus.

«Viņa negrib mani pazīt! Mans bērns, mans bērns!»

Segins runāja ar viņu navahu izloksnē, lai viņa saprastu un uzklausītu; jo savu mātes valodu viņa nesaprata nemaz.

«Tu?» viņa iesaucās. «Tu mans tēvs? Nē, tu esi baltais, tu esi manas cilts ienaidnieks! Neaiztiec mani! Prom!»

«Dārgā Adele, neatgrūd savu tēvu, atcer …»

«Mans tēvs bija liels virsaitis. Viņš nomira. Tagad saule — mans tēvs. Es esmu Montesumas meita, navahu karaliene!»

Un pateikusi, kas viņa ir, jaunā meitene izslējās visā auguma un ar apvajļjiotas augstības izskatu uzlūkoja savus ienaidniekus.

«Ak, Adele,» turpināja Segins, «paskaties uz mani. Vai patiesi tu esi aizmirsusi mani un manu mīlestību pret tevi? Ja tu mani nepazīsti, varbūt tu pazīsi sava sargeņģeļa, savas mātes seju. Viņa vēl nav beigusi raudāt par tevi no tā brīža, kad indiāņi tevi nolaupīja!»

Segins noņēma no savām krūtīm miniatūru ģīmetni un parādīja to meitai. Viņa ar interesi paskatījās ģīmetnē, bet neviens tās sejas vaibsts nenodrebēja un neizpaudās pat ne vismazākais uztraukums. Viņas pārsteigtās acis raudzījās te ģīmetnē, te Seginā. Tad pēkšņi viņa ar lielisku rokas kustību it kā uzaicināja baltos neapgānīt ilgāk templi ar savu klātbūtni. Acīmredzot viņa bija aizmirsusi visu, gan savu ģimeni, gan mātes valodu un pārvērtusies par īstu indiānieti!

Raudzīdamies savā nelaimīgajā draugā, Henrijs nevarēja valdīt asaras. Segins stāvēja kluss, nogrimis dziļās skumjās. Viņa galva noslīdēja uz krūtīm, bāls un nedzīvs viņš skatījās un nekā neredzēja savā priekšā. Henrijs saprata, cik lielām vajag būt šī cilvēka ciešanām: lūk, visu viņa ilgo gadu pūļu, kauju, varoņdarbu rezultāts.

' Kādu brīdi Segins klusēja, it kā sakopodams savas satrauktās domas, tad asā balsī teica:

«Aizvediet viņu. Varbūt Dievs par mums apžēlosies un viņa kādreiz pie mums atgriezīsies.»

Atkal bija jāiet caur šausmīgo zāli, lai nonāktu tempļa virsējā terasē. Bet, piegājis pie malas, Henrijs ieraudzīja skatu, kas viņam iedvesa vēl lielākas šausmas. Asins straumes viņu vairs neuztrauca — pie tām viņš bija jau paspējis pierast — bet viņš sajuta kaut ko drausmīgu visā atmosfērā, kas vēstīja pilnīgu patvaļu un kaislību neprātu.

Tempļa priekšā stāvēja pūlis: sievietes, jaunas meite- un un bērni — pavisam apmēram divsimt cilvēku. Viņas bija ģērbušās dažādi. Dažas bija ietinušās strīpainās segās, citas pāvu spalvām izgreznotās tunikās, un nedaudzām bija eiropiešu drēbes, kas bija iegūtas, aplaupot baltos. Visas tās bija indiānietes, un starp viņām bija arī vecenes, bet vairums- bija jaunas un skaistas.

Vispirms Henrijs ievēroja asinis, kas plūda pār viņu sejām un ausīm. Tās bija varmācības pēdas, jo no ausīm bija izrauti vērtīgie auskari, nemaz pat nepūloties tos izņemt.

Skalpu mednieki bija ielenkuši šo pūli un par kaut ko apspriedās. No viņu kabatām rēgojās zelts un citas lietas. Acīmredzot viņi bija uzlikuši savu smago roku visām dārglietām, ko bija ieraudzījuši. Bet kaut kas vēl drausmīgāks pārsteidza Henriju. Svaigi, asiņaini skalpi bija pie daudzu mednieku jostām. Nažu asmeņi bija asinīs, un visam laupītāju baram bija briesmīgs, atbaidošs izskaits.

Melni mākoņi klāja visas debesis; brīžiem zibeņi šaudījās šurp un turp, bija dzirdami attāli pērkona grāvieni, tā atbalss dunēja visos apkārtējos kalnos un aizās. Negaiss labāk kā nekas cits, atbilda tam, kas še notika.

«Atvediet mantas!» iesaucās Segins, iznākdams ar meitu no tempļa.

Izpildot viņa pavēli, pēc neilga laika atveda mūļus un visas mantas.

«Pievāciet pa mājām visu, kas atrodams ēdams, un ātri iesaiņojiet.»

Viss, kas gadījās pie rokas: žāvētā gaļa, žāvēti augļi, ādas un rieksti — visu savāca un iesaiņoja.

«Tas ir viss, kas mums ir, un es baidos — mums atpakaļceļam nepietiks. Tagad, Rube, izvēlies gūstekņus. Visus mēs nevaram gūstā ņemt. Izvēlies kādus, ko būs izdevīgāk apmainīt.»

Segins devās pie mantām, lai uz viena no mūļiem iekārtotu vietu savai meitai.

Rube izpildīja viņam uzticēto pienākumu un izvēlējās divdesmit jaunus indiāņus, jaunavas un vīriešus, kuru apģērbi rādīja, ka -viņi pieder pie augstākās sabiedrības.

«Ak,» iesaucās kāds no viscietsirdīgākajiem medniekiem — Kirkers, «navahi taču ņem gūstā baltās! Kamdēļ tad mēs nevaram paņemt no viņu cilts dažas jaunas sievietes? Viņas mūs atpūtas vietās varētu apkalpot.»

«Ek, tu!» Harejs viņam iebilda. «Bet ar ko tad mēs viņas barosim?»

«Nu, mums ir diezgan liels gaļas krājums,» iebilda Kirkers, «bet, ja pārtikas nepietiks, mēs indiāņus pametīsim, protams, iepriekš paņemot no viņiem to, kas vērtīgāks …»

Daudzi pievienojās Kirkera priekšlikumam, un, sekojot viņa piemēram, ķēra sev jaunās indiānietes un sēja pie mūļiem, bet nolaupītās sievietes raudāja un gaudās.

Protams, starp medniekiem bija arī daudz tādu, kas neatzina šādu mežonīgu patvaļu un neņēma līdzdalību, tāpat diezgan daudz bija arī tādu, kas līdzdalību gan šai laupīšanā neņēma, bet tomēr, noskatīdamies savu biedru rīcībā, labsirdīgi zobojās.

Segins šai laikā atradās tempļa otrā pusē, kur rūpējās par savu meitu. Bet troksnis, kliedzieni un bļāvieni, kas atskanēja šai pusē, pievērsa viņa uzmanību. Viņš nodeva savu meitu Elsola un Lunas gādībā un steidzās šurp.

Ieraudzījis daudzās sievietes, kas bija piesietas pie mūļu mugurām, viņš tūlīt saprata, kas viņa prombūtē noticis. Viņam gribējās medniekus nokaunināt.

«Rube,» viņš teica vecajam medniekam. «Vai tie ir tie gūstekņi, ko es tev pavēlēju izlasīt? Te viņu it kā būtu par daudz?»

«Nē,» Rube atbildēja, «lūk, tie, ko izlasīja Mazais. Te ir tieši divdesmit cilvēku, un viņi vēl nav novietoti.»

«Tādā gadījumā, lai noņem visas sievietes no mūļiem un uzsēdina tavus izvēlētos gūstekņus. Mums būs jāpāriet tuksnesis; un nāksies diezgan grūti sagādāt barību pat šīm liekajām divdesmit mutēm.»

Nepiegriezdami vērību Kirkera un viņa biedru nemieram, Segins un Rube sāka atraisīt indiāņu sievietes. Viens otrs no medniekiem sāka viņiem palīdzēt, toties tie, kas bija sadomājuši šo laupīšanu, atklāti sadumpojās pret kapteini.

«Zvēru pie debesīm!» viens no viņiem iesaucās, «vai nu es aizvedīšu līdzi savu indiānieti, vai noņemšu viņai skalpu!»

«Patiešām,» uztvēra otrs, «kamdēļ mums šīs sievietes vajadzīgas? Neviena no viņām taču nav vairāk vērta par savu skalpu. Skalpēsim viņas — un lieta cauri.»

«Lieliski!» piebilda trešais.

«Ko tad vēl vairāk!» atskanēja balsis.

Segins pagriezās pret dumpiniekiem un stingri viņiem teica:

«Biedri, atminiet savus solījumus. Saskaitiet savas gūsteknes. Es atbildu un maksāju par visām.»

«Vai jūs varat mums samaksāt tūlīt?» kāds prasīja.

«Jūs zināt, ka «tūlīt» ir neiespējama lieta.»

«Maksājiet tūlīt, citādi…»

«Naudu vai skalpus… — lūk, mūsu beidzamais vārds…»

«Un kur tad kapteinis ņems naudu, kad atgriezīsies mājās!» prasīja kāds meksikānis. «Viņš nav žīds, nav baņķieris, un, kaut gan es viņa naudu neesmu skaitījis, es tomēr nesaprotu, kur viņš ņems tādu daudzumu naudas, lai samaksātu mums par visām gūsteknēm?»

«Katrā ziņā ne no valsts, kas maksā tikai par skalpiem; bet tā ka skalpu viņam nebūs ko uzrādīt, tad viņam naudu nedos tāpat kā mums. Bet, ja mums būs skalpi, mēs naudiņu dabūsim tūlīt.»

«Un jāsaka arī, kāda gan viņam vajadzība rūpēties par mums, kad viņš pats ir atradis to, ko meklēja. Bet mūs viņš baro ar solījumiem un grib piekrāpt.»

«Viņš par mums visiem smejas, it kā par muļķa nēģeru pūli. Kamdēļ viņš negribēja mūs vest uz Prieto, kur mēs būtu savākuši pilnas kabatas zelta? Kamdēļ?»

«Un tagad viņš grib mums atņemt beidzamo peļņu par skalpiem, bet atradis muļķus!»

Henrijs domāja, ka pienācis laiks viņam iejaukties šai lietā. Nauda — lūk, vienīgais nemiera iemesls. Mazākais ar to viņi attaisno savu ietiepību. Viņš nolēma ziedot visu savu īpašumu, lai tikai palīdzētu Seginam un glābtu viņu no kritiskā stāvokļa.

«Kungi!» viņš sāka kliegt tik stipri, ka pārspēja visu balsis un troksni. «Ja jūs ticat manam vārdam, tad uzklausiet, ko es jums ieteikšu. Ar beidzamo karavānu es aizsūtīju uz Čihuahu savu preci. Kad nonāksim Elpaso, mēs sastapsim tur atgriezušos tirgotājus. Man no viņiem būs jāsaņem divreiz tik liela summa, kāda pienākas jums. Ja jūs ticat manam vārdam, es apsolu visus apmierināt.»

«Viss ir labi, tikai nelaime tāda, ka mēs nepazīstam ne jūs, ne jūsu preci.»

«Nesoli medni kokā, bet dod labāk zīli rokā,» piezīmēja kāds no medniekiem.

«Lai viņš iet pie velna! Vai tad tirgonim var ticēt! Dod mums tūlīt naudu vai — skalpus, lūk, arī visa saruna. Mēs varam noņemt skalpus, varam arī tos nenoņemt. Bet, ticiet man, tā ir vienīgā mūsu drošā peļņa.»

Bija redzams, ka cilvēki, reiz sajutuši asinis, vairs nevar atžilbt. Viņu acis spīdēja, sejās bija saskatāms dzīvniecisks niknums: viņi slāpa asiņu. Disciplīna, kas visu laiku spieda šo pūli paklausīt, bija zudusi. Priekšnieka vara bija zaudējusi savu nozīmi.

Indiāņu sievietes drebēja un spiedās viena pie otras, viņas nesaprata sarunu, bet draudi un mednieku niknās sejas tām iedvesa bailes. Viņu acu priekšā izrāva no mak- stīm dunčus, pielādēja bises un revolverus.

Visu šo laiku Segins bija aizņemts ar izmeklēto gūstekņu novietošanu. No tā brīža, kad meita atteicās viņu atzīt, viņš šķita iegrimis kaut kādās skumjās rūpēs un acīmredzot nepiegrieza vajadzīgo uzmanību visam, kas ap viņu notika.

Bet, kad atskanēja Kirkera vārdi: «Dod mums_ tūlīt naudu vai skalpus,» Segins pēkšņi attapās, savaldījas un, sapratis pašreizējo lietas stāvokli, atgriezās pie dumpiniekiem, pacēla roku ar revolveri un teica pērkondimdašā balsī:

«Pamēģiniet tikai lauzt savu zvērestu! Pirmo, kas pacels savu nazi vai bisi pret šīm sievietēm, nošaušu!»

Iestājās nāves klusuma brīdis.

«Es devu solījumu,» viņš turpināja, «ka mana roka ne- izlies nevienu pili asins pēc tam, kad Dievam labpatiks man atdot meitu. Lai neviens no jums nepiespiež mani palikt par zvēresta lauzēju, jo tieši viņa asinis tiks izlietas!»

Nemiera pilna rūkoņa atskanēja pūlī, bet neviens neuzdrošinājās atklāti un skaļi uzstāties pret kapteini.

«Bet tu, Kirker, neesi nekas vairāk kā lielība, rupjš un bailīgs,» Segins teica. «Tūlīt liec nost savu nazi, vai es tev ielaidīšu lodi pierē.»

Segins pagrieza revolveri; viņa acīs bija saskatāma drosme. Likās, ka viņš izaudzis: viņa stāja, skatiens, savilktās uzacis piespieda Kirkeru piekāpties. Viņš redzēja, ka mazākā nepaklausība nozīmē nāvi, un lādēdamies iebāza nazi makstī.

Sacelšanos tomēr vēl nevarēja uzskatīt par apspiestu. Atskanēja Kirkeram veltītas zobgalības, bet daži negribēja padoties un mudināja viens otru pretoties.

Henrijs Hallers nostājās blakus Seginam, gatavs viņu aizstāvēt un mirt kopā ar viņu.

Daudzi sekoja viņa piemēram un sagrupējās ap Se- ginu. Tie bija Elsols, Rube, Harejs, Sanhess un citi. Kas attiecas uz ārstu, tad viņš gāja no vienas grupas uz otru, visiem spēkiem pūlēdamies tos samierināt. Abas puses bija gandrīz līdzīgas.

Varēja iznākt briesmīgs cīniņš, bet par laimi tieši šai brīdī pie apvāršņa parādījās kaut kas tāds, kas tūlīt'visus atvēsināja un nomierināja kaislības. Ārsts norādīja uz vakariem; no turienes pilsētai tuvojās kareivji melnos apmetņos. Lai gan viņi bija vēl ļoti tālu, tomēr Segins un citi viņus ļoti labi pazina — tie bija indiāņu kareivji, navahi, kas bija sūtīti sekot bālģīmjiem. Viņi auļoja ārprātīgā steigā, aprīdami atstatumu kā suņi, kas seko medījumam.

«Lūk,» mierīgi teica Segins, «tur ir cik vēlaties skalpu; protiet tikai pasargāt savus personīgos. Tātad zirgos, zēnil

Uz priekšu! Vēlreiz apstiprinu savu solījumu. Esiet saprātīgi un ticiet man. Bet tagad uz priekšu! Ir laiks!»

Šoreiz kapteiņa vārdi līdzēja, un patiešām kavēties nevarēja. Briesmu tuvums iejūsmināja medniekus. Protams, viņi varētu nostiprināties namos un atsist priekšpulku uzbrukumu; bet palikt pilsētā un gaidīt pārējo indiāņu armijas spēku pienākšanu būtu bijis neprāts. Sai acumirklī pat visnesamierināmākie bija jau seglos, bet mūļus ar pārtikas krājumiem un gūstekņiem virzīja uz mežu. Segins cerēja izkļūt caur aizu, kas atradās austrumos, jo atkāpšanās bija nogriezta.

Viņš jāja pa priekšu un turēja mūļa pavadu, uz kura sēdēja viņa meita. Pārējie haotiski viņam sekoja, jo visi steidzās. Henrijs palika pilsētā pēdējais. To viņš darīja tamdēļ, lai neļautu medniekiem pēdējā brīdī izdarīt kaut ko nežēlīgu ar neaizsargātām sievietēm un večiem, kas palika pilsētā. Riskēdams ar savu dzīvību, viņš nolēma nepieļaut veltu asinsizliešanu.

«Lai slavēts Dievs!» viņš iesaucās, izjādams aiz beidzamā mednieka, kas atstāja pilsētu.

Bet viņš maldījās: viņš nebija beidzamais. Drīz viņu panāca Rube, jādams ar savu veco ķēvi. Pie jostas viņam karājās jauns skalps, tas bija vecā priestera skalps. Rube bija atriebies par savu skalpu.

XVII KAUJA AIZĀ

Sasnieguši priežu mežu, mednieki pa indiāņu ceļu devās gar upi augšup, steigdamies tik ātri, cik ātri varēja virzīties uz priekšu mūļi. Nojājuši kādas piecas jūdzes, viņi sasniedza ielejas austrumu malu. Te abas kalnu grēdas tā tuvojās viena otrai, ka tās šķīra tikai aiza, kuras dziļumā tecēja upe. Sie milzīgie vārti līdzinājās tiem, pa kuriem mednieki ienāca ielejā no rietumu puses, tikai bija daudz nepieejamāki. Ne labā, ne kreisā upes krastā ceļa nebija, tādēļ vajadzēja jāt pa pašu upi, pa ūdeni. Par laimi ūdens nebija dziļš, jo tas ievērojami cēlās tikai pēc lietus gāzēm un vētrām.

Pulks, apjājis klinšu radzes, beidzot nokļuva aizā. Virs mednieku galvām pacēlās ne tikai vairāk kā trīs metrus augstas klintis, bet tās slējās pār upi. Krasta aizaugušajās spraugās mezglojās priežu saknes. Tumšais zaļums lieliski harmonēja ar mežonīgo kalnu dabu. Aizā vienmēr valdīja puskrēsla, un arī debesis bija pārklātas draudošiem mākoņiem, kas it kā gūlās uz klintīm. Brīžiem pamirdzēja zibens un atspīdēja pie drebošo zirgu kājām straumes tumšajā ūdenī. Īsi un stipri pērkona spērieni atskanēja aizā ar ilgu, neklusinātu atbalsi, bet lietus vēl nelija.

Segina vadītais pulks steidzās, cik spēja. Dažreiz līkumos straume kļuva dziļāka un ātrāka, tā ka zirgi iegrima dziļāk ūdenī un dažreiz bija spiesti pat peldēt. Bet cita ceļa nebija, un gribot negribot bija jāvirzās uz priekšu. Tādā veidā, nojājuši vairākus kilometrus, viņi beidzot sasniedza aizas izeju un sāka rāpties krastā.

Segins izvēlējās divdesmit cilvēkus, kam bija vājāki zirgi. Elsolam uzdeva rūpēties par mantām, un viņa gādībā Segins nodeva arī Adeli, pie kuras gan visu laiku atradās arī Luna.

Pārējie mednieki izvietojās, lai aizstāvētu aizu. Zirgus noslēpa aiz klintīm, bet mednieki iekārtojās tā, lai ar bisēm varētu tēmēt tieši aizas ieejā. Tad visi apklusa un gaidīja ienaidnieku.

Nekāds kara troksnis nebija dzirdams, bet tomēr ienaidnieks nevarēja būt tālu. Vieta bija izvēlēta ļoti izdevīgi.

Ielejā upe tecēja pa lēzenu gultni, bet, it kā caur grandioziem vārtiem iekļuvusi aizā, saspiesta starp divām klints sienām, tā kļuva straujāka un arī daudz dziļāka. Tālāk upe atkal mazliet izpletās un tad iekļuva visšaurākajā aizas vietā it kā žņaugos, tā ka te ar pūlēm tikai divi cilvēki blakus varēja virzīties uz priekšu. Tālāk, iznirdama no aizas, Navahu ielejā viņa atkal kļuva platāka un straume lēnāka, mierīgāka.

Vieta, ko Segins bija izvēlējies paslēptuvei, atradās klintīs pie straumes ieejas aizā, tā sakot, pie tās vārtiem, kur auga lieli koki. No šīs vietas bija ne tikai ērti aizstāvēt aizu, bet vajadzības gadījumā varēja arī no tās atkāpties ielejā. Nedrīkstēja tikai pieļaut, ka ienaidnieki nokļūtu aizmugurē, bet par to, pēc Rubes domām, pagaidām nebija ko baidīties.

Ja arī ienaidnieks parādītos lielā skaitā, tomēr nolēma to aizturēt tik ilgi, cik vajadzīgs, lai dotu iespēju mantu transportam aiziet pēc iespējas tālu. Segins paredzēja, ka aizā nevarēs ilgi noturēties jau tamdēļ vien, ka pulkam nepietiks pārtikas krājumu un pulvera.

Tātad sava kapteiņa vadībā mednieki novietojās aiz klintīm.

Pēkšņi medniekus sasniedza kāds troksnis — it kā vesela rinda vezumnieku brauktu pa rupjām smiltīm nokaisītu ceļu. Patiesībā tas bija zirgu kāju sitienu troksnis pa akmeņaino upes dibenu — navahi tuvojās… Pēkšņi troksnis apklusa. Jādomā, ka ienaidnieks bija apstājies, lai apskatītu apkārtni. Sis minējums izrādījās pareizs. Dažas minūtes vēlāk aiz attālākās klints parādījās kaut kas sarkans. Tā bija indiāņa izkrāsotā piere, bet lode nespēja viņu aizsniegt. Mednieki raudzījās uz to pusi, aizturējuši elpu un sagatavojuši bises. Lūk, parādījās vēl viens indiānis, tad vēl un vēl. Pie apvāršņa parādījās daudz melnu stāvu, tie slēpās aiz klintīm un uzmanīgi virzījās uz priekšu.

Medniekus aizsedza krūmi, un indiāņi nevarēja iedomāties par lamatām. Viņu priekšpulks acīmredzot gribēja pārliecināties, vai baltie aizgājuši šai virzienā. Pirmais un pats drošsirdīgākais indiānis, skriedams no vienas paslēptuves uz otru, nonāca līdz vietai, kur aiza sašaurinā- jās. Tur bija klints, un tiklīdz viņa galva parādījās virs tās, atskanēja vairāki šāvieni, un indiāņa galva acumirklī nozuda, krampjaini pacēlās roka un arī nokrita: lodes bija viņu nonāvējušas.

Pazaudējuši savu izlūku, indiāņi pārliecinājās par balto klātbūtni un atsauca savu priekšpulku atpakaļ. Mednieki pielādēja bises no jauna un atkal sāka vērot. Pagāja ilgs laiks, bet nekāda indiāņu kustība nebija manāma. Bez šaubām viņi pārdomāja uzbrukuma plānu. Patiesībā viņiem bija tikai viena iespēja izsist baltos no paslēptuves — viņiem vajadzēja, nevērojot šaušanu, iziet caur aizu, izšaut daudz bultu, varbūt vēl izturēt vienu šāvienu zalvi un, sasniedzot bālģīmjus, uzsākt cīņu bez ieročiem. Tā kā viņiem bija skaitlisks pārsvars, viņiem bija cerības uzvarēt.

Mednieki apzinājās indiāņu priekšrocības un visus savus panākumus balstīja uz to, ka ieroču uguns sarkan- ādaiņus katrā ziņā apturēs un varbūt dos iespēju sagatavot otro zalvi. Segins deva arī rīkojumu nešaut visiem reizē, bet pa daļām, lai vismaz kādu laiku uguns liktos nepārtraukta.

Tādā gaidītāju stāvoklī briesmīgajā lietus gāzē mednieki atradās jau vairāk nekā stundu, pēc iespējas sargājot savas bises. Pa to laiku ūdens upē cēlās, ar troksni tas kāpa krastos, un straume norāva un aiznesa līdzi lielus akmeņus. Pie klinšu šķautnēm ūdens mutuļoja un cēlās arvien augstāk un augstāk, sevišķi aizas šaurākajās vietās. Apvidus, kur bija noslēpušies mednieki, ietinās gandrīz nakts tumsā, un tikai zibens paretam apgaismoja šo savā mežonībā brīnišķo trakojošās dabas ainu.

«Varbūt viņi ir sākuši mūs apiet,» kāds teica.

«Nē, agrāk kā naktī viņi mums neuzbruks.»

«Nu, lai taču viņi gaida nakti,» rūca Rube. «Ja vēl pusstundu turpināsies šāds lietus, tad viss būs kārtībā, vai arī Mazais vairs nekā nesaprot.»

«Ts! .. Ts! . .» atskanēja pūlī. «Lūk, viņi!»

Visu skatieni pievērsās izejai. Parādījās indiāņu jātnieki tik lielā skaitā, ka aizpildīja visu straumi. Viņi sagatavoja savus stopus, lai izšautu daudz saindētu bultu un tad dotos uzbrukumā.

«Nu, draugi, sargieties!» Rube iesaucās. «Tēmējiet labi un šaujot nekļūdieties!»

Rube nebija paspējis pateikt savus vārdus, kad no indiāņu puses atskanēja divsimt rīkļu kaujas sauciens. Arī mednieki atbildēja skaļiem kliedzieniem, kam pievienojās viņu sabiedrotie šavniji un delavari.

Pie izejas no aizas navahi apstājās, lai labāk sakārtotos pirmajam uzbrukumam, un tad ar jaunu kliedzienu metās vārtos. To viņi izdarīja tik ātri, ka dažiem indiāņiem izdevās izkļūt no aizas līdzenumā, pirms atskanēja mednieku kopējā zalve. Brīdi vēlāk sāka birt ložu krusa no bisēm, šautenēm un karabīnēm. Lodēm pretim lidoja milzums saindētu bultu, un to visu pavadīja kara saucieni un ievainoto vaidi.

Pēc katra šāviena kāds indiānis iekrita ūdenī, bet pulks no jauna devās uzbrukumā, lai izkļūtu no aizas. Nonāvētie cilvēku un zirgu līķi aizsprostoja upi, bet indiāņi pāri tiem metās uz priekšu. Pēc pirmiem šāvieniem, kad mednieki atkal pielādēja savas bises, iestājās bīstams starpbrīdis, un to centās izmantot uzbrucēji.

Segins saprata brīža nopietnumu un ar pielādētu revolveri steidzās uz priekšu, aicinādams sev līdzi tos, kam arī bija revolveri.

Kādu piecdesmit cilvēku liels pūlis devās Seginam līdzi. No vienas puses atskanēja navahu uzbrukuma saucieni, no otras puses Segina komanda:

«Saut!»

Piecdesmit lodes ielidoja navahu pūlī un sacēla tur neaprakstāmu sajukumu. Aizšautie krita no zirgiem, pa- kļuva zem citu uzbrucēju kājām, tomēr pār nošauto indiāņu līķiem vairākiem indiāņiem izdevās izkļūt no aizas, un viņi metās uz medniekiem. Sākās tuvcīņa, kurā viena puse laida darbā garos pīķus un cirvjus, otra — bises resgaļus un revolveru spalus.

Līķu aizsprostotais strauts putodams cēlās arvien augstāk un augstāk. Jaunā spēkā atskanēja pērkona grāvieni, un laistījās apžilbinoši zibeņi. Likās, pati daba ņēma dalību šai cīņā uz dzīvību un nāvi.

Bet ūdens turpināja celties. Uzpeldēja cilvēku un zirgu līķi, un tas vēl vairāk apgrūtināja kustību pa upi. Indiāņi bija attapušies un gatavojās ar jauniem spēkiem uzbrukt medniekiem, bet pēdējiem bises vēl nebija pielādētas.

Segina ļaudis redzēja, ka glābiņa nav, un nolēma pēc iespējas dārgāk pārdot savas dzīvības — katrā ziņā labāk mirt, nekā dzīviem padoties indiāņiem.

Pēkšņi kļuva dzirdama kāda briesmīga, nesaprotama dunoņa. Tas bija no_ krastiem izgājušā kalnu strauta drausmīgais troksnis. Ūdens masas pārrāva visus šķēršļus un kopā ar saknēm izrautiem kokiem gāzās virsū cilvēkiem, lai applūdinātu visu apgabalu un visu, kas uz tā atradās.

Rube bailēs kliedza:

«Bēdziet uz krastu, kam dzīvība dārgai Ātrāk uz krastu!»

Henrijs apgriezās un ieraudzīja, ka mednieki bailēs rāpās pa vienīgo pieejamo krasta krauju augšup. Tikko viņš paspēja uzlēkt uz kāda tuvākā krasta akmens, parādījās vesels ūdens kalns, kas krākdams un putodams gāzās aizā. Šis milzīgais ūdens daudzums iegāzās šaurajā spraugā, atsitās un atkāpās, lai jaunā spēkā applūdinātu visu aizu un izeju no tās.

Henrijs dzirdēja indiāņu kliedzienus. Viņi pagrieza zirgus un pūlējās bēgt no plūstošā ūdens, bet velti. Straume krākdama, putodama un griezdamās gāzās tiem virsū, satvēra un aiznesa visus sev līdzi. Viņi slīka, izpeldēja un atkal nogrima.

«Trīs mūsējie aizgājuši bojā!» Harejs skumji noteica. Viņš stāvēja blakus Henrijam tādā vietā, no kuras varēja redzēt straumes pārsteigto cilvēku izmisuma cīņu un bojāeju.

«Kas aizgāja bojā?» prasīja Segins, ieskatīdamies apkārtējo sejās un priekā spieda Henrija roku.

«Aizgājuši bojā — viens delavars, resnais Džims Ha- riss un vēl…

«Kā vēl trūkst?»

«Kaptein,» atbildēja Sanhess, «neredz Kirkera. Nabadziņš! Viņam tā gribējās skalpēt indiāņu sievas un bērnus, bet tagad indiāņi paši iegūs viņa skalpu, ja tikai viņa līķis izpeldēs krastā.»

«Nu, viņiem jādomā tikai par to, kā glābt sevi un savējos,» Harejs teica, «straume viņus gandrīz visus apgāza, un tie, kas nespēs izkļūt no ūdens straumes, arī noslīks.»

Pa to laiku cilvēku un zirgu līķi uzpeldēja virs ūdens, un straume aiznesa viņus tālu projām no aizas. Kaut gan ūdens vēl stipri cēlās, tomēr Segina pulks, kas atradās uz augstākā krasta, bija pilnīgā drošībā. Kapteinis pavēlēja iededzināt ugunsku-ru, lai cilvēki varētu izžāvēt drēbes, jo visi bija izmirkuši līdz ādai. Jauns uzbrukums varēja notikt tikai pēc tam, kad indiāņi viņus apies no kalnu puses, vai kad ūdens būs stipri krities. Katrā ziņā tam vajadzēja laika, bet lietus vēl arvien nepārstāja.

Drīz, klinšu aizsargāti, iedegās ugunskuri, un mednieki sāka cept žāvētu gaļu. Viņi sastājās ap ugunskuriem un pēc kārtas pagrieza pret uguni te vienus savus sānus, te ^trus, no slapjajām drēbēm izgaroja tvaiks. Bija arī ievainotie. Tā kā ārsta nebija, jo viņš bija aizgājis ar mantām, tad izdarīja pagaidu pārsējumus.

Tādā stāvoklī viņi pavadīja vairākas stundas. Vētra vēl nebija rimusi, un ūdens neplaka. Rube apgalvoja, ka gadījumā, ja arī negaiss pārietu, paies vēl vairākas stundas, pirms ūdens nokritīs līdz parastajam līmenim. Ap pusnakti mednieki kāpa zirgos. Lietus uz smilšainā ceļa bija gandrīz iznīcinājis mūļu pēdas. Zibens atspīdums paretam apgaismoja kādu kājas iespiedumu un arī sniega klāto virsotni tālu priekšā, bet arī ar to pietika tik piedzīvojušam ceļvedim, kāds bija Rube, un viņš droši rikšos veda visu pulku uz priekšu. Viņi jāja visu nakti. Stundu pēc saules lēkta, kas galīgi izkliedēja vētras pēdas, pulks panāca mantu karavānu un biedrus, ko komandēja Elsols.

Trīs dienas Segins virzījās uz dienvidaustrumiem. Trešās dienas vakarā tuksneša austrumu malā parādījās Mim- bru kalni. So kalnu virsotnes mednieki labi pazina, jo tās bieži viņiem bija bijušas ceļa rādītājas.

Pulks devās uz šiem kalniem. Segins gribēja pāriet kalnu grēdu pa veco raktuvju ceļu gar savu veco mītni, ko indiāņi bija izpostījuši. Ap saules rietu viņi nonāca pie tā saucamās «Zelta bedres» — tā bija dziļa grava, kur vēl bija redzamas vecu, pamestu mītņu pēdas. Sī grava, kas varbūt radusies kādas zemestrīces laikā, bija apmēram divdesmit jūdžu gara.

Ap pusnakti viņi ar lielām grūtībām beidzot sasniedza strautu. Zirgiem noņēma seglus un palaida tos ganīties ap nometni. Segins nolēma te palikt ilgāk, lai ļautu atpūsties nomocītajiem cilvēkiem un zirgiem. Viņš te jutās it kā drošībā, jo pazina šo apgabalu.

Starp vītoliem un kokvilnas kokiem iekūra uguni, bet tā kā nekāda medījuma nebija, tad nokāva vēl vienu mūli. Kāri apēduši tā rupjo gaļu, mednieki izstiepās uz zemes, ietinās savos apmetņos un segās un tūlīt arī aizmiga. Palika tikai viens sargs, kas stāvēja, atspiedies uz savas garās karabīnes.

Kas attiecas uz Henriju, tad viņš ilgi nevarēja aizmigt un visu laiku klīda pa nometni, pūlēdamies izkliedēt smagās domas un mokošās nojautas. Beidzot viņš bez spēka nolaidās zemē, un smags miegs pārņēma viņa nogurušos locekļus.

XVIII PAMIERS

Svaigs rīta vējiņš uzmodināja jauno cilvēku. Henrijs atcerējās, ka Segins ļoti agri gribēja doties ceļā, bet tai brīdī, kad viņš jau gribēja celties, līdz viņa ausīm atlidoja kādas balsis. Viņš dzirdēja vairākus izsaucienus un zirgu soļu troksni uz akmeņainās zemes.

«Mednieki jau piecēlušies un dodas ceļā,» viņš nosprieda.

Sīs domas piespieda viņu uzlēkt un doties uz nometni. Tomēr jau pēc desmit soļiem viņš pārliecinājās, ka troksnis nāk no pretējās puses. Viņš apstājās un sāka klausīties — jā, patiesi, tas tā bija. Viņš pirmajā mirklī iedomājās, ka pulks jau aizgājis, bet tad Segins, ievērojis, ka viņa nav, būs atsūtījis vairākus cilvēkus viņam pakaļ. Pieļāvis tādu izskaidrojumu, Henrijs sāka kliegt, lai dotu zīmi cilvēkiem, kas viņu meklē. Brīdi iestājās klusums, tad atkal bija dzirdami zirgu soļi. Henrijs bija ļoti pārsteigts, kad viņš ievēroja, ka jātnieki neatrodas vis gravas šajā, bet gan otrā pusē. -

Henrijs nepaspēja no pārsteiguma vēl attapties, kad jātnieki atradās tieši viņam pretī un apstājās. Viņus šķira tikai kādus divsimt metrus plata grava. Migla bija sākusi izklīst, un nekas netraucēja viņus vienam otru apskatīt. Tur bija kāds simts jātnieku, pēc kuru garajiem pīķiem, spalvām rotātajām galvām un puskailajiem stāviem bija viegli pazīt, ka tie indiāņi.

Henrijs ilgi uz viņiem neskatījās. Ko kājas nes, viņš steidzās brīdināt savējos, jo jātnieki virzījās uz to pašu pusi. Henrijs atrada savējos satrauktus, viņi segloja zirgus. Segins ar dažiem medniekiem piejāja pie gravas malas un apskatīja pretējo krastu. Par atkāpšanos vairs nebija ko domāt, jo, pateicoties uzausušajai gaismai, viņus no otras puses jau bija ieraudzījuši.

Abi pulki viens no otra bija ne tālāk par divsimt metriem, bet grava viņus šķīra, un vajadzēja nojāt mazākais divdesmit jūdzes, lai sastaptos.

Ņemot to vērā, Segins nolēma palikt pie strauta līdz tam laikam, kamēr noskaidrosies, kādi indiāņi ieradušies un kādā nolūkā. Indiāņi arī apstājās un apmetās tieši pretim mednieku nometnei..

Beidzot kļuva pavisam gaišs. Indiāņi ieraudzīja apģērbus, vezumus, un pazina skalpu medniekus. Mežonīgs navahu gaviļu kliedziens atskanēja pār gravu.

«Tas ir Dakomas pulks!» kāds mednieks sauca. «Viņi droši vien apmaldījušies.»

«Nē,» iebilda otrs, «Dakomas pulks nav tik mazs.»

«Ko tu runā, tie ir tie paši, bet viņu tik maz ir tamdēļ, ka puse plūdos būs noslīkusi.»

«Bet kā tad viņi varēja nozaudēt mūsu skaidri saredzamās pēdas?»

«Tas ir navahu galvenā virsaiša pulks,» Rube teica. «Skatieties, lūk, tur sirmā zirgā ir arī pats vecais nelietis.»

«Tu domā, Rube, ka tie ir viņi?» Segins prasīja.

«Noteikti.»

«Bet kur tad pārējā karaspēka daļa? Viņi te nav visi.»

«Jā, bet es jau dzirdu viņu tuvošanos. Paskatieties, kāds mākonis tuvojas.»

No miglas patiesi iznira ļoti daudz melnu jātnieku. Viņi skaļi kliedza, it kā dzītu veselu ganāmpulku. Un patiesi: indiāņi bija ielenkuši veselu baru zirgu, ragulopu un aitu, un ar saviem garajiem pīķiem mudināja tos iet uz priekšu. ^ "

«Lūk, kur laupījums!» iesaucās kāds mednieks. «Puišiem izdevies varens gājiens, nevis tā kā mums — mēs atgriežamies tukšām rokām.»

Henrijs gaidīja savu Moro, ko Godē pašlaik apsegloja. Tiklīdz iesēdās seglos, viņš pievērsa skatienus indiāņiem, nevis viņu bagātajam laupījumam. Viņa uzmanību saistīja tas pulciņš, kas virzījās zirgos vairāku indiāņu apsardzībā. Acīmredzot tās bija sagūstītās sievietes. Sirds sažņaudzās — viņš domāja par Zoju, bet lielā attāluma dēj sejas nebija saskatāmas. Henrijs pagriezās pret Seginu. Kapteiņa acis bija kā piekaltas tālskatim, bet pēkšņi viņš nodrebēja, seja nobāla un it kā satumsa, tālskatis izkrita no rokām, un viņš, vaimanādams bezspēkā, nokrita zemē.

«Mans Dievs, mans Dievs! Jauns likteņa sitiens!»

Henrijs steidzās pie kapteiņa, bet, ieraudzījis viņu El- sola un ārsta rokās, steidzīgi pacēla tālskati un pievērsa to indiāņu nometnei. Vispirms otrā pusē gravai viņš ieraudzīja savu Alpu. Suns, pazinis savu saimnieku, sāka priecīgi riet. Alps, ko viņš bija uzticējis Zojai, atradās še! Tad nav šaubu, ka arī pati Zoja atrodas gūstekņu starpā.

Henrijs tūlīt par to pārliecinājās, jo viņš ieraudzīja Zoju pats savām acīm. Viņa bija bāla, saraudātām acīm, un viņas brīnišķās, gaišās bizes bija izirušas. Viņu pavadīja indiānis meksikāņu huzāra uzvalkā. Arī Segina kundze bija starp gūstekņiem, tikai citā grupā. Gūstekņu un laupījuma pavadoņi pievienojās galvenajam pulkam. Tā mednieki un indiāņi turpināja stāvēt viens pret otru gravas dažādos krastos.

Henrijs izmisumā bija izdomājis plānu un gribēja to paziņot Seginam. Tas pamazām atžilba no smagā likteņa sitiena, kas viņu bija ķēris. Uzzinājuši par sava priekšnieka jauno nelaimi, mednieki to ielenca, un visi zvērēja cīnīties līdz beidzamajam vīram, bet atbrīvot no gūsta viņa sievu un meitu. Bet Henrijs bija ar mieru piedāvāt viņiem visus savus īpašumus, lai tikai panāktu gūstekņu atbrīvošanu, bet, pateicoties mednieku sajūsmai, tas izrādījās lieki.

Seginu dziļi aizkustināja biedru uzticība. Pārvarējis uztraukumu, Viņš aicināja medniekus apspriesties.

Sīs apspriedes laikā otrā krastā notika tas pats. Indiāņi grupējās ap savu virsaiti un arī apspriedās. Kad viņi mednieku starpā ieraudzīja savus gūstekņus, viņus pārņēma šausmas. Atgriežoties no laimīgā karagājiena ar gūstekņiem un bagātu laupījumu, viņi pēkšņi saprata, ka viņu ienaidnieki skalpu mednieki savukārt bijuši viņu pilsētā — tātad izlaupījuši, nodedzinājuši viņu mājokļus un nonāvējuši visas neaizsargātās sievietes un bērnus. «Ienaidnieki citādi nevarēja rīkoties», viņi sprieda, atceroties tos postījumus, ko viņi paši bija izdarījuši balto mītnēs. Un tad vēl indiāņu priekšā tagad stāvēja vesels karaspēks. Nelielais indiāņu skaitliskais pārsvars izlīdzinājās pateicoties balto šaujamo ieroču priekšrocībām. Tātad viņu nemiers līdzinājās balto nemieram.

Šai laikā mednieki bija nolēmuši neuzsākt cīņu, bet ieteikt indiāņiem gūstekņu apmaiņu.'Tālab uzvilka baltu karogu un atveda gūstekņus, lai viņus parādītu navahiem.

Dakomam galvā bija viņa mirdzošā galvas sega, bet «noslēpumu valdnieci» varēja viegli pazīt pēc viņas vērtīgajām rotaslietām un spalvām izgreznotās tunikas.

Gravas otrā pusē atskanēja sašutuma kliedzieni. Indiāņu kareivji niknumā un dusmās vicināja savus šķēpus, bet daži norāva no jostām skalpus un draudoši vicināja tos pa gaisu. Indiāņi iedomājās, ka viss Dakomas karaspēks iznīcināts un viņu galvaspilsēta nopostīta un iznīcināta. Viņu mežonīgajos kliedzienos bija sadzirdami draudi un atriebības kāre, un virsaiši tūlīt sāka apspriesties. Pēc kāda brīža daži no apspriedes dalībniekiem devās uz to vietu, kur atradās baltie gūstekņi.

«Augstais Dievs!» Henrijs iesaucās. «Viņi grib tos nonāvēt. Ātrāk balto karogu, ātrāk!»

Bet pirms paspēja uzvilkt balto karogu, baltos gūstekņus pieveda gravas malai, indiāņi arī no savas puses gribēja palielīties ar laupījumu.

Līdz šim gūstekņi balto pulkā nebija savējos pazinuši. Iedegušās sejas, ilgā un grūtā ceļā saplēstās drēbes padarīja viņus nepazīstamus. Pirms gūstekņi nebija atvesti pie krasta, arī atstatums bija tik liels, ka dārgos sejas pantus nevarēja saskatīt, bet tagad Zoja pazina savu tēvu un līgavaini. Nelaimīgā izstiepa pret tiem savas rokas, saviļņota iekliedzās un nesamaņā nokrita zemē, bet Segina kundze skaļi apsolīja vīram nezaudēt drosmi un cerēt. Arī pārējie gūstekņi pazina savus brāļus un vīrus un lūdza steigties drīzāk palīgā. Šis skats ļoti aizkustināja.

Beidzot Segins paņēma rokās balto karogu un augstu pacēla to, bet mednieki sastājās ap viņu nolaistām bisēm. Indiāņu pūlis sakustējās, un tad kāds no galvenajiem virsaišiem pienāca pie kraujas malas ar šķēpu rokā. Šķēpa galā plivinājās piena balta brieža āda. Tā bija atbilde uz pacelto miera zīmi. Segins pavēlēja saviem medniekiem klusēt, un, kad iestājās pilnīgs klusums, sāka skaļi runāt indiāņu valodā.

«Navahi! Jūs mūs pazīstat. Mēs aizgājām jūsu zemē un bijām jūsu galvaspilsētā. Mūsu nolūks bija atsvabināt baltos, ko jūs turējāt gūstā. Mēs dažus no viņiem atradām, bet pie jums ir vēl tādi, ko mēs nevarējām atrast. Tamdēļ, lai jūs mums atdotu pārējos gūstekņus, mēs paņēmām ķīlniekus. Protams, mēs varējām paņemt daudz vairāk, bet mēs to negribējām. Arī jūsu pilsētu mēs nenodedzinājām un nenopostījām, jūsu sievas un meitas palika dzīvas un neskartas. Izņemot, lūk, šos, ko mēs paņēmām ķīlā, pārējos visus jūs atradīsit drošībā.»

Izbrīnās čuksti pāršalca indiāņu pūli. Viņi it kā vēlēja laimes viens otram par šo ziņu, bet Segins turpināja:

«Mēs redzam, ka arī jūs esat bijuši mūsu zemē un arī saņēmuši gūstekņus. Bet jūs mīlat savus radiniekus, tāpat kā mēs mīlam savus. Mēs varam gūstekņus apmainīt. Tas būs patīkami Lielajam Garam, un būs patīkami arī mums. Kareivji, es esmu beidzis un gaidu jūsu atbildi.»

Kareivji ielenca savu virsaiti, un starp viņiem iesākās dzīvs strīds. Acīmredzot balsis dalījās divās daļās, un domas nesakrita.

Segins saprata, ka nometnē ir jaunu kareivju grupa, kas vēlas kauju — viņi gribēja izmēģināt laimi kaujā. Šīs jaunatnes vadonis bija indiānis, kas bija ģērbies kā huzārs, viņš ir lielā virsaiša dēls, paskaidroja Rube. Ja vecais virsaitis nebūtu ieinteresēts sarunu labvēlīgā iznākumā, tad bez šaubām viņš būtu padevies kareivīgās jaunatnes prasībām un domām, ka navahiem kauns atgriezties bez gūstekņiem, bet tagad vecāko un nopietnāko vīru viedoklis ņēma pārsvaru, un indiāņu runātājs teica Se- ginam:

«Navahi apsprieda šo lietu un atzīst gūstekņu apmaiņu. Lai viss notiktu taisnīgi, viņi ieteic izvēlēties no katras puses divpadsmit kareivju. Tie, visiem redzot, noliks savus ieročus. Pēc tam lai viņi ved gūstekņus uz gravas galu pie vecajām raktuvēm. Tur tad arī visu pārrunās un izdarīs apmaiņu. Pārējie kareivji abās pusēs lai paliek savās vietās, līdz biedri atgriezīsies ar apmainītiem gūstekņiem. Tad baltos karogus nolaidīs, un pamiers beigsies, abiem pretiniekiem būs brļv darīt, ko vien viņi grib. Tādas ir kareivju domas.»

Pirms piekrišanas Segins pārdomāja priekšlikumu, ko viņam piedāvāja. Noteikumi šķita pieņemami, bet vārdos, kādos tos paziņoja, bija kaut kas aizdomīgs. Beidzamajā teikumā varēja izjust vēlmi pēc apmaiņas atkal atņemt gūstekņus. Tomēr Segins par to daudz nerūpējās: viņš pazina savu mednieku varonību un pilnīgi uz viņiem paļāvās. Prasība, lai gūstekņus aizvestu noteiktā vietā neapbruņoti kareivji, likās taisnīga. Bet Seginam bija aizdomas, ka indiāņi vārdu «neapbruņoti» saprot mazliet īpati, un tamdēļ čukstoši pavēlēja savējiem aiziet aiz krūmiem un noslēpt zem uzmetņiem nažus un revolverus, bet to pašu izdarīja arī indiāņi gravas otrā pusē: viņi paslēpa savus kara cirvjus. Un tā kā laiks bija dārgs, tad Segins pasteidzās pieņemt uzstādītos noteikumus.

Tiklīdz viņš paziņoja, ka priekšlikumu pieņem, laukuma vidū iznāca divdesmit izvēlētie indiāņi un nosvieda savus šķēpus, lokus, bultas un bultu makstis. Sie pavadoņi bija lieli un spēcīgi cilvēki. Arī Segins izdarīja attiecīgu izvēli — pavadoņi bija Elsols, Harejs, Rube, Sanhess un citi, bet Henrijs pats vēlējās kapteini pavadīt.

Viņi tāpat kā navahi iznāca priekšā un, visiem redzot, nolika savas bises. Gūstekņus abas puses uzsēdināja zirgos. Arī «noslēpumu valdnieci» un piecas jaunās meksikāņu meitenes pievienoja gūstekņiem. Tā bija Segina taktika: viņš zināja, ka apmaiņai gūstekņu pietiek arī neskaitot šīs baltās meitenes, bet viņš saprata, ja neņems līdzi «noslēpumu valdnieci», tad no sarunām nekas neiznāks. Viņš nolēma izlietot visas savas diplomātiskās spējas, lai panāktu savus nolūkus. Neveiksmes gadījumā viņš nebaidījās ķerties pie ieročiem.

Abi pulki virzījās līdztekus, pa gravas krastiem, bet galvenie spēki palika viens otru novērojot, laiku pa laikam pievērsdami viens otram naida un niknuma pilnus skatienus. Mazāko kustību nevarēja neievērot, jo pulki stāvēja atklātā vietā, un neviens nevarēja sūtīt saviem aizejošiem biedriem papildspēkus. Abos krastos plīvoja miera karogi, bet kareivji zirgus turēja apseglotus un sagatavotus, lai pie pretinieka pirmās aizdomīgās kustības varētu doties cīņā. Neuzticības pilnas abas puses gaidīja, kas notiks.

XIX KAUJA ČETRĀS SIENĀS

Pamestās raktuves atradās gravas vidū. Kādreiz ar lielām pūlēm klintīs izdobtās šahtas līdzinājās pagrabiem vai alām. Pa pašu gravas vidu tecēja neliels strautiņš, un tā malās bija saskatāmas nokvēpušas būdas un citas pussabrukušas celtnes.

Abi pulki apstājās netālu no būdām un apmainījās signāliem. Pēc īsām pārrunām navahi ieteica katram atstāt gūstekņus savā krastā divu cilvēku apsardzībā, bet pārējie astoņpadsmit indiāņi un tikpat daudz mednieki tad sastaptos lejā pie raktuvju ēkām un tur izvēlētos apspriedes vietu, vispirms, protams, izpīpējuši «miera pīpi» Sis priekšlikums Seginam nepatika. Viņš saprata, ka, gadījumā, ja sarunas izjuks, kauja un pat uzvara pār astoņpadsmit indiāņiem šādos apstākļos viņam nedos nekāda labuma. Pirms mednieki pēc uzvaras paspēs nokļūt pie baltajām gūsteknēm, abi navahi, kas viņas apsargās, tās aizvedīs atpakaļ un varbūt (briesmīgi iedomāties) pat nonāvēs neaizsargātās sievietes.

Viņš bija arī uzzinājis, ka ceremonija ar «miera pīpi» ir tikai laika vilcināšanai, kas vēlama indiāņiem un bīstama medniekiem, jo katru brīdi varēja piesteigties Dakomas pulks. Bet ienaidnieks no saviem priekšlikumiem neatkāpās, un bija jāpiekāpjas. Mednieki nokāpa no zirgiem, nolaidās pie strauta un tur sastapās af navahiem seju pret seju, un dažas minūtes klusēdami viņi vēroja viens otru. Noteikumu par «atbruņošanos» abas puses bija izpildījušas pilnīgi vienādi: kara cirvji vieniem, revolveri un naži otriem pašā nevainīgākajā kārtā rēgojās no apmetņu apakšas.

Beidzot savstarpējā apskate beidzās, un viņi ķērās pie lietas. Ilgi visi meklēja izdevīgu vietu, kur varētu aplī apsēsties un sākt pīpēt «miera pīpi».

Segins ieteica iekārtoties savā būdā, kas bija saglabājusies labāk par citām. Tā bija veca kausētava — smēde, un vēl tagad daži piederumi mētājās uz grīdas. Būdā bija viena liela istaba ar pavardu vidū, kurā atradās daudz gadus atpakaļ izdzisušas ogles. Divi vīri iekurināja uguni, pārējie apsēdās uz akmeņiem un uz grīdas ap uguni.

Pīpe, ko aizdedzināja vecākais navahs, lēni sāka iet no viena pie otra. Segins ievēroja, ka navahi ievilka nevis kā parasts divus dūmus, bet pīpēja ilgi, daudz un vispār kavēja laiku. Kad pienāca mednieku kārta, pīpe atrl pārgāja no rokas rokā. Iepriekšējā, tā saucamā «miermīlības izpausme» bija nobeigta, un Sākās sarunas.

Tūlīt pēc pirmiem vārdiem kapteinis ndjauta briesmas. Navahi, sevišķi jaunie, izturējās ļoti nekaunīgi un lietoja izaicinošu toni, ko mednieki nevarēja vienaldzīgi uzklausīt. Viņi nevienu minūti nebūtu to cietuši, ja nesaprastu to bēdīgo stāvokli, kādā atradās viņu vadonis. Aiz cieņas pret viņu kaut arī ar lielām grūtībām, viņi valdīja sevi, tomēr mazākā dzirksts varēja izsaukt vispārēju ugunsgrēku.

Pirmais jautājums, ko vajadzēja izšķirt, bija — gūstekņu skaits. Navahiem bija deviņpadsmit gūstekņu, bet baltajiem — divdesmit viens, neskaitot «noslēpumu valdnieci» un piecas meksikānietes. Pārsvars bija Segina pusē, bet indiāņi nekavējās uzstādīt prasību saņemt divus sar- kanādainos pret vienu balto, paskaidrodami, ka lielākā daļa gūstekņu, kas saņemti viņu pilsētā, vēl gandrīz bērni. Segins paziņoja, ka tādu neprātīgu prasību viņš nevar atzīt, bet tā kā viņš pie sevis gūstekņus negrib paturēt, tad ir ar mieru pret deviņpadsmit baltajiem atdot visus savus gūstekņus, skaitā divdesmit vienu.»

«Divdesmit vienu!» iesaucās jauns navahs. «Es saskaitīju divdesmit septiņus!»

«Sešas no kopējā skaita pieder mums, jo tās ir meksikānietes.»

«Sešas baltās!» indiānis iesaucās. «Viņu tur bija tikai piecas. Kur tad sestā? Tā varbūt mūsu karalierife? Viņai balta seja, un varbūt kapteinis to kļūdaini uzskata par bālģīmi.»

«Ha-ha-ha!» sāka smieties navahi, «mūsu karalieni noturēt par bālģīmi! Tas ir kaut ķas jauns!»

«Jūsu karaliene, ja jūs gribat viņu tā saukt,» Segins teica, «ir mana meita.»

«Kas par niekiem!» indiāņi nicinoši smējās.

«Jā, viņa ir mana meita,» skaļi un uztraukumā drebošā balsī teica Segins.

«Tas nevar būt,» atbildēja viens no runātājiem. «Tava meita atrodas mūsu gūstekņi starpā, to mēs zinām. Viņā ir balta kā kalngalu sniegs, un viņas zeltainajiem matiem krāsa kā zelta aprocēm. Bet mūsu karalienei ir melni mati un tumša seja. Mūsu cilts vidū ir daudz sieviešu ar tikpat baltu ādas kreisu kā viņai, bet galvenais ir tas, ka mati viņai melni kā vārnas spārni. Mūsu dzimtās bērni vienmēr līdzinās viens otram, un es domāju, ka tās tas ir arī pie baltajiem. Ja mūsu karaliene, kā tu saki, ir tava meita, tad tā meitene, kas atrodas mūsu gūstā, nav tava meita. Tu nevari būt viņu abu tēvs, jo viņas tik maz līdzinās viena otrai. Bet pietiek par to runāt. Karaliene ir no mūsu cilts. Tā ir Montesumas bērns, navahu karaliene.»

«Karaliene mums tūlīt jāatdod, jo viņa ir mūsu, un mēs viņu prasām!»

Velti Segins pierādīja savas tēva tiesības, velti viņš skaidroja nolaupīšanas laiku un sīkumus — navahi spītīgi turpināja kliegt.

«Tā ir mūsu karaliene, atdod mums viņu!»

Aizkustinošā un pārliecinošā daiļrunībā Segins sāka izskaidrot vecajam virsaitim, kura meita atradās līdzīgā stāvoklī ar Adeli, savas tiesības uz atrasto meitu, bet jaunie kareivji viņa dedzīgo runu izsmēja. Kāds pat teica: «Baltais virsaitis murgo.» Indiāņi paziņoja, ka viņi neatzīs ņekādus maiņas noteikumus, ja viņiem neatdos viņu karalieni. Bija skaidrs, ka māņticīgie indiāņi karalienei piešķir kādu noslēpumainu nozīmi. Pat starp viņu un Da- komu tiem izvēle jau bija iepriekš izlemta, un savu prasību viņi uzstādīja tik nekaunīgā veidā, ka mednieki sajuta liktenīgā atrisinājuma tuvumu. Bises nebija līdzi, un sarkanādainie tikai no tām baidījās, Viņi nešaubījās par uzvgru, ja kauja notiktu šādos apstākļos.

Un arī mednieki dega nepacietībā uzsākt tuvcīņu: viņi bija pārliecināti par uzvaru un gaidīja tikai sava vadoņa zīmi. Bet pretēji viņu gaidām Segins griezās pie viņiem ar uzaicinājumu apbruņoties ar pacietību un aukstasinību. Tad, rokām aizsedzis seju, viņš nogrima domās.

«Brāļi,» pēc īsām pārdomām beidzot teica Segins, «jūs atsakāties ticēt, ka es esmu jūsu karalienes tēvs. Divas no jūsu gūsteknēm — ir viņas māte un māsa. Ja jūs savos apgalvojumos esat patiesi, tad jūs nevarat atteikties no mana priekšlikuma. Atvediet šīs divas gūsteknes, un es pavēlēšu atvest jauno karalieni, Ja viņa savu māti un māsu nepazīs, tad varēs brīvi atgriezties pie navahiem.»

Henrijs pēc īsām pārdomām saprata, ka Seginu uz šo soli mudina rūgti, kaut arī pamatoti atzinumi. Acīmredzot viņš saprata, ka karalienes atgriešanās ir negrozāms noteikums, bez kura apmaiņa nevar notikt, un tad viņa sieva un meita tiks aizvestas gūstā, kur viņas sagaida briesmīgs liktenis. Turpretī karalienei navahi sarīkos jūsmīgu sagaidīšanu. Viņš ziedoja vienu, lai izglābtu divaš'.

Un vēl Seginam bija arī cits nodoms. Viņš cerēja, ka tad, kad viņa sieva un Zoja būs še pie viņa, pietiks ar īsu cīņu, lai iegūtu dārgās gūsteknes, varbūt pat nezaudējot Adeli. Tas bija bezizejas stāvokļa izsaukts, riskants mēģinājums. Segins nekavējās šo nodomu paziņot saviem biedriem, lūgdams viņus pagaidām būt prātīgierņ uņ aukstasinīgiem,

Noklausījušies priekšlikumu, Indiāņi Iegāja apspriesties dziļāk istabā. Pēc viņu sejas Izteiksmes varēja nojaust, ka viņiem nav iebildumu. Viņi jau agrāk ar zīmju palīdzību bija sarunājušies ar karalieni, ka gaidāms Dakomas pulks. Lai iegūtu laiku, viltīgie indiāņi apspriedās veselu stundu, un beidzot paziņoja, ka priekšlikumu pieņem.

Katra puse aizsūtīja divus cilvēkus pēc gūsteknēm. Kad viņas atveda, norisa aizkustinoša Segina un viņa ģirrienes satikšanās; bet mātes prieka pilnie izsaucieni par beidzot atrasto un pazudušo meitu neatrada atbalsi Adeles sirdī. Jaunā karaliene palika nejūtīga un izbrīnā vēroja šīs sievietes skārienus, asaras un glāstus, klausoties, ka viņu sauca par savu meitu. Pa to laiku Zoja apkampa savu tēvu, bet līgavainis ar skūpstiem un asarām pārklāja viņas izstiepto roku.

Indiāņi gavilēja un bija tik cietsirdīgi, ka pārtrauca sirsnīgo satikšanos un aizveda gūsteknes atpakaļ, bet sarunas atjaunojās.

Indiāņi palika pie saviem noteikumiem: pieaugušās sievietes viņi bija mierā mainīt vienu pret vienu, par Da- komu deva divas, bet par pārējiem nepilngadīgajiem indiāņiem deva vienu balto pret diviem. Tādā gadījumā mednieki varēja izpirkt tikai divpadsmit gūsteknes.

Redzēdams, ka indiāņi nolēmuši nepiekāpties, Segins bija ar mieru, tika! pieprasīja, lai viņam atļauj izvēlēties atbrīvojamās gūsteknes, bet arī šo pilnīgi dabisko prasību noraidīja. No šī brīža vairs nepalika šaubu par ieilgušo sarunu iznākumu.

Jaunais virsaitis, kas bija ģērbies huzāru drēbēs, piecēlās. Viņš bija no visiem Vismazāk piekāpīgs. Šegin§ bija dzirdējis no Rubes, ka šim cilvēkam pakļaujoties indiāņi, kaut gan viņš nepelnī ne mazākās cieņas.

«Kamdēļ,» viņš prasīja, «bālģīmju virsaitis pats vēl^s izvēlēties atbrīvojamās gūsteknes. Vai tikai viņš nedomā izvēlēties jauno meiteni ar zeltītajiem matiem?»

Šīs nekaunības pārsteigts, Segins klusēja un gaidīja, cik tālu beidzot ies jaunais indiānis savā nekaunībā.

«Ja jau baltais virsaitis domā, ka mūsu karaliene ir viņa meita, kamdēļ tad viņas māsa nevar palikt pie tās mūsu pilsētā?»

Atkal sekoja klusums. Segins bija pilnīgi mēms.

«Kamdēļ zeltmatainā meitene nevar palikt pie mums? Es gribu viņu ņemt par sievu, un es taču esmu navahu virsaitis, Montesumas pēctecis un karaļa dēls.»

Uzskaitīdams savus titulus, mežonis lepnumā pārlaida skatienu pār visiem klātesošajiem. Henrijs paskatījās Se- ginā: tā acis dega ļaunā mirdzumā (tas ar viņu gadījās vienmēr pirms dusmu lēkmes), dzīslas uz kakla piepampa, viss stāvs likās it kā izauga. Tuvojās krīze, šai brīdī atkal atskanēja ērgļa kliedziens, un šai kliedzienā jaunais indiānis it kā smēlās jaunu nekaunību.

«Bet kas tad ir šī meitene, ko es gribu ņemt par savu sievu? Meita niecīgam cilvēkam, ko pat savējie sevišķi necieni. Bet man viņa patīk, un šai naktī es viņu pulka priekšgalā vedīšu uz navahu zemi…»

Šo teikumu viņam nebija lemts nobeigt, jo Segina lode ieurbās viņa pierē. Indiānis nokrita, un viņa pierē bija redzams sarkans caurums ar zilganu apdeguma apli. Indiāņi un mednieki acumirklī pietrūkās. No Visu krūtīm atskanēja kliedzieni, aicinājumi atriebt, un nākošajā brīdī iesākās vispārēja cīņa.

Būdā atskanēja vaidi un lāsti. Bija dzirdami sitieni un nāvīgi ievainoto smagie kritieni, bet dzīvi palikušie smaka pulverdūmos.

Pašā kaujas sākumā Henrijs, kas bija apbruņojies ar revolveri, izšāva tuvākā indiānī un pēc tam, gandrīz netē- mēdams, izšāva arī pārējos šāvienus. Aizbāzis revolveri aiz jostas, viņš devās pie durvīm, bet durvis viņa priekšā aizkrita ciet. Viņš apgriezās un atradās ar seju tieši pret indiāni, kura rokā bija pacelts kaujas cirvis.

Henrijs metās viņam virsū, bet nepaspēja vēl izraut savu nazi, kad sajuta aukstās dzelzs pieskārienu plecam. Ievainojums bija viegls, pretinieki saķērās un viņu starpā iesākās cīņa. Ieročus lietot viņi nevarēja un tādēļ tikai lauzās, piecēlās atkal, un pie kāda kritiena viņi uzgrūdās pussagruvušajai sienai, kas sitienu neizturēja un sabruka, tā cīnītāji atradās klajā laukā.

Krītot Henrijam beidzot izdevās izraut savu nazi, bet Tīkoties ar to viņš nevarēja, jo viņa roku turēja indiānis.

Tad viņi abi nokrita zemē. Indiānis pakrita apakšā un pēkšņi sāka gārgt, viņa roka, kas žņaudza Henriju, atlaidās un acis aizvērās — viņš bija miris. Henrijs tūlīt nesaprata, kas noticis. Bet izrādījās, ka indiānis uzkritis viņa nazim, uzgūlies tam ar savu smagumu un dabūjis nāvīgu ievainojumu.

Kad Henrijs bija atbrīvojies no ienaidnieka, viņa pirmās domas bija steigties palīgā Zojai.

Henrijs nepalika skatīties tajos, kas cīnās, bet viņš meklēja Zoju un Segina kundzi. Pēkšņi viņš ieraudzīja sieviešu plīvojošās drēbes. Tur abi indiāņi veda gūsteknes uz navahu nometni. Viņš tās pazina un gribēja steigties tām palīgā, bet šai brīdī ieradās piecdesmit vīru liels indiāņu pulks, lai viņas pavadītu. Tādos apstākļos kaut ko uzsākt būtu nepiedodams neprāts.

Henrijs steidzās atpakaļ, turp, kur atradās zirgi un sagūstītie navahi. Kad viņš gāja pāri gravai, garām nosvilpa divas lodes. Viņš paskatījās uz augšu un ieraudzīja medniekus, kas auļiem bēga no milzīga indiāņu jātnieku pūļa. Tas bija Dakomas pulks. Nezinādams ko iesākt, Henrijs noslēpās aiz kaktusu krūma un sāka vērot.

Sasnieguši būdas, mednieki aizauļoja tām garām un atšaudīdamies turpināja bēgt. Lielākā daļa indiāņu viņiem sekoja; pārējie palika uz vietas un sāka pārmeklēt apkārtni. Henrijs līda uz priekšu, atrada ieeju kādā apakšzemes ejā un tur noslēpās.

Senāk, kad te norisa darbi, jādomā, te bija ielikta mīna. Tā bija ierakta vairākus metrus dziļi, bet pēc tam pamesta. Henrijs nosēdās zemē, atspiedās pret cieto sienu un varēja novērot daļu no gravas pa ejas caurumu. Viņš vēl nebija nomierinājies, kad ieraudzīja divus cilvēku stāvus, kas rāpās uz to pašu caurumu.

Aiz viņiem bija saskatāms kāds pusducis mežoņu, kas pārmeklēja krūmus un acīmredzot meklēja noslēpušos bāl- ģīmjus. Līdējos Henrijs pazina Godē un Rihteru. Viņi bija jau gandrīz izbēguši briesmām, kad ārsts kā par nelaimi sataustīja zem rokas interesantu iezi, pacēla to, sāka apskatīt un, saskatījis atradumā dabaszinātniekam kaut ko jaunu, mēģināja to novietot savā somā. Bet pasaulei nebija lemts šo pašaizliedzīgā zinātnieka atradumu redzēt, jo piesteigušies indiāņi ar šķēpiem nodūra abus bēgļus. Henrijam bija jāapraud lieliskais ārsts un savs uzticamais kalps, jautrais kanādietis.

Nabaga, nabaga Rihtersl Viņam no galvas nolidoja ārsta cepurīte, un asiņainā skalpēšaria bija atlīdzība par uzticīgo kalpošanu zinātnei. Otrs navahs ar nazi rokā stāvēja uz ceļiem blakus Godē. Viņš ilgi tīksminājās par bālģīmja iecirtotajiem matiem un jau priecājās par brīnišķo rotu pie savas kaujas jostas. Mežonim acīmredzot gribējās saglabāt šo skalpu tā, lai no tā nepazustu neviens mats, tādēļ viņš apvilka lielu riņķi ar nazi, tad ar vienu roku satvēra matus, ar otru… bet pirms nazis pieskārās ādai, indiānim par lielu brīnumu un bailēm skalps nonāca bez kādām pūlēm un bez asins piles — viņa rokās palika parūka, bet Godē galva pamirdzēja kaila un gluda kā marmors.

Indiānis šausmās iekliedzās, parūka viņam izkrita no rokām, viņš atrāvās atpakaļ un nokrita pie ārsta līķa. Pēc šī kliedziena saskrēja indiāņi, un visi pēc kārtas sāka apskatīt šo nekad neredzēto brīnumu.

Viens no viņiem bija mazliet drošsirdīgāks, paņēma parūku rokās, un visi ar ziņkāri sāka to apbrīnot. Viens pēc otra viņi piegāja un aizskāra Godē galvaskausu un brīnījās. Tad varonis noņēma savu spalvu galvas segu, otrādi uzmauca parūku un aizgāja, lepni ļodzīdamies, nemaz nebēdādams par to, ka mati līda degunā.

Bet Henrijam smiekli nenāca ne prātā. Viņu nomāca divu tuvu cilvēku nāve. Viņš domāja, vai Segins dzīvs? Kas ar Zoju? Vai viņu aizvedīs gūstā un padarīs par verdzeni kādam nežēlīgam mežonim?… Beidzot arī viņa paša stāvoklis bija ne mazāk briesmīgs, un viņš neredzēja nekādas izejas. Tomēr, ja viņš arī domāja par savu dzīvību, tad tikai tādēļ, lai izglābtu Zoju. O, ja viņam izdosies izkļūt brīvībā, viņš izlietos visus savus spēkus un līdzekļus, lai sasniegtu šo mērķi. Viņš organizēs pulku un neliksies mierā, kamēr neatbrīvos Zoju, jo viņas mīlestībai viņš svēti ticēja.

Nelaimīgais Segins! Tagad Henrijs saprata, kamdēļ cilvēks var palikt par skalpu mednieku. Viņš juta, ka viņa dvēselē pret indiāņiem aug ienaids.

Visas šīs domas kā zibens izskrēja caur Henrija galvu. Viņš sāka apskatīt savu paslēptuvi, lai pārliecinātos, cik tā droša, jo indiāņiem varēja ienākt prātā pārmeklēt arī šīs alas. Apskatījis alu, Henrijs tās dziļumā ievēroja divus mirdzošus punktus.

Nenovērsdams acis no nezināmā ienaidnieka, viņš sataustīja pulvermaku un pielādēja revolveri. Tai laikā, kad viņš lādēja, atskanēja tikko dzirdams revolvera gaiļa piesitiens, mežonīgā zvēra acis pamirkšķinājās, nodrebēja — viņš, protams, gatavojās uzbrukt. Zibens ātrumā Henrijs pacēla revolveri, bet pirms viņš paspēja izšaut, atskanēja cilvēka balss:

«Pagaidiet, velns lai paraujI Bet es taču domāju, ka manā priekšā sēž nelietis indiānis. Kas jūs esat? Bils Harejs? Nē?»

«Nē,» Henrijs teica, «es neesmu Bils Harejs.»

«Jā, Bils būtu mani agrāk pazinis. Viņš būtu pazinis Mazo pēc acīm, bet vecais savukārt būtu pazinis Bilu. Baidos, ka nabaga Hareja vairs nav šai pasaulē. Ak, nolādēta lietai Lūk, ko nozīmē palikt bez bisesl Ar savu ka- rabīni man nebūtu šai bedrē jāslēpjas kā kādam bailīgam zvēram. Jā, pagalam mana brīnišķā bise, pagalam arī mana nabaga ķēve. Un es esmu neapbruņots un neaizsargāts. Nolādēts liktenis… Jūs esat kapteiņa jaunais draugs?»

«Jā.»

«Es neredzēju, ka jūs še ienācāt, citādi, protams, es būtu sācis runāt agrāk. Es esmu ievainots rokā un laikam apskatīju savu ievainojumu tai laikā, kad jūs ienācāt. Par ko tad īsti jūs mani noturējāt, kad gribējāt šaut?»

«Nu, mazākais par brūno lāci.»

«Ha-ha-hāl Lūk, kāds joks! Nu, ja es sastapšu Hareju, tad viņš varēs nosmieties par to, ka veco Rubi noturēja par brūno lāci… Ha-ha-hā!»

XX SVĒTKI

Zvēru mednieks apsēdās blakus Henrijam, lai varētu sarunāties klusāk un novērot, kas notiek ārpusē.

Jauns indiāņu bars apstājās pie līķiem. Tāpat kā iepriekšējie, viņi lielā pārsteigumā apskatīja spīdošo, kailo Godē galvaskausu. Henrijs pastāstīja Rubem par savām bažām, ka viņu paslēptuvi var atklāt.

«Maz ticams,» Rube čukstot atbildēja. «Viņi taču neapskatīs visas šahtas, jo abās pusēs to būs vairāk kā simts. Gandrīz visi mūsējie noslēpušies. Es drīzāk domāju, ka indiāņi dosies uz citu pusi… Nolādēts, suns skrien! Ak, draudziņ, viņš taču mūs nodos!»

Henriju pārņēma vecā zvēru mednieka šausmas, jo viņš redzēja, ka Alps skraida pa gravu, osta un meklē sava saimnieka pēdas. Beidzot, tās saodis, viņš uzdūrās nonāvēto līķiem, uz brīdi apstājās, bet tad ar vienu lēcienu atradās alā un metās pie sava saimnieka. Priecīgais indiāņu kliedziens šai brīdī nelaimīgajiem cietumniekiem vēstīja, ka viņu paslēptuve atklāta. Velti Rube dzina Alpu ar kāju projām, izdzīts no alas, viņš pie ieejas sāka žēli gaudot, bet tur jau salasījās navahu pulciņš un, skaļi trokšņodams, aizdedza ugunskura liesmu.

«Lūk, kad vajag laist darbā revolveri,» Rube teica, «pielādējiet to ātrāk ar sešiem šāvieniem.»

«Vai tikai paspēšu?»

«Paspēsitl Viņi tūlīt ies uz telti pēc lāpām. Sagatavojieties nošaut pēc iespējas vairāk.»

Tikko Henrijs beidza lādēt, kad pie ieejas parādījās indiānis ar degošu pagali, ko viņš gribēja iesviest alā, lai to apgaismotu.

Henrijs izšāva, un indiānis beigts uzkrita uz pagales. Atskanēja nikni indiāņu kliedzieni, bet viņi atlēca no ieejas.

Pēc neilga laika pastiepās kāda roka un aizvilka līķi no alas, bet vēl pēc kāda laika indiāņi sanesa žagarus, salika pie alas ieejas sārtu un aizdedzināja.

Asi, smacīgi dūmi sāka piepildīt alu, un Henrijs jau gandrīz bija noslāpis, kad Rube teica:

«Tagad laiks, uz priekšu!»

Varonīgā izmisumā Henrijs metās uz priekšu, izšāva vienu, otru reizi… Ap viņu pazibēja kara cirvji, naži… Vēl šāviens un …

Kad viņš atguva samaņu, viņš gulēja uz zemes, un Alps laizīja viņa seju. Nesamaņa nebija vilkusies ilgi, indiāņi stāvēja turpat ap viņu un, rokas plātīdami, savā starpā sarunājās. Kāds no viņiem atgrūda citus, kas stāvēja tuvāk. Tas bija Dakoma.

Henriju uztrauca stiprās sāpes galvā. Viņš baidījās, vai tikai viņam jau nav noņemts skalps. Viņš aptaustīja galvu un matus, pārliecinājās, ka galva ievainota ar kara cirvi, bet ievainojums nebija bīstams. Viņš atminējās savu biedru un sāka skatīties apkārt, bet Rubi nekur neredzēja. Vai patiesi viņam izdevies aizbēgt?

Henrijam ilgi domāt par šo lietu neļāva. Divi indiāņi viņu paņēma, aizveda pie nodegušās būdas un sasēja rokas un kājas. Tur saistīti atradās vēl citi mednieki. Starp viņiem bija bijušais jāšanas mākslinieks Sanhess, īrs ar sarkaniem matiem — Barnejs, un vēl trīs, kuru vārdus Henrijs nezināja. Gūstekņi vai nu sēdēja, vai stāvēja nodegušās būdas drupu priekšā, no kurām indiāņi vilka ārā savējo un balto līķus. Starp pēdējiem Henrijs baidījās ieraudzīt Seginu, bet par laimi viņa tur nebija. Indiāņi pilnā kaklā bļaustījās un draudēja bālģīmjiem atriebties.

Pēc šīs ceremonijas viņi gūstekņus uzsēdināja, pareizāk sakot, uzlika uz mūļiem tā, ka kājas sasēja uz mūļa krūtīm, rokas zem vēdera, bet zods atspiedās pret muguru (ļoti neērts stāvoklis). Mūļi nebija pieraduši pie šādiem jātniekiem, tādēļ viņi zviedza un spārdījās, tādējādi piesietajiem gūstekņiem radīja jaunas sāpes un sagādāja lielu prieku mežonīgajiem mocītājiem.

Navahi sadalījās divās daļās un sāka virzīties pa gravas abiem krastiem. Viens pulks veda sagūstītās meksikā- nietes un savas cilts bērnus, otrs Dakoma vadībā paņēma Henriju un citus medniekus. Visi devās vienā virzienā — caur tuksnesi uz rietumiem.

Pēc četrām ceļojuma dienām, pēc četrām saistīto gūstekņu moku dienām viņi nonāca Navahu ielejā. Gūsteknes, ko veda pirmais pulks, jau bija priekšā, un salaupītie ganāmpulki brīvi ganījās ielejā.

Sieviešu un bērnu pūlis iznāca pretim saviem kareivjiem. Cilvēku bi-ja daudz, tādēļ jādomā, ka arī kaimiņu ciltis bija ieradušās apsveikt uzvarētājus.

Henrijs ievēroja daudzas spāņu tipa sievietes. Tās bija gūsteknes, kas vēlāk apprecēja indiāņu vīrus, vai kas bija saņemtas gūstā kā bērni, kas tagad bija aizmirsuši savu tautu un savu valodu, tā kā tas bija noticis ar Segina vecāko meitu. Arī šīs sievietes dalījās vispārējos priekos.

Beidzot gūstekņiem atraisīja saites. Visa miesa sāpēja, viņus nolika zemē, rokas un kājas piesēja pie zemē iedzītiem mietiem. Viņus novietoja pa diviem tā, ka viena galva atradās uz otra ceļiem. Tā ne rokas, ne kājas nevarēja pakustināt, varēja grozīt tikai galvu un redzēt priekšā un uz sāniem no sevis.

Ar Henriju pārī bija sarkanmatainais Barnejs. Tiklīdz gūstekņi bija novietoti, viņus tūlīt ielenca sievietes, tās dziedot un smejoties sāka ap tiem dejot. Sevišķu uzmanību sev pievērsa Henrija pāris, bet Henrijs ilgi nevarēja izprast iemeslu. Izrādījās, ka īrs pazaudējis savu cepuri,

un viria zeltītie, ugunīgie mati bija jautrā pūļa vērības iemesls.

Gūstekņi ļoti labi saprata, ja viņus nenonāvēja tur gravā, kur sagūstīja, tad vienīgi tādēļ, lai pamocītu un upurētu savam dievam Kecakoatlam. Tas bija skaidrs, jo indiāņi nekad neatstāj dzīvus sagūstītos kareivjus, un Rube bija rets izņēmums.

«Tas ir viņu ugunsdievs,» Sanhess paziņoja, «pēc viņa pielūdzēju domām, tas ļoti mīl cilvēku gaļu, sevišķi ceptu. Lūk, paraugieties: kareivji jau sākuši izkrāsot savu miesu un vispār sakārto savu tualeti. «Mamanči», jādomā, drīz sāksies. Es esmu zinātkārs, bet tā kā citu izpriecu nav,- es labprāt paskatītos arī šo. Nelieši mazākais ar to varēja mūs iepriecināt.»

Sanhesa vēlme piepildījās. Indiāņi acīmredzot bija nodomājuši parādīt gūstekņiem navahu cilti visā tās mirdzumā un slavā. Viņus aizveda uz laukumu tieši iepretim templim, bet atstāja saistītus, kaut gan siksnas tik daudz atbrīvoja, ka viņi varēja sēdēt. Sis atvieglojums viņiem, protams, bija vairāk vērts nekā sagaidāmā izrāde.

Dejas un dziesmu dalībnieki zemojās troņa priekšā, uz » kura sēdēja Dakoma un Adele. Noslēpumu valdniece izskatījās skumja. Varbūt viņas sirdī bija iezagusies nožēla par tēvu, ko viņa atgrūda un kas bija viņu izrāvis no ienīstā virsaiša rokām, bet varbūt arī viņa atcerējās veco priesteri, ko nonāvēja viņas acu priekšā.

Henrijs tikpat kā neskatījās uz indiāņu izpriecām, kur notika sacīkstes ieroču lietošanas un jāšanas mākslā. Mežoņi auļoja, stāvēdami ar vienu kāju uz zirga muguras, šaudami norādītā mērķī. Citi, diviem zirgiem mežonīgi auļojot, lēca no viena uz otra. Beidzot rādīja veiklību, sviežot laso. Tad notika jātnieku cīņas, kur viens pūlējās izsist otru no segliem — kaut kas līdzīgs viduslaiku bruņinieku turnīriem. Patiesībā tā bija ļoti interesanta izrāde — cirks tuksneša vidū.

Sanhess šos vingrinājumus noskatījās ar lielāku baudu kā Henrijs. Pēkšņi viņa seja atdzīvojās, un viņš griezās pie kāda sarga navahu izloksnē:

«Pasaki saviem kareivjiem, ka es protu izdarīt tādus jokus, kādus nevar veikt pats veiklākais no jūsu jātniekiem, un ka es varu viņus iemācīt, kā jājāj ar zirgiem.»

Mežonis šos gūstekņa vārdus pateica virsaišiem. Tūlīt vairāki navahi, kas piedalījās sacīkstēs, pienāca pie Sanhesa.

«Tu,» teica viņi, «nožēlojamais baltais vergs, domā sacensties ar mums, navahu kareivjiem?»

«Nu, bet sakiet, vai kāds no jums prot jāt ar zirgu, stāvot uz galvas?» Sanhess nesamulsdams prasīja.

«Uz galvas? Kā tas …»

«Jā, stāvot uz galvas, kad zirgs lec auļiem.»

«Nu, ko tul To neviens nevar. Mēs te esam labākie jātnieki, un ari mēs to nevaram izdarīt.»

«Bet es varu!» svinīgā tonī paziņoja Sanhess.

«Viņš melo! Lielās! Ārprātīgs!» atskanēja indiāņu pūlī.

«Lai pamēģina, lai mums parāda,» teica kāds no virsaišiem. «Mums nav jābaidās, jo aizbēgt viņš nevar.»

«Dodiet man manu zirgu, un jūs redzēsit manu mākslu. Ir vērts paskatīties.»

«Kurš ir tavs zirgs?»

«Lūk, tas ābolainais mustangs tur pļavā. Atbrīvojiet man vietu, un jūs redzēsit.»

Raugoties norādītajā virzienā, Henrijs pie ganībās esošiem zirgiem ieraudzīja arī savu Moro.

Indiāņi pēc īsas apspriedes nolēma izpildīt gūstekņa lūgumu. Viņiem tršām nebija jābaidās, ka viņš varētu aizbēgt. Katrs indiāņu zirgs panāks šo ābolaino mustangu, un pie visām izejām no ielejas stāvēja sardze, tā ka, patiesību sakot, visa ieleja bija cietums.

Atbrīvots no siksnām, Sanhess sāka gatavoties. Viņš apņēma mustangam bifeļa ādu, tad paņēma to aiz iemauktiem un apveda vairākus riņķus pa vienām un tām pašām pēdām. Kad zirgs ar vietu bija apradis, viņš palaida pavadu un savādi iesaucās. Mustangs tūlīt sāka auļot un vienādos īsos lēcienos noauļoja vairākus apļus. Pēc diviem vai trim apļiem Sanhess uzlēca zirga mugurā un, nostājies uz galvas, apjāja vairākus riņķus.

Navahi pirmo reizi redzēja tādu joku, un viņu sajūsmai nebija robežu. Viņi lika to atkārtot tik ilgi, kamēr zirgs bija putās, bet Sanhess nosarcis kā gailis.

Nevērojot savu nogurumu, viņš neatstāja arēnu, pirms nebija parādījis indiāņiem visu savu mākslu un viņus pilnīgi pārsteidzis.

Pēc sacīkšu beigām gūstekņus atkal aizveda pie upes, bet Sanhesa starp viņiem vairs nebija. Viņa māksla tam izglāba dzīvību, jo navahi viņu iecēla par savu jāšanas skolotāju, tomēr aizliedza viņam satikties ar citiem gūs-, tekņiem.

Atvadoties un spiežot viņiem rokas, Sanhess teica:

«Nabaga draugi! Jūsu dēļ rītdiena mani baida. Es pūlēšos kaut ko izdomāt, lai jūs glābtu. Nezaudējiet drosmi, apdomājiet un apsveriet. Ak, kaut tikai mums izdotos iegūt laiku!»

Un, aiziedams no viņiem, varenais jātnieks uzmanīgi vēroja apkārtējos kalnus un mežus, it kā uzmeklēdams vietu, no kurienes varētu ierasties palīdzība nabaga gūstekņiem.

XXI KAUJA UZ BEZDIBEŅA MALAS

Nākošā rītā pirms saules lēkta navahi devās uz mežu, sagrieza rīkstes un atgriezusies sāka gatavoties svētkiem Sargi aizveda gūstekņus pie tempļa. Šoreiz nabaga Henrijs redzēja savu Zoju diezgan tuvu. Jaunā meitene no terases izstiepa pret viņu rokas un, it kā zaudējusi sajēgu par attālumu, gribēja mesties lejā, bet draudzeņu rokas viņu noturēja uz vietas.

Visi priekšdarbi cietsirdīgajai izpriecai bija pabeigti. Indiāņi nostājās divās rindās viens pret otru, izveidojot it kā dzīvu divsimt metru garu aleju, kas bija trīs soļus plata, un katrs indiānis bija apbruņojies ar rīksti. Gūstekņiem sitienu krusā bija jāizskrien caur šo aleju. Tam, kas izskrietu cauri visai alejai un laimīgi sasniegtu kalnus, apsolīja žēlastību.

Henrijs nolēma, ka aizstāvēs savu dzīvību līdz beidzamajai iespējai. Ne vienreiz vien šais dienās, kad pārdomāja bēgšanas plānu, viņš atcerējās to laiku, kad savu nekam nevajadzīgo dzīvību uzskatīja par nastu un sirsnīgi vēlējās nomirt, atcerējās Sevrenu, kas viņu bija izrāvis no šīs drūmās apātijas. Jā, toreiz tas bija pavisam kaut kas cits: viņš bija viens, bet tagad tas tā nav. Vienalga kādas ciešanas un pūles tas prasītu, viņš tomēr katrā ziņā gribēja dzīvot, lai satiktos ar Sevrenu un Seginu, lai kopējiem spēkiem mēģinātu atbrīvot mīļās gūsteknes un savas tagadējās nelaimes "biedrus. Viņa dvēselē tagad bija tik daudz jaunu jūtu, jaunu simpātiju, viņā bija pamodusies dzīvotgriba. Viņš bija iegrimis pārdomās. San- hesa panākumi deva arī viņam nelielas cerības izbēgt. Bet vispirms vajadzēja iegūt ieročus. Viņš bija ļoti labs skrējējs, un, pateicoties savām ātrajām kājām, varētu izglābties arī bez ieročiem. Bet ja starp navahiem atrastos kāds tikpat ātrs? Ar ko tad aizsargāties? Protams, viņu var nonāvēt, to viņš saprot, bet tādu ātru nāvi viņš izvēlētos daudz labāk nekā tās mokas, kas viņu sagaida še. Tātad ar ieročiem vai bez tiem, viņš nolēma izmēģināt laimi, kaut ari par šo mēģinājumu būtu jāsamaksā ar dzīvību.

Barneju atbrīvoja no saitēm, un viņam bija jāskrien pirmajam. Tai vietā, kur vajadzēja sākties skrējienam, stāvēja navahu pulciņš. Visi — vecie, bērni un slimie bija atnākuši, lai tīksminātos par izrādi.

Un, protams, nevienam no klātesošiem navahiem neienāca prātā, ka viens no gūstekņiem šai brīdī grib bēgt — bēgt no ielejas, kur atrodas simtiem cilvēku, kur sargi apsargā visas izejas, kur ganās mustangu bars, kas vienmēr ir pie rokas, lai panāktu bēgli.

Nabaga Barnejs devās ceļā. Viņš bija slikts skrējējs un nesasniedza pat pusceļu, kad sabruka. Asiņainu un bez samaņas viņu iznesa smejošajā pūlī. Otrajam un arī trešajam gūsteknim bija tāds pats liktenis. Tagad bija Henrija kārta.

Viņu atbrīvoja. Viņš izstaipīja un berzēja notirpušās kājas un rokas, sakopoja spēkus, aicināja sev palīgā visu savu enerģiju un drosmi priekšā stāvošajai cīņai. Deva signālu, indiāņi ieņēma vietas un vicināja savas nūjas, gaidot skrējiena un moku sākumu.

Dakoma visu laiku stāvēja Henrijam aiz muguras.

Ar skatienu Henrijs vēroja atstatumu starp Dakomu un viņu, atkāpās dažus soļus atpakaļ, it kā lai varētu ieskrieties, bet, nonācis blakus indiāņu virsaitim, ātri pret to apgriezās, acumirklī izrāva no viņa jostas kara cirvi un pacēla virs Dakomas galvas, bet tas no cirtiena paspēja izvairīties. Otram cirtienam vairs nebija laika. Kā neprātīgs Henrijs sāka skriet .. bet nevis caur aleju, kur divās rindās stāvēja jaunie kareivji, bet uz veču pusi, kas izrāva nažus, lai aizkrustotu bēglim ceļu un viņu nonāvētu, bet Henrijs izdarīja neparasti augstu lēcienu pāri dažu veču galvām, pārējos atgrūda un skrēja — skrēja ātri, pāri ielejai uz mežu, bet pēc brīža jau visi dzinās viņam pakaļ.

Henrijs skrēja iepriekš izvēlētā virzienā uz to vietu, kur ganījās zirgi. Kādu jūdzi noskrējis, viņš atskatījās. Labākie skrējēji bija kādus trīssimt soļus aiz viņa, bet Henrijs ar šausmām ievēroja, ka daži jau kāpj zirgos. Līdz zirgiem bija vēl kāda jūdze, bet vai Moro tik tālu dzirdēs, ja pasvilps? Henrijs nolēma mēģināt, un viņš griezīgi iesvilpās un sāka saukt:

«Moro, Moro!»

Un, lūk, no bara atdalījās kāds zirgs, tas bija Moro; viņš apskatījās apkārt, jautri iezviedzās un kā zibens devās pie sava saimnieka. Henrijs uzlēca viņam mugurā, un tāpat bez segliem un iemauktiem auļoja savā arābu zirgā ielejas rietumu nomales virzienā. Aiz viņa bija dzirdami indiāņu kliedzienni un lāsti, kad Henrijs atskatījās, viņš redzēja kādus desmit jātniekus, kas dzinās viņam pakaļ, bet tagad viņš vairs nebaidījās, jo ļoti labi zināja sava Moro pārākumu. Un, kad noauļojfs divpadsmit jūdzes, Henrijs sasniedza kalnu grēdu, viņš redzēja, ka viņa sarkanādainie vajātāji vēl atradās tikai ielejas vidū.

Dažas dienas atpūties labās ganībās, Moro bija pilnīgi atguvis savus spēkus, un viņš bez grūtībām sāka doties kalnā. 1

Ceļš gāja caur ciedru koku mežu, tas bija* līkumains un beidzot izvērtās par šauru taku, kas noveda pie bezdibeņa malas. Pie kraujas Henriju tūlīt ieraudzīs indiāņu sardzes posteņi.

Viņš nebija maldījies, tur bija sardzes postenis, bet par laimi tikai viens indiānis. Indiānis sēdēja pakalna galā, un viņa tumšsarkanais stāvs skaidri iezīmējās zilā debesu fonā. Starp viņu un Henriju bija divsimt metru liels atstatums, bet kāda trešdaļa no takas bija pilnīgi atklāta. Līdz šim indiānis nekā nebija dzirdējis, viņš sēdēja ar muguru pret bēgli un raudzījās ielejā. Viņa šķēps bija iedurts zemē, turpat atradās arī stops un bultas. Viņam rokās bija tikai kara cirvis un nazis.

Henrijs nolēma vienā mirklī sasniegt aizu, pirms vēl indiānis paspēs nokāpt no pakalna un aizkrustot viņam ceļu. Viņš sāka virzīties lēni un ļoti uzmanīgi. Lejā šņāca straume un apslāpēja Moro soļu troksni. Un tā, vērodams bīstamo ceļu un sargu, Henrijs virzījās gar kraujas malu. Pēc kādiem divdesmit soļiem Henrijs sasniedza nelielu laukumiņu un ar šausmām ieraudzīja, ka sargs nebija viens. Viņš instinktīvi satvēra Moro krēpes, tā bija zirgam zīme apstāties.

Ceļu aizsprostoja vēl viens indiānis, un viņam blakus bija divi zirgi. Mustangiem bija segli, un pie viena no tiem bija piesiets laso, kura vienu galu indiānis turēja rokās un, likās, snauda, bet blakus viņam bija stops, bulta un šķēps.

Bija jāiet tālāk, bet kā to izdarīt nemanītam? Atgriezties nebija iespējams: taka bija tik šaura, ka nevarēja apgriezt zirgu… Henrijs jau gribēja nokāpt no zirga, klusām piezagties pie indiāņa un nonāvēt viņu ar kara cirvi. Tas bija cietsirdīgi, bet citas izejas nebija … Moro izjauca iespēju īstenot šo nodomu, jo, degdams nepacietībā ātrāk nobeigt šo bīstamo ceļu un apnicis stāvēt uz vietas, Moro iezviedzās un sāka kārpīt zemi. Mustangi zviegdami tūlīt atsaucās un navahs pamodās, satvēra stopu un uzlēca zirgā. Viņa biedrs tai brīdī kaut ko sāka kliegt un steidzīgi devās no pakalna lejā.

Divu zirgu galvas sastapās, nāsis iepletuši, viņi apstājās. Tas notika tieši takas visšaurākajā vietā. Ne viens, ne otrs zirgs nevarēja ne atkāpties, ne pagriezties: vienam no viņiem vajadzēja atbrīvot ceļu un iegāzties bezdibenī, iegāzties trīssimt metru dziļumā putojošā aizas strautā.

Šai kritiskajā brīdī Henrijam iešāvās prātā trīs plāni: piespiest Moro doties uz priekšu un ar savu spēku iegāzt mustangu bezdibenī… Bet Moro nebija iemauktu un Henrijam piešu, lai piespiestu viņu to izdarīt, tādēļ panākumi bija apšaubāmi. Tad Henrijs domāja sviest kara cirvi indiāņa galvā… Nu, bet ja viņš aizsviedīs garām… Beidzot viņš nolēma nokāpt no zirga un uzbrukt indiāņa zirgam. Kāpjot no zirga, bulta gandrīz ievainoja viņa vaigu, viņš izvairījās tikai pateicoties ātrai kustībai.

Henrijs aizspiedās garām Moro un nostājās mustanga priekšā. Dzīvnieks sprauslodams sacēlās pakaļkājās, bet, protams, tūlīt nostājās agrākā vietā. Indiānis sagatavojās izšaut otru bultu, bet tai vairs nebija lemts lidot. Tai brīdī, kad zirgs laida priekšējās kājas pie zemes, Henrijs no visa spēka iesita ar kara cirvi viņam pa galvu. Mustangs atrāvās un, zaudējis līdzsvaru, nogāzās bezdibenī, aizraudams sev līdzi jātnieku, kas velti pūlējās izkļūt no segliem. Viņi abi lidoja lejā, tad atskanēja dobjš šļakstu troksnis — viņi bija sasnieguši straumi.

Kad Henrijs piecēlās, (viņš bija nometies uz ceļgala, lai stiprāk varētu iesist mustangam) viņš ieraudzīja, ka šurp steidzas otrs navahs ar šķēpu rokā. Viņš atrāvās un ar kara cirvi atvairīja dūrienu, bet ienaidnieki saskrējās ar tādu spēku, ka abi nokrita zemē uz pašas bezdibeņa malas.

Viņi piecēlās, un sākās cīņa. Indiānis nometa šķēpu un cīnījās tikai ar kara cirvi. Viņi cīnījās klusēdami, cīnījās nikni, cirzdami viens otram briesmīgas brūces, bet ievainoti tomēr nepārtrauca cīņu. Henrijam beidzot izdevās atsviest ienaidnieku no bezdibeņa malas uz laukumiņu, un tur cīņa turpinājās. Bet reiz paceltie kara cirvji sasitās tik stipri, ka izslīdēja no cīkstoņu rokām. Ienaidnieki saķērās un atkal nokrita zemē. Henrijs drīz sajuta, ka ienaidnieks ir stiprāks par viņu. Navaha muskuļainās rokas viņu žņaudza tik stipri, ka viņa kauli brakšķēja. Tomēr arī Henrijam brīžiem izdevās gūt virsroku ,un žņaugt indiāni. Veldamies pa zemi, cīkstoņi atkal tuvojās bezdibeņa malai Henrijs sāka pagurt, viņš jau juta, ka indiāņa stiprie pirksti sažņaudz viņa rīkli… Viņam trūka elpas, un viņš vairs nepretojās, jo juta nāves tuvumu un sāka atcerēties tos, ko mīlēja… Viņa atis satumsa, samaņa zuda … acīmredzot — beigas! ..

Atguvis samaņu, viņš redzēja, ka vēl joprojām guļ tai pašā vietā … Nemaņa nebija ilga, jo Henrijs vēl sajuta sāpes no ienaidnieka beidzamiem sitieniem. Viņš bija arī viscaur ievainots un asiņains, uz pieres bija sviedri. Bet kur tad indiānis? Kur viņš palika? Kamdēļ viņš neizmantoja šo nemaņu un nenogrūda Henriju bezdibenī? . .. Henrijs pacēlās uz elkoņiem un apskatījās. Uz laukumiņa bija tikai Moro un mustangs, kas savā starpā nikni cīnījās: viņi viens otram spēra ar kājām un koda.

Tad Henrijs izdzirda niknas cīņas troksni, ienaidnieku plosītāja suņa gaudas un bezspēcīga upura vaidus. Sis troksnis nāca no klinšu spraugas, netālu no laukumiņa. Henrijs piecēlās un grīļodamies piegāja spraugai un — tur ieraudzīja Alpu, kas plēsa saplosīto un pusdzīvo navahu.

Pēkšņi Henrijs aiz sevis izdzirda citus kliedzienus. Indiāņi, kas dzinās viņam pakaļ, bija jau kalnā un skubināja zirgus uz bezdibeņa pusi. Henrijs ātri uzlēca Moro mugurā, pagriezās aiz klints un sāka jāt no kalna lejup. Kad viņš bija jau kalna pakājē, pie viņa atskrēja Alps. Viņš viss bija asinīs, nokusis, bet ar prieku steidzās pie sava saimnieka, kam tikko bija izglābis dzīvību. Henrijs nevarēja nemaz īsti saprast, kā tas viss bija noticis… Bet nebija laika minēt mīklas, jo viņš bija ne vairāk kā pusjūdzi indiāņiem priekšā, un viņi sāka jau jāt no kalna lejup. Henrijs sāka auļot uz vienīgo ielejā §§skatāmo pieturas punktu — sniegoto kalna galotni.

Jādams Henrijs redzēja indiāņus. Viņš varēja tos saskatīt un redzēja viņu ieročus. Pavisam bija kādi divdesmit cilvēki. Vājākie bija griezušies atpakaļ, un vajāšanu turpināja tikai tie jātnieki, kam bija labākie zirgi.

Tuvojoties kalnam, viņš atcerējās, ka šai vecajā mednieku nometnes vietā bija ūdens. Viņš mudināja zirgu, lai ātrāk varētu to padzirdīt un arī pats padzertos. Pie strauta auga lieliska, bieza zāle un Henrijs ļāva zirgam ieēst, jo glābiņš tač,u atkarīgs tikai no viņa, un bija nepieciešami parūpēties, lai tam neizsīktu spēki.

Saule jau taisījās rietēt, kad Henrijs sasniedza aizu. Pirms devās aizā, viņš vēl atskatījās atpakaļ… Beidzamā stundā Henrijs bija aizsteidzies vajātājiem tālu priekšā. Indiāņi bija kādas trīs jūdzes iepakaļ, un viņu zirgi bija redzami noguruši.

Juzdamies drošāks, Henrijs brīvi uzelpoja, jo tagad viņš varēja pārdomāt, kā rīkoties tālāk.

Atbrīvojies no indiāņiem, viņš jās pa pazīstamo ceļu līdz Elpa,so. Tur viņš nekavējoties savāks daudz lielāku pulku nekā bija Seginam. Cilvēkus viņš salīgs no Sevrena karavānas pa visiem kaktiem un stūriem, kur atrodas mednieki un zvēru ķērāji. Viņš griezīsies pie valdības pēc palīdzības un izlūgsies karaspēku. Kas attiecas uz materiālo pusi, Henrijs bija ar mieru atdot šiem ļaudīm savu īpašumu. Beidzot viņš lūgs palīdzību pierobežas iedzīvotājiem, viņš …

«Svētais Jāzep! Skatieties, kas tas par kavalieri auļo bez segliem un iemauktiem!»

Kādi pieci vai seši ar karabīnēm apbruņojušies cilvēki iznāca no klints stūra un ielenca bēgli.

«Lai mani apēd indiāņi, ja tas nav jaunais cilvēks, kas noturēja mani par brūno lāci! Patiesi viņš!»

«Rube! Harej!» bez elpas iesaucās Henrijs.

Bet trešais mednieks viņu sagaidīja vēl sirsnīgāk. Viņš steidzās pie tā tik strauji, ka Henrijs būtu nokritis no zirga, ja nebūtu tūlīt iekļuvis viņa spēcīgajos apkampienos. Viņu jūsmīgi apskāva un skūpstīja, un uz savas sejas viņš sajuta asaras.

«Sevren!» viņš iesaucās.

«Mans Dievs! Vai patiesi tas esi tu, Henrij?» viņš atkārtoja, saspiezdams sava brāļa rokas un nespēdams valdīt raudas, kas viņu bija pārņēmušas.

«Kādam brīnumam jāpateicas, mans mīļais, ka tu izglābies no šiem navahu briesmoņiem?»

«Vispirms saki man,» Henrijs pārtrauca, «kā tu pats esi ticis še un starp mūsējiem?»

«Un viņš vēl prasa par tol Lūk, kāds! Bet vispirms, vai tu neesi ievainots?»

«Nieki. Bet ko tad jūs te darāt? Vai jūsu daudz?» .->

«Mēs esam priekšpulks, bet armija nāk aiz mums.». -

«Kāda armija?»

«Mēs to saucam par armiju tamdēļ, ka tur ir vairāk nekā sešsimt viru, bet šejienes apstākļos tā ir vesela armija.»

«Bet kas tad tie par ļaudīm?»

«O, tur ir no visādām šķirām un visādām rasēm: Ci- liuahu un Elpaso iedzīvotāji, nēģeri, mednieki, zvēru ķērāji, visi mūsu karavānas pavadoņi; jo, saproti taču pats, es nevarēju saņemt peļņu un slinkot, kad uzzināju, ka tu piedalies tik bīstamā ekspedīcijā. Es saucu kara saucienu, savācu, ko varēju un noorganizēju pulku. Un beidzot pie mums ir arī Segina pulks.»

«Segins dzīvs un vesels!» Henrijs iesaucās. «Vediet mani ātrāk pie viņa!»

«Tūlīt, tūlīt,» Sevrens teica. «Jā, viņš dzīvs un vesels. Mēs viņu iecēlām par savu virspavēlnieku. Nometne ir tur pie strauta, bet tev vajag labi atpūsties, paēst un sakārtoties, mans nabaga draugs. Bet tagad es apņemos nekad vairs tevi neatstāt.»

«Pagaidiet, bet man taču dzenas pakaļ!»

«Dzenas pakaļ!» iesaucās mednieki, ķerdamies pie bisēm un apskatīdamies. «Cik daudz viņu ir?»

«Liekas, cilvēku divdesmit.»

«Vai viņi tālu?»

«Es biju apmēram trīs jūdzes viņiem priekšā, bet viņu zirgi ir ļoti noguruši. Lūk, jūs varat spriest pēc Moro. Guļ un nevar atvilkt elpu, bet uz zāli pat neskatās.»

«Tātad pēc trīs ceturtdaļstundām, visātrākais pēc pusstundas … Sevrena kungs, jūs paspēsit aiziet līdz kapteinim un brīdināt viņu, bet viņš jau tad izrīkos.»

Henrijs sekoja Sevrenam uz strauta alu. Tur viņš ieraudzīja milzīgu nometni, kurā patiesi, var teikt, bija armija, jo trīssimt cilvēki bija pat vienādi apģērbti. Tie bija Elpaso un Cihuahu brīvprātīgie.

Pēdējais indiāņu nežēlīgais uzbrukums pierobežas iedzīvotājus noveda tādā izmisumā un niknumā, ka viņi visi nolēma apbruņoties un pārmācīt sarkanādainos laupītājus. Sevrens viņiem pievienojās un ar saviem vārdiem un padomu ļoti veicināja karagājiena sarīkošanu. Vajadzēja taču beidzot atbrīvot zemi no pārdrošiem un nekaunīgiem indiāņu uzbrukumiem. Ceļā šie savvaļnieki sastapa Segina pulku, un šie apbruņotie pulki arī bija tā armija, ko pret navahiem vadīja Segins, lai atbrīvotu gūstekņus. Kaujā pie gravas Segina pulka lielākā daļa bija izglābusies, un Henrijs bija ļoti priecīgs, kad kapteiņa teltī ieraudzīja Elsolu un Lunu, bet Segins, viņu apskaudams, ar bažām izvaicāja par gūstekņu likteni.

«Pagaidām viņas ir dzīvas un veselas,» tas bija viss, ko Henrijs viņam varēja pateikt.

Laiks bija pārāk dārgs un zaudēt to savstarpējās pārrunās būtu neprātīgi. Simt cilvēki sakāpa zirgos un devās uz aizas ieeju un tur klintīs viņi ierīkoja slazdus. Bija pavēlēts saņemt visus indiāņus dzīvus vai mirušus. Vispirms viņus vajadzēja palaist garām, bet tad, kad viņi tuvosies, armija uzbruks no mugurpuses un nostādīs viņus starp divām ugunīm.

Zeme bija akmeņaina un nekur nekādas pēdas nepalika. Un bija maz domājams, ka indiāņi, aizrāvušies bēgli vajājot, piegriezīs vērību kādām pēdām. Viņi nevarēja iedomāties, ka varētu te sastapt veselu bālģīmju pulku. No tā brīža, kad viņi iejās aizā, viņiem vairs nav cerību izglābties.

Tikko mednieki bija paspējuši iekārtoties, līkumā parādījās priekšējais indiānis, un viņi visi pajāja garām lamatām. Ieraudzījis daudzus apbruņotus vīrus, indiānis pārsteigts apstājās, tad ātri pagrieza zirgu un kaut ko kliedza saviem biedriem. Tie sekoja viņa piemēram un steidzīgi griezās atpakaļ, bet uzdūrās tam simtam, kas bija paslēpušies. Ieslēgti šaurā aizā no divām pusēm, viņi nevarēja pat pretoties un tos dzīvus saņēma gūstā, sasēja un aizveda pie Segina telts.

Vecākie sanāca pie Segina uz apspriedi, lai nolemtu, kad ,un kā uzbrukt navahu mītnei. Vai būtu tūlīt naktī jādodas ceļā? Prasīja arī Henrija domas, un viņš uzstāja, ka nepieciešams nekavēties un ātri uzbrukt un ka vajag pēc iespējas ātrāk atbrīvot gūstekņus. Arī Segins bija pret katru kavēšanos, jo savus gūstekņus navahi gribēja sodīt rītdien, un, ja pasteidzas, tad varēja vēl paspēt tos izglābt.

Tad bija vēl jāizdomā uzbrukuma plāns. Lai gan pulkā bija daudz kareivju, tomēr atklāti uzbrukt navahu mītnei nevarēja, jo uz visiem ceļiem noliktie sargposteņi brīdinās viņus, ka ienaidnieki tuvojas. Navahi spers visus aizsardzības soļus un tad būs grūti ieņemt viņu pilsētu, un zaudējumi būs lieli.

«Darīsim tā: sadalīsimies divās daļās,» teica kāds no vecajiem medniekiem, «un uzbruksim viņiem no divām pusēm. Tad indiāņi mums būs kā slazdos …»

«Nē, tas ir neērti,» iebilda otrs. «Neaizmirstiet, ka tur ir vairāk nekā desmit jūdžu plašs mežs. Indiāņi izklīdīs mežā, meklē tad nu viņus tur …»

Sie pamatotie iebildumi spieda pilnīgi atteikties no domām par atklātu uzbrukumu, un apspriedē pieaicināja arī neskoloto stratēģi — veco zvēru ķērāju bez ausīm un skalpa.

«Kaptein,» viņš teica, «mums nav vajadzības parādīt sevi, pirms rnēs neesam ieņēmuši aizu.»

«Bet kā lai to izdara?»

«Ļoti vienkārši Divdesmit sagūstītiem indiāņiem jāatņem viņu apģērbi un ieroči un attiecīgi jāietērpj divdesmit mūsu puiši. Pārģērbušies mēs vedīsim it kā sagūstīto Hallera kungu, kas, starp citu, noturēja mani par brūno lāci, kā jums tas patīk? Mani, Mazo, par lāci! Tad, lūk, tamdēļ mēs arī vedīsim viņu kā gūstekni.»

«Tātad šie divdesmit vīri būs mūsu priekšpulks un gaidīs, kamēr pienāks galvenie spēki?»

«Taisni tā Mazais domā.»

«Nu, ja Hallera kungs pietiekoši atpūties .,.»

Henrijs atbildēja, ka viņš var doties ceļā kaut tūlīt. Vieglie ievainojumi bija jau pārsieti, viņš bija labi paēdis un pat stundiņu nosnaudies. Tagad Henrijs dega nepacietībā rīkoties pēc iespējas ātrāk.

Segins pavēlēja atņemt indiāņiem drēbes, kuras pa lielākai daļai bija nolaupītas beidzamos uzbrukumos meksikāņiem. Tur bija visu krāsu un veidu tērpi.

«Kaptein,» teica Rube Seginam, kas izvēlējās vīrus, «nozīmējiet priekšpulkā pēc iespējas vairāk delavaru. Sie navahi taču ir ļoti viltīgi un viņus nav tik viegli piemānīt. Viņi pat mēness gaismā pazīst bālģīmjus. Tiem mūsējiem, kas būs priekšpulkā, jāizkrāsojas kā indiāņiem, citādi viss mūsu nodoms izputēs vējā.»

Segins paklausīja Rubes padomam un priekšpulkā nozīmēja lielāko daļu delavaru un šavniju.

Pirms nodzisa beidzamie saules stari, pulks bija gatavs un devās ceļā. Galvenie armijas spēki Sevrena vadībā sekoja priekšpulkam stundas gājienā un tikai daži meksikāņi palika pie strauta apsargāt sagūstītos navahus.

XXII IEBRUKUMS PILSĒTĀ

Priekšpulks pārgāja līdzenumam un nonāca pie navahu aizas no austrumu puses stundas divas pirms saules lēkta. Te atradās piecu navahu sardzes postenis. Viņ; uzticēdamies pielaida sev pārģērbto pulku, un samulsušus tos saņēma gūstā bez pretošanās un bez viena šāviena. Tā uzdevums bija veikts, drīz pienāca arī galvenais, pulks un aiz priekšpulka ieņēma aizu. Visi apmetās mežā pie upes, lai drusku atpūstos.

Ielejā valdīja pilnīgs klusums, un mēness apspīdēja gulošo pilsētu. Divas, trīs melnas ēnas stāvēja pie upes, un Henrijs viņos pazina gūstekņu sargus. Tātad viņi, nabagi, bija vēl dzīvi un, protams, pat nenojauta, ka glābēji un brīvība ir tik tuvu.

Uzbrukumu atlika līdz rītam. Stāvoklis bija grūtāks nekā pirmo reizi, jo tagad pilsētā bija sešsimt aizstāvju, un bija paredzama asiņaina cīņa. Segins bija pārliecināts par uzvaru, viņu tikai baidīja doma, ka navahi uzbrukuma laikā atriebjoties var nonāvēt visus baltos gūstekņus. Viņi sapratīs, ka galvenais uzbrukuma nolūks ir atbrīvot gūstekņus un savā cietsirdībā tos nonāvēs. Tas bija ļoti iespējams. Apmierināja tikai tas, ka visi gūstekņi bija vienā vietā, templī un ka pie viņiem bija noslēpumu valdniece.

Nolēma, ka agrā rītausmā pārģērbtais mednieku pulks ar notverto Henriju pieauļos templim un to ieņems, lai tādējādi indiāņi nevarētu piekļūt gūstekņiem. Sekojot Segina signālam, jeb pretošanās gadījumā pēc pirmā šāviena, visa armija iebruks pilsētā.

Beidzot iestājās rītausma, ko tik nepacietīgi gaidīja Henrijs un Segins …

Tiklīdz piena baltie kvarca kalni sāka sārtoties, priekšpulks devās uz pilsētu. Henrijs, it kā sasiets, jāja starp diviem delavariem.

Tuvojoties pilsētai, viņi uz terasēm ieraudzīja vairākus navahus, kas noturēja jātniekus par savējiem, kas atgriežas no sekmīgās pakaļdzīšanās, un sāka skriet no mājas uz māju, lai saaicinātu tautu, un ielās atskanēja priecīgi saucieni. Pulks, ielu vairīdamies, tuvojās templim. .

Nonākuši pie tempļa, visi divdesmit cilvēki nolēca no zirgiem un steidzās pie kāpēm. Uz tempļa terasēm jau stāvēja sievietes un ziņkāri raudzījās šai uzbrukumā. Se- gins pazina Adeli, viņš to satvēra un ieslodzīja kādā istabā, bet brīdi vēlāk Segina kundze un Zoja bija kapteiņa apkampienos. Henrijs saņēma skūpstu no līgavas mātes, bet viņa pati tam uzsmaidīja, valdīdama prieka asaras. Arī citas gūsteknes bija turpat. Nekavēdams laiku prātojot, Segins viņas visas ieslēdza un pielika pie durvīm cilvēkus ar ieročiem rokās. Tas viss notika ļoti ātri, bet pēkšņi mežonīgs kliedziens, kas atskanēja lejā, vēstīja, ka viņu viltība atklāta. Visur atskanēja nikni un izmisīgi bļāvieni, un no visām pusēm kareivji devās uz templi. Sāka svilpt bultas, bet šī trokšņa un burzmas vidū atskanēja norunātais taures signāls.

Armija izjāja no meža un auļos devās uz pilsētu, kur tā sadalījās divās daļās, lai uzbruktu no divām pusēm. Nevērojot bultu krusu, kas ķēra daudzus uzbrucējus, mednieki ielauzās pilsētā, un tur iesākās nikna cīņa. Cīnījās visās pilsētas malās, bet Elsola un Sevrena vadītais pulks virzījās uz templi. Pārliecinājušies, ka gūsteknes ir pilnīgā drošībā, mednieki nokāpa no zirgiem un uzbruka atsevišķām mājām, izsizdami no turienes pretojošos indiāņus, un tā katras mājas terasē izcīnīja niknu cīņu. Sievietes vaļējiem matiem skraidīja pa ielām vai paslēpās mežā, bet izbaidītie zirgi klejoja no vienas ielas otrā, un, pīda- mies pavadās un siksnās, skrēja no. pilsētas ārā. Tie, kas bija ieslēgti, zviedza, spārdījās un lauzās ārā, apgāzdami sētas un aplokus. Tā visur valdīja neiedomājams sajukums.

Henrijs bija tikai visas šīs asiņainās drāmas mēms liecinieks, jo viņš apsargāja durvis, aiz kurām atradās gūsteknes, bet no augstās vietas viņš varēja novērot visus kaujas gaitas sīkumus. Daudz vīru krita kā vienā, tā otrā pusē, jo navahi aizstāvējās varonīgi. Tomēr par cīņas iznākumu Henrijs nešaubījās. Baltajiem bija sakrājies pārāk daudz rūgtuma, un atmiņas par pārciestajām pārestībām divkāršoja viņu varonību. Viņu pusē bija arī ieroču pārsvars, jo indiāņu garie šķēpi, kas tik bīstami klajā laukā, šādos apstākļos zaudēja savas priekšrocības.

Tai laikā, kad Henrija skatiens slīdēja no vienas mājas uz otru, uz blakus mājas terases viņš ieraudzīja drausmīgu ainu, kas saistīja viņa uzmanību.

Divi vīri bija saķērušies nežēlīgā cīņā, cīņā uz dzīvību un nāvi. Tie bija Dakoma un Elsols, jo viņš tos pazina pēc apģērba. Navaham bija šķēps, Elsolam bise, ar kuras resgali viņš rīkojās kā ar rungu. Tai brīdī, kad

Henrijs viņus ieraudzīja, Dakoma atkāpās soli atpakaļ un, pirms Elsols paspēja atvairīt, iedūra šķēpu viņa plecā. Henrijs iekliedzās, jo viņš gaidīja, ka viņa draugs tūlīt pakritīs. Bet kāds bija viņa pārsteigums, kad viņš redzēja, ka Elsols, nevērodams iedurto šķēpu, ar paceltu kara cirvi metās uz Dakomu un sašķaidīja viņa galvu, kaut arī pats ar šķēpu plecā nokrita uz sava ienaidnieka līķa. Pēc kāda brīža viņš ar lielām grūtībām piecēlās, izvilka šķēpu un, pārliecies pār terases malu, gurds, bet tomēr gavilēdami sauca:

«Luna, nāc šurp! Skaties, es atriebos par mūsu mātes nāvi!»

Henrijs redzēja, ka jaunā meitene uzkāpa uz jurr.ta un ka Harejs viņai sekoja; redzēja, kā viņš paņēma uz rokām ievainoto Elsolu, kas piepūles dēļ bija zaudējis samaņu. Rube, Sevrens un vēl citi steidzās palīgā un apskatīja ievainoto, bet Henrijs nedrīkstēja atstāt viņam uzticēto sarga vietu. Tādēļ viņš ar bažām sekoja ievainotā apskatei un vēroja savu draugu sejas izteiksmi. Pateicoties Dievam, Elsola ievainojums nebija nāvīgs, kaut gan ļoti smags. So nomierinošo ziņu Sevrens pastāstīja savam brālim.

Kauja bija beigusies, jo dzīvi palikušie navahi aizbēga mežā.

Karagājiena mērķis bija sasniegts, un daudzie gūstekņi, ko viņu piederīgie uzskatīja par sen pazudušiem, atbrīvoti. Bija skaidrs, ka pēc tādas mācības navahi ilgi būs zaudējuši patiku uzbrukt baltajiem. Otrā dienā, saulei lecot, armija izgāja cauri aizai un devās uz kalniem ar sniega klātajām galotnēm.

Sis gājiens caur stepi atalgoja Henriju par visām pārciestajām grūtībām. Viņš bija izpildījis savu uzdevumu, turējis doto solījumu un izpelnījies Zojas roku. Viņš nenoguris sargāja savu līgavu, nevērojot Sevrena zobgalības, kas teica, ka Henrija izārstēšana no apātijas viņam dārgi maksājusi, un prasīja, vai viņš atkal nejūt šīs slimības lēkmes tuvumu.

Atmiņas par nesenām briesmām un trūkumu pacēla tagadējās labklājības vērtību, ko tagad tik pelnīti baudīja jauneklis. Viņš atstāja Zoju tikai tad, kad gāja apraudzīt

Elsolu, ko nesa sevišķi šim nolūkam pagatavotās nestuvēs, kaut gan viņš spītīgi gribēja jāt uz zirga. Un katru reizi nestuvju abās pusēs viņš redzēja Lunu un Hareju. Elsols ātri izveseļojās. Sāpes, kas cēlās no ievainojuma, nemazināja viņa parasto vērīgumu, un viņš ļoti labi ievēroja Henrija smaidu, kad viņš raudzījās, kā Luna un Harejs sirsnīgi rūpējās par Elsola ērtībām.

«Kamdēļ gan ne?» it kā atbildot Henrija neizteiktām domām, Elsols teica. «Vai nav labāk mums saplūst ar baltajiem, nekā ar viņiem naidoties? Vai tad mīlestība nav augstāka kā naids? Vai cilvēku ciltis pēc savas dabas nav māsas, un tās nav radītas, lai papildinātu viena otru? Jeb jūs varbūt teiksit, ka tie ir sarkanādaiņa prātojumi?»

Henrijs saņēma Elsola rokas un, stipri tās spiezdams, šai izdevīgajā brīdī izteica visu to mīlestību un cienību, kādu viņš pret Elsolu juta.

Luna un Harejs bij aizgājuši tālāk, bet indiānis, nokaunējies no Henrija uzslavām, turpināja:

«Mana māsa dažā ziņā ir pilnīgi mežone, bet viņai krietna dvēsele, un es ļoti priecājos, ka viņa beidzot ir novērtējusi šī labā zēna padevību un mīlestību, kas viņu mīl jau divus gadus. Kas attiecas uz mani, tad es tikai pa pusei esmu indiānis un nevaru vairs būt par savas cilts virsaiti. Bet, lūk, mana māsa ar manu padomu un palīdzību saņems varu savās rokās, ,un es esmu pārliecināts, ka viņas vīrs, tik varonīgs un augstsirdīgs kā Harejs, drīz tiks uzņemts marikopu vidū un kļūs par viņu pavēlnieku.

«Bet jūs, Elsol,» Henrijā sāka runāt laimīgs līgavainis, kas gribētu katru apprecināt, «kamdēļ jūs pats nesekojat Lunas piemēram? Arī jūs varat dzīvē piemērot savu teoriju par cilšu savienošanu. Būs daudz balto sieviešu, kas labprāt kļūtu jūsu sieva.»

Elsols nopūtās un neviļus paskatījās uz to pusi, kur atradās Segina telts …

Ceļojums noritēja bez starpgadījumiem. Neviens armijai nesekoja, un bija jādomā, ka indiāņiem nebija izdevies savākt pietiekoši daudz karaspēka. Neraugoties uz to, armija virzījās uz priekšu tik ātri, cik to atļāva ievainoto stāvoklis.

Piektajā dienā viņi nonāca pie nelaimīgās Deloro gravas, pagāja garām vecajām raktuvēm, kur pēc asiņainas cīņas Henrijs bija kritis gūstā un kur bija krituši daudzi biedri. Te gājēji apstājās, lai apglabātu Rihtera, Godē un citu mednieku līķus, kas bija nonāvēti būdā, kur notika miera sarunas, Segina kundze un Zoja daudz raudāja pie sava vecā drauga kapa.

Dažas dienas vēlāk armija svinīgi iegāja Elpaso pilsētā. Visi pilsētas iedzīvotāji sagaidīja uzvarētājus ar skalām gavilēm. Tādu nebija daudz, kas nāca tikai ziņkāres dēļ, jo lielākā daļa bija personīgi ieinteresēti. Sievietes sagaidīja savus tēvus, brāļus un vīrus, kas laimīgi atgriezās no bīstamā un grūtā gājiena.

Nākošajā dienā Segins jau bija sagatavojies doties uz savām mājām del Nortes krastos. Viņš bija uzzinājis, ka viņa māja nav izpostīta, jo navahi, izbijušies no medniekiem, nebija paspējuši māju ne izlaupīt, ne nodedzināt, un aprobežojušies ar to, ka aizveduši divas gūsteknes. Segins veda sev līdzi Sevrenu un Henriju, bet pats par sevi saprotams, ka arī Elsols brauca līdzi, lai pilnīgi izveseļotos. Viņam sekoja viņa māsa Luna, un Segins saprata, ka, lai visi būtu apmierināti, jāuzaicina arī jaunais Harejs, ko viņš arī ļoti labprāt darīja.

Elsols vispirms kautrīgi ielūgumu noraidīja, bet beigu beigās, pateicoties kapteiņa lūgumam un uzstājībai, viņam bija jāpiekāpjas. Segina vecākā meita visu laiku turpināja drūmi klusēt. Visu ceļu viņa spītīgi atvairīja mātes un māsas glāstus un tikai vienīgi pret Lunu izrādīja nelielu tieksmi. Ar viņu tā varēja runāt valodā, ko vēl visu laiku uzskatīja par savu mātes valodu. Ar pārliecību, ka viņa cēlusies no indiāņiem, jādomā, varēja izskaidrot viņas draudzīgo izturēšanos pret Elsolu. Viņa bieži palīdzēja Lunai kopt tās brāli un visu laiku gribēja pārliecināt viņus atgriezties dzimtenē, aizvest viņu no šiem bālģīmjiem, kas ar viltību grib izvilkt no viņas mīlestību. Velti Luna šķieda savu daiļrunību, iegalvodama Adelei, ka Segins patiesi ir viņas tēvs. Tikai pateicoties Lunai, vecāki zināja par nabaga meitenes bēdīgo stāvokli. Tamdēļ Segins lūdza no Elsola un viņa māsas pakalpojumu, lai viņi tā vecākās meitas dēļ kādu laiku paliktu viņa mājā.

Nedēļu pēc mūsu draugu atgriešanās del Nortē, visi salasījās mājas terasē. Laimīgie un apmierinātie Henrijs un Zoja atnāca un aizgāja, un likās, ka viss viņiem uzsmaidīja, sevišķi viņu laimīgā nākotne. Segins, rokas uz krūtīm sakrustojis, zemu noliektu galvu staigāja pa terasi uz priekšu un atpakaļ, jo viņu māca drūmas domas.

Adele vairs nevalkāja indiāņu tērpu, bet acīmredzot nejutās ērti uzvilktajā pilsētnieces apģērbā. Mežonīgu, bērnišķu dusmu lēkmēs viņa burzīja kleitas, plēsa mežģīnēs un vispār izrādīja nepatiku pret jauno tērpu. Iespiedusies terases stūrī, viņa raudzījās tālumā uz Mimbras kalnu sniegotajām virsotnēm, kas noslēdza izeju no ielejas. Tur, aiz tiem kalniem, bija viņas dzimtene… viņa bija par to pārliecināta.

Paretam, kad pie viņas piegāja Luna un draudzīgi uzlika roku uz pleca, Adele pacēla savas asaru pilnās acis. Ja māsai atnāca līdzi Elsols, Adele nosarka. Elšols, uzticīgs savas cilts paražām, reti runāja ar meiteni, un, ja kādreiz griezās pie viņas, tad gandrīz vienmēr ar vārdiem:

«Kādas bēdas jūs sagādājat tiem, kas jūs mīli Kamdēļ jūs vairāties no viņiem?»

Jaunā meitene, nebūdama pārliecināta, bet it kā šo vārdu ietekmē, gāja pie Segina kundzes, apsēdās pie viņas kājām un, pievēršot savu skumjo skatienu Elsolam, it kā vaicāja viņam:

«Vai jūs esat ar mani apmierināts?»

Sevrens redzēja šo neparasto Adeles padevību, redzēja, kā viņa pakļaujas Elsolam. Viņš piegāja Seginam, kas turpināja savu viennmuļo pastaigu, un izstāstīja savus novērojumus.

«Lai Dievs dod, es būšu laimīgs, ja, pateicoties Elsolam, es atgūšu savas meitas mīlu. Un vai es varu gribēt Adelei, kas uzaugusi mums svešā vidē, labāku vīru kā Elsolu? Ja viņi viens otru iemīļos, tad varēs teikt, ka viņš dzimis indiānis, viņa — uzaugusi par tādu, un viņi ir it kā viens otram nolemti. Neviens taču neizturēsies pret meitenes savdabībām tik saudzīgi, neviens ar lielāku sirsnību nenodosies viņas audzināšanai, neviens tik patiesi nevēlēsies mums atdot zaudēto meitu kā viņš… Sai brīdī, kad jūs ar mani sākāt runāt, es pārdomāju vēl vienu mēģinājumu. Mani šausmīgi moka pašreizējais stāvoklis. Palieciet šeit un novērojiet Adeli. Es baidos nodoties veltām cerībām, bet jūs to varēsit izšķirt labāk un objektīvāk.»

Pēc tam," kad Segins bija parunājis pāris vārdus ar savu sievu, Segina kundze pirmo reizi pēc ilgāka laika paņēma mandolīnu un sāka klusu spēlēt, pēc tam nospēlēja deju — flandango. Sevrens, Henrijs, Elsols, Zoja un Luna ielenca Segina kundzi un raudzījās uz Adeli, kas sēdēja pie viņas kājām. Kas attiecas uz Seginu, tad viņa uztraukums bija tik liels, ka viņš, lai pārējiem slēptu savu satraukumu, aizsedza ar rokām seju.

Pie pirmajām mūzikas skaņām Adele nodrebēja, tad viņas pārsteigtās acis pievērsās te instrumentam, te Segina kundzei. Viņa klausījās kā apburta un nekustēdamās raudzījās ar mulsi maldošos skatienu.

«Adele,» Segins teica sievai, «nodziedi to dziesmu, ar ko tu viņu bērnībā iemidzināji. Tu, protams, atceries, jo viņa taču tik bieži tevi lūdza dziedāt šo dziesmu.»

Kā īsta māksliniece Segina kundze ar dažiem akordiem pārgāja no jautrā dejas ritma uz kluso šūpļa dziesmu, un Henrijs pirmo reizi dzirdēja spāņu kantilēnu «Māte un meita».

«Tu guli, mīļais bērns, tu klusu guli,

Un tevi sargā debess eņģeļi,

Mans mīļais bērns, tik guli, klusu guli.»

Dziesmu pēkšņi pārtrauca spalgs kliedziens. Adele piecēlās, viņa visa drebēja un it kā sasprindzināti raudzījās Segina kundzē, tad metās viņai ap kaklu ar vārdiem:

«Māmiņ! māmiņ!»

Grūti aprakstīt, kas pēc tam notika. Tās bija raudas un asaras, laimes asaras un, protams, arī skāvieni. Adele vairs nebija noslēpumu karaliene, Bērnības atmiņas kā sen neskarta instrumenta stīgas pēkšņi pamodās un spēlēja viņas dvēselē. Adele apkampa tēvu, viņam tā bija augstākā atzinība dzīvē, kas bija ziedota pazudušās meitas meklējumiem.

Mājā visi gavilēja, un draugi piedalījās svinībās. Bet vakarā Elsols Seginam teica:

«Es. esmu izveseļojies un domāju, ka jau rīt varēšu doties ceļā, arī Luna te vairs nav vajadzīga.»

«Vai tad viņa pie mums garlaikojas?»

Elsols paskatījās uz māsu, tā apklusa un uzmeta smaidošu skatienu Henrijam un Zojai, kas stāvēja blakus.

«Elsol,» teica Henrijs, «jūs iztrūksit mūsu kāzās? Palieciet, mans draugs, patiesi palieciet!

«Jā, palieciet,» teica Segina kundze, «un mācieties no mums cerēt. Varbūt jums, Elsol, nebūs tik ilgi jāmeklē sieva, kā mēs meklējām meitu.»

Elsols pateicībā noskūpstīja Segina kundzes roku, un drīz pēc tam piepildījās Elsola sapņi par sarkanādaino cilts savienošanos ar bālģīmjiem — sapņi, par kuriem viņš kādreiz stāstīja Henrijam.

Tomass Mains Rīds

BORNEO SALA. SKALPU MEDNIEKI

Parakstīta iespiešanai 16.03.93.

Reģ. apl. Nt 2-0290.

Formāts 84X108/32. Pas Ni 694-5.

Izdevniecība «Avots».

LV-i047, Rīgā, Aspazijas bulvāri 24.

Iespiesta tipogrāfijā «Rota».

LV-1011, Rīgā, Blaumaņa ielā 38/40.

Vāks iespiests Rīgas Paraugtipogrāfijā.

LV-1004, Rīgā, Vienības gatvē 11

Mains Rīds T.

Rids250 Borneo sala. Skalpu mednieki. — R.: Avots,

1993. — 239 lpp.

84.4 Angļu-44

[1] dungongs — jūras govs.

[2] konhilioloģija — zinātne par gliemežiem.

[3] gaviāls — krokodils.

Content

Mains Rīds Tomass Borneo sala. Skalpu mednieki

PĒC KUĢA BOJĀEJAS

Laiva atklātā jūrā!

ALBATROSS

III DUNGONGA KLIEDZIENI

IV MILZU AUSTERE

V RIEKSTU ŠAUŠANA

VI GAVIĀLS

VII LIELKĀJAINĀS VISTAS

VIII MILZU ČŪSKA

IX LIELKĀJAINO VISTU CĀĻI

XI IENAIDNIEKS GAISA

XII CEPETIS

XIII BRIESMĪGA NAKTS

XIV UZ SALAS IEKŠIĒNi

XV CEĻĀ UZ LABUANU

XVI SARKANAIS GORILLA

XVII VĒL DRAUD BRIESMAS

XVIII NEREDZĒTS SKATS

XIX NEGAIDĪTS ŠĶĒRSLIS

XX KAPTEINIS UN SALU MEKLĒ HELĒNU

XXI GORILLAS DZIMTA

XXII  NESTUVES

XXIII CEĻINIEKI DODAS TĀLĀK

XXIV DRAUDZĪGAS VALSTS KAROGS

SKALPU MEDNIEKI

MORO UN ALPS

ASINSATRIEBIBA

STEPJU GALVASPILSĒTA

SKALPU MEDNIEKS

V NĀVES IELEJA

VI AUGSTSIRDĪBAS CĪŅA

VII SKALPU MEDNIEKA BIOGRĀFIJA

VIII  SANTAFĒ BALLES NOTIKUMU SEKAS

IX ANGLOSAKSIS UN INDIĀNIS

X KARA PADOME

XI BADS KALNĀ UN PĀRPILNĪBA IELEJA

XII INDIĀŅA MEDĪBAS

XIII PAR BIFELI PĀRĢĒRBIES CILVĒKS

XIV CILVĒKU MEDĪBAS

XV ZELTA KALNS

XVI RUBE NOKĀRTO SAVAS LIETAS

XVII KAUJA AIZĀ

XVIII PAMIERS

XIX KAUJA ČETRĀS SIENĀS

XX SVĒTKI

XXI KAUJA UZ BEZDIBEŅA MALAS

XXII IEBRUKUMS PILSĒTĀ